id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
bffe391c-8857-4626-8a03-737af27292ca
|
អាជ្ញាធរចិន៖ ចំនួនអ្នកជាសះស្បើយពីជំងឺឆ្លង COVID-19 កើនឡើងដល់ ២៧,៣២៣នាក់! (Video inside)
|
អាជ្ញាធរសុខាភិបាលចិនបានរាយការណ៍ឲ្យដឹងថា ចំនួនសរុបនៃអ្នកដែលបានជាសះស្បើយពីជំងឺ COVID-19 និងត្រឡប់ទៅផ្ទះវិញ បានកើនឡើងដល់ ២៧,៣២៣នាក់ហើយ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃអង្គារ ទី២៥ ខែកុម្ភៈ ឆ្នាំ២០២០។ យោងតាមរបាយការណ៍ប្រចាំថ្ងៃ ដែលចេញដោយគណៈកម្មការសុខាភិបាលជាតិចិន បានបញ្ជាក់ឲ្យដឹងថា ក្នុងរយៈពេលពេញមួយថ្ងៃចន្ទម្សិលមិញមានអ្នកជំងឺចំនួន ២,៥៨៩នាក់ ត្រូវបានគេអនុញ្ញាតឲ្យចាកចេញពីមន្ទីរពេទ្យ បន្ទាប់ពីពួកគេបានជាសះស្បើយឡើងវិញ។ ជាមួយគ្នានេះអ្នកជំងឺសរុប ៧១នាក់ ក៏បានបាត់បង់ជីវិតនាថ្ងៃដដែលនោះផងដែរ នៅក្នុងបណ្តាខេត្ត និងតំបន់ចំនួន ៣១ ទូទាំងប្រទេសចិន។ គួរបញ្ជាក់ថា បើគិតតាមតួលេខសរុបដែលត្រូវបានបញ្ចេញនៅព្រឹកថ្ងៃអង្គារនេះ ចំនួនសរុបនៃអ្នកស្លាប់ដោយសារជំងឺឆ្លង COVID-19 នៅទូទាំងប្រទេសចិនបានកើនឡើងដល់ ២,៦៦៣នាក់ ខណៈតួលេខសរុប នៃអ្នកដែលបានឆ្លងជំងឺនេះវិញមានរហូតដល់ ៧៧,៦៥៨ករណីហើយ៕
|
2020-02-25T16:15:00+07:00
|
freshnewsasia.com
|
https://m.freshnewsasia.com/index.php/en/internationalnews/149434-2020-02-25-02-15-47.html
|
7878e22e-86bf-4094-ac1a-19d3948f0e45
|
រសៀលនេះមន្ដ្រីជាន់ខ្ពស់ក្រសួងសុខាភិបាល នឹងធ្វើបាឋកថាស្ដីពី ការវិត្ដន៍របស់ជំងឺ COVID-19 ដើម្បីលើកកម្ពស់ការយល់ដឹងវិធានការ បង្ការការឆ្លងវីរុស
|
លោកវេជ្ជបណ្ឌិត លី សូវ៉ាន់ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យរបស់ក្រសួងសុខាភិបាល នៅរសៀលម៉ោង ២៖៣០នាទី ថ្ងៃទី២៥ ខែកុម្ភៈ ឆ្នាំ២០២០នេះ នឹងធ្វើបាឋកថាស្តីពីចំណេះដឹង ការវិវត្តន៍របស់ជំងឺកូវីដ-19 និងស្វែងយល់ពីសកម្មភាពឆ្លើយតបរបស់ក្រសួងសុខាភិបាលចំពោះជំងឺនេះ។ ពិធីនេះ នឹងប្រព្រឹត្តទៅនៅ សាលបាយ័ននៃវិទ្យាស្ថានជាតិសុខភាពសាធារណៈ (NIPH) ក្នុងបរិវេណទីស្តីការក្រសួងសុខាភិបាល ក្នុងគោលបំណង ដើម្បីលើកកម្ពស់ការយល់ដឹងវិធានការ បង្ការការឆ្លងវីរុស៕
|
2020-02-25T15:36:00+07:00
|
freshnewsasia.com
|
https://m.freshnewsasia.com/index.php/en/localnews/149431-2020-02-25-01-36-07.html
|
c967a83a-29b5-4599-b537-19009fddeb27
|
ចិនបញ្ចេញកញ្ចប់ថវិកា១៤ពាន់លានដុល្លារ ដើម្បីប្រើក្នុងការបន្តប្រយុទ្ធប្រឆាំងជំងឺឆ្លង COVID-19 (Video inside)
|
រដ្ឋាភិបាលចិន នៅថ្ងៃចន្ទនេះ បានបញ្ចេញកញ្ចប់ថវិកា ៩៩.៥ពាន់លានយ័ន ឬស្មើនឹង១៤.១៦ពាន់លានដុល្លារ ជាមូលនិធិសម្រាប់ប្រើប្រាស់ក្នុងយុទ្ធនាការទប់ស្កាត់ការរីករាលដាលនៃជំងឺ COVID-19 នៅទូទាំងប្រទេស។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃចន្ទ ទី២៤ ខែកុម្ភៈ ឆ្នាំ២០២០។ ការប្រកាសពីការទម្លាក់កញ្ចប់ថវិកាខាងលើ ធ្វើឡើងដោយជំនួយការរដ្ឋមន្ត្រីហិរញ្ញវត្ថុចិន គឺលោក Ou Wenhan កំឡុងការធ្វើសន្និសីទសារព័ត៌មានដ៏ខ្លីមួយក្នុងទីក្រុងប៉េកាំង។ នៅថ្ងៃចន្ទនេះដដែល គណៈកម្មាធិការអចិន្ត្រៃយ៍នៃសភាជាតិប្រជាជនចិន ក៏បានប្រកាសផងដែរពីការផ្អាកការរៀបចំកិច្ចប្រជុំប្រចាំឆ្នាំរបស់ខ្លួន ហើយនេះគឺជាការផ្អាកលើកដំបូងបំផុតចាប់តាំងពីសម័យបដិវត្តន៍វប្បធម៌នៅក្នុងប្រទេសចិនមក។ គណៈកម្មាធិការខាងលើ មិនបានបញ្ជាក់អ្វីលម្អិតឡើយ ដោយគ្រាន់តែឱ្យដឹងថាកិច្ចប្រជុំប្រចាំរបស់សភា ដែលគ្រោងនឹងធ្វើឡើង នៅ ថ្ងៃទី០៥ ខែមីនា ឆ្នាំ២០២០ នឹងត្រូវពន្យារពេល ហើយកាលរិច្ឆេទថ្មីនឹងត្រូវជូនដំណឹងនៅពេលក្រោយ។ គួរជម្រាបថា អាជ្ញាធរសុខាភិបាលចិន នៅថ្ងៃចន្ទនេះបានឱ្យដឹងថា ចំនួនអ្នកស្លាប់ដោយសារជំងឺ COVID-19 បានកើនដល់ ២,៥៩២នាក់ និងអ្នកឆ្លងសរុបនៅទូទាំងប្រទេសមានចំនួនសរុប៧៧,១៥០ករណី៕
|
2020-02-25T03:19:00+07:00
|
freshnewsasia.com
|
https://m.freshnewsasia.com/index.php/en/internationalnews/149412-2020-02-24-13-19-08.html
|
fd367d21-1c76-4b26-97d8-84a071a635d3
|
សម្តេចតេជោ ហ៊ុន សែន៖ កម្មករកាត់ដេរដែលបាត់បង់ការងារដោយឥទ្ធិពលជំងឺ COVID-19 ទទួលប្រាក់ឧបត្ថម្ភ១២០ដុល្លារ រយៈពេល៦ខែ (Video inside)
|
សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី២៤ ខែកុម្ភៈ ឆ្នាំ២០២០នេះ បានដាក់ចេញនូវវិធានការបន្ទាន់នានា ដើម្បីជួយដល់កម្មករ និយោជិតក្នុងវិស័យកាត់ដេរ ដែលទទួលផលប៉ះពាល់ ដោយការខ្វះខាតវត្ថុធាតុដើមសម្រាប់ផលិត នឹងទទួលបានការឧបត្ថម្ភប្រាក់ចំនួន១២០ដុល្លារ សម្រាប់រយៈពេល៦ខែ និងទទួលបានការបណ្តុះបណ្តាលវិជ្ជាជីវៈផងដែរ។ ការលើកឡើងយ៉ាងដូច្នេះរបស់សម្តេចតេជោ ហ៊ុន សែន យ៉ាងដូច្នេះធ្វើឡើងក្នុងឱកាសដែលសម្តេច ថ្លែងសារពិសេសមួយ ជូនជនជាតិខ្មែរទាំងអស់ ពាក់ព័ន្ធស្ថានភាពថ្មីៗចុងក្រោយ នៅព្រឹកថ្ងៃទី២៤ ខែកុម្ភៈនេះ នៅវិមានសន្តិភាព។ សម្តេចតេជោ ហ៊ុន សែន បានថ្លែងថា ។ សម្តេចតេជោបន្តថា រាជរដ្ឋាភិបាលក៏មានផ្តល់សេវាជួយរកការងារឲ្យកម្មករធ្វើ តាមរយៈទីភ្នាក់ងារមុខរបរ (NEA) ដែលអាចជំរុញកម្មករ-និយោជិត ដែលបាត់បង់ការងារឲ្យចាប់យកការងារបានឆាប់រហ័សផងដែរ។ ជាមួយគ្នានេះ រាជរដ្ឋាភិបាល បានអនុញ្ញាតឲ្យរោងចក្រ មិនបង់ប្រាក់វិភាគទានធានារ៉ាប់រងរបបហានីភ័យការងារ និងថែទាំងសុខភាព (បសស) ក្នុងកំឡុងពេលរោងចក្រព្យួរអាជីវកម្មនោះទេ។ សម្តេចតេជោ ហ៊ុន សែន បានថ្លែងបញ្ជាក់ថា ការផ្ទុះឡើងនៃជំងឺ COVID-19 ផលប៉ះពាល់ដល់ផ្នែកសំខាន់ៗរបស់កម្ពុជា ក្នុងនោះវិស័យ២ប៉ះពាល់ធ្ងន់ជាងគេ គឺទី១៖ វិស័យទេសចរណ៍ និងទី២៖ វិស័យកាត់ដេរ ដោយសារខ្វះវត្ថុធាតុដើម។ សម្តេចតេជោ ហ៊ុន សែន បានថ្លែងយ៉ាងដូច្នេះថា ។ ដើម្បីដោះស្រាយបញ្ហាប្រឈមនានាដែលកើតមានឡើង ចំពោះវិស័យទាំង២នេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា រាជរដ្ឋាភិបាលមិនឱបដៃនៅស្ងៀម មើលសហគ្រាស និងក្រុមហ៊ុនរងគ្រោះនូវផលប៉ះពាល់ កម្មករ និយោជិតមួយចំនួនបាត់បង់ការងារ ហើយកំណើនសេដ្ឋកិច្ចថមថយចុះ ដែលអាចបង្កជាហានិភ័យ ដល់សង្គមជាតិទាំងមូលនោះឡើយ៕
|
2020-02-25T01:29:00+07:00
|
freshnewsasia.com
|
https://m.freshnewsasia.com/index.php/en/localnews/149400-2020-02-24-11-29-25.html
|
ab10cedd-8b5e-42cc-81c6-2cb18e45b0bb
|
ខេត្ត៤នៅចិនបន្ថយកម្រិតប្រកាសអាសន្ន សម្រាប់ជំងឺ COVID-19 ក្រោយស្ថានភាពនៅតាមតំបន់ទាំងនោះហាក់ធូរស្រាលបន្តិច
|
ខេត្តចំនួន៤នៅក្នុងប្រទេសចិន រួមមានខេត្ត Yunnan, Guangdong, Shanxi និងខេត្ត Guizhou បានសម្រេចចិត្តទម្លាក់កម្រិត ប្រកាសអាសន្នរបស់ខ្លួន ក្នុងការឆ្លើយតបទៅនឹងជំងឺ COVID-19 ក្រោយពីមើលឃើញថា ស្ថានភាពហាក់មានភាពធូរស្រាលឡើងវិញ បន្តិច នៅក្នុងខេត្តទាំង៤នោះ។ នេះបើតាមការចេញផ្សាយដោយសារព័ត៌មាន CNA នៅថ្ងៃចន្ទ ទី២៤ ខែកុម្ភៈ ឆ្នាំ២០២០។ នៅថ្ងៃចន្ទនេះ ខេត្ត Yunnan និងខេត្ត Guizhou បានទម្លាក់កម្រិតប្រកាសអាសន្នពីកម្រិតលេខ១ មកនៅត្រឹមកម្រិតលេខ៣វិញ ស្របពេល ខេត្ត Guangdong និងខេត្ត Shanxi ក៏បានទម្លាក់កម្រិតប្រកាសអាសន្នរបស់ពួកគេ មកត្រឹមកម្រិតលេខ២វិញផងដែរ។ ការប្រកាសអាសន្ន ផ្នែកសុខាភិបាលនៅក្នុងប្រទេសចិន មានបួនកម្រិត ហើយក្នុងនោះកម្រិតទី១ គឺធ្ងន់ធ្ងរជាងគេបំផុត។ គួរជម្រាបថា កាលពីថ្ងៃអាទិត្យ ប្រធានាធិបតីចិន លោក ស៊ី ជិនពីង បាននិយាយថាការរីករាលដាលនៃវីរុសកូរ៉ូណាថ្មីបង្កជាជំងឺ COVID-19 គឺជាភាពអាសន្នសុខាភិបាលធំបំផុត ចាប់តាំងពីការបង្កើតសាធារណរដ្ឋប្រជាមានិតចិន កាលពីឆ្នាំ១៩៤៩មក។ យោងតាមរបាយការណ៍នា ព្រឹកថ្ងៃចន្ទនេះ ចំនួនមនុស្សស្លាប់នៅតាមតំបន់-ខេត្តចំនួន៣១របស់ប្រទេសចិន (មិនរាប់ហុងកុង ម៉ាកាវ និងតៃវ៉ាន់) បានបន្តកើនឡើងដល់ ២,៥៩២នាក់ និងឆ្លង៧៧,១៥០នាក់ ខណៈករណីសឹងតែទាំងអស់គឺនៅខេត្ត Hubei ដែលជាចំណុចកណ្តាលនៃការផ្ទុះរីករាលដាលនូវជំងឺ COVID-19៕
|
2020-02-24T21:44:00+07:00
|
freshnewsasia.com
|
https://m.freshnewsasia.com/index.php/en/internationalnews/149350-2020-02-24-07-44-47.html
|
99fc9186-2a7c-4d8d-b6b5-0e9189a46e84
|
ក្រុមជំនាញចិន និងអង្គការ WHO ចុះទៅដល់ខេត្តហ៊ូប៉ីដែលជាចំណុចផ្ទុះជំងឺឆ្លង COVID-19 ដើម្បីស្វែងយល់ភាពជាក់ស្តែង (Video inside)
|
អាជ្ញាធរសុខាភិបាលចិននាថ្ងៃចន្ទនេះ ទើបតែបានបញ្ជាក់ឲ្យដឹងថា ក្រុមអ្នកជំនាញរបស់អង្គការសុខភាពពិភពលោក (WHO) និងចិនបានរួមគ្នាចុះទៅខេត្ត ហ៊ូប៉ី (Hubei) ដែលចំណុចកណ្តាលការផ្ទុះ និងរីករាលដាលជំងឺឆ្លង COVID-19 កាលពីចុងសប្តាហ៍កន្លងទៅនេះ ដើម្បីធ្វើការស៊ើបអង្កេតដោយផ្ទាល់។ នេះបើតាមការដកស្រង់ការផ្សាយចេញពី ទីភ្នាក់ងារព័ត៌មានស៊ីនហួរ នៅរសៀលថ្ងៃចន្ទ ទី២៤ ខែកុម្ភៈ ឆ្នាំ២០២០។ ក្រុមអ្នកជំនាញខាងលើបានចុះទៅដល់មន្ទីរពេទ្យ តុងជី (Tongji) ដែលពីមុនមកជាមជ្ឈមណ្ឌលកីឡាក្នុងទីក្រុងវូហាន (Wuhan) ប៉ុន្តែត្រូវបានកែប្រែឲ្យក្លាយ ទៅជាមន្ទីរពេទ្យបណ្តោះអាសន្ន ព្រមទាំងទៅដល់ មជ្ឈមណ្ឌលប្រយុទ្ធប្រឆាំងជំងឺឆ្លងរបស់ខេត្ត Hubei ដើម្បីពិនិត្យមើលអំពីការសិក្សាការងារគ្រប់គ្រង និងទប់ស្កាត់ COVID-19 ក៏ដូចជាការព្យាបាលជំងឺ។ ពួកគេបានពិភាក្សាជាមួយក្រុមមន្រ្តី និងអ្នកជំនាញរបស់ខេត្ត Hubei ហើយបានរាយការណ៍ពីលទ្ធផល និងផ្តល់ជាអនុសាសន៍ ដល់នាយកគណៈកម្មការសុខាភិបាលជាតិចិន លោក ម៉ា ហ្សាវវៃ (Ma Xiaowei)។ លោក Ma បានអះអាងឡើងវិញ អំវិធានការដ៏រឹងមាំរបស់ចិនក្នុងការប្រយុទ្ធប្រឆាំងនឹងជំងឺឆ្លង COVID-19 គឺមិនត្រឹមការពារសុខភាពប្រជាជនចិនផ្ទាល់ប៉ុណ្ណោះទេ តែក៏បានចូលរួមចំណែកដល់ការការពារសុខភាពដល់មនុស្សទាំងអស់ នៅជុំវិញពិភពលោកទាំងមូលផងដែរ ហើយលោកបានសង្កត់ធ្ងន់ថា ចិនមានការជឿជាក់ និងការតាំងចិត្តខ្ពស់ថា នឹងអាចជម្នះវិបត្តិនៃជំងឺឆ្លងដ៏ធំនេះបាន។ ជាចុងក្រោយ លោក Ma Xiaowei បានអរគុណចំពោះក្រុមអ្នកជំនាញរបស់អង្គការ WHO ដែលបានធ្វើដំណើរមកកាន់ប្រទេសចិន នៅក្នុងដំណាក់កាលដ៏សំខាន់ នៃកិច្ចប្រឹងប្រែងប្រយុទ្ធប្រឆាំង COVID-19 និងសម្រាប់ការផ្តល់ជាមតិយោបល់ ដ៏មានតម្លៃរបស់អ្នកជំនាញ WHO ទាំងអស់ផងដែរ៕
|
2020-02-24T20:06:00+07:00
|
freshnewsasia.com
|
https://m.freshnewsasia.com/index.php/en/internationalnews/149338-2020-02-24-06-06-42.html
|
ebc4ffcb-03dc-406f-93c7-f3cbc986fe79
|
លោក ហ៊ុន សែន នៅតែទាមទារឲ្យអគ្គរាជទូតម៉ាឡេស៊ី បំភ្លឺរឿងស្ត្រីជនជាតិអាមេរិកម្នាក់ដែលម៉ាឡេស៊ីរកឃើញថា មានផ្ទុកវីរុសកូរ៉ូណាថ្មី
|
លោកនាយករដ្ឋមន្ត្រី ហ៊ុន សែន បញ្ជាផ្ទាល់ទៅរដ្ឋមន្ត្រីក្រសួងការបទេសកម្ពុជា លោក ប្រាក់ សុខុន ឲ្យកោះហៅអគ្គរាជទូតប្រទេសម៉ាឡេស៊ីប្រចាំទីក្រុងភ្នំពេញ ចេញមុខបកស្រាយបំភ្លឺឲ្យច្បាស់ រឿងអ្នកដំណើរជនជាតិអាមេរិកម្នាក់ ដែលចេញពីកម្ពុជាទៅម៉ាឡេស៊ី ហើយអាជ្ញាធរប្រទេសនេះ រកឃើញស្ត្រីនោះមានផ្ទុកវីរុសបង្កជំងឺកូវីដ-១៩។ អ្នកវិភាគថា ការទាមទាររបស់មេដឹកនាំកម្ពុជា នៅពេលនេះ នឹងធ្វើឲ្យទំនាក់ទំនងការទូតរវាងកម្ពុជា និងម៉ាឡេស៊ី មានភាពល្អក់កករ អំពីលទ្ធផលផ្ទុយគ្នារវាងប្រទេសទាំងពីរ ករណីវីរុសកូរ៉ូណាថ្មីលើស្ត្រីជនជាតិអាមេរិកម្នាក់។ លោកនាយករដ្ឋមន្ត្រី ហ៊ុន សែន នៅថ្ងៃទី២៤ ខែកុម្ភៈ ទាមទារឲ្យមេដឹកនាំប្រទេសម៉ាឡេស៊ី និងតំណាងទូតម៉ាឡេស៊ីនៅកម្ពុជា ចេញមុខស្រាយបំភ្លឺ អំពីភាពមិនច្បាស់លាស់របស់ខ្លួន លើករណីស្ត្រីជនជាតិអាមេរិកម្នាក់វ័យ ៨៣ឆ្នាំថា មានផ្ទុកវីរុសបង្កជំងឺកូវីដ-១៩ ហើយថា ស្ត្រីនោះបានជាសះស្បើយវិញ ក្រោយពិនិត្យព្យាបាលនៅក្នុងមន្ទីរពេទ្យ រយៈពេល ៧២ម៉ោង។ លោក ហ៊ុន សែន ហៅការឆកល្វែងរបស់ក្រសួងសុខាភិបាលម៉ាឡេស៊ីក្នុងរឿងនេះថា ធ្វើឲ្យកម្ពុជាបាត់បង់កិត្តិយស និងសេចក្ដីថ្លៃថ្នូរនៅលើឆាកអន្តរជាតិ។ លោកលើកឡើងជាថ្មីថា បើសិនលោកជានាយករដ្ឋមន្ត្រីម៉ាឡេស៊ី លោកនឹងដកតំណែងរដ្ឋមន្ត្រីក្រសួងសុខាភិបាលចេញ។ លោកបន្តថា អ្នកដំណើរបរទេសជាច្រើនដែលចេញពីកប៉ាល់ Westerdam ហើយបន្តជើងហោះហើរទៅប្រទេសពួកគេ ត្រូវបានប្រទេសវៀតណាម និងប្រទេសទួរគី ហាមឃាត់ពួកគេមិនឲ្យចូល ក្រោយពីអាជ្ញាធរម៉ាឡេស៊ីប្រកាសថា ខ្លួនរកឃើញអ្នកដំណើរជនជាតិអាមេរិកម្នាក់ក្នុងចំណោម១៤៤នាក់ មានផ្ទុកវីរុសបង្កជំងឺផ្លូវដង្ហើមប្រភេទថ្មី កូវីដ-១៩។ មេដឹកនាំរបបក្រុងភ្នំពេញសង្ឃឹមថា រដ្ឋាភិបាលម៉ាឡេស៊ីនឹងចេញមុខឆ្លើយបំភ្លឺរឿងនេះ ដើម្បីផ្ដល់យុត្តិធម៌ដល់កម្ពុជា និងប្រទេសជាង ៤០ទៀត ដែលពលរដ្ឋរបស់គេបានធ្វើដំណើរកម្សាន្តតាមកប៉ាល់ទេសចរណ៍ Westerdam៖ « »។ លោក ហ៊ុន សែន បញ្ជាក់ថា លទ្ធផលធ្វើតេស្តលើអ្នកដំណើរទាំងអស់លើកប៉ាល់ Westerdam មិនមែនធ្វើឡើងដោយឯកតោភាគីកម្ពុជានោះទេ គឺមានការចូលរួមពីអង្គការសុខភាពពិភពលោក ក្រុមគ្រប់គ្រងជំងឺឆ្លងរបស់សហរដ្ឋអាមេរិក (USCDC) និងមន្ទីរពិសោធន៍ប៉ាស្ទ័រកម្ពុជា (Pasteur CAMBODIA) ប្រកបដោយសមត្ថភាព និងភាពជឿជាក់ ក្នុងការបង្ការ និងឆ្លើយតបជំងឺ កូវីដ-១៩ និងគាំទ្រដោយមន្ទីរពិសោធន៍ស្តង់ដារអន្តរជាតិ។ ទន្ទឹមគ្នានេះ លោក ហ៊ុន សែនក៏ប្រកាសថា មកដល់ពេលនេះ កម្ពុជាមិនទាន់មានពលរដ្ឋខ្មែរណាម្នាក់ទទួលវីរុសបង្កជំងឺកូវីដ-១៩នេះ នៅឡើយទេ ប៉ុន្តែលោកតម្រូវឲ្យក្រសួងសុខាភិបាលប្រកាន់យកវិធានការឲ្យបានម៉ត់ចត់តាមច្រកចេញចូលទាំងអស់ ដើម្បីបង្ការការឆ្លងរាលដាលជំងឺនេះ ចូលមកដល់ប្រទេសកម្ពុជា។ អ្នកវិភាគបញ្ហាសង្គម និងនយោបាយ លោក គឹម សុខ ថ្លែងថា ការលើកឡើងរបស់លោក ហ៊ុន សែន គឺភាពឆោតល្ងង់ដែលធ្វើឲ្យកម្ពុជាមានអរិយភាពខាងផ្នែកការទូតជាមួយប្រទេសម៉ាឡេស៊ីកាន់តែខ្លាំង ដោយសារតែលោក ហ៊ុន សែន មិនយល់ ហើយមិនទទួលស្គាល់បច្ចេកទេសវេជ្ជសាស្ត្ររបស់ម៉ាឡេស៊ី ដែលអាចមានស្តង់ដារល្អជាងកម្ពុជា។ លោកបន្តថា ការប្រកាសរបស់ម៉ាឡេស៊ី គឺវិធានការល្អ ដើម្បីឲ្យប្រទេសដទៃទៀត ដែលទទួលភ្ញៀវបរទេសចេញពីកម្ពុជា បន្តតាមដានឲ្យម៉ត់ចត់ ចំពោះឆ្លងរាលដាលជំងឺកាចសាហាវនេះ ព្រោះថាប្រព័ន្ធសុខាភិបាលកម្ពុជានៅមានកម្រិត។ អ្នកវិភាគរូបនេះ បញ្ជាក់ថា បើលោក ហ៊ុន សែន នៅតែចង់បន្តរឿងនេះ នោះកម្ពុជាក៏នឹងរងភាពអាម៉ាស់លើឆាកអន្តរជាតិបន្តទៀតដែរ៖ « »។ កាលពីថ្ងៃទី១៦ កុម្ភៈ ឧបនាយករដ្ឋមន្ត្រីម៉ាឡេស៊ី អ្នកស្រី វ៉ាន់ អាហ្សីហ្សា វ៉ាន់ អ៊ីស្មែល (Dr. Wan Azizah Wan Ismail) ថ្លែងការពារលទ្ធផលរកឃើញវីរុសកូរ៉ូណាលើស្ត្រីអាមេរិកវ័យ ៨៣ឆ្នាំនោះថា ការធ្វើតេស្ត គឺធ្វើឡើងតាមស្តង់ដារពិភពលោក (World Class)។ អ្នកស្រីបន្តថា ស្ត្រីចំណាស់ម្នាក់នោះ ត្រូវបានធ្វើតេស្តពីរលើក ហើយលទ្ធផល គឺវិជ្ជមានទាំងពីរលើក។ ការអះអាងរបស់មន្ត្រីជាន់ខ្ពស់ម៉ាឡេស៊ីនេះ គឺបន្ទាប់ពីក្រសួងសុខាភិបាលកម្ពុជា បង្ហាញការមិនអស់ចិត្ត និងថែមទាំងបានដាក់លិខិតស្នើសុំឲ្យប្រទេសម៉ាឡេស៊ី ពិនិត្យឡើងវិញអំពីលទ្ធផលនៃការធ្វើតេស្តលើស្ត្រីជនជាតិអាមេរិករូបនោះ ដើម្បីឲ្យមានភាពសុក្រឹត។ ការមិនអស់ចិត្តនេះ ដោយក្រសួងសុខាភិបាលកម្ពុជា អះអាងថា មុននឹងចាកចេញពីកម្ពុជា ស្ត្រីជនជាតិអាមេរិករូបនោះ រួមទាំងអ្នកដំណើរផ្សេងទៀត ត្រូវបានក្រសួងពិនិត្យយ៉ាងល្អិតល្អន់ និងបានធ្វើការជាមួយអង្គការសុខភាពពិភពលោក ប៉ុន្តែរកមិនឃើញមានរោគសញ្ញាជំងឺរលាកផ្លូវដង្ហើម កូវិត១៩ នេះទេ។ គិតត្រឹមម៉ោង ៦កន្លះល្ងាច ថ្ងៃទី២៤ ខែកុម្ភៈនេះ ចំនួនអ្នកឆ្លងមេរោគបង្កជំងឺ កូវីដ-១៩ (CoVid-19) នៅទូទាំងពិភពលោក ឡើងដល់ជាង ៧ម៉ឺន ៩ពាន់នាក់ (៧៩.៥១៧) គឺលើសតួលេខពីម្សិលមិញ (៧៨.៧៦៧) ចំនួនជាង ៧រយ ៥០នាក់ (៧៥០នាក់)។ ទន្ទឹមគ្នានេះ ចំនួនអ្នកស្លាប់ឡើងដល់ជាង ២ពាន់ ៦រយនាក់ (២.៦២៦) លើសពីថ្ងៃម្សិលមិញចំនួនជាង ១រយ ៦០នាក់ (១៦៥នាក់)។ រីឯអ្នកបានព្យាបាលជាសះស្បើយមានចំនួនជាង ២ម៉ឺន ៥ពាន់នាក់ (២៥.១៥៣)។ ក្រៅពីប្រទេសចិន នៅឯប្រទេសកូរ៉េខាងត្បូង ដែលមានពលករខ្មែរធ្វើការនៅទីនោះដែរ ការឆ្លងមេរោគបង្កជំងឺ កូវីដ-១៩ (CoVid-19 កំពុងហក់ឡើងជាលំដាប់ ដែលតួលេខអ្នកឆ្លង ឡើងដល់ចំនួនជាង ៨រយនាក់ (៨៣៣) គឺកើនឡើងខ្លាំងលើសពីម្សិលមិញ ជិត ៣០០នាក់ (២៧៧)។ ប៉ុន្តែមកដល់ពេលនេះ នៅមិនទាន់មានសេចក្ដីរាយការណ៍អំពីករណីឆ្លងលើពលករខ្មែរទេ៕
|
2020-02-24T19:05:00+07:00
|
rfa.org
|
https://www.rfa.org/khmer/news/health/hun-sen-still-need-clarification-from-malasia-over-covid-19-tests-positive-02242020065231.html
|
eed09f6c-a210-48fa-aaa6-72c065b73442
|
អាសូរណាស់! ក្មេងប្រុសអាយុ១២ឆ្នាំជួយរាយខ្សែភ្លើងពូក្នុងរោងការ ចៃដន្យឆ្លងចរន្ត ឆក់ស្លាប់
|
ក្មេងប្រុសអាយុ១២ឆ្នាំម្នាក់ បានជួយរាយខ្សែភ្លើងពូដាក់ក្នុងរោងការគេមួយកន្លែង ខណៈនោះបុរសជាពូបានបោះខ្សែភ្លើងរំលងខ្សែភ្លើងខ្មៅ តែបែរជាទៅទើលើខ្សែភ្លើងមេ (ខ្សែកាបិ៍លស្រាត) ដែលមានកម្លាំងភ្លើងខ្លាំង បណ្តាលឲ្យឆ្លងចរន្តអគ្គិសនីឆក់ខ្លោចខ្លួនប្រាណស្លាប់ភ្លាមៗនៅនឹងកន្លែងតែម្តង ។ ហេតុការណ៍នេះបានកើតឡើងកាលពីវេលាម៉ោង៤ និង៤០នាទីរសៀល ថ្ងៃទី២៣ ខែកុម្ភៈ ឆ្នាំ២០២០ នៅភូមិព្រៃតាយឹង ឃុំប្រសូតិ ស្រុកស្វាយទាប ។ ក្មេងប្រុសរងគ្រោះខាងលើ ឈ្មោះ លី ភារុណ អាយុ១២ឆ្នាំ ជាសិស្ស មានបងប្អូន៤នាក់ រូបគេជាកូនទី៤ ហើយពេលទំនេរ ជួយពូដើរដាក់ភ្លើងតាមរោងបុណ្យរោងការ រស់នៅភូមិឃុំកើតហេតុខាងលើជាមួយជិដូន មានម្តាយឈ្មោះ យ៉ាន អាយុ៤៧ឆ្នាំ និងឪពុកឈ្មោះ ខុន អាយុ៤៨ឆ្នាំ ទៅធ្វើការសំណង់នៅខេត្តកំពត។ មុនពេលកើតហេតុ ជនរងគ្រោះបានជួយរាយខ្សែភ្លើងពូដាក់ក្នុងរោងការគេមួយកន្លែង ខណៈកំពុងរាយខ្សែភ្លើងនោះ ពូក៏បានបោះខ្សែភ្លើងរំលងខ្សែភ្លើងខ្មៅ តែបែរជាបោះទៅទើលើខ្សែភ្លើងមេ (ខ្សែកាបិ៍លស្រាត) ដែលមានកម្លាំងភ្លើងខ្លាំងបណ្តាលឲ្យឆ្លងចរន្តអគ្គិសនីឆក់ខ្លោចខ្លួនប្រាណ តែមិនអស់ចិត្ត ត្រូវក្រុមគ្រួសារយកទៅកប់ក្នុងដីខ្សាច់ដើម្បីសង្រ្គោះដែរ តែជនរងគ្រោះបានស្លាប់បាត់ទៅហើយ។ ក្រោយពេលកើតហេតុ សមត្ថកិច្ចបានចុះទៅធ្វើកោសល្យវិច័យ រួចប្រគល់ឲ្យក្រុមគ្រួសារយកទៅធ្វើបុណ្យតាមប្រពៃណី ៕
|
2020-02-24T14:20:44+07:00
|
kbnnews.com
|
https://kbn.news/archives/151467
|
1bbc21e9-0f3a-4755-992e-c2724233d892
|
ម្ដាយបង្កើតកាប់កូនប្រុស ស្លាប់ភា្លមៗក្នុងថ្លុកឈាម នៅខណ្ឌមានជ័យ, ម្ដាយ និងកូនមានជំងឺសរសៃប្រសាទដូចគ្នា
|
ស្ដ្រីម្នាក់វ័យ៥៥ឆ្នាំ បានប្រើពូថៅដៃកាប់កូនប្រុសបង្កើតរបស់ខ្លួន បណ្ដាលឲ្យផុងលលាដ៏ក្បាលស្លាប់ភ្លាមៗក្នុងថ្លុកឈាម នៅរសៀលថ្ងៃទី២៣ ខែកុម្ភៈ ឆ្នាំ២០២០នេះ នៅចំណុចក្នុងផ្ទះលេខ១៤៣២ ផ្លូវបេតុង ភូមិទ្រា៤ សង្កាត់ស្ទឹងមានជ័យទី៣ ខណ្ឌមានជ័យ រាជធានីភ្នំពេញ។ របាយការណ៍របស់សមត្ថកិច្ចបានឲ្យដឹងថា ស្ដ្រីជាម្ដាយឈ្មោះ ហាស់ សុភាព ទីលំនៅផ្ទះលេខ១៤៣២ ផ្លូវបេតុង ភូមិទ្រា៤ សង្កាត់ ស្ទឹងមានជ័យទី៣ ខណ្ឌមានជ័យ មុខរបរនៅផ្ទះ ហើយរត់គេចខ្លួនបាត់ក្រោយធ្វើសកម្មភាព។ ដោយឡែក ជនរងគ្រោះ កង ច័ន្ទសុខុម អាយុ៣២ឆ្នាំ ស្លាប់ដោយមានស្នាមកាប់ដាច់ផុងលលាដ៏ក្បាលខាងស្តាំ និងមានស្នាមកាប់ដាច់ផុងត្រង់ផ្ទៃមុខ។ សមត្ថកិច្ចបានបញ្ជាក់ថា មុនពេលកើតហេតុ ជនរងគ្រោះឈ្មោះ កង ច័ន្ទសុខុម (មានជំងឺសរសៃប្រសាទ) បានមានទំនាស់ពាក្យសំដីជាមួយជនសង្ស័យ ជាម្តាយបង្កើតឈ្មោះ ហាស់ សុភាព (មានជម្ងឺសរសៃប្រសាទដូចគ្នា) ស្រាប់តែជនសង្ស័យបានយកពូថៅដងឈើកាប់ទៅលើជនរងគ្រោះ បណ្តាលឲ្យមានស្នាមរបួស ដាច់ផុងលលាដ៏ក្បាលចេញខួរ និង មានស្នាមដាច់ផុងក្បាលចំហៀងខាងស្តាំ (ស្លាប់ភ្លាមៗ នៅកន្លែងកើតហេតុ) ហើយជនសង្ស័យបានយកពូថៅទៅលាក់ទុកនៅខាងក្រោយផ្ទះ រួចរត់គេចខ្លួនបាត់តែម្តង។ ចំពោះករណីនេះកម្លាំងអធិការដ្ឋាននគរបាលខណ្ឌមានជ័យ កំពុងសហការជាមួយកម្លាំងការិយាល័យនគរបាលព្រហ្មទណ្ឌកម្រិតធ្ងន់ និងកម្លាំងការិយាល័យនគរបាលបច្ចេកទេសវិទ្យាសាស្រ្ត នៃស្នងការដ្ឋាននគរបាលរាជធានីភ្នំពេញ ស្រាវជ្រាវរកជនសង្ស័យយកមកផ្ដន្ទាទោសតាមផ្លូវច្បាប់៕
|
2020-02-24T04:08:00+07:00
|
freshnewsasia.com
|
https://m.freshnewsasia.com/index.php/en/localnews/149295-2020-02-23-14-08-09.html
|
222ca495-53b1-4a12-9b49-bdde8709463c
|
ចូលរួមអបអសាទរ !!! សិង្ហបុរីគ្មានករណីឆ្លងថ្មី និង ព្យាបាលជាសះស្បើយ ៥១នាក់
|
សម្រាបថ្ងៃអាទិត្យទី ២៣ ខែកុម្ភៈ ២០២០ ត្រូវបានគេចាត់ទុកថា ជាការបើកទំព័រប្រវត្តិសាស្ត្រថ្មីមួយសម្រាប់ប្រទេសសិង្ហបុរី ដោយសារតែគ្មានករណីឆ្លងថ្មីនៃជំងឺCOVID-19 ហើយជាពិសេសទៅទៀតនោះ អ្នកជំងឺថ្មី២នាក់បន្ថែមទៀតបានជាសះស្បើយចេញពីមន្ទីពេទ្យ។នេះគឺជាលើកដំបូងដែលគ្មានករណីឆ្លងថ្មី ចាប់តាំងពីថ្ងៃទី ៣កុម្ភៈ ២០២០។ ដោយសារគ្មានអ្នកឆ្លងថ្មី ធ្វើឲ្យចំនួនអ្នកឆ្លងសរុបគឺមានត្រឹមតែ៨៩នាក់។រហូតមកដល់ពេលនេះសិង្ហបុរីព្យាបាលជាសះស្បើយបានចំនួន ៥១នាក់ ខណៈ៣៨កំពុងសម្រាកក្នុងមន្ទីរពេទ្យដែលភាគច្រើនបានប្រសើឡើងនៅសលតែ៥នាក់មានលក្ខណៈធ្ងន់ធ្ងរ។ គួររំលឹកថាគិតមកត្រឹមវេលាម៉ោង១០និង៣៧នាទី យប់ថ្ងៃអាទិត្យទី ២៣ កុម្ភៈ ២០២០ ចំនូនអ្នកស្លាប់សរុបទូទាំងពិភពដោយសារជំងឺ COVID-19 បានកើនឡើងដល់២៤៧០នាក់និងឆ្លង៧៨៨៨៣នាក់៕
|
2020-02-23T22:37:55+07:00
|
kbnnews.com
|
https://kbn.news/archives/151377
|
a44e0308-5028-4029-bb65-95f020fe4225
|
នាយកដ្ឋានប្រយុទ្ធជំងឺឆ្លងព្រមានថា លទ្ធភាពរកឃើញជំងឺកូវីដ-១៩ នៅតែអាចកើតមាននៅកម្ពុជា
|
នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល ឱ្យដឹងថ្ងៃទី២៣ ខែកុម្ភៈថា កម្ពុជាមិនទាន់រកឃើញករណីឆ្លងវីរុសកូរ៉ូណាថ្មី បង្កជាជំងឺកូវីដ-១៩ (CoVid-19) បន្ថែមទៀតទេ ប៉ុន្តែលទ្ធភាពឆ្លងជំងឺផ្លូវដង្ហើមប្រភេទថ្មីអាចនឹងកើតមាន ដោយសារជំងឺនេះនៅតែរាលដាលនៅទីក្រុងវូហាន ប្រទេសចិន នៅឡើយ។ អ្នកនាំពាក្យក្រសួងសុខាភិបាល លោក លី សូវ៉ាន់ ឱ្យដឹងតាមទំព័រហ្វេសប៊ុក (Facebook)ថា ក្រុមគ្រូពេទ្យប្រចាំការតាមព្រំដែន នៅតែបន្តឃ្លាំមើលតាមរយៈម៉ាស៊ីនស្ទង់កម្ដៅ និងពិនិត្យសុខភាព អ្នកដំណើរចេញចូល គ្រប់ច្រកព្រំដែន ជាប់ប្រទេសថៃ ឡាវ វៀតណាម និងអាកាសយានដ្ឋានអន្តរជាតិទាំង៣ មាននៅភ្នំពេញ សៀមរាប ក្រុងព្រះសីហនុ និងតាមផ្លូវសមុទ្រ។ លោកបន្តថា មន្ទីរពិសោធន៍វិទ្យាស្ថានប៉ាស្ទ័រកម្ពុជា ដំណើរការ ២៤ម៉ោងលើ ២៤ម៉ោង ដើម្បីធ្វើតេស្តវិភាគសំណាក ដែលយកមកពីគ្រប់ខេត្តក្រុង។ លោកបញ្ជាក់ថា ក្រសួងក៏ត្រៀមមន្ទីរពិសោធន៍ចំនួនពីរទៀត នៅក្នុងក្រសួងសុខាភិបាល ដើម្បីជួយដល់ការធ្វើតេស្តបន្ថែមទៀត។ គិតមកដល់ពេលនេះ ក្រសួងសុខាភិបាល បញ្ជាក់ថា មិនទាន់មានពលរដ្ឋខ្មែរណាម្នាក់ឆ្លងវីរុសកូរ៉ូណាថ្មី ឬជំងឺកូវីដ-១៩ នៅឡើយទេ។ ប្រសិនបើលោកអ្នកនាង សង្ស័យមានករណីឆ្លងជំងឺខុសប្លែកធម្មតានៅក្នុងសហគមន៍លោកអ្នករស់នៅ សូមរាយការណ៍ទៅក្រសួងសុខាភិបាល តាមលេខទូរស័ព្ទ១១៥។ ការហៅទៅលេខ ១១៥ នេះ មិនមានចំណាយថវិកាទេ។ គិតត្រឹមថ្ងៃទី២៣ ខែកុម្ភៈនេះ ចំនួនអ្នកឆ្លងមេរោគបង្កជំងឺ កូវីដ-១៩ (CoVid-19) នៅទូទាំងពិភពលោក ឡើងដល់ជាង ៧ម៉ឺន ៨ពាន់នាក់ (៧៨.៧៦៧) គឺលើសតួលេខពីម្សិលមិញ (៧៧.៨៩១) ចំនួនជាង ៨រយនាក់ (៨៧៦នាក់)។ ទន្ទឹមគ្នានេះ ចំនួនអ្នកស្លាប់ឡើងដល់ជាង ២ពាន់ ៤រយនាក់ (២.៤៦១) លើសពីថ្ងៃម្សិលមិញចំនួនជាង ១រយនាក់ (១០១នាក់)។ រីឯអ្នកបានព្យាបាលជាសះស្បើយមានចំនួនជាង ២ម៉ឺន ៣ពាន់នាក់ (២៣.២០១)។ ក្រៅពីប្រទេសចិន នៅឯប្រទេសកូរ៉េខាងត្បូង ដែលមានពលករខ្មែរធ្វើការនៅទីនោះដែរ ការឆ្លងមេរោគបង្កជំងឺកូវីដ-១៩ កំពុងឈរនៅលំដាប់ទី២ ដែលមានតួលេខអ្នកឆ្លងឡើងដល់ចំនួន ៥៥៦នាក់។ ក៏ប៉ុន្តែ នៅមិនទាន់មានសេចក្ដីរាយការណ៍អំពីករណីឆ្លងលើពលករខ្មែរទេ៕
|
2020-02-23T20:05:00+07:00
|
rfa.org
|
https://www.rfa.org/khmer/news/health/update-Covid-19-in-Cambodia-02232020080538.html
|
dcca942f-159d-4968-a580-cc40cfc67504
|
រដ្ឋមន្រ្តីការបរទេសអាស៊ាន-ចិន បញ្ជាក់ពីសារៈសំខាន់រួមគ្នាជាធ្លុងមួយ ក្នុងការដោះស្រាយបញ្ហាជំងឺឆ្លង COVID-19
|
រដ្ឋមន្រ្តីការបរទេសអាស៊ាន-ចិន បានគូសបញ្ជាក់អំពីសារៈសំខាន់ នៃការរួបរួមគ្នាជាធ្លុងមួយ និងមានការឆ្លើយតបខ្ពស់របស់អាស៊ាន ក្នុងការដោះស្រាយបញ្ហាជំងឺឆ្លង COVID-19 និងបានសង្កត់ធ្ងន់ពីការប្តេជ្ញាចិត្តរបស់ប្រទេសសមាជិកអាស៊ាន ក្នុងការទប់ស្កាត់ផលប៉ះពាល់ ដែលបណ្តាលមកពីជំងឺឆ្លងនេះ ទៅលើដំណើរការកសាងសហគមន៍អាស៊ាន ក៏ដូចជាដំណើរការជាប្រក្រតីរបស់អាស៊ាន។ នេះបើតាមលទ្ធផល នៃកិច្ចប្រជុំពិសេសនៃក្រុមប្រឹក្សាសម្របសម្រួលអាស៊ាន កិច្ចប្រជុំពិសេស នៃរដ្ឋមន្ត្រីការបរទេសអាស៊ាន-ចិន ស្ដីពីជំងឺឆ្លងផ្លូវដង្ហើមកូរ៉ូណា (COVID-19) និងកិច្ចប្រជុំរដ្ឋមន្រ្តីការបរទេសមេគង្គ-ឡានឆាងលើកទី៥ នៅទីក្រុងវៀងចន្ទន៍ សាធារណរដ្ឋប្រជាធិបតេយ្យប្រជាមានិតឡាវ។ យោងតាមសេចក្តីប្រកាសព័ត៌មានរបស់ក្រសួងការបរទេសដែលអង្គភាពព័ត៌មាន Fresh News ទទួលបាននៅថ្ងៃទី២៣ ខែកុម្ភៈនេះ បានបញ្ជាក់ថា តាមរយៈលទ្ធផលនៃកិច្ចប្រជុំពិសេស នៃក្រុមប្រឹក្សាសម្របសម្រួលអាស៊ានស្តីពី ជំងឺឆ្លងផ្លូវដង្ហើមកូរ៉ូណា COVID-19 នេះ ក្នុងនាមជាប្រធានអាស៊ាន ឆ្នាំ២០២០ លោក ផាម ប៊ិនមិញ ឧបនាយករដ្ឋមន្រ្តី រដ្ឋមន្រ្តីការបរទេសវៀតណាម បានដឹកនាំកិច្ចប្រជុំពិសេស នៃក្រុមប្រឹក្សាសម្របសម្រួលអាស៊ាន ក្នុងគោលបំណងលើកកម្ពស់ ការសម្របសម្រួលកិច្ចខិតខំប្រឹងប្រែង និងការឆ្លើយតបរួមរបស់អាស៊ាន ដើម្បីដោះស្រាយបញ្ហាប្រឈម ដែលបណ្តាមកពីការផ្ទុះឡើងនៃជំងឺឆ្លង COVID-19។ រដ្ឋមន្រ្តីការបរទេសអាស៊ាន-ចិន បានកត់សម្គាល់ដោយការពេញចិត្តចំពោះការឆ្លើយតបរួមជាបន្ទាន់ និងសាមគ្គីភាពជាប្រពៃណី ក៏ដូចជាការជួយជ្រោមជ្រែងគ្នាទៅវិញទៅមកក្នុងគ្រាលំបាក ជាពិសេសការចាត់វិធានការដ៏ម៉ឺងម៉ាត់ ដើម្បីដោះស្រាយជំងឺឆ្លង COVID-19 តាមរយៈការចែករំលែកព័ត៌មានយ៉ាងឆាប់រហ័ស នឹងកិច្ចខិតខំប្រឹងប្រែងចាំបាច់នានា ក្នុងការទប់ស្កាត់នូវការរីករាល ដាលជំងឺ និងការការពារសន្តិសុខសុខភាពសាធារណៈក្នុងតំបន់ និងពិភពលោក។ *បង្កើនកិច្ចសហប្រតិបត្តិការរួមគ្នាប្រឆាំងនឹងជំងឺឆ្លង COVID-19 តាមរយៈការចែករំលែកព័ត៌មាន និងឧត្តម្មានុវត្តឱ្យបានទាន់ពេលវេលា *ជំរុញឱ្យមានកិច្ចសន្ទនាគោលនយោបាយ និងការផ្លាស់ប្តូរព័ត៌មានវិវត្តន៍ចុងក្រោយអំពីជំងឺឆ្លង COVID-19 ដែលរួមមាន៖ ការត្រួតពិនិត្យ និងការព្យាបាល ធ្វើការរួមគ្នា ដើម្បីលើកកម្ពស់សមត្ថភាពក្នុងការទប់ស្កាត់ និងគ្រប់គ្រងជំងឺឆ្លង នឹងជាការរើបឡើងវិញនូងជំងឺឆ្លង រួមមានករណី COVID-19 ជាដើម។ ឧបនាយករដ្ឋមន្រ្តី ប្រាក់ សុខុន បានឆ្លៀតឱកាសនេះ ជម្រាបជូនកិច្ចប្រជុំអំពីវិធានការដ៏ម៉ឺងម៉ាត់របស់កម្ពុជា ក្នុងការប្រយុទ្ធប្រឆាំងនឹងជំងឺឆ្លង COVID-19 ជាពិសេសការសម្រេចចិត្ត ដ៏ត្រឹមត្រូវរបស់កម្ពុជា ក្នុងការអនុញ្ញាតឱ្យនាវាទេសចរណ៍ Westerdam ចូលសំចតនៅកំពង់ផែ ព្រះសីហនុ ដោយមានការត្រួតពិនិត្យយ៉ាងម៉ត់ចត់ និងប្រុងប្រយ័ត្នបំផុត អនុលោមតាមបទប្បញ្ញត្តិ សំខាន់ៗ របស់អង្គការសុខភាពពិភពលោក និងដោយមានកិច្ចសហប្រតិបត្តិការយ៉ាងជិតស្និទ្ធជាមួយស្ថាប័នសុខាភិបាលអន្តរជាតិនានាដូចជា អង្គការសុខភាពពិភពលោក មជ្ឈមណ្ឌលអាឡឺម៉ង់ សម្រាប់ការស្រាវជ្រាវជំងឺឆ្លង និងមជ្ឈមណ្ឌលគ្រប់គ្រង និងបង្ការជំងឺរបស់សហរដ្ឋអាមេរិក។ ឧបនាយករដ្ឋមន្រ្តី ក៏បានបញ្ជាក់អះអាងជាថ្មី អំពីការប្តេជ្ញាចិត្តរបស់កម្ពុជា ក្នុងការបន្តជួយ និងសហការយ៉ាងក្លៀវក្លាជាមួយរដ្ឋាភិបាល និងប្រជាជនចិន ដើម្បីប្រយុទ្ធប្រឆាំងនឹងជំងឺឆ្លង COVID-19 និងដោយមានកិច្ចសហប្រតិបត្តិការជាមួយអាស៊ាន និងបន្តជំរុញការសម្របសម្រួល និងសហការជាមួយចិន ក្នុងការទប់ស្កាត់ និងលុបបំបាត់ទាំងស្រុងជំងឺឆ្លង COVID-19 នេះ។ ទន្ទឹមពេលជាមួយគ្នានេះ លោកឧបនាយករដ្ឋមន្រ្តី ក៏បានគាំទ្រចំពោះសំណើរបស់ប្រទេសចិន ក្នុងការរៀបចំកិច្ចប្រជុំកំពូលពិសេសអាស៊ាន-ចិន ស្តីពី COVID-19 នៅពេលវេលាសមស្របណាមួយ។ ជាកិច្ចឆ្លើយតបលោក វ៉ាង យី រដ្ឋមន្ត្រីការបរទេស និងជាទីប្រឹក្សារដ្ឋចិន និងជាសហប្រធាន បានថ្លែងអំណរគុណដល់ប្រទេសសមាជិកអាស៊ាន ចំពោះសមានចិត្តការគាំទ្រ និងជំនួយរបស់អាស៊ាន៕
|
2020-02-23T18:56:00+07:00
|
freshnewsasia.com
|
https://m.freshnewsasia.com/index.php/en/localnews/149233-2020-02-23-04-56-44.html
|
6aec67fa-0290-49af-bab8-9e8191c9b579
|
ក្រសួងការបរទេស បង្ហាញលទ្ធផលផ្លូវការ នៃកិច្ចប្រជុំរដ្ឋមន្ដ្រីការបរទេសអាស៊ាន-ចិន ស្ដីពីជំងឺឆ្លងផ្លូវដង្ហើម Covid-19 និងកិច្ចប្រជុំមេគង្គ-ឡានឆាង លើកទី៥
|
ក្រសួងការបរទេស និងសហប្រតិបត្តិការអន្ដរជាតិ បានចេញសេចក្ដីប្រកាសព័ត៌មានផ្លូវការមួយ ស្ដីពីលទ្ធផលនៃកិច្ចប្រជុំពិសេស នៃក្រុមប្រឹក្សា សម្របសម្រួលអាស៊ាន កិច្ចប្រជុំពិសេសនៃរដ្ឋមន្ដ្រីការបរទេសអាស៊ាន-ចិន ស្ដីពីជំងឺឆ្លងផ្លូវដង្ហើមកូរ៉ូណា ឬ Covid-19 និងកិច្ចប្រជុំរដ្ឋមន្ដ្រីការបរទេស មេគង្គ-ឡានឆាង លើកទី៥ នៅថ្ងៃទី២០ ខែកុម្ភៈ ឆ្នាំ២០២០ នាទីក្រុងវៀងច័ន្ទ សាធារណរដ្ឋប្រជាធិបតេយ្យប្រជាមានិតឡាវ។ យោងតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី២៣ ខែកុម្ភៈ ឆ្នាំ២០២០នេះ ក្រសួងការបរទេស បានបញ្ជាក់ថា កិច្ចប្រជុំពិសេស នៃក្រុមប្រឹក្សាសម្របសម្រួលអាស៊ាន ស្ដីពីជំងឺឆ្លងផ្លូវដង្ហើមកូរ៉ូណា ឬ Covid-19 រដ្ឋមន្ដ្រីការបរទេសអាស៊ាន បានគូសបញ្ជាក់អំពីសារៈសំខាន់ នៃការរួបរួមគ្នាជាធ្លុងមួយ និងមានការឆ្លើយតបខ្ពស់របស់អាស៊ាន ក្នុងការដោះស្រាយបញ្ហាជំងឺឆ្លងនេះ។ រដ្ឋមន្ដ្រីការបរទេសអាស៊ាន បានសង្កត់ធ្ងន់ពីការប្ដេជ្ញាចិត្តរបស់ប្រទេសសមាជិកអាស៊ាន ក្នុងការទប់ស្កាត់នូវផលប៉ះពាល់ ដែលបណ្ដាលមកពីជំងឺឆ្លងនេះ ទៅលើដំណើរការកសាងសហគមន៍អាស៊ាន ក៏ដូចជាដំណើរការជាប្រក្រតីរបស់អាស៊ាន។
|
2020-02-23T18:28:00+07:00
|
freshnewsasia.com
|
https://m.freshnewsasia.com/index.php/en/localnews/149228-2020-02-23-04-28-29.html
|
800e95b7-762e-40a9-b42c-06975104a5fa
|
ការសិក្សាថ្មីមួយរបស់ចិន បង្ហាញថា វីរុសកូរ៉ូណា បង្កជំងឺ COVID-19 មិនមែនមានប្រភពដើមចេញពីផ្សារលក់គ្រឿងសមុទ្រ ក្នុងទីក្រុង Wuhan នោះទេ!
|
ការសិក្សាលើហ្សែន ឬ DNA បានបង្ហាញថាវីរុសកូរ៉ូណាថ្មី ដែលបង្កជាជំងឺ COVID-19 មិនមែនមានប្រភពដើមចេញទីផ្សារលក់គ្រឿងសមុទ្រ និងសាច់ សត្វព្រៃ Huanan ស្ថិតនៅក្នុងទីក្រុង Wuhan នៃខេត្ត Hubei ប្រទេសចិននោះឡើយ។ នេះបើតាមក្រុមអ្នកវិទ្យាសាស្ត្រចិន ដកស្រង់ចេញផ្សាយដោយសារព័ត៌មាន NHK នៅថ្ងៃអាទិត្យ ទី២៣ ខែកុម្ភៈ ឆ្នាំ២០២០។ ក្រុមអ្នកវិទ្យាសាស្ត្រ មក ពីបណ្ឌិតសភាវិទ្យាសាស្ត្រចិន ធ្វើការសន្និដ្ឋានបែបនេះ ដោយផ្អែកលើលទ្ធផលនៃការសិក្សា និងវិភាគអំពីហ្សែន ឬ DNA សហការជាមួយ ក្រុមអ្នកវិទ្យាសាស្ត្រមកពីតាមសាកលវិទ្យាល័យជាច្រើន នៅក្នុងប្រទេសចិន។ ក្រុមអ្នកវិទ្យាសាស្ត្រដដែល បានបញ្ជាក់ទៀតថា ការវិភាគរបស់ពួកគេ គឺធ្វើឡើងលើ ហ្សែននៃសំណាកវីរុសចំនួន៩៣ មកពីប្រទេស១២ នៅទូទាំងទ្វីបចំនួន៤ ជាមួយលទ្ធផលបង្ហាញថា វីរុសកូរ៉ូណាថ្មី បង្កជាជំងឺ COVID-19 ដែលគេរកឃើញនៅក្នុង ផ្សារលក់គ្រឿងសមុទ្រក្នុងទីក្រុង Wuhan គឺមានប្រភពមកពីកន្លែងដទៃ ហើយក្រោយមក ទើបវាបានរីករាលដាលយ៉ាងឆាប់រហ័សចេញពីផ្សារមួយនេះ។ ប៉ុន្តែទន្ទឹមគ្នា ក្រុមអ្នកវិទ្យាសាស្ត្រចិន ក៏មិនទាន់អាចបញ្ជាក់ឱ្យច្បាស់ថា វាមានប្រភពមកពីណាឱ្យប្រាកដនោះដែរ ដោយគ្រាន់តែឱ្យដឹងថាការសន្និដ្ឋានបែបនេះ គឺធ្វើឡើងដោយផ្អែកលើពេលវេលាដែលអ្នកជំងឺធ្លាក់ខ្លួនឈឺ។ គួរបញ្ជាក់ថា បើតាមក្រុមអ្នកវិទ្យាសាស្ត្រចិន វីរុសកូរ៉ូណាថ្មី ទំនងជារីករាលដាលខ្លាំង នៅកំឡុងថ្ងៃទី៨ ខែធ្នូ ឆ្នាំ២០១៩ និងផ្ទុះឡើងខ្លាំងម្ដងទៀត នៅថ្ងៃទី៦ ខែមករា ឆ្នាំ២០២០ ខណៈការឆ្លងពីមនុស្សទៅមនុស្ស អាចនឹងកើតឡើងរួចទៅហើយ នៅដើមខែធ្នូ ឬចុងខែវិច្ឆិកាកន្លងទៅ។ ម្យ៉ាងវិញទៀត បើសិនជា ការប្រកាសអាសន្នពីវីរុសនេះមានកម្រិតខ្ពស់ កាលពីដើមខែមករា ម្លេះគេប្រហែលជាអាចទប់ស្កាត់ការរីករាលដាលនៅទូទាំងសកលលោក ដែលផ្ទុះឡើងខ្លាំងកាលពីចុងខែមករា បានបាត់ ទៅហើយ៕
|
2020-02-23T17:58:00+07:00
|
freshnewsasia.com
|
https://m.freshnewsasia.com/index.php/en/internationalnews/149224-2020-02-23-03-58-44.html
|
e047e9ab-19fb-436a-90f5-1f3fc93280de
|
ចិន៖ មនុស្សជាសះស្បើយពីជំងឺឆ្លង COVID-19 សរុប ២២,៨៨៨នាក់ហើយ បានត្រឡប់ទៅផ្ទះវិញ!
|
អាជ្ញាធរសុខាភិបាលចិន នៅថ្ងៃអាទិត្យនេះ បានរាយការណ៍ឲ្យដឹងថា តួលេខសរុបនៃអ្នកជំងឺ COVID-19 ដែលត្រូវបានគេអនុញ្ញាតឲ្យចាកចេញពីមន្ទីរពេទ្យ បន្ទាប់ពី ពួកគេបានជាសះស្បើយឡើងវិញ មានចំនួនរហូតដល់ ២២,៨៨៨នាក់។ នេះបើតាមការចេញផ្សាយដោយទីភ្នាក់ងារព័ត៌មានស៊ីនហួរ នាព្រឹកថ្ងៃអាទិត្យ ទី២៣ ខែកុម្ភៈ ឆ្នាំ២០២០។ នារយៈពេលពេញមួយថ្ងៃសៅរ៍ ម្សិលមិញ ចំនួនអ្នកដែលបានជាសះស្បើយថ្មីៗទៀតពីជំងឺនេះ និងត្រូវបានគ្រូពេទ្យអនុញ្ញាតឲ្យចាកចេញទៅផ្ទះនោះ មានចំនួន ២,២៣០នាក់។ បើតាមអាជ្ញាធរចិនដែលបានបញ្ចេញរបាយការណ៍ខាងលើនេះដដែល បានគូសបញ្ជាក់ទៀតថា ចំនួនអ្នកស្លាប់ដោយសារជំងឺនេះ មានសរុប ២,៤៤៤នាក់ (ក្នុងនោះរួមមាន ហុងកុងស្លាប់២នាក់ និងតៃវ៉ាន់ម្នាក់) ខណៈករណីឆ្លងនៅទូទាំងប្រទេសចិន បានកើនឡើងដល់ ៧៧,០២៧ករណី៕
|
2020-02-23T17:16:00+07:00
|
freshnewsasia.com
|
https://m.freshnewsasia.com/index.php/en/internationalnews/149218-2020-02-23-03-16-22.html
|
482414f6-73e3-422d-9755-2c63c264e65e
|
អាជ្ញាធរចិនរកឃើញថា មេរោគកូរ៉ូណាថ្មី ឬកូវីដ-១៩ អាចសម្ងំក្នុងខ្លួនមនុស្សរហូតដល់ ២៧ ថ្ងៃឯណោះ
|
អាជ្ញាធរចិនរកឃើញថ្មីថា មេរោគកូរ៉ូណាថ្មី ឬកូវីដ-១៩ អាចសម្ងំក្នុងខ្លួនមនុស្សរហូតដល់ ២៧ ថ្ងៃឯណោះ។ សារព័ត៌មានអង់គ្លេស (Reuters) កាលពីថ្ងៃទី២២ ខែកុម្ភៈ ដកស្រង់សម្ដីរបស់មន្ត្រីនៃអាជ្ញាធរខេត្តហ៊ូបេ (Hubei) ថា ការរកឃើញថ្មីនេះ ក្រោយបុរសជនជាតិចិនម្នាក់ វ័យ ៧០ ឆ្នាំ ផ្ទុកមេរោគកូរ៉ូណាថ្មី ឬកូវីដ-១៩ នេះ រហូតដល់ ២៧ ថ្ងៃទើបចេញជារោគសញ្ញា។ បុរសនេះ ឈ្មោះ ជាំង (Jiang) កាលពីថ្ងៃទី២៤ ខែមករា បានធ្វើដំណើរទៅសួរសុខទុក្ខប្អូនស្រីរបស់គាត់ ដែលផ្ទុកជំងឺនេះ នៅភាគីខាងជើងនៃខេត្តហ៊ូបេ។ គាត់រស់នៅក្រុងអ៊ីហ្ស៊ូ (Ezhou) នៅប៉ែកខាងកើតនៃខេត្តហ៊ូបេនេះ។ ដល់ថ្ងៃទី២០ ខែកុម្ភៈ ពោលគឺបាន ២៧ ថ្ងៃ ក្រោយទៅលេងប្អូនស្រីនោះ គាត់ចាប់មានជំងឺគ្រុនក្ដៅ។ មួយថ្ងៃក្រោយមក ទើបរកឃើញថា គាត់មានផ្ទុកជំងឺកូរ៉ូណាថ្មីនេះ។ កន្លងមក អង្គការសុខភាពពិភពលោក បានប្រកាសថា មេរោគនេះ អាចសម្ងំក្នុងខ្លួនមនុស្សរហូតដល់ ១៤ ថ្ងៃ ទើបចេញរោគសញ្ញា។ ក្រោយមកអ្នកស្រាវជ្រាវចិន នៅទីក្រុងវូហាន បានរកឃើញថា រយៈពេលសម្ងំនេះ អាចមានដល់ ២៤ថ្ងៃ។ ហើយចុងក្រោយនេះ ការរកឃើញថ្មី គឺមានដល់ ២៧ថ្ងៃឯណោះ។ ដូច្នេះ រយៈពេលដែលមេរោគនេះ អាចសម្ងំបានកាន់តែយូរក្នុងខ្លួនមនុស្ស គឺកាន់តែធ្វើឱ្យការបង្ការ និងទប់ស្កាត់ការរីករាលដាលនៃជំងឺនេះ កាន់តែជួបការលំបាក៕
|
2020-02-23T15:42:00+07:00
|
rfa.org
|
https://www.rfa.org/khmer/news/health/coronavirus-incubation-could-be-as-long-as-27-days-02232020034245.html
|
582172aa-58c6-44c3-bffa-252506f44bee
|
ក្រសួងសុខាភិបាល ស្នើឲ្យអាជ្ញាធរមានសមត្ថកិច្ចស្វែងរកជនបង្ហោះវីដេអូបំពុលសង្គមថា មានជំងឺកូរ៉ូណាកើតឡើងក្នុងប្រទេសកម្ពុជា មកផ្តន្ទាទោសតាមច្បាប់
|
បន្ទាប់ពីមានវីដេអូមួយបង្ហោះលើក Facebook ស្រែកថា មានជំងឺកូរ៉ូណាកើតឡើងនៅប្រទេសកម្ពុជាយើង ដោយមិនមានអ្វីបញ្ជាក់ទាល់តែសោះនោះ, រដ្ឋលេខាធិការ និងជា អ្នកនាំពាក្យក្រសួងសុខាភិបាល លោកស្រី ឱ វណ្ណឌីន នៅថ្ងៃទី២៣ ខែកុម្ភៈនេះ បានចេញមកទាត់ចោលព័ត៌មាន ដែលបង្ហោះប្រឌិតបំពុលសង្គមនេះ និងបានស្នើឲ្យអាជ្ញាធរមានសមត្ថកិច្ច ស្វែងរកអ្នកបង្ហោះវីដេអូ និងអ្នកស្រែកថា មានជំងឺកូរ៉ូណានេះ មកផ្តន្ទាទោសតាមច្បាប់។ លោកស្រី ឱ វណ្ណឌីន បញ្ជាក់ប្រាប់ថា ។ លោកស្រីបញ្ជាក់ទៀតថា រហូតមកដល់ពេលនេះ មិនទាន់មានប្រជាពលរដ្ឋខ្មែរណាម្នាក់ រកឃើញថាមានវីរុសកូរ៉ូណាថ្មី ឬ COVID-19 នោះឡើយ។ ជាមួយគ្នានេះ បើប្រជាពលរដ្ឋណាម្នាក់ មានបញ្ហាសុខភាពសូមទូរស័ព្ទមកលេខ ១១៥។ សូមជម្រាបថា ក្រោយផ្ទុះជំងឺកូរ៉ូណានេះ ព័ត៌មានបំពុលសង្គមជាច្រើន ត្រូវបានគេប្រឌិតឡើងជាបន្តបន្ទាប់ ក្នុងបំណងបង្កឲ្យមានអសន្តិសុខក្នុងសង្គម ដែលអ្នកបំពុលសង្គមខ្លះត្រូវបានអាជ្ញាធរឃាត់ខ្លួនមកអប់រំ ធ្វើកិច្ចសន្យាឈប់ប្រព្រឹត្តបន្តទៀត និងខ្លះទៀតនៅតែបន្តសកម្មភាព ដោយសារពួកគេនៅក្រៅប្រទេស៕
|
2020-02-23T15:31:00+07:00
|
freshnewsasia.com
|
https://m.freshnewsasia.com/index.php/en/localnews/149213-2020-02-23-01-31-21.html
|
d446d11b-917f-4dc8-90e5-b5fa171b40e9
|
ម៉ាឡេស៊ីបញ្ជាក់ជាថ្មីថា ស្ត្រីអាមេរិកចេញពីកម្ពុជា ពិតជាផ្ទុកកូវីដ-១៩ និងបានជាសះស្បើយពីជំងឺនេះ
|
ក្រសួងសុខាភិបាលនៃប្រទេសម៉ាឡេស៊ី បញ្ជាក់សាជាថ្មីថា ស្ត្រីអាមេរិកវ័យ ៨៣ឆ្នាំ ពីកប៉ាល់ទេសចរ Westerdam ដែលលោក ហ៊ុន សែន អនុញ្ញាតឱ្យចូលចតនៅកំពង់ផែក្រុងព្រះសីហនុនោះ គឺពិតជាផ្ទុកមេរោគកូរ៉ូណាថ្មី ឬកូវីដ-១៩ (COVID-19) មែន។ ឥឡូវស្ត្រីរូបនោះ បានជាសះស្បើយពីជំងឺនេះហើយ។ ប៉ុន្តែមិនទាន់អនុញ្ញាតឱ្យចេញពីមន្ទីរពេទ្យនៅឡើយទេ ព្រោះនៅមានរោគសញ្ញាមួយចំនួនទៀត ដែលត្រូវពិនិត្យតាមដាន សុខភាពជាបន្ត។ អគ្គនាយកផ្នែកសុខាភិបាល របស់ប្រទេសម៉ាឡេស៊ី កាលពីរាត្រីថ្ងៃ សៅរ៍ ទី ២២ ខែ កុម្ភៈ បានប្រកាសបញ្ជាក់អំពីព័ត៌មានបន្ថែម ជុំវិញនីតិវិធី និងបច្ចេកទេសវេជ្ជសាស្ត្ររបស់អាជ្ញាធរសុខាភិបាលម៉ាឡេស៊ី ក្នុងការត្រួតពិនិត្យ និងព្យាបាលអ្នកជំងឺ ដែលជាស្ត្រីអ្នកដំណើរម្នាក់មកពីកប៉ាល់ទេសចរ Westerdam និងដែលរកឃើញថា មានផ្ទុកមេរោគកូរ៉ូណាថ្មី ឬកូវីដ-១៩ នេះ។ សេចក្តីប្រកាសព័ត៌មានរបស់អគ្គនាយកផ្នែកសុខាភិបាលម៉ាឡេស៊ីនេះ ធ្វើឡើងភ្លាមៗ ក្រោយក្រសួងសុខាភិបាលកម្ពុជា ចោទអាជ្ញាធរម៉ាឡេស៊ី ការប្រកាសលទ្ធផលជាបន្តបន្ទាប់របស់អាជ្ញាធរម៉ាឡេស៊ីចំពោះអ្នកផ្ទុកជំងឺកូវីដ-១៩ នេះ ធ្វើឡើងបែបមិនប្រក្រតី ដែលធ្វើឱ្យមានការភ័យខ្លាច និងភ័ន្តច្រឡំសម្រាប់អ្នកដំណើរតាមនាវាវេស្ទើដាម (Westerdam) ទាំងអស់។ ក្រសួងសុខាភិបាលកម្ពុជា នៅតែអះអាងថា ស្ត្រីអាមេរិករូបនោះ គ្មានផ្ទុកជំងឺនេះ តាំងពីដំបូងមកម្ល៉េះ។ ក្រសួងដដែលថា បញ្ហានេះ ក៏ធ្វើឱ្យប៉ះពាល់ លើការកើនឡើងនៃការចំណាយមិនចាំបាច់ និងប៉ះពាល់ដល់កិត្តិយស សេចក្ដីថ្លៃថ្នូររបស់មនុស្សជាតិ និងរបស់ប្រទេស និងបង្កឱ្យមានវិបត្តិមនុស្សធម៌ដ៏ធ្ងន់ធ្ងរជាដើម។ អាជ្ញាធរសុខាភិបាលម៉ាឡេស៊ី នៅតែប្រកាន់ជំហរដដែលថា ស្ត្រីរូបនោះពិតជាមានផ្ទុកមេរោគនេះ តាំងពីថ្ងៃទី១៥ ខែកុម្ភៈ មកម្ល៉េះ ពោលគឺនៅថ្ងៃទី១៥ ខែកុម្ភៈ នោះ គឺជាថ្ងៃដែលស្ត្រីនោះ បានធ្វើដំណើរពីកម្ពុជាទៅទីក្រុងកូឡាឡាំពួ ប្រទេសម៉ាឡេស៊ី។ ពេលចូលដល់ព្រលានយន្តហោះ ឧបករណ៍វាស់ស្ទង់កម្តៅខ្លួនអ្នកដំណើរ បានរកឃើញរោគសញ្ញានេះដំបូង រួចហើយស្ត្រីរូបនោះ ក៏ត្រូវបានបញ្ជូនភ្លាម ទៅមន្ទីរពេទ្យ ស៊ុហ្កៃ ប៊ូឡុស (Sungai Boloh) និងដាក់ឱ្យនៅដាច់ពីគេ។ ក្រោយមក តាមរយៈការពិនិត្យតាមបែបវេជ្ជសាស្ត្រ និងការប្រើឧបករណ៍កាំរស្មីអ៊ិច ដើម្បីថតឆ្លុះទ្រូងរបស់គាត់ ក៏រកឃើញថា គាត់មានជំងឺរលាកសួត។ បន្ទាប់មកទៀត សំណាកចំនួនពីរ មួយពីបំពង់ក និងមួយទៀតពីរន្ធច្រមុះ ត្រូវបានយកទៅពិនិត្យ។ សំណាកទាំងពីរនេះ ត្រូវបានធ្វើតេស្តចំនួនពីរលើក នៅវិទ្យាស្ថានសម្រាប់ការស្រាវជ្រាវវេជ្ជសាស្ត្រ (IMR) និងរកឃើញថាស្ត្រីរូបនេះ ពិតជាមានផ្ទុកមេរោគនៃជំងឺកូវីដ-១៩ កាលពីថ្ងៃទី១៥ ខែកុម្ភៈ។ អាជ្ញាធរសុខាភិបាលម៉ាឡេស៊ី បញ្ជាក់ទៀតថា ភ្លាមៗនោះ គ្រូពេទ្យបានចាប់ផ្តើមព្យាបាលអ្នកជំងឺនេះ ដោយប្រើឱសថទប់ស្កាត់ការរីករាលដាលនៃជំងឺ ពីរមុខរួមគ្នា គឺទីមួយឱសថ ឡូពីណាវៀរ (Lopinavir) និង រីតូណាវៀរ (Ritonavir)។ ឱសថទាំងពីរមុខនេះ ជាឱសថដែលប្រើបញ្ចូលគ្នា ដើម្បីព្យាបាល និងបង្ការជំងឺអេដស៍។ បន្ថែមលើការព្យាបាល ដោយប្រើឱសថទាំងនេះ អាជ្ញាធរសុខាភិបាលម៉ាឡេស៊ីបន្តថា គ្រូពេទ្យក៏ដាក់ខ្យល់អុកស៊ីហ្សែនបន្ថែម ឱ្យអ្នកជំងឺផងដែរ។ ៧២ ម៉ោងក្រោយការព្យាបាលនោះ ស្ត្រីរូបនេះ បង្ហាញសញ្ញាណធូរស្បើយ។ ក្រោយមកទៀត មន្ត្រីសុខាភិបាល ក៏បានធ្វើតេស្តពីរសារទៀត ដោយ ២៤ ម៉ោងធ្វើម្ដង។ ការធ្វើតេស្តក្រោយព្យាបាល ទាំងពីរលើកនេះ រកឃើញថា ស្ត្រីរូបនេះ បានជាសះស្បើយពីជំងឺកូវីដ-១៩ នេះ គឺលែងមានជំងឺនេះតទៅទៀត។ ជាចុងក្រោយ អាជ្ញាធរសុខាភិបាលម៉ាឡេស៊ី បញ្ជាក់ថា មុននឹងប្រកាសលទ្ធផលថា អ្នកជំងឺលែងមានមេរោគនេះតទៅទៀត ខាងមន្ត្រីវេជ្ជសាស្ត្រ ធ្វើតេស្តម្ដងហើយម្ដងទៀត នៅមន្ទីរពិសោធន៍វេជ្ជសាស្ត្រ។ជុំវិញការប្រកាសរកឃើញ អ្នកផ្ទុកជំងឺរលាកផ្លូវដង្ហើមនេះ លោកនាយករដ្ឋមន្ត្រី ហ៊ុន សែន ឯណោះវិញ ក៏បានបើកការវាយប្រហារមន្ត្រីជាន់ខ្ពស់ម៉ាឡេស៊ី តាមសារបញ្ចេញមតិលើបណ្ដាញសង្គមហ្វេសប៊ុក ដែលប្រព័ន្ធឃោសនារបស់លោក យកមកផ្សាយព្រោងព្រាត។ លោកថាបើជានាយករដ្ឋមន្ត្រីនៃប្រទេសម៉ាឡេស៊ីវិញ លោកនឹងដករដ្ឋមន្ត្រីសុខាភិបាលចោល ដោយលោកចោទថា ធ្វើការខ្ជីខ្ជា ខ្វះការទទួលខុសត្រូវ ដែលធ្វើឱ្យប៉ះពាល់ដល់ជាតិសាសន៍ ៤១ ប្រទេស។ លោក ហ៊ុន សែន បន្ថែមថា ប្រទេសខ្មែរក្រមែន តែអ្នកដឹកនាំប្រទេសនេះមានការទទួលខុសត្រូវលើកិច្ចការមនុស្សធម៌។ ក្រោយមកទៀត លោក ហ៊ុន សែន គឺនៅប៉ុន្មានម៉ោង មុនខាងសុខាភិបាលម៉ាឡេស៊ី ចេញសេចក្តីប្រកាសព័ត៌មានបំភ្លឺបន្ថែមនេះ លោកបានបង្ហោះសារនៅលើហ្វេសប៊ុកលោក ដោយឱ្យពលរដ្ឋខ្មែរ នាំគ្នាអានអត្ថបទលោក ហ្សង់ ហ្វ្រង់ស័រ តាន់ (Jean-François Tain) ដែលជានាយកវិទ្យុបារាំងអន្តរជាតិ (RFI) ដែលសរសេរស្នើឱ្យនាយករដ្ឋមន្ត្រីម៉ាឡេស៊ី សុំទោសកម្ពុជា និងត្រូវចេះចេញមុខសុំទោសទាន់ពេលវេលា បើនៅទីបំផុត បើសិនជាជាក់ច្បាស់មែនថា ស្ត្រីជនជាតិអាមេរិកនៃនាវា Westerdam មិនដែលមានផ្ទុកវីរុសកូរ៉ូណាថ្មី នៅក្នុងរាងកាយសោះឡើយនោះ។ អ្នកវិភាគនយោបាយ និងសង្គមលោក គឹម សុខ ថា អាជ្ញាធរម៉ាឡេស៊ី មានចរិតចាស់ទុំ និងមានក្រមសីលធម៌វិជ្ជាជីវៈ និងសេចក្តីថ្លៃថ្នូរខ្ពស់ ក្នុងការឆ្លើយតបរឿងនេះ។ លោកថា ផ្ទុយពីលោក ហ៊ុន សែន អាជ្ញាធរម៉ាឡេស៊ី ធ្វើនយោបាយបង្ការជំងឺ មិនមែននយោបាយយកមុខមាត់និងអំណាច ដែលលោក ហ៊ុន សែន បានធ្វើនោះទេ។ លោកបន្តថា ខាងម៉ាឡេស៊ី ធ្វើត្រឹមត្រូវតាមនយោបាយវេជ្ជសាស្ត្រសកល។ ដូច្នេះមានប្រៀបដាច់លើលោក ហ៊ុន សែន។ ទាំងការទូត ក៏នៅតែធ្វើឱ្យម៉ាឡេស៊ី មានមុខគ្របលើមធ្យោបាយយុត្តិមាត់ របស់លោក ហ៊ុន សែនដែរ៖ « »។ លោក គឹម សុខ ស្នើឱ្យលោក ហ៊ុន សែន គួរឈប់លេងជាមួយម៉ាឡេស៊ីក្នុងរឿងនេះ ដើម្បីកុំឱ្យគាត់ខ្មាសពិភពលោកកាន់តែខ្លាំង និងចៀសវាងទាញកម្ពុជា ឱ្យធ្លាក់ក្នុងវិបត្តិនៃប្រទេសដែលមានមេដឹកនាំចម្លែក យកឈ្មោះប្រទេសជាល្បែងសម្អាតអំពើខុសរបស់ខ្លួន តទៅទៀត។ លោកថា ពិភពលោក គួរនាំគ្នាអរគុណដល់អាជ្ញាធរនៃប្រទេសម៉ាឡេស៊ី ទៅវិញទេ ដែលបានរកឃើញជំងឺនេះនៅលើស្ត្រីជនជាតិអាមេរិកនោះ តាំងពីថ្ងៃទី១៥ ខែកុម្ភៈ ដែលការរកឃើញនេះ ធ្វើឱ្យប្រទេសជាច្រើននៅលើពិភពលោក ចាត់វិធានការបង្ការ និងការពារ ទាន់ពេលវេលា ដើម្បីកុំឱ្យជំងឺនេះ កាន់តែរីករាលដាលខ្លាំងថែមទៀត៖ « »។ ស្ត្រីអាមេរិកាំងវ័យ ៨៣ នោះ គឺជាអ្នកជំងឺទី ២២ ដែលអាជ្ញាធរម៉ាឡេស៊ី រកឃើញថា មានផ្ទុក ជំងឺរលាកផ្លូវដង្ហើមដ៏កាចសាហាវកូរ៉ូណាថ្មី ឬកូវីដ-១៩ នេះ នៅក្នុងប្រទេសម៉ាឡេស៊ី។ ក្នុងនោះ មនុស្ស ១៧ នាក់ត្រូវបានព្យាបាល ឱ្យជាសះស្បើយពីជំងឺនេះ៕
|
2020-02-23T15:25:00+07:00
|
rfa.org
|
https://www.rfa.org/khmer/news/health/Malaysia-explains-American-Covid-19-patient-recovering-after-treatment-02232020032402.html
|
b3f741c9-0066-4195-9153-680c3d76b140
|
សារព័ត៌មានកងទ័ពថៃ ជួយផ្សព្វផ្សាយប្រឆាំងនឹងព័ត៌មានក្លែងក្លាយ៖ សម្តេចតេជោ ហ៊ុន សែន ពុំមានជំងឺ Covid-19
|
សារព័ត៌មានកងទ័ពថៃ Army Time Thailand នៅថ្ងៃនេះ បានចូលរួមជួយផ្សព្វផ្សាយប្រឆាំងនឹងព័ត៌មានក្លែងក្លាយដែលថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា មានជំងឺកូរ៉ូណាថ្មី ហើយកំពុងសម្រាកព្យាបាលនៅក្នុងប្រទេសថៃ។ នៅក្នុងខ្លឹមសាររបស់ខ្លួន Army Time Thailand បានបញ្ជាក់ប្រាប់ពីការពិតថា សម្តេចតេជោ ហ៊ុន សែន មិនមានជំងឺកូរ៉ូណាថ្មី ហើយសម្រាកព្យាបាលនៅក្រៅប្រទេស ដូចអ្វីដែលកំពុងបំភ្លៃព័ត៌មានតាមបណ្តាញសង្គមនោះឡើយ ដែលពេលនេះសម្តេចមានសុខភាពល្អ ហើយបានលេងកូនហ្គោលជាមួយសម្តេចពិជ័យសេនាទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការពារជាតិកម្ពុជាទៀតផង។ សូមបញ្ជាក់ថា នាថ្មីៗនេះ មានការផ្សព្វផ្សាយបំភ្លៃការពិតតាមបណ្តាញសង្គម ដែលគេសង្ស័យបង្កើតឡើងដោយក្រុមប្រឆាំងក្រៅច្បាប់ បានប្រឌិតថា សម្តេចតេជោ ហ៊ុន សែន បានឆ្លងជំងឺកូរ៉ូណាថ្មីបន្ទាប់ពីបំពេញទស្សនកិច្ចនៅប្រទេសចិន ហើយខ្លះទៀតក៏បានប្រឌិតថា សម្តេចបានឆ្លងជំងឺកូរ៉ូណាថ្មី បន្ទាប់ពីរាជរដ្ឋាភិបាលកម្ពុជា អនុញ្ញាតឱ្យនាវា Westerdam ហើយសម្តេចបានចេញទៅស្វាគមន៍អ្នកដំណើរជាង២២០០នាក់នោះ ដោយខ្លួនឯង។ ពាក់ព័ន្ធនឹងការប្រឌិតអំពីជំងឺកូរ៉ូណានេះ កាលពីពេលថ្មីនេះ ក្រុមហ៊ុន Facebook ក៏បានឯកភាពតាមសំណើរក្រសួងព័ត៌មានដើម្បីបិទ គណនី Facebook មួយដែលមានឈ្មោះថា «ព័ត៌មានពិត ពីកម្ពុជា» ក្រោយបង្ហោះបំភ្លៃការពិតជាបន្តបន្ទាប់ អំពីជំងឺផ្លូវដង្ហើមកូរ៉ូណាថ្មី ឬ COVID-19 នៅក្នុងប្រទេសកម្ពុជាផងដែរ៕
|
2020-02-23T05:26:00+07:00
|
freshnewsasia.com
|
https://m.freshnewsasia.com/index.php/en/localnews/149202-2020-02-22-15-26-26.html
|
ad56da27-a2ec-4288-b267-b6dfc8323db6
|
ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជាង៦០០នាក់ នឹងចុះពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋក្នុងស្រុកកំពង់ត្រាច ខេត្តកំពត នៅថ្ងៃស្អែក
|
នៅព្រឹកថ្ងៃទី២៣ ខែកុម្ភៈ ឆ្នាំ២០២០ស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៦១២នាក់ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យដោយឥតគិតថ្លៃ ដល់ប្រជាពលរដ្ឋប្រមាណជាង២ពាន់នាក់ នៅសាលាវិទ្យាល័យព្រះបិតាជាតិ ភូមិអូរច្រនៀង ឃុំកំពង់ត្រាចខាងលិច ស្រុកកំពង់ត្រាច ខេត្តកំពត។ ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ម៉ាស៊ីនផ្លុំរកមេរោគក្រពះតាមរយះខ្យល់ដង្ហើម ព្យាបាលរបួស វាស់ចង្វាក់បេះដូង ផ្នែកប្រព័ន្ធប្រសាទនិងបំបាត់ការឈឺចុកចាប់ មន្ទីរពិសោធន៍(វិភាគឈាម)...។ល។ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានឲ្យដឹងថា ។ លោកបន្ថែមថា ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការ ព្យា បាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជា ពលរដ្ឋ មួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គម ជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមបញ្ជាក់ថា នេះជាឆ្នាំទី៨ហើយ (២០១២-២០២០) ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាល បាលជូនប្រជាពលរដ្ឋដោយឥតគិតថ្លៃ ចំនួន២១៨លើកហើយ៕
|
2020-02-22T22:00:00+07:00
|
freshnewsasia.com
|
https://m.freshnewsasia.com/index.php/en/localnews/149171-2020-02-22-08-00-59.html
|
69ffd7c4-1956-49fe-8e60-7a9a8c1fd7f6
|
ក្រសួងសុខាភិបាល បន្តច្រានចោលការប្រឌិតព័ត៌មានរបស់ Facebook មួយថា មានករណីស្លាប់ដោយជំងឺកូរ៉ូណា នៅព្រលានយន្តហោះអន្តរជាតិកងកេង ខេត្តព្រះសីហនុ (Video inside)
|
លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានបន្តច្រានចោលការប្រឌិតព័ត៌មានរបស់ Facebook មួយឈ្មោះ «សឹម សុភា Soeum Sophea» ដែលបង្ហោះ និងថា មានជំងឺកូរ៉ូណាថ្មី (COVID-19) បានកើតឡើងនៅព្រលានយន្តហោះអន្តរជាតិកងកេង ខេត្តព្រះសីហនុ បណ្តាលឱ្យមានមនុស្សស្លាប់ម្នាក់។ លោកស្រី ឱ វណ្ណឌីន តាមរយៈបណ្តាញព័ត៌មាន Fresh News នៅរសៀលថ្ងៃទី២២ ខែកុម្ភៈ ឆ្នាំ២០២០នេះថា មិនមានករណីជំងឺកូរ៉ូណាកើតឡើងនោះឡើយ ជាព័ត៌មានខុសការពិតទាំងស្រុង។ ក្រោយការសួរនាំ និងពិនិត្យល្អិតល្អន់ លោកស្រីបានបញ្ជាក់ ជនរងគ្រោះមានជំងឺលើសឈាម មិនពាក់ព័ន្ធ COVID-19 នោះទេ ដូច្នេះមិនមែនជាការពិតនោះឡើយ សូមកុំនាំគ្នាប្រឌិតព័ត៌មាន នាំចលាចលក្នុងសង្គម។ សូមបញ្ជាក់ថា ពាក់ព័ន្ធនឹងការបង្ហោះព័ត៌មានក្លែងក្លាយអំពីជំងឺកូរ៉ូណាថ្មីនេះ ក្រសួងព័ត៌មាន ក៏បានស្នើសុំកិច្ចសហការពីក្រុមហ៊ុន Facebook ដើម្បី បិទ Facebook ទាំងឡាយដែលបង្ហោះ ព័ត៌មានក្លែងក្លាយពីជំងឺនេះ ដើម្បីបំភ័ន្ត និងបង្កការភ័យខ្លាចដល់សាធារណជនផងដែរ។ ជាក់ស្តែងកាលពីថ្ងៃទី២០ ខែកុម្ភៈ ឆ្នាំ២០២០នេះ គណនី Facebook មួយដែលមានឈ្មោះថា «ព័ត៌មានពិត ពីកម្ពុជា» ត្រូវបានក្រុមហ៊ុន Facebook សម្រេចបិទចោល តាមសំណើរបស់ក្រសួងព័ត៌មាន ក្រោយបង្ហោះបំភ្លៃការពិតជាបន្តបន្ទាប់ អំពីជំងឺផ្លូវដង្ហើមកូរ៉ូណាថ្មី ឬ COVID-19 នៅក្នុងប្រទេសកម្ពុជា។ បណ្តាញសង្គមយក្សរបស់សហរដ្ឋអាមេរិក Facebook បានប្រកាសកាលពីចុងខែមករា ឆ្នាំ២០២០ថា ខ្លួននឹងចាត់វិធានការបន្ទាន់នានា ដើម្បីប្រយុទ្ធប្រឆាំងទៅនឹងការបង្ហោះព័ត៌មានមិនពិត ឬខុសឆ្គងអំពីវីរុសផ្លូវដង្ហើមកូរ៉ូណាប្រភេទថ្មី ដែលកំពុងក្លាយជាក្តីកង្វល់ធំបំផុត នៃពិភពលោកទាំងមូល។ ចាប់តាំងពីផ្ទុះឡើងនូវជំងឺផ្លូវដង្ហើមកូរ៉ូណាថ្មីនេះ មាន Facebook មួយចំនួន បា នបង្ហោះព័ត៌មានមិនពិត និងបង្កើតសារចែកចាយជាបន្តបន្តាប់ថាកម្ពុជាមានជំងឺកូរ៉ូណាថ្មី ដើម្បីបង្កការភ័យខ្លាច ដល់ប្រជាជនកម្ពុជា។ ទោះជាយ៉ាងនេះក្តី នាពេលកន្លងទៅ ក្រសួងសុខាភិបាល ក៏បានចេញមុខច្រាលចោលព័ត៌មាននេះជាបន្តបន្ទាប់ផងដែរ។ កម្ពុជាធ្លាប់បានរកឃើញករណីកូរ៉ូណាថ្មី ១ករណីប៉ុណ្ណោះ គឺនៅលើខ្លួនជនជាតិចិនម្នាក់ ដែលចូលមកប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០ ប៉ុន្តែទោះជាយ៉ាងនេះក្តី ជនជាតិចិនរូបនេះ ត្រូវបានព្យាបាលឱ្យជាសះស្បើយ ហើយបានចាកចេញពីកម្ពុជា កាលពីថ្ងៃទី១១ ខែកុម្ភៈ ឆ្នាំ២០២០ផងដែរ៕
|
2020-02-22T21:13:00+07:00
|
freshnewsasia.com
|
https://m.freshnewsasia.com/index.php/en/localnews/149159-2020-02-22-07-13-18.html
|
b056e99c-8144-4f70-b7f0-938278249c55
|
TOP NEWS: មជ្ឈមណ្ឌល CDC សហរដ្ឋអាមេរិក៖ «ស្ត្រីជនជាតិអាមេរិក វ័យ៨៣ឆ្នាំនៅម៉ាឡេស៊ី មិនមានផ្ទុកមេរោគ Covid-19 ទេ, ប្រសិនបើមានជំងឺមែននោះប្រហែលអាចជំងឺផ្លូវដង្ហើមធម្មតា» (Video inside)
|
អ្នកនាំពាក្យមជ្ឈមណ្ឌលប្រយុទ្ធប្រឆាំងជំងឺឆ្លងរបស់សហរដ្ឋអាមេរិក CDC លោក រីឆាដ ក្វាថារ៉ុន (Richard Quartarone) បានបញ្ជាក់ច្បាស់លាស់ថា អ្នកដំណើរទាំងអស់នៃកប៉ាល់ទេសចរណ៍ វែស្ទឺដាម (MS Westerdam) គឺត្រូវបានគេធ្វើតេស្តយ៉ាងល្អិតល្អន់រកមេរោគ COVID-19 ហើយលទ្ធផលពិតជាបានបង្ហាញថា «អវិជ្ជមាន» ដោយក្នុងនោះរួមមានទាំងស្រ្តីអាមេរិកវ័យ ៨៣ឆ្នាំម្នាក់ផងដែរ។ នេះបើតាមការដកស្រង់ការផ្សាយ ចេញពីសារព័ត៌មានអាមេរិក US Today នារសៀលថ្ងៃសៅរ៍ ទី២២ ខែកុម្ភៈ ឆ្នាំ២០២០។ លោក Richard Quartarone លើកឡើងយ៉ាងដូច្នេះថា ។ សារព័ត៌មានអាមេរិក US Today បានផ្សព្វផ្សាយបន្ថែមថា អ្នកដំណើរមួយចំនួននៃកប៉ាល់ទេសចរណ៍ វែស្ទឺដាម (MS Westerdam) បានបង្ហាញមន្ទិលសង្ស័យចំពោះការធ្វើតេស្តរកមើលមេរោគ COVID-19 របស់ម៉ាឡេស៊ី ដែលកន្លងមកបានអះអាងអំពីការរកឃើញមេរោគនេះ (វិជ្ជមាន) ក្នុងខ្លួនស្រ្តីជនជាតិអាមេរិកម្នាក់ ដែលជាអ្នកដំណើរបានចាកចេញពីនាវា Westerdam ប៉ុន្តែមិនដល់មួយសប្តាហ៍ផង ស្រាប់ប្រកាសថា គាត់លែងមានផ្ទុក COVID-19 ទៀតហើយ (អវិជ្ជមាន)។ ជុំវិញរឿងរ៉ាវនេះ អ្នកដំណើរផ្សេងៗទៀតនៃនាវា Westerdam បានលើកថា ។ លោក ស្ទេវ មូតស៍ (Steve Muth) រស់នៅរដ្ឋមីឈីហ្គែន (Michigan) សហរដ្ឋអាមេរិក ដែលជាអ្នកបានធ្វើដំណើរលើកប៉ាល់ Westerdam ជាមួយគ្រួសារលោក ក៏មានមន្ទិលសង្ស័យផ្ទាល់ខ្លួន ចំពោះការធ្វើតេស្តឃើញវិជ្ជមាននៃមេរោគ COVID-19 ក្នុងខ្លួនស្រ្តីជនជាតិអាមេរិកវ័យ ៨៣ឆ្នាំ ដោយអាជ្ញាធរម៉ាឡេស៊ីផងដែរ គឺមិនខុសពីការសង្ស័យរបស់កម្ពុជាទេ។ ក្នុងសារអ៊ីម៉ែលមួយផ្ញើទៅកាន់សារព័ត៌មាន USA Today លោក Muth បានរៀបរាប់យ៉ាងដូច្នេះថា ។ លោក Muth បានបន្តថា ។ រីឯអ្នកដំណើរអាមេរិកម្នាក់ទៀតឈ្មោះថា អ៊ែលលី ឈីបូវស្គី (Elly Chybowski) ដែលបានធ្វើដំណើរលើកប៉ាល់ Westerdam ជាមួយស្វាមីឈ្មោះ ធីម៉ូស៊ី (Timothy) បានប្រាប់ថា ពួកគេទាំងពីរដែលត្រូវធ្វើដំណើរចេញពីកម្ពុជាក្រោយចុះពីលើកប៉ាល់ ឆ្លងកាត់ទីក្រុងតូក្យូរបស់ជប៉ុន និងទីក្រុង ដាលឡាស់ (Dallas) នៃរដ្ឋតិចសាស់ ដើម្បីឆ្ពោះទៅផ្ទះនៅទីក្រុង ម៉ាឌីសុន (Madison) នៃរដ្ឋ វីស្កុនស៊ីន (Wisconsin) ស្រាប់ត្រូវគេលុបសំបុត្រចោលវិញ។ ប្តី-ប្រពន្ធទាំងពីរនាក់ក៏បានចំណាយថវិកាផ្ទាល់ខ្លួនរហូតដល់ជាង ៥,០០០ដុល្លារ ដើម្បីកក់ជើងហោះហើរថ្មី ហើយពួកគាត់ទាំងពីរនាក់ក៏បានមកដល់ផ្ទះវិញ កាលពីថ្ងៃពុធសប្តាហ៍នេះ។ ពេលមកដល់ផ្ទះហើយនោះ ពួកគាត់ត្រូវអាជ្ញាធរសុខាភិបាលប្រចាំមូលដ្ឋានទាក់ទងមកថា ពួកគាត់បានរួមតុអាហារជាមួយស្រ្តីអាមេរិកវ័យ៨៣ឆ្នាំ ដែលម៉ាឡេស៊ីធ្វើតេស្តរកឃើញ COVID-19 ជាហេតុតម្រូវឲ្យអ្នកទាំងពីរបង្ខាំងខ្លួនឯង នៅក្នុងផ្ទះយ៉ាងតិចមួយសប្តាហ៍ ដើម្បីកាត់បន្ថយលទ្ធភាពនៃការចម្លងមេរោគដល់អ្នកដទៃ ប្រសិនបើពួកគេបានឆ្លង COVID-19។ ប្រការនេះធ្វើឲ្យពួកគាត់មិនអាចទៅបំពេញការងារបានឡើយ ហើយត្រូវធ្វើឲ្យកូនៗគាត់រវល់ នាំយកម្ហូបអាហារមកឲ្យពួកគាត់រាល់ថ្ងៃ។ លោកស្រី Chybowski បានសង្កត់ធ្ងន់ទៀតថា ៕
|
2020-02-22T20:16:00+07:00
|
freshnewsasia.com
|
https://m.freshnewsasia.com/index.php/en/internationalnews/149153-2020-02-22-06-16-41.html
|
6dfda47e-b531-4da8-b0d8-1f971db87767
|
ក្រសួងសុខាភិបាលខ្មែរចោទម៉ាឡេស៊ី ថាធ្វើឱ្យភ័យខ្លាច និងភ័ន្តច្រឡំ រឿងជំងឺផ្លូវដង្ហើមកូវីដ-១៩
|
ក្រសួងសុខាភិបាលកម្ពុជា ចោទក្រសួងសុខាភិបាលម៉ាឡេស៊ី ថា ធ្វើឱ្យមានការភ័យខ្លាច និងភ័ន្តច្រឡំ រឿងលទ្ធផលតេស្តជំងឺរលាកផ្លូវដង្ហើម កូវីដ-១៩។ ការចោទប្រកាន់នេះ ធ្វើឡើងក្រោយមន្ត្រីជាន់ខ្ពស់នៃរដ្ឋាភិបាលម៉ាឡេស៊ី ប្រកាសថា ស្ត្រីជនជាតិអាមេរិក វ័យ ៨៣ឆ្នាំ ដែលជាអ្នកដំណើរលើកប៉ាល់ទេសចរវ៉េស្ទើដាម (Westerdam) ដែលមានផ្ទុកមេរោគរលាកផ្លូវដង្ហើមកូវីដ-១៩ (Covid-19) នោះ ឥឡូវបានព្យាបាលជាសះស្បើយពីជំងឺនេះហើយ។ ប៉ុន្តែ ស្ត្រីរូបនេះ មិនទាន់ត្រូវបានអនុញ្ញាតឱ្យចេញពីមន្ទីរពេទ្យម៉ាឡេស៊ីនៅឡើយ ដោយសារនៅមានរោគសញ្ញាមួយចំនួនទៀត ដែលត្រូវពិនិត្យ និងតាមដានបន្ត។ក្រសួងសុខាភិបាលកម្ពុជា ដែលកើតទុក្ខមិនសុខចិត្ត ម្តងហើយម្តងទៀត និងដាក់ការសង្ស័យលើសមត្ថភាពរបស់ក្រសួងសុខាភិបាលប្រទេសម៉ាឡេស៊ី ក្នុងការធ្វើតេស្តរកជំងឺរលាកផ្លូវដង្ហើមកូវីដ-១៩ (Covid-19) នោះ កាលពីថ្ងៃទី២១ ខែកុម្ភៈ បានបន្តចោទខាងភាគីម៉ាឡេស៊ី ថា ការប្រកាសលទ្ធផលជាបន្តបន្ទាប់ បែបមិនប្រក្រតីនេះ ធ្វើឱ្យមានការភ័យខ្លាច និងភ័ន្តច្រឡំសម្រាប់អ្នកដំណើរតាមនាវា Westerdam ទាំងអស់។ ក្រសួងសុខាភិបាលកម្ពុជា ចោទអាជ្ញាធរប្រទេសម៉ាឡេស៊ីបន្ថែមថា ទង្វើនេះ ក៏បានបង្កឱ្យមានការរើសអើង ធ្វើឱ្យអ្នកដំណើរដែលមិនមានផ្ទុកជំងឺកូវីដ-១៩នោះ ខកខានជាច្រើនថ្ងៃ ក្នុងការបន្តជើងហោះហើរ វិលត្រឡប់ទៅកាន់ប្រទេសរបស់ខ្លួនវិញ។ ក្រសួងដដែល ថាបញ្ហានេះ ក៏ធ្វើឱ្យប៉ះពាល់ លើការកើនឡើងនៃការចំណាយមិនចាំបាច់ និងប៉ះពាល់ដល់កិត្តិយស សេចក្ដីថ្លៃថ្នូររបស់មនុស្សជាតិ និងរបស់ប្រទេស និងបង្កឱ្យមានវិបត្តិមនុស្សធម៌ដ៏ធ្ងន់ធ្ងរជាដើម។ បន្ថែមទៅលើការចោទប្រកាន់របស់ក្រសួងសុខាភិបាលកម្ពុជានេះ លោកនាយករដ្ឋមន្ត្រី ហ៊ុន សែន បានបើកការវាយប្រហារមន្ត្រីជាន់ខ្ពស់ម៉ាឡេស៊ី តាមសារបញ្ចេញមតិលើបណ្ដាញសង្គមហ្វេសប៊ុក ដែលប្រព័ន្ធឃោសនារបស់លោក យកមកផ្សាយព្រោងព្រាត។ លោក ហ៊ុន សែន ដែលចូលទៅបញ្ចេញមតិលើហ្វេសប៊ុក របស់ម្ចាស់គណនីឈ្មោះ Khek Khemrath ថា បើលោកជានាយករដ្ឋមន្ត្រីនៃប្រទេសម៉ាឡេស៊ីវិញ លោកនឹងដករដ្ឋមន្ត្រីសុខាភិបាលចោល ដោយលោកចោទថា ធ្វើការខ្ជីខ្ជា ខ្វះការទទួលខុសត្រូវ ដែលធ្វើឱ្យប៉ះពាល់ដល់ជាតិសាសន៍ ៤១ ប្រទេស។ លោក ហ៊ុន សែន បន្ថែមថា ប្រទេសខ្មែរក្រមែន តែអ្នកដឹកនាំប្រទេសនេះមានការទទួលខុសត្រូវលើកិច្ចការមនុស្សធម៌។ អាស៊ីសេរី មិនទាន់អាចសុំការបំភ្លឺ ពីខាងភាគីម៉ាឡេស៊ីបាននៅឡើយទេ ជុំវិញសេចក្តីប្រកាសព័ត៌មានរបស់ក្រសួងសុខាភិបាលកម្ពុជា និងសាររបស់លោក ហ៊ុន សែននេះ។ តែទោះជាយ៉ាងនេះក្តី ឧបនាយករដ្ឋមន្ត្រីនៃប្រទេសម៉ាឡេស៊ី បានបញ្ជាក់ច្បាស់ កាលពីថ្ងៃទី២១ ខែកុម្ភៈ ថាការពិនិត្យ និងធ្វើតេស្តរកជំងឺរលាកផ្លូវដង្ហើមកូវីដ-១៩ នេះ ធ្វើឡើងត្រឹមត្រូវ ទាំងពេលរកឃើញថា មេរោគ និងពេលជាសះស្បើយ លែងឃើញមានមេរោគនេះ។ ឧបនាយករដ្ឋមន្ត្រីរបស់ម៉ាឡេស៊ីអ្នកស្រី វ៉ាន់ អាហ្ស៊ីហ្សាវ៉ាន់ អ៊ីស្មាអែល (Wan Azizah Wan Ismail) ប្រកាសបញ្ជាក់ក្នុងសន្និសីទសារព័ត៌មាន នៅក្រោយកិច្ចប្រជុំកំពូល របស់គណៈកម្មាធិការកណ្ដាលគ្រប់គ្រងគ្រោះមហន្តរាយ ស្ដីពីជំងឺរលាកផ្លូវដង្ហើមកូវីដ-១៩ នេះ កាលពីថ្ងៃសុក្រ ទី ២១ ខែ កុម្ភៈនោះ ថាអ្នកស្រី មានក្តីសោមនស្ស ដែលលទ្ធផលធ្វើតេស្តតាមដានសុខភាពអ្នកជំងឺរូបនេះ ក្រោយការសម្រាកព្យាបាលនៅមន្ទីរពេទ្យ ស៊ុនហ្កៃ ប៊ូឡុស ( the Sungai Buloh Hospital ) បង្ហាញថា អស់មានមេរោគរលាកផ្លូវដង្ហើមនេះទៀតហើយ៖ « »។ អ្នកស្រី វ៉ាន់ អាហ្ស៊ីហ្សាវ៉ាន់ អ៊ីស្មាអែល បន្ថែមថា នៅពេលណាអ្នកជំងឺនេះ ជាសះស្បើយពីរោគសញ្ញាដទៃទៀត គាត់នឹងត្រូវអនុញ្ញាតឱ្យចាកចេញពីមន្ទីរពេទ្យ។ ស្ត្រីជនជាតិអាមេរិក វ័យ ៨៣ ឆ្នាំរូបនេះ បានធ្វើដំណើរតាមជើងយន្តហោះជាមួយប្ដីអ្នកស្រី វ័យ ៨៥ ឆ្នាំ និងអ្នកដំណើងអស់ ១៤៥ នាក់ ដែលចាកចេញពីកម្ពុជា ទៅកាន់ទីក្រុងកូឡាឡាំពួ (Kuala Lumpur) ប្រទេសម៉ាឡេស៊ី ភ្លាមៗក្រោយលោក ហ៊ុន សែន អនុញ្ញាតឱ្យកប៉ាល់ទេសចរណ៍ វ៉េស្ទើដាម (Westerdam) ចូលចតនៅកំពង់ផែក្រុងព្រះសីហនុ។ នាយករដ្ឋមន្ត្រីនៃរបបឯកបក្សលោក ហ៊ុន សែន កាលពីថ្ងៃទី១៣ ខែកុម្ភៈ អនុញ្ញាតឱ្យកប៉ាល់ទេសចរណ៍ ដែលផ្ទុកមនុស្សជាង ២ពាន់នាក់ រួមមានទេសចរ ១៤៥៥ នាក់ និងបុគ្គលិកលើកប៉ាល់ ៨០២ នាក់ ដែលមាន ៤១ សញ្ជាតិ ចូលចតនៅខេត្តព្រះសីហនុ ទោះប្រទេសចំនួនប្រាំ រួមមានជប៉ុន ថៃ តៃវ៉ាន់ ហ្វីលីពីន និងកោះហ្គាំ (Guam) ដែលជាដែនដីរបស់សហរដ្ឋអាមេរិកផង សុទ្ធតែបដិសេធមិនឱ្យចូលចតនៅប្រទេសគេ ដោយសារខ្លាចឆ្លងជំងឺកូវីដ-១៩។ លោក ហ៊ុន សែន អះអាងថា មនុស្សនៅលើកប៉ាល់ទាំងអស់ គ្មានផ្ទុកជំងឺនេះទេ ដោយលោកជឿជាក់លើក្រសួងសុខាភិបាលកម្ពុជា ដែលអះអាងថា បានពិនិត្យសុខភាពអ្នកទាំងនោះ រួចរាល់អស់ហើយ និងថាគ្មានរកឃើញជំងឺនេះទេ ទើបអនុញ្ញាតឱ្យអ្នកទាំងនោះ ធ្វើដំណើរតាមជើងយន្តហោះទៅប្រទេសរៀងៗខ្លួន។ ក្រោយអ្នកដំណើរ ១៤៥ នាក់ទៅដល់ប្រទេសម៉ាឡេស៊ីភ្លាម ក្រសួងសុខាភិបាលនៃប្រទេសនេះ បានរកឃើញស្ត្រីជនជាតិអាមេរិកវ័យ ៨៣ ឆ្នាំនោះ ថា មានផ្ទុកមេរោគនេះភ្លាម។ ខាងក្រសួងសុខាភិបាលកម្ពុជា កើតទុក្ខមិនសុខចិត្តនឹងលទ្ធផលនេះ ដោយអះអាងថា ខាងកម្ពុជាធ្វើតាមស្តង់ដារអន្តរជាតិគ្រប់សព្វអស់ហើយ នៅតែរកមិនឃើញមេរោគនេះ។ ខាងកម្ពុជា ក៏បានស្នើឱ្យខាងម៉ាឡេស៊ី ធ្វើតេស្តលើស្ត្រីនោះម្តងទៀត។ ខាងម៉ាឡេស៊ីព្រមធ្វើតាមសំណូមពរនេះ។ តេស្តលើកទីពីរ ក៏នៅតែបង្ហាញលទ្ធផលដដែល ថា ស្ត្រីនោះពិតជាមានផ្ទុកជំងឺនេះមែន។ លទ្ធផលលើកទីពីរនេះ ខាងកម្ពុជាក៏នៅតែកើតទុក្ខមិនសុខចិត្តទៀត ដោយចោទខាងប្រទេសម៉ាឡេស៊ី ថាធ្វើមិនត្រឹមត្រូវតាមស្តង់ដារអន្តរជាតិ ដូចអ្វីដែលកម្ពុជាបានធ្វើនោះទេ ទើបខាងកម្ពុជាចាត់ទុកលទ្ធផលធ្វើតេស្តទាំងពីរលើករបស់ប្រទេសម៉ាឡេស៊ីនោះ ថា មានភាពមិនប្រក្រតី។ ប៉ុន្តែ ទោះបីជាខាងក្រសួងសុខាភិបាលកម្ពុជា ចោទថា ក្រសួងសុខាភិបាលម៉ាឡេស៊ី ធ្វើមិនត្រឹមត្រូវតាមស្តង់ដារអន្តរជាតិយ៉ាងណាក្តី ក៏ការពិនិត្យសំណាកមនុស្ស ២០ នាក់នៅកប៉ាល់ទេសចរ ដែលកម្ពុជាធ្វើនៅថ្ងៃទី១៣ ខែ កុម្ភៈនោះ គឺមិនទាន់ឆ្លងផុតរយៈពេលនៃ ការសម្ងំរបស់មេរោគនេះនៅឡើយទេ។ អង្គការសុខភាពពិភពលោក ប្រកាសថា មេរោគនៃជំងឺរលាកផ្លូវដង្ហើម កូវីដ-១៩ (Covid-19) នេះអាចសម្ងំនៅក្នុងខ្លួនមនុស្សរហូតដល់ ១៤ ថ្ងៃឯណោះទើបរកឃើញ។ ចំណែកអ្នកស្រាវជ្រាវនៅប្រទេសចិនឯណោះ រកឃើញថា រយៈពេលសម្ងំនេះ អាចមានរហូតដល់ ២៤ថ្ងៃឯណោះ។ កប៉ាល់ទេសចរណ៍វ៉េស្ទើដាម ចាកចេញពីទីក្រុងហុងកុង នៅថ្ងៃទី១ ខែកុម្ភៈ និងចូលចតនៅកំពង់ផែក្រុងព្រះសីហនុ នៅថ្ងៃទី១៣ ខែ កុម្ភៈ។ នៅទីក្រុងហុងកុង មានកើតករណីជំងឺនេះ លើកដំបូង នៅថ្ងៃទី ២២ ខែ មករា និងរីករាលដាលបន្ត រហូតដល់ ៦៩ នាក់ហើយ គិតមកត្រឹមថ្ងៃ ២១ ខែ កុម្ភៈ ដោយក្នុងនោះមានពីរនាក់ស្លាប់ ដោយសារជំងឺនេះ។ ក្រសួងសុខាភិបាលកម្ពុជា បានពិនិត្យសំណាករបស់អ្នកដំណើរលើកប៉ាល់តែ ២០ នាក់ប៉ុណ្ណោះ ក្រៅពីនោះ គ្រាន់តែពិនិត្យសុខភាពធម្មតា ដូចជាស្ទង់កំដៅជាដើម។ អ្នកទាំងនោះ ត្រូវបានអនុញ្ញាតឱ្យធ្វើដំណើរត្រឡប់ទៅប្រទេសខ្លួនវិញ។ ដោយឡែកការពិនិត្យសំណាកទ្រង់ទ្រាយធំ ទើបតែធ្វើនៅប៉ុន្មានថ្ងៃមុននេះប៉ុណ្ណោះ ពោលគឺក្រោយខាងម៉ាឡេស៊ីរកឃើញករណីផ្ទុកមេរោគនេះ។ ទោះបីជាក្រសួងសុខាភិបាលកម្ពុជា ចោទប្រទេសម៉ាឡេស៊ី ថា ជាអ្នកធ្វើឱ្យមានបញ្ហាជាច្រើន ដោយសារលទ្ធផលតេស្តនេះ ក៏ដោយ ក៏បើតាមលទ្ធផលចុងក្រោយ បន្ទាប់ពីដាក់ស្ត្រីអាមេរិកនោះឱ្យនៅដាច់ដោយឡែក ដើម្បីព្យាបាលនោះ បញ្ជាក់ថាស្ត្រីនោះ ពិតជាមានផ្ទុកមេរោគនេះមែន ប៉ុន្តែត្រូវបានព្យាបាលទាន់ពេលវេលា។ ជាងនេះទៅទៀត ប្រទេសជាច្រើនបានចាត់វិធានការបង្ការដើម្បីទប់ស្កាត់ការឆ្លងរាលដាលនៃជំងឺនេះ ដោយដាក់អ្នកធ្វើដំណើរទាំងនោះ នៅកន្លែងដាច់ដោយឡែក យ៉ាងហោចរយៈពេល ១៤ ថ្ងៃ។ ប្រទេសជាច្រើនទៀត មិនត្រឹមតែដាក់ពលរដ្ឋរបស់ខ្លួន ដែលវិលទៅប្រទេសវិញ ដែលមុននេះបានធ្វើដំណើរតាមកប៉ាល់ទេសចរណ៍ Westerdam ដោយដាក់ឱ្យនៅដាច់ពីគេប៉ុណ្ណោះទេ ប្រទេសជាច្រើនថែមទាំងហាមអ្នកដំណើរពីកប៉ាល់នោះ មិនឱ្យឆ្លងកាត់ ឬចូលប្រទេសគេថែមទៀតផង លើកលែងតែអ្នកទាំងនោះជាពលរដ្ឋរបស់ខ្លួនប៉ុណ្ណោះ។ ថ្មីៗ និងចុងក្រោយគេ គឺប្រទេសតួកគី កាលពីថ្ងៃទី២០ ខែកុម្ភៈ មិនឱ្យយន្តហោះមួយគ្រឿង ដែលដឹកមនុស្ស ២៨៣ នាក់ ដែល ២៦៨ នាក់មកពីកប៉ាល់ទេសចរនោះ ចុះចតនៅអាកាសយានដ្ឋានរបស់ខ្លួននោះទេ ដោយសារខ្លាចចម្លងមេរោគនេះ។ យន្តហោះនោះបានបង្ខំចិត្ត ទៅចុះចតនៅប្រទេសប៉ាគីស្ថានវិញ។អ្នកវិភាគ និងអ្នកឃ្លាំមើលសង្គម ថា ទង្វើរបស់លោក ហ៊ុន សែន ដែលអនុញ្ញាតឱ្យកប៉ាល់ទេសចរណ៍នេះ ចូលចតនៅកម្ពុជា គឺជាការនាំទុក្ខ និងការភ័យខ្លាចដល់ពលរដ្ឋខ្មែរ និងពលរដ្ឋទូទាំងពិភពលោក ក្នុងស្ថានភាពដែលការចម្លងមេរោគដ៏កាចសាហាវនេះ បានឆ្លងរាលដាលដល់ប្រទេសជិត ៣០ ទៅហើយ (២៩) ព្រោះលោក ហ៊ុន សែន និងមន្ត្រីរបបនេះ មិនពាក់ម៉ាស់ ដើម្បីបង្ការជំងឺ ក្នុងពេលចាប់ដៃ ឱប ថើប និងថតរូបជាមួយអ្នកចុះពីកប៉ាល់នោះ ដែលទង្វើនេះ គឺផ្ទុយទៅនឹងការណែនាំរបស់អង្គការសុខភាពពិភពលោក ក្នុងការបង្ការ និងទប់ស្កាត់ការរីករាលដាលនៃជំងឺដ៏កាចសាហាវនេះ។ អ្នកនៅលើកប៉ាល់ទាំងនោះ ក៏មិនត្រូវបានយកទៅដាក់ឱ្យនៅដាច់ដោយឡែក ដើម្បីបន្តពិនិត្យ និងតាមដានសុខភាពដែរ មុនពេលអនុញ្ញាតឱ្យចាកចេញពីកម្ពុជា៕
|
2020-02-22T15:55:00+07:00
|
rfa.org
|
https://www.rfa.org/khmer/news/health/update-on-govt-measures-to-combat-Covid-19-02222020033512.html
|
f758cfcd-98ef-49cb-ab91-6c2a84d51699
|
អាជ្ញាធរចិន៖ មនុស្សជាសះស្បើយពីជំងឺឆ្លង COVID-19 សរុប២០,៦៥៩ហើយ បានត្រឡប់ទៅផ្ទះវិញ! (Video inside)
|
អាជ្ញាធរសុខាភិបាលចិនបានរាយការណ៍ឲ្យដឹងថា តួលេខសរុបនៃអ្នកជំងឺ COVID-19 ដែលត្រូវបានគេអនុញ្ញាតឲ្យចាកចេញពីមន្ទីរពេទ្យ បន្ទាប់ពីពួកគេបានជាសះស្បើយឡើងវិញ មានចំនួនរហូតដល់ ២០,៦៥៩នាក់។ នេះបើតាមការចេញផ្សាយដោយ ទីភ្នាក់ងារព័ត៌មានស៊ីនហួរ នាព្រឹកថ្ងៃសៅរ៍ ទី២២ ខែកុម្ភៈ ឆ្នាំ២០២០។ នារយៈពេលពេញមួយថ្ងៃសុក្រម្សិលមិញ ចំនួនអ្នកដែលបានជាសះស្បើយថ្មីៗទៀតពីជំងឺនេះ និងត្រូវបានគ្រូពេទ្យអនុញ្ញាតឲ្យចាកចេញទៅផ្ទះនោះ មានចំនួនរហូតដល់ ២,៣៩៣នាក់។ បើតាមអាជ្ញាធរចិនដែលបានបញ្ចេញរបាយការណ៍ខាងលើនេះដដែល បានគូសបញ្ជាក់ទៀតថា ចំនួនអ្នកស្លាប់ដោយសារជំងឺនេះ មានសរុប ២,៣៤៥ នាក់ ខណៈករណីឆ្លងនៅទូទាំងប្រទេសចិន បានកើនឡើងដល់ ៧៦,២៨៨ករណី៕
|
2020-02-22T15:52:00+07:00
|
freshnewsasia.com
|
https://m.freshnewsasia.com/index.php/en/internationalnews/149128-2020-02-22-01-52-33.html
|
ebcd607c-c377-4160-a8f1-4ae84d774d5d
|
មុខរបរឆាប់បានដេកគុក! បុរសវៀតណាមម្នាក់នៅកម្ពុជា និងម្នាក់ទៀតនៅវៀតណាម សហការគ្នាជួញដូរកាំភ្លើងខ្លីឆ្លងដែន…
|
បុរសជនជាតិវៀតណាម២នាក់ត្រូវបានសមត្ថកិច្ចយោធាការពារព្រំដែនម៉ុកបាយ ឃាត់ខ្លួន ក្រោយត្រួតពិនិត្យឃើញអាវុធខ្លី១ដើម កាលពីរសៀលថ្ងៃទី២០ខែកុម្ភៈឆ្នាំំ២០២០ នៅចំណុចប៉ុស្តិ៍របៀងតាបែងស្ថិតក្នុងភូមិធឹងតៃ ឃុំឡើយធឹង ស្រុកបេនកូវ ខេត្តតៃនីញ ព្រំដែនកម្ពុជា-វៀតណាម។ ជនសង្ស័យ២នាក់នោះ រួមមាន ៖ ទី១ ឈ្មោះង្វៀង វីវ៉ាង កើតឆ្នាំ១៩៧៩ ភេទប្រុស សញ្ជាតិវៀតណាម មានទីលំនៅស្រុកថាន់ទ្រី ភាគខាងជើងប្រទេសវៀតណាម និងទី២ឈ្មោះត្រឿង ហឹង កើតឆ្នាំ១៩៨៣ ភេទប្រុសសញ្ជាតិវៀតណាម មានទីលំនៅស្ថិតនៅខេត្តកណ្តាល ពាក់ព័ន្ធករណីជួញដូរខុសច្បាប់កាំភ្លើងខ្លីមួយដើម មាន៥គ្រាប់ នាំពីកម្ពុជា ឆ្លងដែនទៅវៀតណាម ។ ជនទាំងពីរនាក់ ត្រូវបានសមត្ថកិច្ចវៀតណាម ចាត់ការតាមនីតិវិធីច្បាប់៕
|
2020-02-22T14:56:49+07:00
|
kbnnews.com
|
https://kbn.news/archives/151274
|
842e0657-e13d-45b5-842f-6473c4f03c8e
|
វេជ្ជបណ្ឌិតបរទេស៖ អ្នកបរិភោគសាច់សត្វឆ្កែ ឆ្មា អាចប្រឈមនឹងការឆ្លងជំងឺឆ្កែឆ្កួត និងជំងឺផ្សេងៗទៀត
|
លោកស្រីវេជ្ជបណ្ឌិត KATUR RINE POLAK តំណាងអង្គការ Four Paws និងជាប្រធានទទួលបន្ទុកសុខមាលភាពសត្វអនាថា ប្រចាំតំបន់អាស៊ី បានឲ្យដឹងថា អ្នកបរិភោគ សាច់សត្វឆ្កែ ឆ្មា ក៏អាចប្រឈមនឹងការឆ្លងជំងឺផងដែរ ដោយសារប្រភពសាច់សត្វនោះមិនដឹងច្បាស់ នៅពេលហូបសាច់សត្វមានជំងឺនោះ ជំងឺនឹងឆ្លងមកមនុស្សដូចជាជំងឺឆ្កែឆ្កួត និងជំងឺផ្សេងៗទៀត ដែលនឹងធ្វើឲ្យមនុស្សមានបញ្ហាទាក់ទង និងការបរិភោគសាច់នេះ ដូច្នេះហើយគួរតែបញ្ឈប់ការហូបសាច់ទាំងនេះ។ លោកស្រីវេជ្ជបណ្ឌិត KATUR RINE POLAK បានលើកឡើងយ៉ាងដូចនេះ នាព្រឹកថ្ងៃទី២១ ខែកុម្ភៈ ឆ្នាំ២០២០នេះ ក្នុងពេលដែលលោកស្រីបានដឹកនាំ ក្រុមគ្រូពេទ្យសត្វមកពីប្រទេសជាច្រើនផ្សេងៗគ្នា សហការជាមួយអង្គការសង្គ្រោះសត្វកម្ពុជា ចុះចាក់វ៉ាកសាំង និងគ្រៀវវប្រដាប់បន្តពូជសត្វ ឆ្កែ និងឆ្មា ប្រមាណ៥០០ក្បាល ដោយមិនគិតថ្លៃ ជូនប្រជាពលរដ្ឋនៅក្នុងភូមិក្បាលកោះ សង្កាត់កោះដាច់ ខណ្ឌជ្រោយចង្វារ រាជធានីភ្នំពេញ។ លោកស្រីបានបញ្ជាក់ទៀតថា ពាក់ព័ន្ធនឹងជំងឺដែលកើតចេញពីសត្វ ឆ្កែ ឆ្មានេះ ដោយសារតែម្ចាស់សត្វបានយកឆ្កែ ឬឆ្មាដែលឈឺនោះទៅហ្វាម៉ាស៊ី ដោយបានយកថ្នាំរបស់មនុស្សទៅឲ្យសត្វលេប ក្នុងនោះមានថ្នាំពន្យារកំណើត និងថ្នាំព្រូន ដែលថ្នាំនេះមិនត្រូវជាមួយសត្វនោះទេ ដែលជាហេតុធ្វើឲ្យសត្វនោះ មានជំងឺផ្សេងៗដូជាមហារីកដោះជាដើម។ លោកស្រីវេជ្ជបណ្ឌិតក៏បានឲ្យដឹងថា ការជួញដូរ និងបរិភោគសាច់សត្វឆ្កែ ឆ្មា មិនមែនមានតែនៅក្នុងប្រទេសកម្ពុជានោះទេ គឺមាននៅប្រទេសផ្សេងទៀត។ លោកស្រីថា សត្វឆ្កែ ក៏បានជួយមនុស្សពិសេសនោះ ក្នុងវិស័យដោះមីន ផ្ទុយទៅវិញមនុស្សមិនបានជួយពួកវាវិញទេ បែជានាំគ្នាលក់ទៅឲ្យគេស្លាប់ទៅវិញ ហើយចំពោះវិស័យទេចរណ៍វិញអ្នកទេសចរណ៍បរទេសគេមិនចង់ឃើញការស្លាប់សត្វឆ្កែ ឆ្មារនោះទេ។ លោកស្រីវេជ្ជបណ្ឌិត KATUR RINE POLAK បានបញ្ជាក់ទៀតថា សម្រាប់ការចុះជួយព្យាបាល ចាក់វ៉ាក់សាំង ដោយមិនគិតថ្លៃនេះ លោកស្រីវេជ្ជបណ្ឌិតក៏ បានស្នើដល់រាជរដ្ឋាភិបាលក្នុងការគាំទ្រផងដែរ ដោយធ្វើការទប់ស្កាត់ ឬការជួញដូរសត្វ ឬចាប់សត្វយកទៅលក់ជាដើម។ បើយើងជួយធ្វើហើយ តែបែគាត់យកសត្វទាំងនោះទៅលក់ដដែលវាស្មើមិនបានធ្វើអ្វីសោះ ដូចនេះអ្វីដែលយើងធ្វើនេះ គឺចង់រក្សាសត្វឱ្យនៅជាមួយ គ្រួសាររបស់ពួកគាត់បន្តទៀតតែប៉ុណ្ណោះ។ ចំណែកលោក នីម ដូល្លា ពេទ្យសត្វនៅអង្គការសង្គ្រោះសត្វកម្ពុជា បានឱ្យដឹងដែរថា ជំងឺដែលឆ្លងទៅមនុស្ស គឺជំងឺឆ្កែឆ្កួតមានអត្រាឆ្លងច្រើន ប៉ុន្តែសត្វដែលបានចាក់វ៉ាក់សាំងមិនឆ្លងនោះទេ។ លោកគ្រូពេទ្យសត្វរូបនេះក៏បានអំពាវនាវថា សត្វចឹញ្ចឹមគឺមិនមែនជាសត្វសម្រាប់បរិភោគនោះទេ ពីព្រោះវាដូចជាសមាជិកក្នុងគ្រួសារមួយរូប។ លោកថាបើសត្វឆ្មារមានការថែបានល្អអាចមានអាយុប្រហែល១៥ឆ្នាំ ចំណែកឆ្កែពី២០ ទៅ២៥ឆ្នាំ។ លោកបានបន្តថា ការបង្កើតអង្គការសង្គ្រោះសត្វកម្ពុជានេះ ដោយសារតែមើលឃើញថានៅក្នុងប្រទេសកម្ពុជា ក៏ដូចជាភ្នំពេញភាគច្រើនមានសត្វអនាថាច្រើន។ ជាងនេះទៅទៀតក្នុងគ្រូសារមួយៗមានចឹញ្ចឹមសត្វច្រើន ហើយគាត់មិនចង់ឲ្យមានកូនច្រើននៅក្នុងផ្ទះច្រើន ដូចនេះគាត់អាចយកទៅគ្រៀវដោយមិនគិតថ្លៃបានផងដែត៕
|
2020-02-22T03:09:00+07:00
|
freshnewsasia.com
|
https://m.freshnewsasia.com/index.php/en/localnews/149109-2020-02-21-13-09-56.html
|
23d5c851-1675-4fb3-8d59-77bcfb03e692
|
ក្រសួងសុខាភិបាល បង្ហាញសារអប់រំសុខភាពសំខាន់ៗ សម្រាប់ការពារសុខភាពពីការឆ្លងជំងឺ COVID-19
|
ក្រសួងសុខាភិបាល បានបង្ហាញសារអប់រំសុខភាពសំខាន់ៗ សម្រាប់ជាកិច្ចការពារសុខភាព ពីការឆ្លងជំងឺកូវីដ១៩ ខណៈជំងឺនេះបានសម្លាប់មនុស្សជាង ២ពាន់នាក់ និងអ្នកឆ្លងកើនឡើងលើសជាង ៧ម៉ឺននាក់ហើយ។ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ប្រកាន់ខ្ជាប់ការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃ មុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ ទៅលេខទូរស័ព្ទទាន់ហេតុការណ៍ ១១៥ ។
|
2020-02-22T00:03:00+07:00
|
freshnewsasia.com
|
https://m.freshnewsasia.com/index.php/en/localnews/149084-2020-02-21-10-03-58.html
|
466b17ae-d8fe-4ed9-ac84-1832a2e1dc74
|
ពលករខ្មែរនៅកូរ៉េបារម្ភពីបញ្ហាសុខភាព ក្រោយពីមានផ្ទុះជំងឺកូវីដ-១៩ នៅតំបន់ខាងត្បូងប្រទេស
|
ពលករខ្មែរធ្វើការនៅប្រទេសកូរ៉េខាងត្បូង បារម្ភពីបញ្ហាសុខភាព ក្រោយពីទទួលបានសារតាមទូរស័ព្ទជាសំឡេងនិងអក្សរ ពីអាជ្ញាធរកូរ៉េ ឱ្យប្រុងប្រយ័ត្នការពារខ្លួន ដើម្បីជៀសវាងការឆ្លងវីរុសកូរ៉ូណាថ្មី ឬកូវីដ-១៩ (Covid-19)។ រដ្ឋាភិបាលនៃប្រទេសកូរ៉េខាងត្បូង ចេញសេចក្ដីប្រកាសជូនដំណឹងដល់ពលរដ្ឋខ្លួន និងពលករបរទេសទាំងអស់ ឱ្យចេះរក្សាអនាម័យផ្ទាល់ខ្លួន និងហាមមិនឱ្យដើរចេញទៅក្រៅ នៅពេលមិនចាំបាច់ ក្រោយពីមានការឆ្លងរាលដាលវីរុសកូរ៉ូណាថ្មី ឬកូវីដ-១៩ ជាង១០០ករណី កាលពីថ្ងៃទី២០ កុម្ភៈ ដែលភាគច្រើនកើតមាននៅទីក្រុងដេវូ (Daegu) ភាគខាងត្បូងប្រទេស។ ពលករខ្មែរម្នាក់ ដែលធ្វើផ្នែកច្រៀកជ័រជាង១៤ឆ្នាំ នៅតំបន់អ៊ូសាន់ ក្បែរតំបន់ស៊ូវ៉ុន លោក ឡេង ចាន់រី បង្ហាញអារម្មណ៍ភិតភ័យអំពីបញ្ហាសុខភាព និងសុវត្ថិភាពផ្ទាល់ខ្លួន ក្រោយពីទទួលបានដំណឹងនេះ តាមទូរស័ព្ទដៃ នៅថ្ងៃទី២១ ខែកុម្ភៈនេះ៖ « »។ ទោះជាយ៉ាងណា លោក ឡេង ចាន់រី ឱ្យដឹងថា មកពេលនេះ ខាងក្រុមហ៊ុននៅដំណើរការធម្មតា នៅមិនទាន់មានការជូនដំណឹងឱ្យកម្មករផ្អាកការងារ។ ទន្ទឹមគ្នានេះ លោក ក៏បារម្ភពីសុវត្ថិភាព ប្រពន្ធនិងកូនប្រុស២នាក់ ដែលរស់នៅប្រទេសកម្ពុជាដែរ ដោយសារជំងឺនេះឆ្លងរាលដាលជាច្រើនប្រទេសលើពិភពលោក។ ប្រធានចលនាយុវជនគណបក្សសង្គ្រោះជាតិប្រចាំប្រទេសកូរ៉េខាងត្បូង លោក យឹម ស៊ីណន ឱ្យដឹងថា មកពេលនេះ ពលករខ្មែរដែលធ្វើនៅកូរ៉េ មិនមាននរណាម្នាក់ឆ្លងវីរុសកូរ៉ូណាថ្មី ឬជំងឺកូវីដ១៩ នៅឡើយទេ។ ទោះបីជាយ៉ាងណា លោកបញ្ជាក់ថា ពលករខ្មែរ និងស្ត្រីខ្មែរដែលមានស្វាមីជនជាតិកូរ៉េ នៅមានការព្រួយបារម្ភបញ្ហានេះដូចគ្នា។ លោកអំពាវនាវដល់ពលករខ្មែរទាំងអស់ បង្ការខ្លួនជានិច្ច ដើម្បីជៀសផុតពីការឆ្លងជំងឺដែលមិនទាន់មានថ្នាំព្យាបាលនេះ៖ « » ។ មកដល់ថ្ងៃទី២១ កុម្ភៈ ប្រទេសកូរ៉េខាងត្បូង ឈរលេខរៀងទី២ ដែលមានមនុស្សជាង ២រយនាក់ឆ្លងវីរុសកូរ៉ូណាថ្មី ឬជំងឺកូវីដ-១៩ បន្ទាប់ពីប្រទេសចិន និងវ៉ាដាច់ប្រទេសសិង្ហបុរី ដែលធ្លាប់ឈរលេខរៀងទី២។ អភិបាលក្រុងដេវូ លោក វ៉ុន យ៉ុងជីន (Kwon Young-jin) កាលថ្ងៃព្រហស្បតិ៍ ទី២០ កុម្ភៈ ប្រាប់ឱ្យពលរដ្ឋរស់នៅក្នុងទីក្រុងចំនួនជាង ២លាន ៥សែននាក់ ស្នាក់នៅផ្ទះ និងពាក់ម៉ាស់ ដើម្បីបង្ការករឆ្លងជំងឺកូវីដ-១៩។ អាជ្ញាធរកូរ៉េ ក៏សម្រេចបិទឧទ្យានធំៗមួយចំនួននៅក្នុងទីក្រុង និងមិនឱ្យមានពលរដ្ឋជួបជុំគ្នាជាសាធារណៈ ដើម្បីបញ្ចៀសកុំឱ្យឆ្លងមេរោគដល់មនុស្សជាច្រើននាក់ទៀត។ ចំណែកនៅកម្ពុជាវិញ ក្រសួងសុខាភិបាល ឱ្យដឹងថា មកដល់ពេលនេះ មិនមានពលរដ្ឋខ្មែរណាម្នាក់មានផ្ទុកវីរុសកូរ៉ូណាថ្មី ឬជំងឺកូវីដ-១៩ នោះទេ។ អាស៊ីសេរីមិនអាចសុំការបញ្ជាក់រឿងនេះ ពីអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន បាននៅឡើយ គិតត្រឹមម៉ោងផ្សាយនេះ ដោយសារគ្មានអ្នកទទួលទូរស័ព្ទ។ ទោះបីជាយ៉ាងនេះក្ដី អង្គការសុខភាពពិភពលោក (WHO) បានស្នើឱ្យកម្ពុជាត្រៀមលក្ខណៈឱ្យបានល្អ ដើម្បីឆ្លើយតបរហ័ស និងទាន់ពេលវេលា ចំពោះលទ្ធភាពនៃការរីករាលដាលវីរុសកូរ៉ូណាថ្មី ឬជំងឺកវីត-១៩ (CoVid-19) ដែលអាចកើតមាននៅកម្ពុជា។ គិតត្រឹមថ្ងៃទី២១ ខែកុម្ភៈនេះ ចំនួនអ្នកឆ្លងមេរោគបង្កជំងឺ កូវីដ-១៩ (CoVid-19) នៅទូទាំងពិភពលោក ឡើងដល់ជាង ៧ម៉ឺន ៦ពាន់នាក់ (៧៦.៧២៧) គឺលើសពីម្សិលមិញចំនួន ១ពាន់នាក់ (១.០០០នាក់)។ ទន្ទឹមគ្នានេះ ចំនួនអ្នកស្លាប់ឡើងដល់ជាង ២ពាន់ ២រយនាក់ (២.២៤៧) លើសពីម្សិលមិញចំនួនជាង ១រយនាក់ (១១៨នាក់) ភាគច្រើននៅក្នុងប្រទេសចិន។ អ្នកបានព្យាបាលជាសះស្បើយមានចំនួនជាង ១ម៉ឺន ៨ពាន់នាក់ (១៨.៦៥៧នាក់)៕
|
2020-02-21T22:30:00+07:00
|
rfa.org
|
https://www.rfa.org/khmer/news/health/people-at-SK-concern-Covid-19-02212020102338.html
|
cddad490-2653-482d-bb61-85f75bc96baa
|
ក្រសួងកសិកម្ម និងរដ្ឋបាលខេត្តស្វាយរៀង ពង្រឹងការទប់ស្កាត់ ក្រោយមានការផ្ទុះជំងឺផ្តាសាយបក្សីនៅវៀតណាម
|
ក្រោយផ្ទុះឡើងជាថ្មី នៃជំងឺផ្ដាសាយបក្សីនៅប្រទេសវៀតណាម ក្រសួងកសិកម្ម រុក្ខាប្រម៉ាញ់ និងនេសាទ និងរដ្ឋបាលខេត្តស្វាយរៀង បានរៀបចំផែនការដល់មន្ត្រីកសិកម្មពាក់ព័ន្ធ ដើម្បីពង្រឹងការទប់ស្កាត់ និងពិនិត្យការនាំចូលសាច់សត្វពីប្រទេសជិតខាងឲ្យបានហ្មត់ចត់បំផុត។ នៅក្នុងពិធីផ្សព្វផ្សាយទប់ស្កាត់ការផ្ទុះឡើង និងឆ្លងរាលដាល នៃជំងឺផ្តាសាយបក្សីក្នុងខេត្តស្វាយរៀង នៅព្រឹកថ្ងៃទី២១ ខែកុម្ភៈ លោក គឹម សុន រដ្ឋលេខាធិការក្រសួងកសិកម្ម បានលើកឡើងថា ការផ្ទុះរាលដាលជំងឺឆ្លងសាយបក្សី លោកបានជំរុញឲ្យមន្ត្រីជំនាញពាក់ព័ន្ធទាំងអស់ ត្រូវពង្រឹងការទប់ស្កាត់ឲ្យខានតែបាន ជាពិសេសការនាំចូលសាច់សត្វ និងសត្វបក្សីរស់មកពីប្រទេសជិតខាង តាមច្រកព្រំដែននានាមានច្រកអន្តរជាតិ និងច្រករបៀងជាដើម ដើម្បីទប់ស្កាត់ជំងឺនេះឲ្យមានប្រសិទ្ធភាពខ្ពស់។ លោកបានបន្តថា មន្ត្រីជំនាញខាងផ្នែកបសុពេទ្យ ត្រូវធ្វើការផ្សព្វផ្សាយជូនម្ចាស់អាជីវកម្មឡរសត្តឃាត អាជីវករលក់សាច់សត្វ និងប្រជាពលរដ្ឋ ជាពិសេសប្រជាពលរដ្ឋ និងអ្នកចិញ្ចឹមសត្វទាំងអស់ឲ្យមានការយល់ដឹងការថែរក្សាអនាម័យឲ្យបានទៀងទាត់ ការអនុវត្តថ្នាំសម្លាប់មេរោគ។ ជាមួយគ្នានេះ លោកបានជំរុញឲ្យមន្ត្រីពាក់ព័ន្ធទាំងអស់ សហការជាមួយអាជ្ញាធរព្រំដែនប្រទេសជិតខាង ចំពោះការនាំចូលសាច់សត្វចិញ្ចឹមគ្រប់ប្រភេទ មានការត្រួតពិនិត្យឲ្យបានត្រឹមត្រូវ មុននឹងនាំចូលមកក្នុងស្រុក បើមានកិច្ចការចាំបាច់ត្រូវមានការរាយការណ៍ជាបន្ទាន់ មកដល់មន្ត្រីជំនាញថ្នាក់ជាតិឲ្យបានទាន់ពេលវេលា។ លោក សេង សិលា អភិបាលរងខេត្តស្វាយរៀង ក៏បានជំរុញបន្ថែមដល់មន្ត្រីជំនាញទាំងអស់ ត្រូវធ្វើយ៉ាងណាទប់ស្កាត់ឲ្យខានតែបាន និងពិនិត្យឲ្យបានត្រឹមត្រូវចំពោះការនាំចូល សាច់សត្វនិងសត្វរស់ ដើម្បីបង្ការកុំឱ្យមានជំងឺផ្តាសាយបក្សីកើតមាននៅក្នុងខេត្តស្វាយរៀង ក៏ដូចប្រទេសកម្ពុជាផងដែរ។ លោកបានបញ្ជាក់ថា ។ ក្រសួងកសិកម្មបានឲ្យដឹងថា ផ្អែកតាមសារព័ត៌មានរបស់ប្រទេសវៀតណាម នៅពីថ្ងៃទី១៧ ខែកុម្ភៈ ឆ្នាំ២០២០ នៅខេត្តត្រាវិញភាគខាងត្បូង មានការផ្ទុះជំងឺផ្តាសាយបក្សីបង្កឡើងដោយវីរុសប្រភេទ A/H5N1 ហើយត្រូវបានកម្ទេចសត្វមាន់ប្រមាណជាង ៥៥ ០០០ក្បាល៕
|
2020-02-21T22:23:00+07:00
|
freshnewsasia.com
|
https://m.freshnewsasia.com/index.php/en/localnews/149067-2020-02-21-08-23-03.html
|
02519149-e5ed-4483-b2a2-80d19ad3f94f
|
វេជ្ជបណ្ឌិតម្នាក់នៅទីក្រុង Wuhan ដែលសុខចិត្តពន្យារពេលរៀបការ ដើម្បីជួយប្រយុទ្ធប្រឆាំង COVID-19 ទីបំផុតបាត់បង់ជីវិតដោយសារតែជំងឺនេះ (Video inside)
|
អាជ្ញាធរទីក្រុង Wuhan នៃខេត្ត Hubei ប្រទេសចិន នាថ្ងៃសុក្រនេះ បានឲ្យដឹងថា វេជ្ជបណ្ឌិតម្នាក់ទៀតនៃមន្ទីរពេទ្យមួយកន្លែង ក្នុងទីក្រុងនេះ ទើបតែបានទទួលមរណភាពដោយសារតែជំងឺ COVID-19។ នេះបើតាមការដកស្រង់ការផ្សាយចេញពី ទីភ្នាក់ងារព័ត៌មាន ស៊ីនហួរ នៅថ្ងៃសុក្រ ទី២១ ខែកុម្ភៈ ឆ្នាំ២០២០។ លោក Peng Yinhua អាយុ២៩ឆ្នាំ ជាវេជ្ជបណ្ឌិតឯកទេសផ្នែករោគផ្លូវដង្ហើម បានឆ្លងមេរោគ COVID-19 នៅពេលប្រយុទ្ធប្រឆាំងនឹងរីករាលដាលនៃជំងឺនេះ នៅឯមន្ទីរពេទ្យ First People ក្នុងសង្កាត់ Jiangxia នៃទីក្រុង Wuhan ដែលជាចំណុចក្តៅគគុក។ វេជ្ជបណ្ឌិតរូបនេះ បានទទួលការព្យាបាលកាលពីថ្ងៃទី២៥ ខែមករា ឆ្នាំ២០២០ ហើយត្រូវបានផ្ទេរចេញទៅកាន់មន្ទីរពេទ្យមួយទៀតឈ្មោះ Jinyintan នៅថ្ងៃទី៣០ ខែមករា ឆ្នាំ២០២០។ គួរជម្រាបថា លោក Peng បានបាត់បង់ជីវិតដោយសារតែជំងឺ COVID-19 កាលពីយប់ថ្ងៃព្រហស្បតិ៍សប្តាហ៍នេះ នៅឯមន្ទីរពេទ្យ Jinyintan បើទោះបីជាក្រុមវេជ្ជបណ្ឌិតនៅទីនោះ ខំប្រឹងប្រែងជួយសង្រ្គោះជីវិតលោកយ៉ាងណាក៏ដោយ។ លោក Peng បានសម្រេចចិត្តពន្យារពេល រៀបការរបស់ខ្លួន ដើម្បីចូលរួមជួយក្នុងការប្រយុទ្ធប្រឆាំងជំងឺដ៏កាចសាហាវនេះ។ កន្លងទៅ ប្រធានមន្ទីរពេទ្យធំមួយនៅទីក្រុង Wuhan ព្រមទាំងវេជ្ជបណ្ឌិតម្នាក់ទៀត ក៏ត្រូវបានជំងឺ COVID-19 ឆក់យកអាយុជីវិតផងដែរ៕
|
2020-02-21T20:38:00+07:00
|
freshnewsasia.com
|
https://m.freshnewsasia.com/index.php/en/internationalnews/149049-2020-02-21-06-38-36.html
|
bf6ccef4-0a33-430c-a0f1-ab970670b38d
|
អាជ្ញាធរចិន៖ ចំនួនអ្នកជាសះស្បើយពីជំងឺឆ្លង COVID-19 កើនឡើងដល់ «១៨,២៦៤នាក់» (Video inside)
|
អាជ្ញាធរសុខាភិបាលចិនបានបញ្ជាក់នៅព្រឹកថ្ងៃសុក្រ ទី២១ ខែកុម្ភៈ ឆ្នាំ២០២០ នេះថា ចំនួនអ្នកដែលបានជាសះស្បើយពីជំងឺឆ្លង COVID-19 នៅទូទាំងប្រទេសចិន បានកើនឡើងដល់ ១៨,២៦៤នាក់ហើយ ខណៈការឆ្លងរាលដាលថ្មីៗ ត្រូវបានគេមើលឃើញថា ក៏បង្ហាញសញ្ញាធ្លាក់ចុះផងដែរ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ។ អាជ្ញាធរចិនបានឲ្យដឹងថា នារយៈពេលពេញមួយថ្ងៃព្រហស្បតិ៍ម្សិលមិញនេះ មនុស្សសរុប ២,១០៩នាក់បន្ថែមទៀតត្រូវបានក្រុមគ្រូពេទ្យអនុញ្ញាត ឲ្យចាកចេញពីមន្ទីរពេទ្យនៅទូទាំងប្រទេសចិន។ គួរបញ្ជាក់ថា ចំនួនមនុស្សស្លាប់ដោយសារជំងឺឆ្លង COVID-19 បានកើនឡើងដល់ជាង ២,២៣៦នាក់ហើយ ខណៈអ្នកករណីឆ្លងនៅទូទាំងប្រទេសចិនវិញនោះ បានកើនឡើងដល់ជាង ៧៥,៤០០នាក់ផងដែរ។ នេះបើតាមរបាយការណ៍ចុងក្រោយ ពីអាជ្ញាធរសុខាភិបាលចិន ដែលបានចេញនៅព្រឹកថ្ងៃសុក្រនេះ៕
|
2020-02-21T16:17:00+07:00
|
freshnewsasia.com
|
https://m.freshnewsasia.com/index.php/en/internationalnews/149019-2020-02-21-02-17-22.html
|
961e38ed-9f81-47df-b0b6-88ba9fa34f78
|
ក្រសួងសុខាភិបាល ច្រានចោលការប្រឌិតព័ត៌មានរបស់ Facebook មួយថា មានករណីស្លាប់ដោយជំងឺកូរ៉ូណាថ្មី
|
លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានច្រានចោលការប្រឌិតព័ត៌មានរបស់ Facebook មួយឈ្មោះ «Sirik Seng» ដែលបំភ្លៃថា មានជំងឺកូរ៉ូណាថ្មី (COVID-19) បានផ្ទុះឡើងនៅក្នុងផ្សារអូឡាំពិក បណ្តាលឱ្យមានមនុស្សស្លាប់ម្នាក់។ សូមបញ្ជាក់ថា ពាក់ព័ន្ធនឹងការបង្ហោះព័ត៌មានក្លែងក្លាយអំពីជំងឺកូរ៉ូណាថ្មីនេះ ក្រសួងព័ត៌មាន ក៏បានស្នើសុំកិច្ចសហការពីក្រុមហ៊ុន Facebook ដើម្បី បិទ Facebook ទាំងឡាយដែលបង្ហោះព័ត៌មានក្លែងក្លាយពីជំងឺនេះ ដើម្បីបំភាន់ និងបង្កការភ័យខ្លាចដល់សាធារណជនផងដែរ។ ជាក់ស្តែងកាលពីថ្ងៃទី២០ ខែកុម្ភៈ ឆ្នាំ២០២០នេះ គណនី Facebook មួយដែលមានឈ្មោះថា «ព័ត៌មានពិត ពីកម្ពុជា» ត្រូវបានក្រុមហ៊ុន Facebook សម្រេចបិទចោល តាមសំណើរបស់ក្រសួងព័ត៌មាន ក្រោយបង្ហោះបំភ្លៃការពិតជាបន្តបន្ទាប់ អំពីជំងឺផ្លូវដង្ហើមកូរ៉ូណាថ្មី ឬ COVID-19 នៅក្នុងប្រទេសកម្ពុជា។ បណ្តាញសង្គមយក្សរបស់សហរដ្ឋអាមេរិក Facebook បានប្រកាសកាលពីចុងខែមករា ឆ្នាំ២០២០ថា ខ្លួននឹងចាត់វិធានការបន្ទាន់នានា ដើម្បីប្រយុទ្ធប្រឆាំងទៅនឹងការបង្ហោះព័ត៌មានមិនពិត ឬខុសឆ្គងអំពីវីរុសផ្លូវដង្ហើមកូរ៉ូណាប្រភេទថ្មី ដែលកំពុងក្លាយជាក្តីកង្វល់ធំបំផុត នៃពិភពលោកទាំងមូល។ ចាប់តាំងពីផ្ទុះឡើងនូវជំងឺផ្លូវដង្ហើមកូរ៉ូណាថ្មីនេះ មាន Facebook មួយចំនួន បា នបង្ហោះព័ត៌មានមិនពិត និងបង្កើតសារចែកចាយជាបន្តបន្តាប់ថាកម្ពុជាមានជំងឺកូរ៉ូណាថ្មី ដើម្បីបង្កការភ័យខ្លាចដល់ប្រជាជនកម្ពុជា។ ទោះជាយ៉ាងនេះក្តី នាពេលកន្លងទៅ ក្រសួងសុខាភិបាល ក៏បានចេញមុខច្រាលចោលព័ត៌មាននេះជាបន្តបន្ទាប់ផងដែរ។ កម្ពុជាធ្លាប់បានរកឃើញករណីកូរ៉ូណាថ្មី ១ករណីប៉ុណ្ណោះ គឺនៅលើខ្លួនជនជាតិចិនម្នាក់ ដែលចូលមកប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០ ប៉ុន្តែទោះជាយ៉ាងនេះក្តី ជនជាតិចិនរូបនេះ ត្រូវបានព្យាបាលឱ្យជាសះស្បើយ ហើយបានចាកចេញពីកម្ពុជា កាលពីថ្ងៃទី១១ ខែកុម្ភៈ ឆ្នាំ២០២០ផងដែរ៕
|
2020-02-21T14:52:00+07:00
|
freshnewsasia.com
|
https://m.freshnewsasia.com/index.php/en/localnews/149015-2020-02-21-00-52-56.html
|
144156cd-f25e-495e-b173-d96728220e1b
|
អ្នកឃ្លាំមើលសង្គមរិះគន់លោក ហ៊ុន សែន ថា ខ្វះវិជ្ជាជីវៈ ក្នុងការជួយអ្នកដំណើរលើកប៉ាល់ Westerdam
|
អ្នកឃ្លាំមើលសង្គម រិះគន់លោក ហ៊ុន សែន ថាខ្វះវិជ្ជាជីវៈ ក្នុងការជួយអ្នកដំណើរលើកប៉ាល់ទេសចរ វ៉េស្ទើដាម (Westerdam) ដែលអ្នកលើកប៉ាល់ម្នាក់ ក្នុងចំណោមជាងពីរពាន់នាក់ ត្រូវបានរកឃើញ ថាមានផ្ទុកជំងឺរលាកផ្លូវដង្ហើមកូវីដ-១៩។ អ្នកឃ្លាំមើលសង្គម និងជាអតីតនាយកប្រតិបត្តិអង្គការខុមហ្វ្រែល លោក គល់ បញ្ញា មិនយល់ទាស់ទៅនឹងបំណងមនុស្សធម៌នោះទេ បើបំណងនោះធ្វើដោយស្មោះស និងត្រឹមត្រូវក្នុងការជួយសង្គ្រោះមនុស្សលើកប៉ាល់ទេសចរនោះមែន។ ប៉ុន្តែ លោកថាទង្វើរបស់លោក ហ៊ុន សែន ក្នុងប្រតិបត្តិការជួយអ្នកលើកប៉ាល់នោះ គឺបង្កប់ចេតនានយោបាយ ដើម្បីឃោសនាយកមុខមាត់ខ្លាំង រហូតធ្វើទាំងខ្វះការការប្រុងប្រយ័ត្ន និងខ្វះវិជ្ជាជីវៈក្នុងការបង្ការជំងឺនេះ ព្រោះទាំងលោក ហ៊ុន សែន និងមន្ត្រីរបបនេះ រួមទាំងអ្នកពាក់ព័ន្ធដទៃទៀត មិនពាក់ម៉ាស់ការពារនោះឡើយ ពេលដែលចុះទៅទទួលអ្នកនៅលើកប៉ាល់ទាំងនោះ។ លោក គល់ បញ្ញា បន្ថែមថា បើទោះបីជាលោក ហ៊ុន សែន អះអាងថា ហ៊ានពលិកម្ម ដើម្បីបុព្វហេតុនេះក៏ដោយ ក៏មិនត្រូវធ្វេសប្រហែសបែបនេះនោះទេ៖ « »។ លោក គល់ បញ្ញា ថាវិធានការចម្បងមួយ ក្នុងចំណោមវិធានការជាច្រើន ក្នុងការទប់ស្កាត់ និងការពារការឆ្លងរាលដាលនៃជំងឺនេះ គឺការពាក់ម៉ាស់ការពារហ្នឹងឯង ដែលខាងលោក ហ៊ុន សែន ខកខានក្នុងការអនុវត្តឱ្យបានខ្ជាប់ខ្ជួន។ ជាងនេះទៅទៀត ការប្រុងប្រយ័ត្ននេះ ត្រូវតែមានកាន់ខ្ពស់ក្នុងស្ថានភាពបែបនេះ ព្រោះជំងឺរលាកផ្លូវដង្ហើមដ៏កាចសាហាវនេះ អាចសម្ងំក្នុងខ្លួនមនុស្សបានយូរ ទើបអាចរកឃើញ។ ម្យ៉ាងទៀត អ្នកដំណើរលើកប៉ាល់នោះ បានចាកចេញពីដែនដីហុងកុង នៃប្រទេសចិន ដែលនៅទីក្រុងហុងកុងនេះ មានមនុស្សឆ្លងមេរោគនេះ ដំបូងតាំងពីថ្ងៃទី២២ ខែមករា មកម្ល៉េះ។ ឥឡូវនេះ អ្នកឆ្លងនៅហុងកុង កើនឡើងដល់ ៦២នាក់ហើយ៖ « »។ លោក ហ៊ុន សែន និងមន្ត្រីរបបលោក កាលពីថ្ងៃទី១៤ ខែ កុម្ភៈ បានទៅដល់កប៉ាល់ Westerdam ដែលចតនៅកំពង់ផែក្រុងព្រះសីហនុ ដោយឈរទទួលរាក់ទាក់ភ្ញៀវម្នាក់ម្តងៗ ចាប់ដៃ ហុចផ្កា ឱប ថើប ថតរូបជាមួយយ៉ាងរីករាយ ដោយមិនពាក់ម៉ាស់ការពារអ្វីទាំងអស់ ទំនងជាជឿជាក់ខ្លាំង ថា មិនចាំបាច់ពាក់ម៉ាស់ការពារទេ ព្រោះគ្មាននរណាម្នាក់មានផ្ទុកមេរោគនេះទេ។ គ្មានសេចក្ដីរាយការណ៍ណា ដែលថាការមិនពាក់ម៉ាស់ទាំងអស់គ្នានេះ ជាការបញ្ជារបស់លោក ហ៊ុន សែន នោះទេ ប៉ុន្តែលោកធ្លាប់គំរាមបណ្ដេញអ្នកណា ដែលហ៊ានពាក់ម៉ាស់ ចូលក្នុងសាលសន្និសីទ កាលនៅវិមានសន្តិភាព ដោយលោកអះអាងថា មិនគួរណាខ្លាចជំងឺកូរ៉ូណា ឬកូវីដ-១៩ នេះជ្រុលពេកនោះទេ។ លោកថា ខ្លាមិនខ្លា ទៅខ្លាចអាចម៍ខ្លា។ ទោះបីក្រសួងសុខាភិបាលកម្ពុជា អះអាងថា បានពិនិត្យសុខភាពមនុស្សទាំងអស់លើកប៉ាល់ ថាគ្មានមេរោគនេះក៏ដោយ ក៏ក្រោយចាកចេញពីកម្ពុជា ស្ត្រីជនជាតិអាមេរិកម្នាក់ អាយុ ៨៣ ឆ្នាំ ត្រូវបានក្រសួងសុខាភិបាលប្រទេសម៉ាឡេស៊ី រកឃើញថាមានផ្ទុកជំងឺរលាកផ្លូវដង្ហើម កូវីដ-១៩ នេះ។ ភ្លាមៗក្រោយក្រសួងសុខាភិបាលប្រទេសម៉ាឡេស៊ី ប្រកាសលទ្ធផលធ្វើតេស្តនោះ ខាងភាគីកម្ពុជាមិនសុខចិត្ត ក៏បានស្នើឱ្យក្រសួងសុខាភិបាលប្រទេសម៉ាឡេស៊ី ធ្វើតេស្តនេះឡើងវិញ។ តាមសំណូមពរនេះ ខាងប្រទេសម៉ាឡេស៊ីធ្វើតេស្តជាលើកទីពីរ។ លទ្ធផលទាំងពីរលើក នៅតែបញ្ជាក់ថា ស្ត្រីអ្នកដំណើរនោះ ពិតជាមានមេរោគនេះដដែល។ លទ្ធផលលើកទីពីរនេះ ក៏ធ្វើឱ្យលោកនាយករដ្ឋមន្ត្រី ហ៊ុន សែន និងមន្ត្រីសុខាភិបាលកម្ពុជា នៅតែកើតទុក្ខមិនសុខចិត្ត។ ថ្លែងក្នុងពិធីបិទសន្និបាតបូកសរុបលទ្ធផលការងារឆ្នាំ ២០១៩ និងលើកទិសដៅឆ្នាំ២០២០ របស់ក្រសួងមហាផ្ទៃ កាលពីថ្ងៃទី២០ ខែកុម្ភៈ លោក ហ៊ុន សែន នៅតែដាក់ការមន្ទិលលើសមត្ថភាពលើក្រសួងសុខាភិបាលប្រទេសសមាជិកអាស៊ានដូចគ្នាមួយនេះ។ លោក ហ៊ុន សែន សង្ស័យលទ្ធផលធ្វើតេស្តរបស់ប្រទេសម៉ាឡេស៊ីនេះ រហូតដល់ដាក់ក្តីសង្ឃឹមលើអ្នកជំងឺ ដែលឆ្លងមេរោគនេះ ជាអ្នកប្រាប់ការពិត ទើបអាចយកជាការបាន៖ « »។ អ្នកនាំពាក្យក្រសួងសុខាភិបាលលោក លី សូវ៉ាន់ កាលពីថ្ងៃទី២០ ខែ កុម្ភៈ បានប្រាប់ប្រព័ន្ធឃោសនារបស់លោក ហ៊ុន សែន ថា ការធ្វើតេស្តលើកទីពីរនេះទៀតសោត នៅតែ«មានភាពមិនប្រក្រតី» ព្រោះលោកអះអាងថា ខាងប្រទេសម៉ាឡេស៊ី ធ្វើមិនត្រូវតាមស្តង់ដារអន្តរជាតិ ក្នុងការធ្វើតេស្តនេះ។ ទោះបីជាលោក លី សូវ៉ាន់ អះអាងថា ខាងភាគីកម្ពុជាធ្វើត្រឹមត្រូវតាមស្តង់អន្តរជាតិក៏ដោយ ក៏រយៈពេលនៃការធ្វើតេស្តដំបូងនៅកម្ពុជា ដោយយកសំណាកពីអ្នកដំណើរ ២០នាក់ ពីលើកប៉ាល់នោះ គឺធ្វើនៅថ្ងៃទី១៣ ខែ កុម្ភៈ ដែលទើបតែបាន ១៣ថ្ងៃប៉ុណ្ណោះ ក្រោយកប៉ាល់នេះ ដឹកអ្នកទាំងនោះ ចេញពីកំពង់ផែក្រុងហុងកុង។ អង្គការសុខភាពពិភពលោកបានប្រកាសថា មេរោគនេះ អាចសម្ងំលាក់ខ្លួននៅក្នុងខ្លួនមនុស្សរហូតដល់ទៅ ១៤ ថ្ងៃទើបអាចរកឃើញវា។ ប៉ុន្តែ ក្រុមអ្នកវិទ្យាសាស្ត្រនៅប្រទេសចិន បានរកឃើញបន្ថែមថា រយៈពេលសម្ងំនេះ អាចមានរហូតដល់ ២៤ថ្ងៃឯណោះ។ កប៉ាល់វ៉េស្ទើដាម (Westerdam) ដែលដឹកមនុស្សជាង ២ ពាន់នាក់ ១.៤៥៥ ជាអ្នកដំណើរទេសចរ និង ៨០២ នាក់ជាបុគ្គលិកលើកប៉ាល់ ចេញពីកំពង់ផែហុងកុង នៅថ្ងៃទី១ ខែកុម្ភៈ និងមកចតនៅក្រុងព្រះសីហនុ នៅថ្ងៃទី១៣ ខែកុម្ភៈ។ បច្ចុប្បន្ន អ្នកទេសចរនៅលើកប៉ាល់នោះ បានចាកចេញពីកម្ពុជាអស់ហើយ នៅដើមសប្ដាហ៍នេះ ក្រោយពេលថ្មីៗនេះ សំណាកអ្នកដំណើរ និងអ្នកបម្រើលើកប៉ាល់ជាង ១ ពាន់នាក់ ត្រូវបានធ្វើតេស្តទាំងអស់ ដោយទទួលបានលទ្ធផលថាគ្មានផ្ទុកមេរោគនេះទេ។ ទោះជាយ៉ាងនេះក្តី នៅមុនពេលលោក ហ៊ុន សែន និងមន្ត្រីរបបនេះ ចុះទៅជួបអ្នកនៅលើកប៉ាល់នោះ គឺមានតែសំណាកអ្នកលើកប៉ាល់ ២០នាក់ប៉ុណ្ណោះ ដែលត្រូវបានធ្វើតេស្ត និងរកមិនឃើញមេរោគនេះ។ ទោះជារងការរិះគន់ជុំទិសថា លោក ហ៊ុន សែន ធ្វើជាចិត្តល្អ ជួយសង្គ្រោះអ្នកលើកប៉ាល់នេះ ថា ជាការកេងចំណេញប្រយោជន៍នយោបាយយ៉ាងណាក្តី ក៏លោក ហ៊ុន សែន នៅតែអះអាងថា លោកធ្វើនេះ ដើម្បីប្រយោជន៍មនុស្សធម៌សុទ្ធសាធ។ លោក គល់ បញ្ញា ថាលេសនេះ មិនគ្រប់គ្រាន់ក្នុងបិទបាំងការកេងចំណេញប្រយោជន៍នយោបាយនោះទេ ព្រោះរឿងកប៉ាល់នេះ មិនមែនត្រូវធ្លាក់មកលើកម្ពុជាជាអ្នកទទួលខុសត្រូវម្នាក់ឯងទេ ស្របពេលដែលប្រទេសចំនួនប្រាំ រួមទាំងប្រទេស ហ្វីលីពីន និងកោះហ្គាំ (Guam) ដែលជាដែនដីរបស់សហរដ្ឋអាមេរិក ដែលសុទ្ធតែមានពលរដ្ឋខ្លួនលើកប៉ាល់នោះផង សុទ្ធតែបដិសេធ មិនឱ្យកប៉ាល់នោះចូលចត។ លោក គល់ បញ្ញា ក៏មិនជឿថា កប៉ាល់នេះ កំពុងជួបវិបត្តិមនុស្សធម៌នោះដែរ៖ « »។ លោក គល់ បញ្ញា ក៏ចោទសួរអំពីសុចរិតភាព នៃការបន្តដាក់ការសង្ស័យទៅលើប្រព័ន្ធត្រួតពិនិត្យសុខភាពរបស់ប្រទេសម៉ាឡេស៊ីនោះ ថាគ្រាន់តែជាការបិទបាំងភាពខ្វះវិជ្ជាជីវៈរបស់លោក ហ៊ុន សែន និង ភាពកម្សោយនៃប្រព័ន្ធសុខាភិបាលកម្ពុជាប៉ុណ្ណោះ ព្រោះកម្ពុជាមិនបានសង្ស័យ ឬស្នើឱ្យភាគីចិន ធ្វើដូច្នេះដែរនោះទេ ពេលដែលជនជាតិបីនាក់ ផ្ទុកមេរោគនេះដែរ ពេលត្រឡប់ពីកម្ពុជាទៅដល់ចិនវិញ៕
|
2020-02-21T14:45:00+07:00
|
rfa.org
|
https://www.rfa.org/khmer/news/health/NGOs-react-to-Hunsen-on-Covid-19-case-02212020023634.html
|
d0813de5-7bb3-4a9f-b3cd-a2b53e357797
|
ព្រហើនណាស់! កម្មករកាប់ជ្រូកមិនចេះបើករថយន្តផង ឡើងទៅបើក ច្រឡំជាន់ហ្គារ ស្មានថាហ្រ្វាំង រថយន្តស្ទុះទៅទម្លុះរបងបុកស្រ្តីម្នាក់ រួចហោះឆ្លងកាត់សួនពុះចែកទ្រូងផ្លូវ ទៅចូលផ្ទះលក់គ្រឿងអគ្គិសនី
|
កម្មករកាប់ជ្រូកម្នាក់មិនចេះបើករថយន្តផង ឡើងទៅបើករថយន្តកូរ៉េ មួយគ្រឿងជ្រុលទៅបុកទម្លុះទ្វាររបង រួចហោះឆ្លងសួនពុះចែកទ្រូងផ្លូវទៅស្ត្រីម្នាក់ដើរឆ្លងកាត់នោះឲ្យរងរបួសធ្ងន់ ហើយបុកចូលផ្ទះលក់គ្រឿងអគ្គិសនីបណ្ដាលឱ្យរកខាងខូចខាតសម្ភារៈជាច្រើន ។ ហេតុការណ៍នេះបានកើតឡើងកាលពីវេលាម៉ោង៩ ព្រឹកថ្ងៃទី២១ ខែកុម្ភៈ ឆ្នាំ២០២០នេះ ស្ថិតនៅកន្លែងសត្វឃាតដ្ឋានកាប់ជ្រូកមួយនៅតាមបណ្ដោយផ្លូវវេងស្រេង នៅក្នុងភូមិដំណាក់ធំ៥ ខណ្ឌសង្កាត់ស្ទឹងមានជ័យទី៣ ខណ្ឌមានជ័យ ។ អ្នកបើកបររថយន្តបង្កមានឈ្មោះ វែន ឃុន អាយុ៤០ឆ្នាំ មុខរបរកម្មករកាប់ជ្រូក ស្នាក់នៅភូមិដំណាក់ធំ ២ សង្កាត់ស្ទឹងមានជ័យទី៣ ខណ្ឌមានជ័យ មានស្រុកកំណើតនៅភូមិជ្រុងពពេល ឃុំមរាម ស្រុករមាសហែក ខេត្តស្វាយរៀង ។ តាមប្រភពព័ត៌មានពីសមត្ថកិច្ច បានឲ្យដឹងថា មុនពេលកើតហេតុ គេឃើញកម្មករកាប់ជ្រូកខាងលើ មិនចេះបើករថយន្តផង បានឡើងទៅបើករថយន្តកូរ៉េមួយគ្រឿង ពណ៌ស ពាក់ស្លាកលេខ 2AB -9171 ដែលម្ចាស់ចុះទៅណាបាត់នោះ បណ្ដាលឲ្យរថយន្តស្ទុះទៅបុកទម្លុះទ្វារបង ស្ត្រីម្នាក់បានដើរយូរកន្ត្រកទៅផ្សារ ដើរលើចិញ្ចើមផ្លូវវេងស្រេងក្នុងទិសដៅពីកើតមកលិចស្របពេលនោះក៏មានបុរសជាកម្មករកាប់ជ្រូកបានបើករថយន្តម៉ាកកូរ៉េ ពណ៌សពាក់ស្លាកលេខ 2AB -9171 បើកបុកទម្លុះទ្វារបងសត្វឃាតដ្ឋាន ទៅបុកស្ត្រីបណ្តាលឲ្យរបួស ហើយរថយន្តក៏បានហោះឆ្លងសួនពុះចែកទ្រូងផ្លូវបុកចូលផ្ទះលក់គ្រឿងអគ្គិសនីមួយដែលនៅផ្លូវម្ខាងទៀត បណ្ដាលឱ្យខូចខាតសម្ភារៈសរុបទាំងអស់ប្រមាណជាង៤ពាន់ដុល្លារ ។ ក្រោយពេលកើតហេតុ ចំណែកស្ត្រីរងគ្រោះត្រូវបានរថយន្តរបស់មន្ទីរពេទ្យសួគា បានដឹកយកមកសង្គ្រោះភ្លាមៗ រីឯអ្នកបើកបររថយន្តត្រូវបានប្រជាពលរដ្ឋចាប់ប្រគល់ឲ្យសមត្ថកិច្ចប៉ុស្តិ៍នគរបាលរដ្ឋបាលស្ទឹងមានជ័យទី៣ ។ កម្មករកាប់ជ្រូកជាអ្នកបង្កហេតុ បានឲ្យដឹងថា មូលហេតុ មកពីរូបគាត់ចង់ចេះបើករថយន្តខ្លាំងពេក ហើយគាត់ក៏ធ្លាប់បានអ្នកបើកបររថយន្តបង្រៀនបើកបើកខ្លះៗដែរ តែពេលនេះគាត់ឡើងទៅបើករថយន្តតែម្នាក់ឯង ច្រឡំជាន់ហ្គារ ស្មានថាហ្រ្វាំង រថយន្តក៍ស្ទុះទៅបុកទម្លុះទ្វាររបង រួចហោះឆ្លងសួនពុះចែកទ្រូងផ្លូវទៅស្ត្រីម្នាក់ដើរឆ្លងកាត់នោះឲ្យរងរបួសធ្ងន់ ហើយបុកចូលផ្ទះលក់គ្រឿងអគ្គិសនីបណ្ដាលឱ្យរកខាងខូចខាតសម្ភារៈជាច្រើន បែបនេះតែម្ដងទៅ ។ កម្មករកាប់ជ្រូកជាអ្នកបង្កហេតុ ត្រូវសមត្ថកិច្ចឃាត់ខ្លួនយកទៅសាកសួរ៕
|
2020-02-21T14:37:48+07:00
|
kbnnews.com
|
https://kbn.news/archives/151179
|
6e8a6d52-5db4-413c-a3f5-27a4ccab46bb
|
លោក ហ៊ុន សែន និងមន្ត្រីសុខាភិបាលខ្មែរនៅតែមិនជឿលទ្ធផលធ្វើតេស្តរបស់ម៉ាឡេស៊ី
|
លោកនាយករដ្ឋមន្ត្រី ហ៊ុន សែន និងមន្ត្រីសុខាភិបាល នៅតែមិនជឿលទ្ធផលធ្វើតេស្តរកមេរោគកូវីត-១៩ របស់ក្រសួងសុខាភិបាលម៉ាឡេស៊ី ដែលរកឃើញស្ត្រីជនជាតិអាមេរិក វ័យ ៨៣ ឆ្នាំម្នាក់ ថា មានផ្ទុកជំងឺរលាកផ្លូវដង្ហើមដ៏កាចសាហាវ កូវីត-១៩។ ថ្លែងក្នុងពិធីបិទសន្និបាតបូកសរុបលទ្ធផលការងារឆ្នាំ ២០១៩ និងលើកទិសដៅឆ្នាំ ២០២០ របស់ក្រសួងមហាផ្ទៃ នៅថ្ងៃទី២០ ខែកុម្ភៈនេះ លោក ហ៊ុន សែន នៅតែដាក់ការមន្ទិលលើសមត្ថភាពលើក្រសួងសុខាភិបាលប្រទេសសមាជិកអាស៊ានដូចគ្នាមួយនេះ។ លោក ហ៊ុន សែន សង្ស័យលទ្ធផលតេស្តរបស់ប្រទេសម៉ាឡេស៊ីនេះ រហូតដល់ដាក់ក្តីសង្ឃឹមលើអ្នកជំងឺ ដែលឆ្លងមេរោគនេះ ជាអ្នកប្រាប់ការពិត ទើបអាចយកជាការបាន៖ « »។ ភ្លាមៗក្រោយក្រសួងសុខាភិបាលប្រទេសម៉ាឡេស៊ី ប្រកាសលទ្ធផលធ្វើតេស្តលើអ្នកដំណើរម្នាក់ ដែលចុះពីកប៉ាល់ទេសចរ Westerdam ហើយបានធ្វើដំណើរដល់ប្រទេសម៉ាឡេស៊ី ថាមានផ្ទុកមេរោគនេះ ខាងភាគីកម្ពុជាបានស្នើឱ្យក្រសួងសុខាភិបាលប្រទេសម៉ាឡេស៊ីធ្វើតេស្តនេះឡើងវិញ។ តាមសំណូមពរនេះ ខាងប្រទេសម៉ាឡេស៊ីធ្វើតេស្តជាលើកទីពីរ។ លទ្ធផលទាំងពីរលើក នៅតែបញ្ជាក់ថា ស្ត្រីអ្នកដំណើរនោះ ពិតជាមានមេរោគនេះដដែល។ អ្នកនាំពាក្យក្រសួងសុខាភិបាលលោក លី សូវ៉ាន់ នៅថ្ងៃទី២០ ខែកុម្ភៈ បានប្រាប់ប្រព័ន្ធឃោសនារបស់លោក ហ៊ុន សែន ថា ការធ្វើតេស្តលើកទីពីរនេះទៀតសោត នៅតែ«មានភាពមិនប្រក្រតី» ព្រោះលោកអះអាងថា ខាងប្រទេសម៉ាឡេស៊ីធ្វើមិនត្រូវតាមស្តង់ដារអន្តរជាតិ ក្នុងការធ្វើតេស្តនេះ។ ទោះបីជាលោក លី សូវ៉ាន់ អះអាងថា ខាងភាគីកម្ពុជាធ្វើត្រឹមត្រូវតាមស្តង់អន្តរជាតិក៏ដោយ ក៏រយៈពេលនៃការធ្វើតេស្តដំបូងនៅកម្ពុជា ដោយយកសំណាកពីអ្នកដំណើរ ២០ នាក់ពីលើកប៉ាល់នោះ គឺធ្វើនៅថ្ងៃទី១៣ ខែ កុម្ភៈ ដែលទើបតែបាន ១៣ថ្ងៃប៉ុណ្ណោះ ក្រោយកប៉ាល់នេះ ដឹកអ្នកទាំងនោះ ចេញពីកំពង់ផែក្រុងហុងកុង។ អង្គការសុខភាពពិភពលោក បានប្រកាសថា មេរោគនេះ អាចសម្ងំលាក់ខ្លួននៅក្នុងខ្លួនមនុស្សរហូតដល់ទៅ ១៤ ថ្ងៃទើបអាចរកឃើញវា។ ប៉ុន្តែ ក្រុមអ្នកវិទ្យាសាស្ត្រនៅប្រទេសចិន បានរកឃើញបន្ថែមថា រយៈពេលសម្ងំនេះ អាចមានរហូតដល់ ២៤ថ្ងៃឯណោះ។ កប៉ាល់វ៉េសស្ទើដាម (Westerdam) ដែលដឹកមនុស្សជាង ២ ពាន់នាក់ ១.៤៥៥ ជាអ្នកដំណើរទេសចរ និង ៨០២ នាក់ជាបុគ្គលិកលើកប៉ាល់ ចេញពីកំពង់ផែហុងកុង នៅថ្ងៃទី១ ខែកុម្ភៈ និងមកចតនៅក្រុងព្រះសីហនុ នៅថ្ងៃទី១៣ ខែកុម្ភៈ។ បច្ចុប្បន្ន អ្នកទេសចរនៅលើកប៉ាល់នោះ បានចាកចេញពីកម្ពុជាអស់ហើយ នៅដើមសប្ដាហ៍នេះ។ អ្នកវិភាគ និងអ្នកឃ្លាំមើលសង្គម បានព្រមានរបបក្រុងភ្នំពេញថា ទង្វើរបស់លោក ហ៊ុន សែន ក្នុងការអនុញ្ញាតឱ្យកប៉ាល់ទេសចរ ដឹកអ្នកដំណើរដែលមានផ្ទុកមេរោគកូវីត-១៩ នេះចូលកម្ពុជា គឺជាការនាំទុក្ខដល់ពលរដ្ឋខ្មែរ និងពលរដ្ឋលើពិភពលោក ព្រោះកប៉ាល់នេះ ត្រូវបានប្រទេសចំនួន ៥ មិនអនុញ្ញាតឱ្យចូលចត ដោយសារតែបារម្ភខ្លាចឆ្លងជំងឺដល់ពលរដ្ឋខ្លួន។ ស្របពេលជាមួយគ្នានេះដែរ អង្គការសុខភាពពិភពលោក ក៏បានព្រមានដែរថា ប្រទេសដែលមានប្រព័ន្ធសុខាភិបាលអន់ខ្សោយ ងាយប្រឈមមុខនឹងគ្រោះថ្នាក់នៃការរីករាលនៃជំងឺរលាកផ្លូវដង្ហើមកូវីត-១៩ នេះណាស់៕
|
2020-02-20T23:09:00+07:00
|
rfa.org
|
https://www.rfa.org/khmer/news/health/hunsen-still-questioned-Malaysia-ability-to-test-Covid19-02202020110947.html
|
faf8e1d8-0201-44e0-be3b-edd465bc9311
|
ក្រសួងដាក់វិធានការឱ្យ ភោជនីយដ្ឋាន និងអាហារដ្ឋានទាំងអស់ បង្កើតស្តង់ដារអនាម័យឆ្លើយតបនឹងការរីករាលដាល នៃជំងឺកូរ៉ូណាថ្មី
|
ឆ្លើយតបនឹងការរីករាលដាលនៃជំងឺកូរ៉ូណា ឬ Covid-19 ក្រសួងទេសចរណ៍ បានសេចក្តីណែនាំស្តីពីវិធានការបង្ការ ការចម្លងជំងឺរលាកសួត វីរុសកូរ៉ូណាប្រភេទថ្មីឆ្នាំ២០១៩ (Covid-19) សម្រាប់អាជីវកម្មភោជនីយដ្ឋាន និងអាហារដ្ឋានទេសចរណ៍។ ក្នុងវិធានការនេះ ក្រសួងបានតម្រូវឱ្យ ភោជនីយដ្ឋាន និងអាហារដ្ឋានទេសចរណ៍ទាំងអស់បង្កើនស្តង់ដារអនាម័យ ដូចជាផ្តល់សាប៊ូ ទឹកអនាម័យលាងសម្អាតដៃ ផ្សព្វផ្សាយជាសាធារណៈនូវចំណេះដឹង និងការណែនាំផ្សេងៗដើម្បីទប់ស្កាត់ការរីករាលដាល នៃជំងឺឆ្លងនេះទៅដល់ភ្ញៀវ និងបុគ្គលិកជាដើម៕
|
2020-02-20T22:53:00+07:00
|
freshnewsasia.com
|
https://m.freshnewsasia.com/index.php/en/localnews/148981-2020-02-20-08-53-27.html
|
f748a532-5142-4512-84f7-6f75eb386338
|
វៀតណាម អះអាងថាខ្លួនព្យាបាលទារិកាអាយុ ៣ខែម្នាក់ ឱ្យជាសះស្បើយពីជំងឺ COVID-19 (Video inside)
|
អាជ្ញាធរសុខាភិបាលវៀតណាម បានអះអាងថា ខ្លួនបានព្យាបាលអ្នកជំងឺ COVID-19 ជាទារិកាដំបូងម្នាក់ឱ្យជាសះស្បើយ ហើយបច្ចុប្បន្ន ទារិការូបនេះ ក៏ត្រួវបានអនុញ្ញាតឱ្យចាកចេញពីមន្ទីរពេទ្យផងដែរ។ នេះបើតាមការចេញផ្សាយដោយសារព័ត៌មាន Vn Express នៅថ្ងៃព្រហស្បតិ៍ ទី២០ ខែកុម្ភៈ ឆ្នាំ២០២០។ បើតាមអាជ្ញាធរសុខាភិបាលវៀតណាម ក្រោយការព្យាបាលអស់ជាច្រើនថ្ងៃ ទារិកាអាយុ ៣ខែខាងលើ ត្រូវបានធ្វើតេស្ដឈាមដោយលទ្ធផលបង្ហាញថា គ្មាន COVID-19 ដល់ទៅពីរដង ទើបក្រុមគ្រូពេទ្យនៃមន្ទីរពេទ្យកុមារជាតិវៀតណាម អនុញ្ញាតឱ្យត្រឡប់ទៅផ្ទះវិញ។ ប្រធានមន្ទីរពេទ្យកុមារជាតិ វៀតណាម លោក Le Thanh Hai បានគូសបញ្ជាក់ដូច្នេះដែរថា៖ ។ គួរបញ្ជាក់ថា ទារិកាខាងលើ បានឆ្លង COVID-19 ពីលោកយាយរបស់នាង ដែលត្រូវបានគេធ្វើតេស្ដរកឃើញថាបានឆ្លងជំងឺនេះកាលពីដើម ខែកុម្ភៈ កន្លងទៅ។ បច្ចុប្បន្ន ក្នុងចំណោមអ្នកឆ្លង COVID-19 ចំនួន១៦នាក់ នៅទូទាំងប្រទេសវៀណាម មានអ្នកជំងឺ១៥នាក់ បានជាសះស្បើយ និងម្នាក់ទៀត កំពុងស្ថិតនៅក្រោមការព្យាបាល៕
|
2020-02-20T22:43:00+07:00
|
freshnewsasia.com
|
https://m.freshnewsasia.com/index.php/en/internationalnews/148980-2020-02-20-08-43-30.html
|
b82e4a6b-4a4b-4f8f-97eb-d5cfd38ffae1
|
WHOឱ្យកម្ពុជាត្រៀមលក្ខណៈឆ្លើយតបរហ័សនិងទាន់ពេលនៃការឆ្លងរាលដាលជំងឺកូវីត-១៩
|
ចេញសេចក្ដីប្រកាសព័ត៌មានមួយ កាលពីថ្ងៃទី១៩ ខែកុម្ភៈ ស្នើឱ្យកម្ពុជាត្រៀមលក្ខណៈឱ្យបានល្អ ដើម្បីឆ្លើយតបរហ័សនិងទាន់ពេលវេលា ចំពោះលទ្ធភាពនៃការរីករាលដាលវីរុសកូរ៉ូណាថ្មី ឬជំងឺកូវីត១៩ (Covid-19) ដែលអាចកើតមាននៅកម្ពុជា។ ដើម្បីត្រៀមបង្ការការឆ្លងរាលដាលនេះ អង្គការសុខភាពសុភាពពិភពលោក កំពុងធ្វើការជាមួយក្រសួងសុខាភិបាល និងដៃគូដទៃទៀត ដើម្បីឱ្យប្រទេសកម្ពុជាធ្វើបច្ចុប្បន្នភាព អំពីផែនការត្រៀមលក្ខណៈ និងការឆ្លើយតបកម្រិតថ្នាក់ជាតិ ហើយនិងកំណត់ចំណុចខ្វះខាតចំពោះសកម្មភាពត្រៀមជាអាទិភាព។ ចំណុចអាទិភាពដែលត្រូវត្រៀមទុក រួមមាន ការគ្រប់គ្រងឧប្បត្តិហេតុ ការធ្វើផែនការ ការសម្របសម្រួលផ្នែកពហុវិស័យ ការវាយតម្លៃតាមដានហានិភ័យ មន្ទីរពិសោធន៍ ការគ្រប់គ្រងគ្លីនិក និងសេវាកម្មថែទាំសុខភាព ការត្រួតពិនិត្យនិងបង្ការការឆ្លង វិធានការសុខភាពសាធារណៈមិនមែនឱសថ និងសម្ភារៈសម្រាប់ធ្វើប្រតិបត្តិការជាដើម។ ក្រសួងសុខាភិបាលកម្ពុជា ប្រកាសនៅថ្ងៃទី២០ ខែកុម្ភៈ ថា មកដល់ពេលនេះ មិនមានពលរដ្ឋខ្មែរណាម្នាក់មានផ្ទុកវីរុសកូរ៉ូណាថ្មី ឬកូវីត១៩ នោះទេ។ ចំណែកនៅឯប្រទេសថៃវិញ រដ្ឋាភិបាលថៃ បានហាមមិនឱ្យអ្នកដំណើរដែលធ្លាប់ជិះកប៉ាល់ វេស្ទើដាម (Westerdam) ចូលក្នុងប្រទេសថៃទេ។ បម្រាមនេះ បន្ទាប់ពីករណីអ្នកដំណើរអាមេរិកាំងម្នាក់នៅលើកប៉ាល់ វេស្ទើដាមត្រូវបានរកឃើញថា មានកូវីដ-១៩ បន្ទាប់ហោះចេញពីកម្ពុជាទៅប្រទេសម៉ាឡេស៊ី ។ ក្រសួងសុខភាពសាធារណៈស្នើសុំទៅក្រសួង ស្ថាប័នពាក់ព័ន្ធថៃទាំងអស់ ហាមឃាត់អ្នកដំណើរលើកប៉ាល់ វេស្ទើដាម កុំឱ្យចូលប្រទេសថៃគ្រប់ករណី រហូតដល់ផុតរយៈពេលចម្លងមេរោគវីរុសនេះ បាន ១៤ថ្ងៃ គឺចាប់រាប់ពីថ្ងៃទី១៤ កុម្ភៈ តាមវិធានការបង្ការរោគឆ្លងរបស់ប្រទេសថៃ។ ក្នុងសប្ដាហ៍នេះអាជ្ញាថៃ ក៏បានចាប់ផ្ដើមរឹតបន្តឹងការត្រួតពិនិត្យរករោគសញ្ញានៃជំងឺកូវីត១៩ ចំពោះអ្នកដំណើរទាំងអស់ដែលហោះហើរចេញពីកម្ពុជាទៅតាមព្រលានយន្តហោះនានាក្នុងប្រទេសថៃ។ គិតត្រឹមថ្ងៃទី២០ ខែកុម្ភៈ នេះ ចំនួនអ្នកឆ្លងមេរោគបង្កជំងឺ កូវីត១៩ នៅទូទាំងពិភពលោក ឡើងដល់ជាង ៧ម៉ឺន ៥ពាន់នាក់ (៧៥.៧២៧) គឺលើសពីម្សិលមិញចំនួន ជាង៥រយនាក់ (៥២៧នាក់)។ ទន្ទឹមគ្នានេះ ចំនួនអ្នកស្លាប់ឡើងដល់ជាង ២ពាន់នាក់ (២.១២៩នាក់)។ អ្នកបានព្យាបាលជាសះស្បើយមានចំនួនជាង ១ម៉ឺន ៦ពាន់នាក់ (១៦.៥២៦នាក់)៕
|
2020-02-20T20:56:00+07:00
|
rfa.org
|
https://www.rfa.org/khmer/news/health/covid-19-prevention-02202020085620.html
|
7b76d44a-6840-4938-8e2b-fa94c8614db0
|
កម្ពុជាគ្មានជម្លោះការទូត ជាមួយម៉ាឡេស៊ី រឿងជំងឺកូរ៉ូណា ឡើយ!
|
រាជធានីភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានប្រកាសថា ប្រទេសកម្ពុជា និងប្រទេសម៉ាឡេស៊ី មិនមានជម្លោះការទូត ជុំវិញជំងឺកូរ៉ូណា Covid-19 ដូចការចុះផ្សាយរបស់សារព័ត៌មាន នោះទេ ។ សម្តេចតេជោ ហ៊ុន សែន ប្រកាសបែបនេះធ្វើឡើងក្នុងឱកាសដែលសម្តេចតេជោ ហ៊ុន សែន បានអញ្ជើញបិទសន្និបាតបូកសរុបលទ្ធផលការងារឆ្នាំ២០១៩ និងលើកទិសដៅការងារឆ្នាំ២០២០ របស់ក្រសួងមហាផ្ទៃ នៅទីស្តីការក្រសួងមហាផ្ទៃ ។ សម្តេចតេជោ ហ៊ុន សែន បានបញ្ជាក់ថា ករណីស្ត្រីអ្នកទេសចរណ៍ ជនជាតិអាមេរិកម្នាក់ ដែលកម្ពុជារកមិនឃើញមេរោគឆ្លង វីរុសកូរ៉ូណា ទេ ហើយបានចាកចេញពីកម្ពុជា ទៅកាន់ប្រទេសម៉ាឡេស៊ី ត្រូវបានម៉ាឡេស៊ី ប្រកាសថា រកឃើញថា ផ្ទុកមេរោគកូរ៉ូណានោះ គឺគ្រាន់តែកម្ពុជា ស្នើឲ្យម៉ាឡេស៊ី ត្រួតពិនិត្យឡើងវិញតែប៉ុណ្ណោះ ។ សម្តេចតេជោ ហ៊ុន សែន ក៏បានបន្ថែមថា មានតែស្ត្រីអាមេរិកម្នាក់ដែលស្ថិតក្នុងចំណោមអ្នកទេសចរណ៍ លើនាវា Westerdam ដែលបានចូលចត នៅកំពង់ផែក្រុងព្រះសីហនុ នៅពេលជាសះស្បើយ ទើបដឹងថា តើគាត់កើតជំងឺនេះមែន ? ឬក៏ឆ្លង នៅពេលទៅដល់ម៉ាឡេស៊ី ព្រោះនៅកម្ពុជាយើង យើងពិនិត្យរកមិនឃើញជំងឺកូរ៉ូណានេះទេ ៕
|
2020-02-20T19:06:42+07:00
|
kbnnews.com
|
https://kbn.news/archives/151106
|
6056546b-3dbd-43a5-9d51-12251db7ccb1
|
តើវិធីណាខ្លះ ដើម្បីជួយសង្គ្រោះបឋមដល់មនុស្សឆក់ខ្សែភ្លើង?
|
គ្រូពេទ្យជំនាញសង្គ្រោះបន្ទាន់ ឱ្យដឹងថា នៅពេលមនុស្សណាម្នាក់ឆក់ខ្សែភ្លើង គឺចរន្តអគ្គិសនី នឹងឆ្លងចូលក្នុងរាងកាយមួយរំពេច វាបង្កឱ្យស្ពឹក ឈឺកន្ត្រាក់សាច់ដុំ បង្ករបួសស្នាមជាំខ្មៅ នៅកន្លែងឆក់ ឬដំបៅស្បែក និងគាំងបេះដូងមួយរំពេច ហើយមានករណីធ្ងន់ធ្ងរខ្លះ បណ្ដាលឱ្យស្លាប់ភ្លាមៗ។ តើមានវិធីណាខ្លះ ដើម្បីសង្គ្រោះបឋម ដល់ជនរងគ្រោះឆក់ខ្សែភ្លើង? ការយល់ដឹងពីវិធីសង្គ្រោះបន្ទាន់ មានសារៈសំខាន់ណាស់ ដើម្បីជួយសង្គ្រោះជីវិតរបស់ជនរងគ្រោះដែលត្រូវខ្សែភ្លើងឆក់។ គេហទំព័រផ្នែកសង្គ្រោះបន្ទាន់ ឱ្យដឹងថា ជាដំបូងលោកអ្នកត្រូវទូរស័ព្ទទៅលេខសង្គ្រោះបន្ទាន់ ដែលនៅសហរដ្ឋអាមេរិក លេខ ៩១១ (911) ចំណែកនៅប្រទេសកម្ពុជាវិញ គឺលេខ ១១៩ (119)។ មុនរថយន្តសង្គ្រោះបន្ទាន់មកដល់ ជាដំបូងបង្អស់ អ្នកជួយសង្គ្រោះ ត្រូវពិនិត្យមើលជុំវិញខ្លួន ថាតើមានគ្រោះថ្នាក់ឬអត់ ពីព្រោះចរន្តអគ្គិសនី អាចឆ្លងបន្តយ៉ាងឆាប់រហ័ស តាមរយៈទឹកឬដែក ដូចនេះកុំប៉ះពាល់ដល់ជនរងគ្រោះឱ្យសោះ និងកាត់ផ្តាច់ប្រភពផ្ដល់ចរន្តអគ្គិសនី។ រួចហើយ គឺគេអាចប្រើឈើវែង ឬឈើប្លាស្ទីក រុញច្រានជនរងគ្រោះចេញពីកន្លែងប្រភពឆក់ រួចយកជនរងគ្រោះដាក់នៅកន្លែងស្ងួតនៅលើក្រដាស ឬលើក្ដារជាដើម។ វេជ្ជបណ្ឌិតជំនាញព្យាបាលជំងឺទូទៅផ្នែកសង្គ្រោះបន្ទាន់ នៅមណ្ឌលសុខភាពតំបន់លេខវ៉ូដ (Lakewood Regional Medical Center) លោក វេជ្ជបណ្ឌិត តែ សៀងឡុង មានប្រសាសន៍ប្រាប់អាស៊ីសេរីតាមទូរស័ព្ទពីរដ្ឋកាលីហ្វរនីញ៉ា (California) អំពីវិធីមួយចំនួនដែលអាចជួយខ្លួនឯង និងជួយសង្គ្រោះដល់ជនរងគ្រោះឆក់ខ្សែភ្លើង៖ « »។ វេជ្ជបណ្ឌិតជំនាញសង្គ្រោះបន្ទាន់រូបនេះ មានប្រសាសន៍បន្តថា ប្រសិនបើអ្នករងគ្រោះ មានរោគសញ្ញាក្អួត ឬស្លេកស្លាំងមុខមាត់ ក្រោយឆក់ខ្សែភ្លើងរួចភ្លាម ត្រូវដាក់ជើងជនរងគ្រោះឱ្យខ្ពស់បន្តិច។ បន្ថែមពីនេះ បើសិនជាមានហូរឈាម គឺត្រូវយកក្រណាត់ស្ងួតស្អាត ចងទប់នៅមុខកន្លែងហូរឈាម។ ក្នុងលក្ខខណ្ឌ ដែលជនរងគ្រោះដួលសន្លប់ ត្រូវធ្វើចលនាសង្កត់លើបេះដូង ឬហៅកាត់ថា CPR ដើម្បីឱ្យបេះដូងដំណើរការឡើងវិញ មុនរថយន្តសង្គ្រោះបន្ទាន់មកដល់។ តើមូលហេតុអ្វីបណ្ដាលឱ្យខ្សែភ្លើងឆក់? គេហទំព័រស្រាវជ្រាវស្ដីពីការសង្គ្រោះបន្ទាន់ ឱ្យដឹងថា រូបរាងកាយរបស់មនុស្ស ដែកនិងទឹក គឺជាប្រភពចម្លងចរន្តអគ្គិសនី។ អាស្រ័យហេតុនេះ លោកអ្នកត្រូវប្រុងប្រយ័ត្នខ្ពស់ជាទីបំផុត កុំឱ្យប៉ះពាល់កន្លែងដែលជាប្រភពចម្លង ឬចែកចាយចរន្តអគ្គិសនី។ ខ្សែភ្លើងឆក់អាចកើតឡើងយ៉ាងឆាប់រហ័សជាទីបំផុត មិនបានមួយពព្រិចភ្នែកផង ហើយក៏ គ្មាននរណាអាចទាយទុកដឹងជាមុន អំពីផលវិបាកធ្ងន់ធ្ងរ បណ្តាលមកពីគ្រោះថ្នាក់ខ្សែភ្លើងឆក់នេះដែរ។ នៅពេលមនុស្សម្នាក់ឆក់ខ្សែភ្លើង គឺចរន្តអគ្គិសនីនឹងឆ្លងចូលក្នុងរាងកាយ ហើយវាបង្កឱ្យ រលាកខ្លោចឬដំបៅស្បែកនៅកន្លែងឆក់។ ប្រសិនបើករណីឆក់ចរន្តអគ្គិសនីខ្លាំងវិញ វាអាចប៉ះពាល់ដល់ខួរក្បាលនិងបេះដូង ដែលជាហេតុនាំឱ្យគាំងបេះដូង បណ្ដាលឱ្យស្លាប់ភ្លាមៗ។ ប្រភពដែលបណ្ដាលឱ្យឆក់ខ្សែភ្លើងនេះ រួមមាន កន្លែងផ្ដល់និងចែកចាយចរន្តអគ្គិសនី រន្ទះបាញ់ ម៉ាស៊ីនប្រើអេឡិចត្រូនិក គ្រឿងឧបករណ៍អគ្គិសនី កន្លែងដោតខ្សែភ្លើង និងប្រដាប់ប្រដាប្រើប្រាស់ក្នុងផ្ទះជាដើម។ ការឆក់ខ្សែភ្លើងដោយការប្រើប្រាស់ប្រដាប់ប្រដាក្នុងផ្ទះ មិនបណ្ដាលឱ្យគ្រោះថ្នាក់ធ្ងន់ធ្ងរដល់ជីវិតទេ។ តើអ្នកឆក់ខ្សែភ្លើង មានរោគសញ្ញាអ្វីខ្លះ? ចំពោះរោគសញ្ញាវិញ គឺអាស្រ័យទៅតាមកម្រិតនៃគ្រោះថ្នាក់ឆក់ខ្សែភ្លើង ក្នុងនោះ រួមមាន សន្លប់បាត់ស្មារតី រមួលសាច់ដុំ ស្ពឹក មានបញ្ហាពិបាកដកដង្ហើម ស្រវាំងភ្នែក ឬហឹងត្រចៀកស្ដាប់មិនលឺ ឈឺក្បាល ប្រកាច់ រលាកជាំខ្មៅ ឬដំបៅស្បែក។ ទោះបី មានករណីខ្លះ ការឆក់ខ្សែភ្លើងមិនបង្កគ្រោះថ្នាក់ ឬរបួសធ្ងន់ធ្ងរក៏ដោយ ចាំបាច់ជនរងគ្រោះត្រូវ ទៅជួបជាមួយវេជ្ជបណ្ឌិតជំនាញ ដោយសារ មានករណីខ្លះ មុខរបួសរលាកឬស្លាក ស្នាមសរីរាង្គខាងក្នុង មិនទាន់បង្ហាញរោគសញ្ញាភ្លាមនៅឡើយទេ។ បន្ថែមពីនេះ ប្រសិនបើអ្នកឆក់ខ្សែភ្លើងហើយ មានការចុកចាប់ខ្លាំង និងហើមនៅកន្លែងសាច់ដុំដៃជើង ត្រូវទៅជួបគ្រូពេទ្យជាបន្ទាន់ ពិព្រោះបញ្ហានេះ នាំឱ្យប៉ះពាល់ដល់សរសៃឈាម។ តើមានវិធីណាខ្លះដើម្បីព្យាបាលអ្នកឆក់ខ្សែភ្លើង? គេហទំព័រផ្នែកសង្គ្រោះបន្ទាន់ បង្ហាញថា ចំពោះវិធីព្យាបាលវិញ គ្រូពេទ្យផ្ដល់ថ្នាំលេប និងលាប សម្រាប់ជួយបន្ថយការឈឺចាប់រលាកលើស្បែក ដោយប្រើថ្នាំលាប អង់ទីប៊ីយូទិក (Antibiotic) និងប្រើក្រណាត់ស្បៃរុំ មុខរបួស។ បន្ថែមពីនេះគឺប្រើថ្នាំបំបាត់ការឈឺចាប់ ព្យួរសេរ៉ូម និងចាក់ថ្នាំតេតតានូស (Tetanus)។ ហើយក្នុងករណីខ្សែភ្លើងឆក់ធ្ងន់ធ្ងរ គ្រូពេទ្យអាចឱ្យគេងសម្រាកនៅមន្ទីរពេទ្យ ២ឬ៣ថ្ងៃ ដើម្បីតាមដាន ក្រែងលោមានបញ្ហាបេះដូង និងមានបញ្ហាធ្ងន់ធ្ងរនៅសរីរាង្គខាងក្នុង។ មានករណីខ្លះ ជនរងគ្រោះដោយសារខ្សែភ្លើងឆក់ អាចមានផលវិបាកយូរអង្វែងដល់សុខភាព ដូចជា ស្ពឹកដៃជើង សាច់ដុំខ្សោយ និងឈឺចុកចាប់ក្នុងសាច់ដុំរហូត។ តើគេអាចធ្វើដូចម្តេចខ្លះ ដើម្បីបង្ការបញ្ហាខ្សែភ្លើងឆក់? វេជ្ជបណ្ឌិតជំនាញផ្នែកសង្គ្រោះបន្ទាន់ លោក តែ សៀងឡុង មានប្រសាសន៍បន្ថែមថា ឪពុកម្ដាយ ឬក្រុមគ្រួសារនៅក្នុងផ្ទះ ដែលមានកុមារតូចៗ ត្រូវប្រុងប្រយ័ត្នជាទីបំផុត ដើម្បីបង្ការឬការពារការឆក់ខ្សែភ្លើង ដូចជា ទិញជ័រម្យ៉ាងដែលប្រើសម្រាប់បិទប្រអប់ដោតខ្សែភ្លើងនៅជញ្ជាំង ឬព្រីភ្លើង និងកន្លែងដែលជាប្រភពផ្ដល់ចរន្តអគ្គិសនី ឬភ្លើង៖ « »។ ក្រុមគ្រូពេទ្យជំនួយសង្គ្រោះបន្ទាន់ ក៏បានបញ្ជាក់ផងដែរថា ក្នុងលក្ខខណ្ឌដែលអ្នករងគ្រោះឆក់ខ្សែភ្លើង មានរបួសក្បាល ឆ្អឹងក ឆ្អឹងខ្នង ដោយសារធ្លាក់ពីលើដើមឈើឬពីដំបូលផ្ទះ សំខាន់បំផុត គួរទុកជនរងគ្រោះ ឱ្យនៅកន្លែងដដែលកុំឱ្យលើកចេញ ឬប្ដូរកន្លែងទីតាំងឱ្យសោះ។ បន្ថែមពីនេះ នៅពេលរង់ចាំរថយន្តពេទ្យសង្គ្រោះបន្ទាន់មកដល់ អ្នកជួយសង្គ្រោះ កុំប៉ះកន្លែងស្បែករលាក ឬរបួស។ គេអាចកត់សំគាល់ថា ជនរងគ្រោះរងរបួសរលាកខ្លាំង ផ្នែកសរីរាង្គខាងក្នុង ដោយសារមានស្នាមជាំខ្លាំង និងមានដុំអុចខ្មៅៗនៅលើស្បែក៕
|
2020-02-20T18:34:00+07:00
|
rfa.org
|
https://www.rfa.org/khmer/program/health/how-to-save-people-from-electric-shocking-02202020063335.html
|
d6d92482-ef73-45d1-ab8c-c01e6ace171d
|
BREAKING NEWS: ចំនួនអ្នកជាសះស្បើយពីជំងឺ COVID-19 កើនដល់ជាង១៦,០០០នាក់ នៅក្នុងប្រទេសចិន (Video inside)
|
អាជ្ញាធរសុខាភិបាលចិន បានរាយការណ៍ឲ្យដឹងថា បើគិតត្រឹមថ្ងៃពុធសប្តាហ៍នេះ ចំនួនសរុបនៃអ្នកជំងឺ ដែលបានជាសះស្បើយពី COVID-19 បានកើនឡើងដល់១៦,១៥៥នាក់ហើយ។ នេះបើយោងតាមការចេញផ្សាយដោយទីភ្នាក់ងារព័ត៌មាន ស៊ីនហួរ នៅព្រហស្បតិ៍ ទី២០ ខែកុម្ភៈ ឆ្នាំ២០២០។ គណៈកម្មការសុខាភិបាលជាតិចិន (ក្រសួងសុខាភិបាលចិន) បានបញ្ចេញរបាយការណ៍ប្រចាំថ្ងៃរបស់ខ្លួនថា ពេញមួយថ្ងៃពុធម្សិលមិញនេះ មានអ្នកជំងឺចំនួន១,៧៧៩នាក់ បានចាកចេញពីមន្ទីរពេទ្យ បន្ទាប់ពីពួកគេបានជាសះស្បើយឡើងវិញ។ តែយ៉ាងណា បើតាមរបាយកាណ៍ចុងក្រោយដដែល គិតត្រឹមថ្ងៃពុធម្សិលមិញ ចំនួនមនុស្សស្លាប់ដោយសារជំងឺ COVID-19 នៅតាមខេត្ត និង តំបន់ទាំង៣១នាក់របស់ប្រទេសចិន (មិនរាប់ហុងកុង ម៉ាកាវ និងតៃវ៉ាន់) បានឡើងដល់២,១១៨នាក់ រីឯអ្នកឆ្លងបានបន្តកើនដល់៧៤,៥៧៦នាក់៕
|
2020-02-20T16:59:00+07:00
|
freshnewsasia.com
|
https://m.freshnewsasia.com/index.php/en/internationalnews/148925-2020-02-20-02-59-27.html
|
28854e93-f26e-4722-89b8-fc47b86b4359
|
មន្ទីរពេទ្យចិនអត់ច្បាប់ បំភ័យជនជាតិចិនដូចគ្នាថា ផ្ទុកវីរុសកូរ៉ូណា អាជ្ញាធរខេត្តព្រះសីហនុ សម្រេចបិទចោល
|
កាលពីរសៀលថ្ងៃទី១៨ ខែកុម្ភៈ ឆ្នាំ២០២០ អាជ្ញាធរខេត្តព្រះសីហនុ សម្រេចបិទមន្ទីរពេទ្យរបស់ជនជាតិចិនមួយ ឈ្មោះ «ថៃ ខាង» មានទីតាំងស្ថិតនៅភូមិ៣ សង្កាត់លេខ៤ ក្រុងព្រះសីហនុ ក្រោយរកឃើញថា មន្ទីរពេទ្យនេះគ្មានលិខិតអនុញ្ញាតពីក្រសួងសុខាភិបាល និងបានបំភ្លៃព័ត៌មានពាក់ព័ន្ធវីរុសកូរ៉ូណា (COVID-19)។ លោកគួច ចំរើន អភិបាលខេត្តព្រះសីហនុ បានមានប្រសាសន៍ប្រាប់អ្នកសែតនៅព្រឹកថ្ងៃទី១៩ ខែកុម្ភៈ ឆ្នាំ២០២០ ថា កាលពីថ្ងៃទី០៩ ខែកុម្ភៈ ឆ្នាំ២០២០ មានជនជាតិចិនម្នាក់ឈ្មោះ Su YongYun បានទៅពិនិត្យព្យាបាល នៅមន្ទីរពេទ្យខាងលើនេះ ដោយមិនមានអាការៈក្តៅខ្លួននោះទេ ប៉ុន្តែខាងមន្ទីរពេទ្យជនជាតិចិនមួយនេះ ដាក់ការសង្ស័យថាមានវីរុសកូរ៉ូណា។ បន្ទាប់ពីកើតមានដំណឹងនេះ លោកបានអន្តរាគមន៍ភ្លាមៗ ដោយសម្រេចយកសំណាករបស់ជនជាតិចិន ដែលសង្ស័យនោះ ទៅពិនិត្យនៅវិទ្យាស្ថានប៉ាស្ទ័រ តែលទ្ធផលជនជាតិចិនរូបនោះ មិនមានវីរុសកូរ៉ូណា នោះទេ។ លោកអភិបាលខេត្តបន្តថា នៅប៉ុន្មានថ្ងៃក្រោយមក ជនជាតិចិនដដែលរូបនោះ បានទៅពិនិត្យនៅមន្ទីរពេទ្យ ថៃ ខាង ជាថ្មីម្តងទៀត ហើយមន្ទីរពេទ្យនេះ នៅតែបំភ័យអ្នកជំងឺថា មានជំងឺកូរ៉ូណាដដែល ដោយមិនអស់ចិត្តឈ្មោះ Su YongYun បានមកពិនិត្យនៅមន្ទីរពេទ្យឯកជនមួយនៅភ្នំពេញ ហើយមន្ទីរពេទ្យនោះ ក៏បញ្ជូនសំណាករបស់ឈ្មោះ Su YongYun ទៅពិនិត្យជាថ្មីម្តងទៀត នៅវិទ្យាស្ថានប៉ាស្ទ័រ តែលទ្ធផលបញ្ជាក់ថា គ្មានវីរុសកូរ៉ូណាទេ។ លោកគួច ចំរើន សង្កត់ធ្ងន់ថា ដោយសារតែការបំភ្លៃព័ត៌មាននេះ បានធ្វើឲ្យមានការចលាចលតៗគ្នា ម្យ៉ាងទៀត អាជ្ញាធររកឃើញថា មន្ទីរពេទ្យថៃ ខាង នេះ បានបើកដំណើរការគ្មានលិខិតអនុញ្ញាតពីក្រសួងសុខាភិបាល ត្រឹមត្រូវផងនោះ ទើបអាជ្ញាធរសម្រេចបិទមន្ទីរពេទ្យនេះចោលតែម្តង៕
|
2020-02-20T09:17:55+07:00
|
kbnnews.com
|
https://kbn.news/archives/151006
|
b5c553c3-d235-4e88-aecd-4b550208fb44
|
ទូតអាមេរិក ថ្លែងអំណរគុណក្រុមការងាររបស់ក្រសួងសុខាភិបាល និងមន្រ្តីនាយកដ្ឋានប្រយុទ្ធនឹងជំងឺឆ្លង ដែលបានបំពេញការងារក្នុងការបង្ការ និងទប់ស្កាត់ជំងឺឆ្លងជូនភ្ញៀវទេសចរណ៍ Westerdam (Video inside)
|
នៅថ្ងៃទី១៩ ខែកុម្ភៈ ឆ្នាំ២០២០ លោក W.Patrick Murrphy ឯកអគ្គរដ្ឋទូតសហរដ្ឋអាមេរិក បានមកជួបសំណេះសំណាល និងថ្លែងអំណរគុណដល់ ក្រុមការងាររបស់ក្រសួង សុខាភិបាល និងមន្រ្តីនាយកដ្ឋានប្រយុទ្ធនឹងជំងឺឆ្លង ដែលបាននិងកំពុងបំពេញការងារក្នុងការបង្ការ និងទប់ស្កាត់ជំងឺឆ្លងជូនភ្ញៀវទេសចរណ៍ Westerdam។ លោក W.Patrick Murrphy បានថ្លែងទៅកាន់មន្រ្តីក្រសួងសុខាភិបាលយ៉ាងដូច្នេះថា «...កាលពីម្សិលមិញ ខ្ញុំបានជួបជាមួយលោកនាយករដ្ឋមន្ត្រី ហើយខ្ញុំបានប្រាប់គាត់ថា ខ្ញុំពិតជាមោទនភាព ខ្លាំងណាស់ ចំពោះគាត់ និងអ្នកទាំងអស់គ្នា ដែលបានធ្វើការងាររួមគ្នា និងសហការគ្នា ដើម្បីឱ្យអ្នកដំណើរគ្រប់រូបអាចត្រឡប់ទៅផ្ទះរបស់ពួកគេវិញ។ លោកនាយករដ្ឋមន្ត្រី ពិតជាមានការប្ដេជ្ញា ចិត្តខ្លាំងណាស់ ប្ដេជ្ញាចិត្តខ្លាំងបំផុតលើគម្រោងមួយនេះ...ខ្ញុំយល់ថា អ្នកគ្រប់គ្នា រួមទាំងពលរដ្ឋអាមេរិកដែលបានត្រឡប់ទៅផ្ទះវិញពួកគេនឹងចងចាំកម្ពុជា»។ កាលពីរសៀលថ្ងៃទី១៨ ខែកុម្ភៈ ឆ្នាំ២០២០ លោក ផាទ្រីក ម័រហ្វី (Patrick Murphy) ក៏បានចូលថ្លែងអំណរគុណសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា ចំពោះការឆ្លើយតប យ៉ាងឆាប់រហ័សជាទីបំផុត ក្នុងការទទួលនាវាទេសចរណ៍ Westerdam ឱ្យចូលចតនៅកំពង់ផែខេត្តព្រះសីហនុ ហើយលោកអគ្គរដ្ឋទូត ក៏បានប្តេជ្ញាបន្តសហការជាមួយកម្ពុជាបន្ថែមទៀត។ លោក អ៊ាង សុផល្លែត ជំនួយការសម្តេចតេជោ បានឲ្យដឹងថា ឯកអគ្គរដ្ឋទូតសហរដ្ឋអាមេរិក បានជម្រាបជូនសម្ដេចតេជោថា លោកបានធ្វើដំណើរទៅគ្រប់ទិសទីទាំងអស់ រួមទាំងដល់ខេត្តព្រះសីហនុ ព្រលានយន្តហោះ និងកន្លែងដទៃទៀត ហើយក៏បានទទួលនូវការស្វាគមន៍ និងការយកចិត្តទុកដាក់យ៉ាងខ្លាំងពីប្រជាជនកម្ពុជា ជាពិសេសនៅក្នុងការចូលចតកប៉ាល់ ដែលមានភាគច្រើន ជាជនជាតិអាមេរិកនៅក្នុងនោះ។ លោកបានគោរពថ្លែងអំណរគុណ ជូនចំពោះសម្ដេចតេជោ ក៏ដូចជាប្រជាជនកម្ពុជាទាំងមូល ដែលបានឆ្លើយតបយ៉ាងឆាប់រហ័សជាទីបំផុត ក្នុងការទទួលឲ្យកប៉ាល់ Westerdam បានចូលចតនៅ ក្រុងព្រះសីហនុ។ លោកបន្តថា នេះជាកាយវិការមនុស្សធម៌យ៉ាងពិតប្រាកដ ប្រសិនបើគ្មានការអនុញ្ញាត ឱ្យចូលចតទេនោះ នោះនឹងមានអ្វីដែលហៅថា វិបត្តិមនុស្សធម៌ជាមិនខាន។ លោកអគ្គរដ្ឋទូត បានជម្រាបជូនសម្ដេចតេជោ ហ៊ុន សែន ផងដែរថា នេះជាកាយវិការមនុស្សធម៌ពិតៗរបស់ សម្តេចតេជោ គឺជាកាយវិការមនុស្សធម៌ នៅពេលដែលមនុស្សកំពុងតែត្រូវការចាំបាច់ ហើយលោកក៏បានបញ្ជាក់ជម្រាបជូនសម្ដេចតេជោផងដែរថា ជាមួយនឹងកាយវិការនេះ លោកក៏បានធ្វើការសហការ ជាមួយនឹងស្ថាប័នកម្ពុជា ជាពិសេសក្រសួងសុខាភិបាល ក្រសួងក្រសួង ទេសចរណ៍ ក្រសួងសាធារណការ និងអាជ្ញាធរដែនដី គឺមានកិច្ចសហប្រតិបត្តិការល្អណាស់ ហើយអ្វីដែលជាកត្តាសំខាន់នោះ គឺនៅពេលនេះយើងមានមូលដ្ឋាន កិច្ចសហប្រតិបត្តិការយ៉ាងរឹងមាំ ជាមួយនឹងក្រសួងសុខាភិបាល ហើយលោកបញ្ជាក់ថាសហរដ្ឋអាមេរិកនឹងបន្តសហការជាមួយនឹងកម្ពុជាបន្តទៀត។ សូមបញ្ជាក់ថា នាវាទេសចរណ៍ខ្នាតយក្សរបស់អាមេរិក Westerdam បានចូលសំចតនៅកំពង់ផែក្រុងព្រះសីហនុ នាព្រឹកថ្ងៃទី១៣ ខែកុម្ភៈ ឆ្នាំ២០២០ ក្រោយទទួលបានការអនុញ្ញាតពី សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ នាវាយក្សនេះដឹកមនុស្សសរុបជាង ២២០០នាក់ ក្នុងនោះអ្នកដំណើរ ១៤៥៥នាក់ និងបុគ្គលិកកប៉ាល់ចំនួន ៨០២នាក់ បានចាកចេញពីទីក្រុងហុងកុង ប្រទេសចិន កាលពីថ្ងៃទី០១ ខែកុម្ភៈ ឆ្នាំ២០២០ ប៉ុន្តែត្រូវបានអាជ្ញាធរ កោះតៃវ៉ាន់ ហ្វីលីពីន ជប៉ុន កូរ៉េខាងត្បូង កោះហ្គាំ (អាមេរិក) និងប្រទេសថៃ បដិសេធមិនឲ្យចូលចតឡើយ ដោយសារតែការព្រួយបារម្ភថា ក្នុងចំណោមមនុស្សរាប់ពាន់នាក់នៅលើនោះ អាចមានផ្ទុកវីរុសកូរ៉ូណាថ្មី (Covid-19)។ បន្ទាប់ពីបានចូលចតនៅកំពុងផែព្រះសីហនុ និងឆ្លងកាត់ការត្រួតពិនិត្យសុខភាព អ្នកទេសចរទាំងនោះ ត្រូវបានរាជរដ្ឋាភិបាលកម្ពុជាអនុញ្ញាត ឱ្យធ្វើដំណើរកម្សាន្តដោយសេរី នៅក្នុងប្រទេសកម្ពុជា ឬចាកចេញតាមជើងយន្តហោះ បើសិនជាពួកគេចង់ចាកចេញ។ ស្ថានទូតប្រទេសជាច្រើនទាំងអាមេរិក និងអឹរ៉ុប សុទ្ធតែបានថ្លែងអំណរគុណ និងកោតសរសើរចំពោះ ទឹកចិត្តរបស់រាជរដ្ឋាភិបាលកម្ពុជា ក្នុងការជួយដល់នាវាយក្សនេះ ឱ្យចូលចត៕
|
2020-02-20T03:18:00+07:00
|
freshnewsasia.com
|
https://m.freshnewsasia.com/index.php/en/localnews/148901-2020-02-19-13-18-40.html
|
f6efa448-80cd-4603-9244-678560f0c789
|
ស្ថានទូតចិន៖ សារធាតុថ្នាំប្រឆាំងជំងឺគ្រុនចាញ់ Chloroquine Phosphate មានប្រសិទ្ធភាពក្នុងការព្យាបាលជំងឺកូរ៉ូណាថ្មី (Video inside)
|
ស្ថានទូតចិនប្រចាំនៅប្រទេសកម្ពុជា បានប្រកាសនៅលើបណ្តាញសង្គម Facebook របស់ខ្លួនថា សារធាតុថ្នាំប្រឆាំងជំងឺគ្រុនចាញ់ Chloroquine Phosphate អាចមានប្រសិទ្ធភាពក្នុងការព្យាបាលជំងឺផ្លូវដង្ហើមកូរ៉ូណាថ្មី (COVID-19) ដែលទើបនឹងស្រាវជ្រាវឃើញដោយក្រសួងវិទ្យាសាស្រ្តចិន។ ស្ថានទូតចិនប្រចាំនៅកម្ពុជា បានសរសេរយ៉ាងដូច្នេះថា៖ ។ សូមបញ្ជាក់ថា ក្រុមអ្នកជំនាញនិងក្រុមវេជ្ជបណ្ឌិតចិន ផ្អែកលើលទ្ធផលនៃការព្យាបាលសាកល្បងបានទទួលស្គាល់ថា ក្លរ៉ូគីន ហ្វូស្វាត (Chloroquine Phosphate) ដែលជាថ្នាំប្រឆាំងនឹង ជំងឺគ្រុនចាញ់ មានប្រសិទ្ធភាពជាក់ស្ដែងក្នុងការព្យាបាលវីរុសកូរ៉ូណាថ្មី COVID-19។ នេះបើតាមការចេញផ្សាយដោយទីភ្នាក់ងារ ព័ត៌មានចិនស៊ីនហួរ នៅយប់ថ្ងៃចន្ទ ទី១៧ ខែកុម្ភៈ ឆ្នាំ២០២០។ ទីភ្នាក់ងារព័ត៌មានចិនស៊ីនហួរ ធ្វើសេចក្ដីរាយការណ៍ខាងលើ ដោយយោងទៅលើអនុប្រធានមជ្ឈមណ្ឌលជាតិចិន សម្រាប់ការអភិវឌ្ឍជីវបច្ចេកវិទ្យា ដែលស្ថិតក្រោម ក្រសួងវិទ្យាសាស្ត្រ និងបច្ចេកវិទ្យាចិន គឺលោកស្រី Sun Yanrong។ ថ្លែងនៅក្នុងសន្និសីទសារព័ត៌មាននៅថ្ងៃចន្ទនេះ លោកស្រី Sun Yanrong បានបន្ថែមដូច្នេះថា ៖ «ក្រុមអ្នកជំនាញបានឯកភាពគ្នាជាឯកច្ឆ័ន ក្នុងការសន្មតថា ថ្នាំក្លរ៉ូគីន ហ្វូស្វាត នឹងត្រូវបានដាក់បញ្ចូលទៅក្នុងវិធីសាស្ត្រព្យាបាល វីរុសកូរ៉ូណា ឬ Covid-19 ហើយការព្យាបាលសាកល្បង ទ្រង់ទ្រាយធំនឹងធ្វើឡើងក្នុងពេលឆាប់ៗនេះតាមដែលអាចធ្វើទៅបាន»។ គិតត្រឹមថ្ងៃទី១៩ ខែកុម្ភៈ ឆ្នាំ២០២០នេះ អ្នកឆ្លងវីរុសកូរ៉ូណាប្រភេទថ្មី ឬ COVID-19 សរុបចំនួន ១៤,៣៧៦នាក់ហើយត្រូវបានក្រុមគ្រូពេទ្យ អនុញ្ញាតឱ្យចាកចេញពីមន្ទីរពេទ្យ បន្ទាប់ពីពួកគេជាសះស្បើយទាំងស្រុង។ បើតាមតួលេខចុងក្រោយបញ្ចេញដោយរដ្ឋាភិបាលចិន ចំនួនអ្នកស្លាប់ដោយសារវីរុស COVID-19 កើនឡើងដល់ ២,០០៤នាក់ ខណៈ ៧៤,១៨៥នាក់ឆ្លងនៅតាមបណ្តាខេត្ត និងតំបន់ចំនួន ៣១ ទូទាំងប្រទេសចិន៕
|
2020-02-20T00:05:00+07:00
|
freshnewsasia.com
|
https://m.freshnewsasia.com/index.php/en/localnews/148876-2020-02-19-10-05-49.html
|
ca4d7dd0-ae96-48db-8a7c-142097b280d0
|
ប្រធានមន្ទីរសុខាភិបាលខេត្តស្វាយរៀង ណែនាំដល់ក្រុមគ្រូពេទ្យ ត្រូវយកចិត្តទុកដាក់ព្យាបាលអ្នកជំងឺប្រកបដោយវិជ្ជាជីវៈ
|
លោកវេជ្ជបណ្ឌិត កែ រដ្ឋា ប្រធានមន្ទីរសុខាភិបាលខេត្តស្វាយរៀង ជំរុញដល់មន្ត្រីរាជការមន្ទីរពេទ្យទាំងអស់ត្រូវយកចិត្តទុកដាក់ ព្យាបាលអ្នកជំងឺប្រកបដោយក្រមសីលធម៌ វិជ្ជាជីវៈ ដោយសមធម៌ មិនត្រូវទារប្រាក់ក្រៅផ្លូវការ ឬទទួលសាគុណពីអ្នកជំងឺ ត្រូវអនុវត្តន៍បទបញ្ជាផ្ទៃក្នុង ឱ្យបានម៉ឹងម៉ាត់ ជាពិសេសនោះត្រូវសាមគ្គីភាពផ្ទៃក្នុងឱ្យបានល្អ។ ការជំរុញបែបនេះរបស់លោក កែ រដ្ឋា បានធ្វើឡើងនៅក្នុងឱកាសដែលលោកអញ្ជើញចូលរួមក្នុងកិច្ចប្រជុំបូកសរុបលទ្ធផលការងារ ឆ្នាំ២០១៩ និងលើកទិសដៅបន្ត ឆ្នាំ២០២០ របស់មន្ទីរពេទ្យខេត្តស្វាយរៀង នៅព្រឹកថ្ងៃទី១៩ ខែកុម្ភៈ ឆ្នាំ២០២០នេះ។ ក្នុងឱកាសនោះដែរលោក កែ រដ្ឋា ក៏បានថ្លែងនូវការកោតសរសើរដល់ថ្នាក់ដឹកនាំ និងមន្ត្រីរាជការទាំងអស់ នៃមន្ទីរពេទ្យខេត្តស្វាយរៀង ដែលបានខិតខំបំពេញការងារ ក្នុងរយៈពេលកន្លងមក និងបានរៀបចំកិច្ចប្រជុំនាពេលនេះ។ ដោយស្មារតីយកចិត្តទុកដាក់រួមចំណែកអនុវត្តន៍ គោលនយោបាយរបស់រាជរដ្ឋាភិបាលកម្ពុជា និងដោយមានការអនុវត្តន៍ យ៉ាងហ្មត់ចត់ នូវការគ្រប់គ្រង់គួបផ្សំ និងវិធីសាស្ត្រធ្វើបដិសណ្ឋាកិច្ច ចំពោះអ្នកជំងឺបានល្អ ក្នុងរយៈពេលកន្លងមកទើបមន្ទីរពេទ្យខេត្តស្វាយរៀង បានក្លាយជាកន្លែង សម្រាប់ធ្វើការដកពិសោធន៍ សម្រាប់មន្ទីរពេទ្យបង្អែកនានាទូទាំងប្រទេសដែលអនុវត្តន៍ហិរញ្ញប្បទានដូចគ្នា។ លោកវេជ្ជបណ្ឌិត កែ រដ្ឋា បានបន្តថា ដើម្បីដំណើរការប្រព័ន្ធហិរញ្ញប្បទានសុខាភិបាល និងមូលនិធិសមធម៌សុខាភិបាល ឱ្យកាន់តែប្រសើរថែមទៀតនោះ មានកត្តាបី គឺទី១៖ ការពង្រឹងអភិបាលកិច្ចក្នុងមន្ទីរពេទ្យ, ទី២, វិធីសាស្ត្រធ្វើបដិសណ្ឋារកិច្ច ប្រកបដោយអាកប្បកិរិយាល្អ រាក់ទាក់ស្លូតបូតរបស់គ្រូពេទ្យ និងបុគ្គលិកពេទ្យ ចំពោះអ្នកជំងឺ, ទី៣៖ គឺការខិតខំបង្កើនបច្ចេកវិទ្យា ក្នុងការថែទាំសង្គ្រោះអ្នកជំងឺឱ្យអស់ពីចិត្តពីថ្លើម នៅតែជាប្រធានបទគន្លឹះចំបង សម្រាប់បន្តនិរន្តភាព នៃការជឿជាក់ទុកចិត្តរបស់ក្រសួង អាណាព្យាបាលក៏ដូចជាការទាក់ទាញនូវការជួយឧបត្ថម្ភទ្រទ្រង់ខាងហិរញ្ញវត្ថុរបស់សប្បុរសជន និងអង្គការនានាបន្ថែមទៀត។ លោកកែ រដ្ឋា បានបន្ថែមទៀតថា មិនតែប៉ុណ្ណោះក្រុមគ្រូពេទ្យត្រូវយកចិត្តទុកដាក់រៀបចំឯកសារ អ្នកជំងឺដោយអនុវត្តន៍ ទៅតាមសេចក្តីណែនាំសំណុំ សកម្មភាពបង្គ្រប់កម្រិត៣ ផ្សព្វផ្សាយ និងផ្តល់ព័ត៌មានត្រឡប់ឱ្យបានទូលំទូលាយដល់អតិថិជន ដែលបានចូលមកប្រើប្រាស់សេវាក្នុងមន្ទីរពេទ្យ ជាពិសេសនោះត្រូវព្យាយាមដោះស្រាយរាល់សំណូមពររបស់អតិថិជន។ ជាមួយនេះលោកវេជ្ជបណ្ឌិត កែ រដ្ឋា ក៏អំពាវនាវដល់អង្គការជាតិ និងអង្គការក្រៅរដ្ឋាភិបាល ដៃគូរអភិវឌ្ឍន៍ មេត្តាជួយបំពេញបន្ថែម នូវករណីអនុគ្រោះចំពោះប្រជាជនក្រីក្រ ដើម្បីឱ្យមន្ទីរពេទ្យខេត្តស្វាយរៀង មានលទ្ធភាពគ្រប់គ្រាន់ ក្នុងការដំណើរការងារហិរញ្ញប្បទានសុខាភិបាល ជាបន្តទៅទៀតផងដែរ៕
|
2020-02-20T00:01:00+07:00
|
freshnewsasia.com
|
https://m.freshnewsasia.com/index.php/en/localnews/148873-2020-02-19-10-01-24.html
|
cda4e20d-b46e-4441-ba4b-e458d2c3ca81
|
គណៈកម្មាធិការសិទ្ធិមនុស្ស សម្រេចផ្តល់មេធាវីការពារក្តីជូនស្ត្រីជាប់ឃុំ នៅមណ្ឌលអប់រំកែប្រែទី២ ដែលកូនរបស់គាត់អាយុ៥ខែ ស្លាប់ដោយជំងឺរលាកសួតធ្ងន់ធ្ងរ
|
គណៈកម្មាធិការសិទ្ធិមនុស្សកម្ពុជា បានសម្រេចផ្តល់មេធាវីការពារក្តីដោយឥតគិតថ្លៃជូនស្ត្រីជាប់ឃុំ ដែលមានកូនតូចនៅជាមួយនៅមណ្ឌលអប់រំកែប្រែទី២ (ម២) ដែលទារិកាអាយុ៥ខែនោះ បានស្លាប់នៅមន្ទីរពេទ្យដោយជំងឺរលាកសួតធ្ងន់ធ្ងរ។ នេះបើតាមការបញ្ជាក់ពីលោក ជិន ម៉ាលីន អ្នកនាំពាក្យគណៈកម្មាធិការសិទ្ធិមនុស្សកម្ពុជា។ ការសម្រេចរបស់គណៈកម្មាធិការសិទ្ធិមនុស្សកម្ពុជា បានធ្វើឡើងក្រោយទទួលព័ត៌មាន តាមបណ្តាញសារព័ត៌មានផ្សេងៗ ដែលបានចុះផ្សាយកាលពីថ្ងៃទី១៨ ខែកុម្ភៈ ឆ្នាំ២០២០ ស្តីពីការស្លាប់របស់ទារិកា អាយុ៥ខែ កាលពីថ្ងៃទី២៦ ខែមករា ឆ្នាំ២០២០ ដែលរស់នៅជាមួយម្តាយ នៅមណ្ឌលអប់រំកែប្រែទី២ (ម២) នៅមន្ទីរពេទ្យ មិត្តភាពខ្មែរ-សូវៀត ដោយសារជំងឺរលាកសួតធ្ងន់ធ្ងរ។ ពិតជាមានករណីស្លាប់របស់ទារិកា អាយុ៥ខែ ជាកូនរបស់ស្ត្រីជាប់ឃុំ ដែលជាប់ចោទពីបទជួញដូរ និងប្រើប្រាស់ដោយខុសច្បាប់នូវសារធាតុញៀន។ ទារិការូបនេះ បានបញ្ជូនទៅពិនិត្យព្យាបាល នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមករា ឆ្នាំ២០២០ ដោយសណ្តកឆ្អឹង១ រួចមន្ទីរពេទ្យ ក៏បញ្ជូនបន្តទៅព្យាបាលនៅមន្ទីរពេទ្យកុមារជាតិ។ នៅថ្ងៃទី២៣ ខែមករា ឆ្នាំ២០២០ ខាងពន្ធនាគារក៏បានបញ្ជូនមកមន្ទីរពេទ្យកុមារជាតិ មុនការណាត់ជួបជាលើកទី២។ នៅថ្ងៃទី២៥ ខែមករា ឆ្នាំ២០២០ទារិកាបានបញ្ជូនមកមន្ទីរពេទ្យមិត្តភាពខ្មែរ-សូវៀត ហើយបានស្លាប់នៅថ្ងៃទី២៦ ខែមករា ឆ្នាំ២០២០ វេលាម៉ោង ០៨៖៣០នាទីព្រឹក ដោយជំងឺរលាកសួតធ្ងន់ធ្ងរ។ ខាងពន្ធនាគារបានតាមដាន និងបញ្ជូនទារិកាទៅព្យាបាលដោយយកចិត្តទុកដាក់ គ្មានការធ្វេសប្រហែសម្តងណាឡើយ ប៉ុន្តែដោយអាការៈរបស់ទារិការូបនេះ មានសភាពធ្ងន់ធ្ងរពេក ទើបមិនអាចជួយសង្គ្រោះបាន ហើយខាងពន្ធនាគារពិតជាមានការសោកស្តាយចំពោះការស្លាប់របស់ទារិការូបនេះ។ គណៈកម្មាធិការសិទ្ធិមនុស្សកម្ពុជា បានរកឃើញថាស្រ្តីជាប់ឃុំរូបនេះ មិនបានទទួលព័ត៌មានគ្រប់គ្រាន់ពាក់ព័ន្ធនឹង សិទ្ធិការពារខ្លួនតាមផ្លូវច្បាប់ឡើយ ដោយមិនមានមេធាវីការពារក្តីជូនគាត់។ គណៈកម្មាធិការសិទ្ធិមនុស្សកម្ពុជា សម្រេចផ្តល់នូវមេធាវីការពារក្តី តាមការស្នើសុំរបស់ស្រ្តីជាប់ឃុំរូបនេះ ដោយឥតគិតថ្លៃ និងចូលរួមគ្រប់ដំណើរការនីតិវិធីរបស់តុលាការ ក្នុងការការពារសិទ្ធិរបស់ជនជាប់ឃុំតាមផ្លូវច្បាប់ និងស្នើសុំឱ្យជនជាប់ឃុំរូបនេះបានស្ថិតនៅក្រៅឃុំជាបណ្តោះអាសន្នផងដែរ៕
|
2020-02-19T23:30:00+07:00
|
freshnewsasia.com
|
https://m.freshnewsasia.com/index.php/en/localnews/148866-2020-02-19-09-30-20.html
|
367e927a-2a17-44b9-84b8-b3ea748969a6
|
ក្រសួងសុខាភិបាលទាត់ចោលព័ត៌មានបំពុលសង្គម ដែលបង្ហោះលើ Facebook ថា ជំងឺកូរ៉ូណារាតត្បាតដល់មន្ទីរពេទ្យកាល់ម៉ែត (Video inside)
|
ក្រសួងសុខាភិបាលរបស់កម្ពុជា នៅរសៀលថ្ងៃទី១៩ ខែកុម្ភៈ ឆ្នាំ២០២០នេះ បានចេញមកទាត់ចោលស្រុងនូវព័ត៌មានបង្ហោះលើ Facebook ឈ្មោះ «Kimseng Eab» ដែលបំភ្លៃព័ត៌មានថាជំងឺកូរ៉ូណា បានរាតត្បាតក្នុងមន្ទីរពេទ្យកាល់ម៉ែត។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យរបស់ក្រសួងសុខាភិបាល បានបញ្ជាក់ប្រាប់ Fresh News ថា ។ ជាមួយគ្នានេះលោកស្រី ក៏បានអំពាវនាវដល់អាជ្ញាធរមានសមត្ថកិច្ច ស្វែងរកជនបំពុលសង្គមរូបនោះ មកផ្តន្ទាទោសតាមច្បាប់ ដើម្បីឲ្យរាងចាល។ សូមជម្រាបថា ករណីជំងឺកូរ៉ូណា ទើបកើតឡើង១ករណីគត់នៅកម្ពុជា លើបុរសជនជាតិចិនម្នាក់ ដែលធ្វើដំណើរតាមជើងយន្តហោះមកពីទីក្រុងវូណាន់។ បុរសជនជាតិចិនរូបនោះ ត្រូវបានរាជរដ្ឋាភិបាលកម្ពុជា ព្យាបាលជាសះស្បើយ និងបានធ្វើត្រឡប់ទៅប្រទេសចិនវិញហើយ។ ក្រៅពីករណីនេះមិនទាន់មានករណី ជំងឺកូរ៉ូណាផ្សេងទៀតកើននៅកម្ពុជានោះទេ៕
|
2020-02-19T21:02:00+07:00
|
freshnewsasia.com
|
https://m.freshnewsasia.com/index.php/en/localnews/148846-2020-02-19-07-02-13.html
|
6640bffc-1a1d-4c1e-b14e-aa246aecc65a
|
Account «ព័ត៌មានពិត ពីកម្ពុជា» ត្រូវបានក្រុមហ៊ុន Facebook សម្រេចបិទចោល តាមសំណើក្រសួងព័ត៌មាន ក្រោយបង្ហោះបំភ្លៃការពិតពីជំងឺកូរ៉ូណាថ្មី (Video inside)
|
គណនី Facebook មួយដែលមានឈ្មោះថា ត្រូវបានក្រុមហ៊ុន Facebook សម្រេចបិទចោល តាមសំណើរបស់ក្រសួងព័ត៌មាន ក្រោយបង្ហោះបំភ្លៃការពិតជាបន្តបន្ទាប់ អំពីជំងឺផ្លូវដង្ហើមកូរ៉ូណាថ្មី ឬ COVID-19 នៅក្នុងប្រទេសកម្ពុជា។ នេះបើតាមការបញ្ជាក់របស់ លោក មាស សុភ័ណ្ឌ អ្នកនាំពាក្យក្រសួងព័ត៌មានបញ្ជាក់ប្រាប់បណ្តាញព័ត៌មាន Fresh News។ លោក មាស សុភ័ណ្ឌ បានឱ្យដឹងថា ក្រសួងព័ត៌មានកម្ពុជា បានដាក់សំណើទៅកាន់ក្រុមហ៊ុន Facebook កាលពីថ្ងៃទី១៧ ខែកុម្ភៈ ឆ្នាំ២០២០ ដើម្បីឱ្យបិទ Facebook ខាងលើដោយសារតែបង្កឱ្យមានការភាន់ច្រឡំដល់សាធារណជន អំពីការរីករាយដាលនៃវីរុស COVID-19 ហើយនៅថ្ងៃទី១៩ ខែកុម្ភៈ ឆ្នាំ២០២០ ក្រុមហ៊ុន Facebook បានឆ្លើយមកកាន់ក្រសួងព័ត៌មានថាខ្លួនបានសម្រេចបិតគណនី Facebook ខាងលើតែម្តង។ បើតាមអ្នកនាំពាក្យក្រសួងព័ត៌មាន ពាក់ព័ន្ធនឹងការបង្ហោះព័ត៌មានក្លែងក្លាយអំពីជំងឺកូរ៉ូណាថ្មីតាមបណ្តាញសង្គមនេះ ក្រសួងព័ត៌មានក៏បានស្នើឱ្យក្រុមហ៊ុន Facebook បិទគណនីមួយចំនួនទៀតផងដែរ ហើយក្រុមហ៊ុនក៏នឹងពិនិត្យមើលថាតើការផ្សព្វផ្សាយដោយបណ្តាញសង្គមទាំងនោះ ខុសនឹងគោលការណ៍របស់ក្រុមហ៊ុនឬយ៉ាងណា ហើយបើពិនិត្យឃើញថា វាត្រូវបានបង្កើតឡើងដើម្បីផ្សព្វផ្សាយព័ត៌មានមិនពិត ក្រុមហ៊ុនអាចនឹងបន្តបិទថែមទៀត។ កាលពីចុងខែមករា ឆ្នាំ២០២០ កន្លងទៅនេះ បណ្តាញសង្គមយក្សរបស់សហរដ្ឋអាមេរិក Facebook បានប្រកាសថា ខ្លួននឹងចាត់វិធានការបន្ទាន់នានា ដើម្បីប្រយុទ្ធប្រឆាំងទៅនឹងការបង្ហោះព័ត៌មានមិនពិត ឬខុសឆ្គងអំពីវីរុសផ្លូវដង្ហើមកូរ៉ូណាប្រភេទថ្មី ដែលកំពុងក្លាយជាក្តីកង្វល់ធំបំផុត នៃពិភពលោកទាំងមូល។ ចាប់តាំងពីផ្ទុះឡើងនូវជំងឺផ្លូវដង្ហើមកូរ៉ូណាថ្មីនេះ មាន Facebook មួយចំនួន បានបង្ហោះព័ត៌មានមិនពិត និងបង្កើតសារចែកចាយជាបន្តបន្តាប់ថាកម្ពុជាមានជំងឺកូរ៉ូណាថ្មី ដើម្បីបង្កការភ័យខ្លាចដល់ប្រជាជនកម្ពុជា។ ទោះជាយ៉ាងនេះក្តី នាពេលកន្លងទៅ ក្រសួងសុខាភិបាល ក៏បានចេញមុខច្រាលចោលព័ត៌មាននេះជាបន្តបន្ទាប់ផងដែរ។ កម្ពុជាធ្លាប់បានរកឃើញករណីកូរ៉ូណាថ្មី ១ករណីប៉ុណ្ណោះ គឺនៅលើខ្លួនជនជាតិចិនម្នាក់ ដែលចូលមកប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០ ប៉ុន្តែទោះជាយ៉ាងនេះក្តី ជនជាតិចិនរូបនេះ ត្រូវបានព្យាបាលឱ្យជាសះស្បើយ ហើយបានចាកចេញពីកម្ពុជា កាលពីថ្ងៃទី១១ ខែកុម្ភៈ ឆ្នាំ២០២០ផងដែរ៕
|
2020-02-19T20:37:00+07:00
|
freshnewsasia.com
|
https://m.freshnewsasia.com/index.php/en/localnews/148843-2020-02-19-06-37-38.html
|
bcc2d7fc-7294-4d42-af64-d4cb34632cde
|
ប្រមុខការទូតកម្ពុជា ដឹកនាំគណៈប្រតិភូ ចេញទៅចូលរួមកិច្ចប្រជុំរដ្ឋមន្រ្តីការបរទេសមេគង្គ-ឡានឆាង និងកិច្ចប្រជុំពិសេសរដ្ឋមន្រ្តីការបរទេសអាស៊ាន-ចិន ស្តីពីជំងឺកូរ៉ូណា នៅប្រទេសឡាវ
|
ឧបនាយករដ្ឋមន្ត្រី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិ បានដឹកនាំគណៈប្រតិភូចាកចេញពីប្រទេសកម្ពុជាហើយ នៅល្ងាចថ្ងៃទី១៨ ខែកុម្ភៈ ឆ្នាំ២០២០ ដើម្បីទៅចូលរួមកិច្ចប្រជុំរដ្ឋមន្រ្តីការបរទេសមេគង្គ-ឡានឆាង លើកទី៥ និងកិច្ចប្រជុំពិសេសរដ្ឋមន្រ្តីការបរទេសអាស៊ាន-ចិន ស្តីពីជំងឺឆ្លងផ្លូវដង្ហើមកូរ៉ូណា (COVID-19) នៅទីក្រុងវៀងចន្ទន៍ ប្រទេសឡាវ រយៈពេល២ថ្ងៃ ចាប់ពីថ្ងៃទី១៩ ដល់ថ្ងៃទី ២០ ខែកុម្ភៈ ឆ្នាំ២០២០។ ដំណើរទៅចូលរួមកិច្ចប្រជុំរបស់ប្រមុខការទូតកម្ពុជា ធ្វើឡើងតបតាមការអញ្ជើញរបស់លោក សាលើមសៃ គុំម៉ាស៉ីត រដ្ឋមន្រ្តីការបរទេសឡាវ។ នេះបើយោងតាមការប្រកាសរបស់ក្រសួងការបរទេស ដែលអង្គភាពព័ត៌មាន Fresh News។ កិច្ចប្រជុំរដ្ឋមន្រ្តីការបរទេសមេគង្គ-ឡានឆាងលើកទី៥ នឹងពិនិត្យមើលឡើងវិញនូវវឌ្ឍនភាពក្រោយកិច្ចប្រជុំរដ្ឋមន្រ្តីការបរទេសមេគង្គ-ឡានឆាងលើកទី៤ ដែលបានរៀបចំឡើងកាលពីខែធ្នូ ឆ្នាំ២០១៨ ពិភាក្សាពីទិសដៅអនាគតរបស់កិច្ចសហប្រតិបត្តិការនេះក្នុងគោលដៅជំរុញការអភិវឌ្ឍប្រកបដោយចីរភាព និងត្រៀមរៀបចំកិច្ចប្រជុំកំពូលមេគង្គ-ឡានឆាង លើកទី៣ នាពេលអនាគតដ៏ខ្លីខាងមុខនេះ។ កិច្ចប្រជុំពិសេសរដ្ឋមន្រ្តីការបរទេសអាស៊ាន-ចិន ស្តីពីជំងឺឆ្លងផ្លូវដង្ហើមកូរ៉ូណា នឹងពិភាក្សាផ្លាស់ប្តូរយោបល់រិះរកមធ្យោបាយ និងរបៀបថ្មីៗដែលមានប្រសិទ្ធភាព ដើម្បីប្រយុទ្ធប្រឆាំងនិងរីករាលដាលនៃជំងឺឆ្លងផ្លូវដង្ហើមកូរ៉ូណានេះ ហើយដែលនៅក្នុងឱកាសនោះ ឧបនាយករដ្ឋមន្រ្តី ប្រាក់ សុខុន នឹងជម្រាបអំពីព័ត៌មានចុងក្រោយបង្អស់ពាក់ព័ន្ធនឹងជំងឺឆ្លងផ្លូវដង្ហើមកូរ៉ូណា ក៏ដូចជា វិធានការណ៍ ដែលបានដាក់ចេញដើម្បីប្រយុទ្ធប្រឆាំងជំងឺនេះ នៅកម្ពុជា។ បើតាមក្រសួងការបរទេស, ការអញ្ជើញទៅចូលរួមក្នុងកិច្ចប្រជុំខាងលើ របស់ឧបនាយករដ្ឋមន្រ្តី ប្រាក់ សុខុន នឹងមិនត្រឹមតែដើម្បីពង្រឹងសាមគ្គីភាព និងកិច្ចសហប្រតិបត្តិការនៅក្នុងកាលៈទេសៈដ៏លំបាកនៃការគំរាមកំហែងដល់សុខភាពពិភពលោកប៉ុណ្ណោះទេ តែក៏បង្ហាញពីការគាំទ្រនិងទំនុកចិត្តមុតមាំរបស់កម្ពុជា ចំពោះវិធានការណ៍ចាំបាច់នានារបស់រដ្ឋាភិបាលចិន ក្នុងការប្រយុទ្ធប្រឆាំងការរាលដាលនៃ ជំងឺឆ្លងផ្លូវដង្ហើមកូរ៉ូណានេះផងដែរ៕
|
2020-02-19T19:45:00+07:00
|
freshnewsasia.com
|
https://m.freshnewsasia.com/index.php/en/localnews/148837-2020-02-19-05-45-12.html
|
c1e7be35-4b5e-4f9e-be8d-9075b40c01c1
|
ពន្លឺនៃក្តីសង្ឃឹម! ចិនរាយការណ៍ពីតួលេខអ្នកជាសះស្បើយ ច្រើនជាងតួលេខអ្នកឆ្លង COVID-19 «ជាលើកដំបូងបំផុត» គិតចាប់តាំងពីជំងឺនេះផ្ទុះឡើង!
|
គណៈកម្មការសុខាភិបាលចិននៅថ្ងៃពុធនេះ បានរាយការណ៍ឲ្យដឹងថា ចំនួនអ្នកជាសះស្បើយថ្មីពីជំងឺ COVID-19 មានចំនួនច្រើនជាងចំនួនអ្នកដែលបានឆ្លងថ្មី គិតក្នុងរយៈពេលពេញមួយថ្ងៃអង្គារម្សិលមិញ ហើយវាគឺជាលើកដំបូងបំផុតហើយ បើគិតចាប់តាំងពីមានការផ្ទុះ និងរីករាលដាលនៃវីរុសនេះកាលពីចុងខែធ្នូ ឆ្នាំ២០១៩។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នាព្រឹកថ្ងៃពុធ ទី១៩ ខែកុម្ភៈ ឆ្នាំ២០២០។ កាលពីថ្ងៃអង្គារម្សិលមិញ តួលេខអ្នកដែលបានចាកចេញពីមន្ទីរពេទ្យ ក្រោយពីពួកគេបានជាសះស្បើយពីជំងឺ COVID-19 មានចំនួន ១,៨២៤នាក់ ហើយនេះជាចំនួនមួយច្រើនជាងចំនួនករណីឆ្លងថ្មីៗនៅក្នុងថ្ងៃដដែល ដែលមានចំនួន ១,៧៤៩ករណីនៅទូទាំងប្រទេសចិន។ គិតត្រឹមថ្ងៃអង្គារម្សិលមិញ ចំនួនសរុប នៃអ្នកជំងឺដែលបានជាសះស្បើយពីជំងឺរាតត្បាតមួយនេះមានចំនួន ១៤,៣៧៦នាក់ហើយ ខណៈចំនួនអ្នកឆ្លងសរុបគឺបានកើនឡើងដល់ ៧៤,១៨៥នាក់។ គួរជម្រាបផងដែរថា ចំនួនករណីឆ្លងថ្មីនៃវីរុសកូរ៉ូណាថ្មី COVID-19 នៅខាងក្រៅខេត្តហ៊ូប៉ី (Hubei) ដែលជាចំណុចផ្ទុះឡើងដំបូងនៃវីរុសនេះក៏បានធ្លាក់ចុះ ១៥ថ្ងៃជាប់ៗគ្នាដែរ ពោលគឺមានត្រឹមតែ ៥៦ករណីប៉ុណ្ណោះត្រូវបានរាយការណ៍ ក្នុងរយៈពេលពេញមួយថ្ងៃអង្គារម្សិលមិញ៕
|
2020-02-19T18:40:00+07:00
|
freshnewsasia.com
|
https://m.freshnewsasia.com/index.php/en/internationalnews/148822-2020-02-19-04-40-44.html
|
4aeace05-453d-40dd-a1e2-349f0a927dfc
|
ភូមិ១ក្នុងខេត្តហ៊ូណាន ជាប់ខេត្តហ៊ូប៉ី គ្មាននរណាម្នាក់ឆ្លងវីរុសកូរ៉ូណាទេ
|
ប៉េកាំង ៖ ភូមិមួយ នៅក្នុងខេត្តហ៊ូណាន ជាប់ខេត្តហ៊ូប៉ី គ្មាននរណាម្នាក់ បានឆ្លងវីរុសកូរ៉ូណាទេ កំពុងល្បីល្បាញនៅលើបណ្តាញផ្សព្វផ្សាយព័ត៌មានរបស់ចិន ដោយសារតែគ្រូពេទ្យភូមិម្នាក់ បានការពារអ្នកភូមិ មិនអោយឆ្លងវីរុសសូម្បីតែម្នាក់ កំឡុងពេលប្រទេសចិនផ្ទុះឡើងនៃជំងឺរាតត្បាត បង្កឡើងដោយវីរុស COVID-19 នេះ បើតាមទីភ្នាក់ងារព័ត៌មានចិនស៊ិនហួរ ចុះផ្សាយនៅថ្ងៃទី១៩ ខែកុម្ភៈនេះ ។ លោកវេជ្ជបណ្ឌិត ហ្វាន ស៊ុងហ្គូ អាយុ៦២ឆ្នាំ បានបម្រើការជាគ្រូពេទ្យប្រចាំភូមិយ៉ុងចូ ក្នុងខេត្តហ៊ូណាន Hunan នៅភាគកណ្តាលប្រទេសចិន ចាប់តាំងពីឆ្នាំ១៩៨០មក ។ ខេត្តហ៊ូណាន គឺនៅជាប់គ្នានឹងខេត្តហ៊ូប៉ី Hupei ជាចំណុចកណ្តាល នៃការផ្ទុះរាលដាលជំងឺនេះ ។ ចាប់តាំងពីការផ្ទុះឡើងនៃវីរុសកូរីដ១៩នេះ លោកហ្វាន ស៊ុងហ្គូ បានធ្វើដំណើររាប់សិបគីឡូមែត្រ ជារៀងរាល់ថ្ងៃ ជិះម៉ូតូផង និងដើរផង ស្ពាយហឹបពេញដោយឧបករណ៍ពេទ្យផង ដើម្បីពិនិត្យមើលសីតុណ្ហភាពរាងកាយរបស់អ្នកភូមិ នៅតាមផ្ទះនីមួយៗរបស់ពួកគេ និងបង្រៀនអ្នកភូមិទាំងអស់ពីចំណេះដឹង នៃការការពារមេរោគចម្លងថ្មី ជាប្រចាំផងដែរ ។ ដោយការខិតខំប្រឹងប្រែងរបស់លោកគ្រូពេទ្យភូមិ អ្នកទាំងអស់គ្នា ក្នុងភូមិយ៉ុងចូ មិនមានឆ្លងវីរុសកូរ៉ូណា នោះឡើយ សូម្បីរាយការណ៍ពីករណីសង្ស័យក៏គ្មានដែរ ចាប់តាំងពីមានការផ្ទុះឡើង នៃជំងឺឆ្លងរាតត្បាត ក្នុងប្រទេសចិន ៕
|
2020-02-19T16:35:31+07:00
|
kbnnews.com
|
https://kbn.news/archives/150963
|
671d2179-53a9-4fd7-a23d-d2a688d07778
|
មន្ត្រីកសិកម្មស្នើឲ្យសមត្ថកិច្ចតាមច្រកព្រំដែនចូលរួមទប់ស្កាត់បទល្មើសនាំសត្វឆ្លងដែន និងត្រួតពិនិត្យសុខភាពសត្វចិញ្ចឹមមុននាំចូលមកប្រទេសកម្ពុជា
|
អ្នកជំនាញបសុពេទ្យ និងជាមន្ត្រីកសិកម្មស្នើឲ្យសមត្ថកិច្ចតាមច្រកព្រំដែនចូលរួមសហការជាមួយក្រុមជំនាញបសុពេទ្យ ក្នុងការត្រួតពិនិត្យសត្វចិញ្ចឹម មុននឹងអនុញ្ញាតឲ្យនាំចូលមកប្រទេសកម្ពុជា ដើម្បីជំរុញឲ្យវិធានការទប់ស្កាត់ជំងឺឆ្លងលើសត្វមានប្រសិទ្ធភាព។ មន្ត្រីនៃមន្ទីរកសិកម្មខេត្តស្វាយរៀង ដែលជាខេត្តមួយនៅជាប់ព្រំដែនវៀតណាម បានបញ្ជាក់ថានៅខេត្តស្វាយរៀងនៅមិនមានរោគសញ្ញាណាមួយលើសត្វដែលគួរឲ្យព្រួយបារម្ភនោះទេ។ ប្រធានការិយាល័យផលិតកម្ម និងបសុព្យាបាលនៃមន្ទីរកសិកម្មខេត្តស្វាយរៀង លោក ប៉ែន ចន្ទី មានសាសន៍នៅថ្ងៃទី១៨ កុម្ភៈថា ទោះបីកន្លងមកនៅតំបន់ខ្លះនៃនេះមានសត្វមាន់ងាប់ខ្លះក៏ដោយ ក៏ប៉ុន្តែមិនរីករាលដាលគួរឲ្យបារម្ភ និងកើតមានតែចំពោះសត្វចិញ្ចឹមជាលក្ខណៈគ្រួសារប៉ុណ្ណោះ។ ការបញ្ជាក់នេះ គឺក្រោយពីក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី១៨ ខែកុម្ភៈ បានចេញសារាចរណែនាំ ស្ដីពីវិធានការទប់ស្កាត់ជំងឺផ្ដាសាយបក្សី ក្រោយប្រទេសវៀតណាម ផ្ទុះជំងឺផ្ដាសាយបក្សីបង្កឡើង ដោយវីរុសប្រភេទA/H5N1។ សារព័ត៌មានវៀតណាម (Vietnam News Agency) ផ្សាយកាលពីថ្ងៃទី១៧ កុម្ភៈថា ជំងឺផ្ដាសាយបក្សីត្រូវមន្ត្រីកសិកម្មរកឃើញ ក្នុងផ្ទះពីកន្លែងនៅខេត្ត ត្រាវិញ (Tra Vinh)។ អាជ្ញាធរវៀតណាម បានសម្លាប់មាន់ចំនួន ១ម៉ឺន៥ពាន់ក្បាល ក្រោយពិនិត្យឃើញជំងឺផ្ដាសាយបក្សីនេះ។ យ៉ាងហោចណាស់ ក៏មានករណីនៃជំងឺផ្ដាសាយបក្សីនេះរកឃើញ ១៦ករណីក្នុងរយៈពេល ២១ថ្ងៃកន្លងនេះ។ លោក ប៉ែន ចន្ទី មាន ប្រសាសន៍ថា ទោះបីនៅពេលនេះ មិនទាន់មានជំងឺផ្ដាសាយបក្សី កើតមាននៅកម្ពុជាក្តី ប៉ុន្តែលោកគាំទ្រ ចំពោះវិធានការទុកជាមុនរបស់ក្រសួងកសិកម្ម។ ជាមួយគ្នានេះ ដើម្បីឲ្យមានវិធានការនេះមានប្រសិទ្ធភាពថែមទៀតនោះ លោកចង់មន្ត្រីតាមច្រកព្រំដែនប្រុងប្រយ័ត្នផងដែរ ចំពោះការចរាចរសាច់សត្វ ឬសត្វរស់ឆ្លងដែន ដោយមានកិច្ចសហការជាមួយមន្ត្រីជំនាញពេទ្យសត្វជាប្រចាំ៖ ។ ទន្ទឹមគ្នានេះដែរ លោកក៏សូមឲ្យប្រជាពលរដ្ឋ ដែលជាម្ចាស់សត្វចិញ្ចឹមក្នុងស្រុក ចូលរួមសហការជាមួយអាជ្ញាធរ និងមន្ត្រីពេទ្យសត្វ ភូមិ ឃុំ ស្រុក ជាដើមក្នុងការផ្ដល់ព័ត៌មានបន្ទាន់មកមន្ទីរ ក្រសួងកសិកម្ម បើសិនមានករណីសត្វឈឺចម្លែកខុសពីធម្មតានោះ៖ (Laboratory) ។ ក្រសួងកសិកម្ម បានជូនដំណឹងដល់កសិករចិញ្ចឹមសត្វ អ្នកធ្វើអាជីវកម្មសត្វ និងផលិតផលសត្វ ជាពិសេសសត្វបក្សី ឬផលិតផលបក្សី ក្នុងការបង្ការ និងទប់ស្កាត់ការឆ្លងរាលដាល នៃជំងឺផ្ដាសាយបក្សី ស្របពេលដែលបច្ចុប្បន្ន កម្ពុជាមានអាកាសធាតុប្រែប្រួល។ សារាចរណែនាំដដែលបន្តថា ដើម្បីឱ្យកាន់តែមានប្រសិទ្ធភាពខ្ពស់ ក្រសួងបានដាក់ចេញវិធានការ ៩ចំណុច ក្នុងនោះក្រសួងបានណែនាំដល់អគ្គនាយកដ្ឋានសុខភាពសត្វ និងផលិតកម្មសត្វ មន្ទីរកសិកម្ម រុក្ខាប្រមាញ់ និងនេសាទ និងការិយាល័យផលិតកម្ម និងបសុព្យាបាលរាជធានី-ខេត្ត ជាពិសេស ខេត្តជាប់ព្រំដែន នៃប្រទេសវៀតណាម ត្រូវមានការទទួលខុសត្រូវ ប្រកបដោយតម្លាភាពខ្ពស់ ក្នុងការទប់ស្កាត់ការឆ្លងរាលដាលនៃជំងឺផ្ដាសាយបក្សី និងត្រូវអនុវត្តវិធានការម៉ឺងម៉ាត់។ ក្នុងនោះរួមមាន ពង្រឹងការទប់ស្កាត់ការនាំចូលបក្សី និងផលិតផលពីបក្សីខុសច្បាប់ ដែលឆ្លងកាត់តាមច្រកព្រំដែន តាមអាកាសយានដ្ឋានអន្តរជាតិ កំពង់ផែ និងពីខេត្តមួយទៅខេត្តមួយ ឬពីតំបន់មួយទៅតំបន់មួយ ដោយសហការជាមួយអាជ្ញាធរថ្នាក់ក្រោមជាតិគ្រប់លំដាប់ថ្នាក់ ជាពិសេស សមត្ថកិច្ចច្រកចេញ-ចូលតាមព្រំដែន។ អគ្គនាយកដ្ឋានសុខភាពសត្វ និងផលិតកម្មសត្វ ត្រូវបង្កើនការត្រួតពិនិត្យចរាចរណ៍សត្វ និងផលិតផលសត្វបន្ថែមទៀត ដោយសហការជាមួយមន្ទីរកសិកម្ម រុក្ខាប្រមាញ់ និងនេសាទ ក៏ដូចជា ការិយាល័យផលិតកម្ម និងបសុព្យាបាលរាជធានី-ខេត្ត អាជ្ញាធរថ្នាក់ក្រោមជាតិគ្រប់លំដាប់ថ្នាក់ និងសមត្ថកិច្ចពាក់ព័ន្ធ។ ត្រូវយកចិត្តទុកដាក់ធ្វើអនាម័យបាញ់ថ្នាំសម្លាប់មេរោគ និងអនុវត្តវិធានការជីវសុវត្ថិភាពក្នុងការចិញ្ចឹមបក្សី ពេលចរាចរដឹកជញ្ជូនបក្សី និងផលិតផលពីបក្សី សកម្មភាពពិឃាដបក្សី និងកន្លែងតាំងលក់នៅទីផ្សារ ជាពិសេស ផលប៉ះពាល់នៃជំងឺផ្ដាសាយបក្សី និងវិធានការទប់ស្កាត់ជំងឺផ្ដាសាយបក្សី។ ចំណុចចុងក្រោយនៃសារាចរណែនាំបានឲ្យដឹងថា ករណីមានការសង្ស័យជំងឺផ្ដាសាយបក្សី សូមទំនាក់ទំនងទៅកន្លែងទទួលព័ត៌មានទាន់ហេតុការណ៍ ដែលមានទូរស័ព្ទលេខ៖ ០១២ ២១៤ ៩៧០។ ការចេញវិធានការនេះ ក្រោយពីលោកនាយករដ្ឋមន្ត្រីសំដែងក្ដីបារម្ភអំពីជំងឺជំងឺផ្ដាសាយបក្សី កាលពីថ្ងៃទី១៧ កុម្ភៈ និងសុំឲ្យស្ថាប័នពាក់ព័ន្ធត្រូវមានវិធានការទប់ស្កាតជាមុន៖ ។ ទោះយ៉ាងណា លោកនាយករដ្ឋមន្ត្រីបញ្ជាក់ថា លោកមិនមានក្តីបារម្ភអំពី ជំងឺរលាកផ្លូវដង្ហើមកូវីដ១៩ (Covid-19) ដែលពិភពលោកកំពុងមានក្តីព្រួយបារម្ភខ្លាំងនោះទេ៕
|
2020-02-19T11:55:00+07:00
|
rfa.org
|
https://www.rfa.org/khmer/news/health/veterinarians-and-agriculture-ministry-urge-border-auhtorities-to-stop-animal-import-02192020014751.html
|
0bfe7a0d-7132-4dc2-aaa2-984f145964c9
|
អាជ្ញាធរខេត្តព្រះសីហនុ សម្រេចបិទមន្ទីរពេទ្យឯកជនរបស់ជនជាតិចិនមួយកន្លែង បំភ្លៃព័ត៌មានវីរុសកូរ៉ូណា(COVID-19) និងបើកគ្មានលិខិតអនុញ្ញាត
|
ក្រោយរកឃើញថាមន្ទីរពេទ្យរបស់ជនជាតិចិនមួយ ដែលមានឈ្មោះថា «ថៃ ខាង» គ្មានលិខិតអនុញ្ញាតពីក្រសួងសុខាភិបាល និងបានបំភ្លៃព័ត៌មានពាក់ព័ន្ធវីរុសកូរ៉ូណា (COVID-19) ដែលនាំឲ្យមានភាពចលាចលដល់សង្គម អាជ្ញាធរខេត្តព្រះសីហនុ សម្រេចបិទមន្ទីរពេទ្យមួយនេះ នៅរសៀលថ្ងៃទី១៨ ខែកុម្ភៈ ឆ្នាំ២០២០ មានទីតាំងស្ថិតនៅភូមិ៣ សង្កាត់លេខ៤ ក្រុងព្រះសីហនុ ។ អភិបាលខេត្តព្រះសីហនុ លោក គួច ចំរើន បានឲ្យដឹងថា កាលពីកំឡុងថ្ងៃទី០៩ ខែកុម្ភៈ ឆ្នាំ២០២០ មានជនជាតិចិនម្នាក់ឈ្មោះ Su YongYun បានទៅពិនិត្យព្យាបាល នៅមន្ទីរពេទ្យខាងលើនេះ ដោយមិនមានអាការៈក្តៅខ្លួននោះទេ ពេលគ្រូពេទ្យមន្ទីរពេទ្យនេះពិនិត្យ បានសង្ស័យថា មានវីរុសកូរ៉ូណា។ ក្រោយពីទទួលដំណឹងនេះ លោកបានសម្រេចយកសំណាករបស់ជនជាតិចិន ដែលសង្ស័យនោះ ទៅពិនិត្យនៅវិទ្យាស្ថានប៉ាស្ទ័រ តែលទ្ធផលជនជាតិចិនរូបនោះ មិនមានវីរុសកូរ៉ូណានោះទេ។ លោក គួច ចំរើន បន្តថា លុះប៉ុន្មានថ្ងៃក្រោយមកទៀត ជនជាតិចិនដដែលរូបនោះ បានទៅគ្រូពេទ្យនៅមន្ទីរពេទ្យ ថៃ ខាង ពិនិត្យជាថ្មីម្ដងទៀត មន្ទីរពេទ្យនេះនៅតែបំភ័យអ្នកជំងឺថា មានជំងឺកូរ៉ូណា។ ដោយមិនអស់ចិត្តឈ្មោះ Su YongYun បានមកពិនិត្យនៅមន្ទីរពេទ្យឯកជនមួយ នៅភ្នំពេញ ហើយមន្ទីរពេទ្យនោះក៏បញ្ជូនសំណាក របស់ឈ្មោះនេះទៅពិនិត្យជាថ្មីម្តងទៀត នៅវិទ្យាស្ថានប៉ាស្ទ័រ តែលទ្ធផលបញ្ជាក់ថា គ្មានវីរុសកូរ៉ូណា ដដែល។ លោក គួច ចំរើន បញ្ជាក់ថា ដោយសារតែការបំភ្លៃព័ត៌មាននេះ បានធ្វើឲ្យមានការចលាចលតៗគ្នា ហើយប្រសិនបើកអ្នកជំងឺនោះមានកូរ៉ូណាពិតមែន ហេតុអ្វីមិនព្រមទុកអ្នកជំងឺនោះនៅដាច់តែឯង ដើម្បីតាមដានរយៈពេល១៤ថ្ងៃសិន បែរជាបណ្តោយឲ្យអ្នកជំងឺ ដើរពាសវាលពាសកាលបែបនេះ។ ជាមួយគ្នានេះ ការបើកមន្ទីរពេទ្យ ថៃ ខាង នេះ គ្មានលិខិតអនុញ្ញាតពីក្រសួងសុខាភិបាលផងនោះ ទើបអាជ្ញាធរសម្រេចបិទមន្ទីរពេទ្យនេះ តែម្តង៕
|
2020-02-19T09:43:34+07:00
|
kbnnews.com
|
https://kbn.news/archives/150883
|
bff26944-97be-4c6c-b2b3-24f03a989bf5
|
ក្រសួងកសិកម្ម ចេញសារាចរណែនាំដាក់ចេញវិធានការទប់ស្កាត់ ជំងឺផ្តាសាយបក្សីនៅកម្ពុជា ក្រោយផ្ទុះជំងឺនៅវៀតណាម
|
ក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី១៨ ខែកុម្ភៈ ឆ្នាំ២០២០នេះ បានចេញសារាចរណែនាំ ស្តីពីវិធានការទប់ស្កាត់ ជំងឺផ្តាសាយបក្សី ក្រោយប្រទេសវៀតណាម ផ្ទុះជំងឺផ្តាសាយបក្សីបង្កឡើង ដោយវីរុសប្រភេទ A/H5N1។ ត្រូវពង្រឹងការទប់ស្កាត់ការនាំចូលបក្សី និងផលិតផលពីបក្សីខុសច្បាប់ ដែលឆ្លងកាត់តាមច្រកព្រំដែន តាមអាកាសយានដ្ឋានអន្តរជាតិ កំពង់ផែ និងពីខេត្តមួយទៅខេត្តមួយ ឬពីតំបន់មួយទៅតំបន់មួយ ដោយសហការជាមួយអាជ្ញាធរថ្នាក់ក្រោមជាតិគ្រប់លំដាប់ថ្នាក់ ជាពិសេសសមត្ថកិច្ចច្រកចេញ-ចូលតាមព្រំដែន។ ក្នុងករណីមិនអនុវត្តត្រឹមត្រូវ ឬមានការថ្លោះធ្លោយ ដោយប្រការណាមួយ មន្ទីរកសិកម្ម រុក្ខាប្រមាញ់ និងនេសាទ ក៏ដូចជាការិយាល័យផលិតកម្ម និងបសុព្យាបាលរាជធានី-ខេត្ត ត្រូវទទួលខុសត្រូវចំពោះមុខក្រសួងកសិកម្ម រុក្ខាប្រមាញ់ និងនេសាទ និងចំពោះមុខច្បាប់។ អគ្គនាយកដ្ឋានសុខភាពសត្វ និងផលិតកម្មសត្វ ត្រូវបង្កើនការត្រួតពិនិត្យចរាចរណ៍សត្វ និងផលិតផលសត្វបន្ថែមទៀត ដោយសហការជាមួយមន្ទីរកសិកម្ម រុក្ខាប្រមាញ់ និងនេសាទ ក៏ដូចជាការិយាល័យផលតិកម្ម និងបសុព្យាបាលរាជធានី-ខេត្ត អាជ្ញាធរថ្នាក់ក្រោមជាតិគ្រប់លំដាប់ថ្នាក់ និងសមត្ថកិច្ចពាក់ព័ន្ធ។ ពង្រឹងការអនុវត្តវិធានការជីវសុវត្ថិភាព ឱ្យបានហ្មត់ចត់នៅគ្រប់កសិដ្ឋានចិញ្ចឹមបក្សី កន្លែងចិញ្ចឹមបក្សី កន្លែងប្រមូលផ្តុំបក្សី កន្លែងអាជីវកម្មបក្សី និងសត្តឃាតដ្ឋានបក្សី ព្រមទាំងបង្កើនការអង្កេត តាមដាន ឃ្លាំមើល ត្រួតពិនិត្យសុខភាពបក្សីនៅទូទាំងប្រទេស និងចាត់វិធានការឱ្យបានទាន់ពេលវេលាក្នុងករណីសង្ស័យផ្ទុះជំងឺផ្តាសាយបក្សី។ រាល់ការចរាចរបក្សី និងផលិតផលពីបក្សីត្រូវមានលិខិតអនុញ្ញាត វិញ្ញាបនបត្រអនាម័យសត្វ និងផលិតផលសត្វ ស្របតាមបទដ្ឋានបច្ចេកទេស និងត្រូវស្ថិតក្រោមការត្រួតពិនិត្យសុខភាពសត្វ និងអនាម័យសត្វពីមន្រ្តីជំនាញបសុពេទ្យនៅចំណុចដើមទី និងចំណុចចុងទីឱ្យបានត្រឹមត្រូវ។ មុនចេញវិញ្ញាបនបត្រអនាម័យសត្វ និងផលិតផលសត្វ ជាពិសេសបក្សី និងផលិតផលពីបក្សី ត្រូវធ្វើការពិនិត្យសុខភាពសត្វ និងអនាម័យសត្វឱ្យបានត្រឹមត្រូវ ព្រមទាំងស្គាល់ប្រភពបក្សីឱ្យបានច្បាស់លាស់ងាយស្រួលក្នុងការតាមដាន និងគ្រប់គ្រងជំងឺ។ ត្រូវអនុវត្តវិធានការជីវសុវត្ថិភាពដោយលាងសម្អាត និងបាញ់ថ្នាំសម្លាប់មេរោគតាមលក្ខណៈបច្ចេកទេស លើមធ្យោយបាយដឹកជញ្ជូនសត្វ ជាពិសេសមុននិងក្រោយដឹកជញ្ជូនបក្សី។ ត្រូវបង្កើនការអប់រំ និងផ្សព្វផ្សាយឱ្យបានទូលំទូលាយដល់កសិករចិញ្ចឹមបក្សី ម្ចាស់កសិដ្ឋានចិញ្ចឹមបក្សី ម្ចាស់សត្តឃាតដ្ឋានបក្សី អ្នកពិឃាតបក្សី អ្នកធ្វើអាជីវកម្មទិញ-លក់បក្សី និងផលិតផលពីបក្សី ត្រូវយកចិត្តទុកដាក់ធ្វើអនាម័យបាញ់ថ្នាំសម្លាប់មេរោគ និងអនុវត្តវិធានការជីវសុវត្ថិភាពក្នុងការចិញ្ចឹមបក្សី ពេលចរាចរដឹកជញ្ជូនបក្សី និងផលិតផលពីបក្សី សកម្មភាពពិឃាតបក្សី និងកន្លែងតាំងលក់នៅទីផ្សារ ជាពិសេសផលប៉ះពាល់នៃជំងឺផ្តាសាយបក្សី និងវិធានការទប់ស្កាត់ជំងឺផ្តាសាយក្សី។ ធ្វើការសហការជាមួយភាគីនៃប្រទេសវៀតណាម ក្នុងការផ្លាស់ប្តូរព័ត៌មានទាក់ទងនឹងជំងឺផ្តាសាយបក្សី ចរាចរណ៍បក្សី និងផលិតផលពីបក្សី ដើម្បីធ្វើការទប់ស្កាត់ជំងឺផ្តាសាយបក្សី ឱ្យបានទាន់ពេលវេលា និងមានប្រសិទ្ធភាពខ្ពស់។ ករណីមានការសង្ស័យជំងឺផ្តាសាយបក្សី សូមធ្វើការទំនាក់ទំនងមកព័ត៌មានទាន់ហេតុការណ៍ ដែលមានទូរស័ព្ទលេខ៖ ០១២ ២១៤ ៩៧០៕
|
2020-02-19T00:21:00+07:00
|
freshnewsasia.com
|
https://m.freshnewsasia.com/index.php/en/localnews/148761-2020-02-18-10-21-52.html
|
568d0780-7394-4615-9457-c83f33e25101
|
សម្តេចតេជោ ហ៊ុន សែន ស្នើឱ្យក្រសួងស្ថាប័នពាក់ព័ន្ធទប់ស្កាត់ជំងឺផ្តាសាយបក្សី ខណៈកំពុងកើតមាននៅភាគខាងត្បូងវៀតណាម (Video inside)
|
សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានឱ្យស្នើក្រសួង ស្ថាប័ន និងអាជ្ញាធរពាក់ព័ន្ធទាំងអស់ ឱ្យមានការប្រយ័ត្នប្រយែងខ្ពស់ និងចូលរួមទប់ស្កាត់ជំងឺផ្តាសាយបក្សី ខណៈជំងឺនេះកំពុងកើតមាននៅតំបន់ភាគខាងត្បូង ប្រទេសវៀតណាម។ ការស្នើបែបនេះរបស់សម្តេចតេជោ ហ៊ុន សែន បានធ្វើឡើងនៅព្រឹកថ្ងៃទី១៨ ខែកុម្ភៈ ឆ្នាំ២០២០នេះ នៅក្នុងឱកាសដែលសម្តេច បានអញ្ជើញប្រគល់សញ្ញាបត្រដល់គរុសិស្ស គរុនិស្សិតបញ្ចប់ការសិក្សាឆ្នាំ២០១៨-២០១៩ សរុប ១,៩៧៧នាក់ នារី៨១៥នាក់ នៅវិទ្យាស្ថានជាតិអប់រំ រាជធានីភ្នំពេញ។ សម្តេចតេជោ ហ៊ុ ន សែន បានមានប្រសាសន៍យ៉ាងដូច្នេះថា៖ ។ ក្នុងឱកាសនោះដែរ សម្តេចតេជោ ហ៊ុន សែន ក៏បានរំឮកដែលថា កាលពីប៉ុន្មានខែមុនមានករណីផ្ទុះជំងឺបេស្តជ្រូកអាហ្វ្រិក បានកើតមានឡើង នៅឃុំក្រាំងយ៉ូវ ស្រុកស្អាង ខេត្តកណ្តាល ដូច្នេះកត្តាដែលនាំឱ្យកើតមានជំងឺផ្សេងៗ គឺអាចបណ្តាលមកពីកត្តាប្រែប្រួលអាកាសធាតុ ហើយសម្រាប់បញ្ហាកើតមាន ជំងឺបេស្តជ្រូកអាហ្វ្រិកនេះឡើង រដ្ឋាភិបាលប្រទេសវៀតណាម បានសម្លាប់សត្វជ្រូក នៅក្នុងប្រទេសរបស់ខ្លួន អស់រាប់ម៉ឺនក្បាល ដើម្បីបង្ការកុំឱ្យជំងឺនេះ រីករាល់ដាលខ្លាំងនៅក្នុងប្រទេសខ្លួន និងឆ្លងដល់ប្រទេសជិតខាងរួមទាំងប្រទេសកម្ពុជាផងដែរ។ សម្តេចតេជោ ហ៊ុន សែន បានបន្ថែមយ៉ាងដូច្នេះថា៖ ។ ពាក់ព័ន្ធនឹងការរីករាល់ដាលជំងឺផ្តាសាយបក្សី សារជាថ្មីនៅភាគខាងត្បូងប្រទេសវៀតណាមនេះដែរ សម្តេចតេជោ ហ៊ុន សែន បានបង្ហាញពីភាពកក់ក្តៅ និងទុកចិត្តថា ប្រទេសវៀតណាមផ្ទាល់ដែលកំពុងតែជួបបញ្ហាផ្ទុះជំងឺផ្តាសាយបក្សីនេះថ្មី ហើយប្រទេសវៀតណាមច្បាស់ណាស់នឹងមានការទទួលខុសត្រូវខ្ពស់របស់ខ្លួន សម្រាប់ការពារកុំឱ្យជំងឺនេះរីករាល់ដាលឆ្លងទៅតំបន់ផ្សេង ឬប្រទេសដទៃទៀត។ ដោយភ្ជាប់នឹងបញ្ហាជំងឺដែលបានកើតមានឡើងថ្មីៗ នៅលើពិភពលោកយើងនេះដែរ សម្តេចតេជោ ប្រមុខនៃរាជរដ្ឋាភិបាលកម្ពុជា បានបញ្ជាក់ថា បញ្ហាការរីករាលដាលជំងឺបង្កដោយមេរោគ កូរ៉ូណា ថ្មី «COVID19» វាមិនមែនជារឿងថ្មីសម្រាប់ពិភពលោកយើងនេះនោះទេ ហើយរឿងថ្មី សម្រាប់មនុស្សជាតិទូទាំងពិភពលោក គឺរឿងភ័យខ្លាច និងការរើសអើងនេះតែម្តង តែរឿងវីរុស មិនមែនជារឿងថ្មីនោះទេ។ សម្តេចតេជោ ហ៊ុន សែន បានបញ្ជាក់ថាបន្ថែមទៀត បញ្ហាកកើតមានឡើងនៅជំងឺថ្មីៗ បានបង្កឱ្យបណ្តាប្រទេសនានា បានជួបនូវផល លំបាកយ៉ាងខ្លាំង សម្រាប់សេដ្ឋកិច្ចជាតិ និងបានជះឥទ្ធិពលមួយចំនួនដល់បណ្តាប្រទេសជិតខាងផងដែរ។ សម្តេចក៏បានក្រើនឮក ឱ្យជំរុញការដាំដុះដំណាំផ្សេងៗ ដើម្បីផ្គត់ផ្គង់អ្នកទេសចរ និងការប្រើប្រាស់របស់ប្រជាពលរដ្ឋក្នុងស្រុក ព្រមទាំងជួយទប់ស្កាត់ការនាំចូលពីក្រៅ។ គួរជម្រាបថា បើតាមសារព័ត៌មានវៀតណាម បានរាយការណ៍ឱ្យដឹងថា នៅខេត្តត្រាវិញ ភាគខាងត្បូង ប្រទេសវៀតណាម ត្រូវបានគេប្រទះឃើញថា មានករណីផ្ទុះជំងឺផ្តាសាយបក្សី H5N1 នៅទីនោះ។ ដែលដកស្រង់ការចេញផ្សាយ ដោយទីភ្នាក់ងារសារព័ត៌មានស៊ីនហួរ នាល្ងាចថ្ងៃចន្ទ ទី១៧ ខែកុម្ភៈ ឆ្នាំ២០២០។ ក្រុមជំនាញរបស់វៀតណាម បានបញ្ជាក់ថា កសិដ្ឋានចញ្ចឹមមាន់របស់អ្នកភូមិពីរកន្លែង ដែលស្ថិតនៅស្រុកកូកេ (Cau Ke) នៃខេត្តត្រាវិញត្រូវបានគេតេស្តរកឃើញវីរុស A/H5N1 ក្នុងនោះសត្វមាន់ជាង ១,០០០ក្បាលត្រូវបានសម្លាប់ចោល។ ដូច្នេះនាយកដ្ឋាន ក៏បានណែនាំដល់គ្រួសារក្នុងតំបន់ ឱ្យចេះសម្អាតកន្លែងចញ្ចឹមមាន់ឱ្យបានពីរដងក្នុងមួយថ្ងៃ សម្រាប់រយៈពេលមួយសប្តាហ៍ ដើម្បីបង្ការកុំឱ្យរីករាលដាលនៃជំងឺនេះ។ ប្រទេសវៀតណាមបានរាយការណ៍ អំពីការផ្ទុះជំងឺផ្តាសាយបក្សីចំនួន ១៦លើក ក្នុងរយៈពេល ២១ថ្ងៃកន្លងមកនេះ ក្នុងនោះមានករណីផ្ទុះជំងឺផ្តាសាយបក្សីប្រភេទ A/H5N6 ចំនួន ១៤ករណី និងប្រភេទ A/H5N1 ចំនួន ០២ ករណីនៅភាគខាងជើងទីក្រុងហាណូយ ខណៈសត្វមាន់ដែលត្រូវបានសម្លាប់ចោល មានចំនួនច្រើនជាង ៥៥.០០០ក្បាល៕
|
2020-02-18T21:35:00+07:00
|
freshnewsasia.com
|
https://m.freshnewsasia.com/index.php/en/localnews/148724-2020-02-18-07-35-53.html
|
ca6580ef-e82c-4864-9753-127ec6b692a7
|
ប្រធានមន្ទីរពេទ្យធំមួយនៅទីក្រុង Wuhan ប្រទេសចិន ទើបតែបាត់បង់ជីវិត ដោយសារជំងឺ COVID-19 (Video inside)
|
ស្ថានីយទូរទស្សន៍រដ្ឋចិន បានអះអាងថា ប្រធានមន្ទីរពេទ្យធំមួយនៅទីក្រុង Wuhan នៃប្រទេសចិន ដែលជាចំណុចកណ្តាលនៃ ការរីករាលដាលជំងឺ COVID-19 ទើបតែបានបាត់បង់ជីវិតដោយសារតែជំងឺដ៏កាចសាហាវនេះ។ នេះបើតាមការដកស្រង់ការផ្សាយចេញពី ទីភ្នាក់ងារព័ត៌មាន Reuters នៅថ្ងៃអង្គារ ទី១៨ ខែកុម្ភៈ ឆ្នាំ២០២០។ យោងតាមប្រភពខាងលើ លោក Liu Zhiming ដែលជាប្រធានមន្ទីរពេទ្យឈ្មោះថា Wuchang ក្នុងទីក្រុង Wuhan បានស្លាប់ដោយសារជំងឺ COVID-19 កាលពីវេលាម៉ោង១០៖៣០នាទីព្រឹកថ្ងៃអង្គារនេះ។ វាគឺជាករណីទីពីរហើយ ដែលវេជ្ជបណ្ឌិតរបស់ចិនបានបាត់បង់ជីវិតព្រោះ តែជំងឺនេះ។ កាលពីដើមខែកុម្ភៈនេះ វេជ្ជបណ្ឌិតចិនម្នាក់ទៀតឈ្មោះ Li Wenliang ក៏បានស្លាប់ដោយសារជំងឺ COVID-19 ដែរ ដោយ លោក ជា បុគ្គល ដែលបានចេញមុខព្រមានដំបូងគេ អំពីការផ្ទុះឡើងនៃវីរុសកូរ៉ូណាប្រភេទថ្មី។ គួរជម្រាបថា ក្រុមគ្រូពេទ្យនៅប្រទេសចិន ជាពិសេសនៅក្នុងទីក្រុង Wuhan ក៏ដូចជាក្នុងខេត្ត Hubei ផ្ទាល់ បាននិងកំពុងខិតខំប្រឹងប្រែង ជា ខ្លាំងក្នុងការប្រយុទ្ធប្រឆាំងនឹងជំងឺ COVID-19 ដែលមកទល់ពេលនេះ បានផ្តាច់ជីវិតមនុស្សលើសពី១,៨០០នាក់ហើយនៅចិន និងឆ្លងដល់ ជាង៧២,៥០០នាក់។ ជាមួយគ្នានោះ បុគ្គលិកសុខាភិបាលចិនប្រមាណ១,៧១៦នាក់បានឆ្លង ហើយមួយចំនួនបានស្លាប់ដោយសារជំងឺនេះ៕
|
2020-02-18T21:23:00+07:00
|
freshnewsasia.com
|
https://m.freshnewsasia.com/index.php/en/internationalnews/148720-2020-02-18-07-23-06.html
|
94b15ba9-a5db-4366-862e-b1a2f90021a3
|
នាយករដ្ឋមន្ត្រីកម្ពុជា បង្ហាញក្តីសង្ឃឹមថា ការរីករាលដាលជំងឺបង្កដោយវីរ៉ុស «COVID19» អាចនឹងរលត់ក្នុងពេលដ៏ខ្លីខាងមុខ (Video inside)
|
នាយករដ្ឋមន្ត្រីនៃកម្ពុជា សម្តេចតេជោ ហ៊ុន សែន បានថ្លែងអបអរសាទរដល់រដ្ឋាភិបាលចិន ដោយសារបានរកឃើញថ្នាំគ្រុនចាញ់ ដែលមានប្រសិទ្ធភាពអាចប្រយុទ្ធប្រឆាំងនឹងជំងឺរលាកសួត ដែលបង្កឡើងដោយវីរ៉ុសកូរ៉ូណាប្រភេទថ្មី «COVID-19»។ ថ្លែងនៅព្រឹកថ្ងៃទី១៨ ខែកុម្ភៈ ឆ្នាំ២០២០នេះ ក្នុងឱកាសអញ្ជើញប្រគល់សញ្ញាបត្រដល់គរុសិស្ស គរុនិស្សិតបញ្ចប់ការសិក្សា ឆ្នាំ២០១៨-២០១៩ សម្តេចតេជោ ហ៊ុន សែន បានបង្ហាញក្តីសង្ឈឹមថា ការរីករាលដាលជំងឺបង្កដោយវីរ៉ុស «COVID19» អាចនឹងរំលត់បានក្នុងពេលដ៏ខ្លីខាងមុខ ប្រសិនបើថ្នាំគ្រុនចាញ់អាចប្រយុទ្ធប្រឆាំងជាមួយជំងឺនេះមែននោះ។ សម្តេចតេជោ ហ៊ុន សែន មានប្រសាសន៍បញ្ជាក់យ៉ាងដូច្នេះថា៖ ។ សម្តេចមានប្រសាសន៍បន្តថា ។ លើសពីនេះទៅទៀត សម្តេចតេជោនាយករដ្ឋមន្ត្រី ថែមទាំងថ្លែងអំណរគុណដល់រដ្ឋាភិបាលចិន ដែលបានជួយថែរក្សានិស្សិតកម្ពុជា ដែលកំពុងរស់នៅទីនោះ រាប់ទាំងតំបន់វូហាន ២៣នាក់ ដែលពួកគេមានសុខភាពល្អ។ ឆ្លៀតក្នុងឱកាសនោះ សម្តេចតេជោ ហ៊ុន សែន បានសម្តែងការហួសចិត្តចំពោះក្រុមមនុស្សដែលផ្សព្វផ្សាយថា មាននិស្សិតកម្ពុជានៅចិនម្នាក់ បានស្លាប់ដោយសារជំងឺរលាកសួត ដែលបង្កឡើងដោយវីរ៉ុស COVID-19។ សម្តេចចាត់ទុកថា នេះជារឿងអកុសលមួយ និងដាក់សំណួរថា តើអ្នកបំភ្លៃព័ត៌មាននេះ ទទួលបានផលប្រយោជន៍អ្វីទៅ? ដោយតាមទីភ្នាក់ងារព័ត៌មានចិនស៊ីនហួរ នៅយប់ថ្ងៃចន្ទ ទី១៧ ខែកុម្ភៈ ឆ្នាំ២០២០ ក្រុមអ្នកជំនាញ និងក្រុមវេជ្ជបណ្ឌិតចិន បានប្រកាសថា ផ្អែកលើលទ្ធផលនៃការព្យាបាលសាកល្បង ពួកគេបានទទួលស្គាល់ថា ក្លរ៉ូគីនផូស្វាត (Chloroquine Phosphate) ដែលជាថ្នាំប្រឆាំងនឹងជំងឺគ្រុនចាញ់ មានប្រសិទ្ធភាពជាក់ស្ដែងក្នុងការព្យាបាលវីរ៉ុស COVID-19។ ទីភ្នាក់ងារព័ត៌មានចិនស៊ីនហួរ ធ្វើសេចក្ដីរាយការណ៍ខាងលើ ដោយយោងទៅលើអនុប្រធានមជ្ឈមណ្ឌលជាតិចិន សម្រាប់ការអភិវឌ្ឍជីវបច្ចេកវិទ្យាដែលស្ថិតក្រោម ក្រសួងវិទ្យាសាស្ត្រ និងបច្ចេកវិទ្យាចិន គឺលោកស្រី Sun Yanrong។ ថ្លែងនៅក្នុងសន្និសីទសារព័ត៌មាននៅថ្ងៃចន្ទនោះ លោកស្រី Sun Yanrong បានបន្ថែមដូច្នេះថា៖ ។ គិតត្រឹមព្រឹកថ្ងៃទី១៨ ខែកុម្ភៈ ឆ្នាំ២០២០នេះ ចំនួនមនុស្សដែលបាត់បង់ជីវិត ដោយសារវីរ៉ុស COVID-19 នៅក្នុងប្រទេសចិន បានកើនដល់ ១,៨៦៨នាក់ ហើយចំនួនអ្នកឆ្លងបានបន្តកើនដល់ជាង ៧២,៥០០នាក់។ នេះបើតាមការដកស្រង់ ការផ្សាយចេញពីទីភ្នាក់ងារព័ត៌មាន CGTN៕
|
2020-02-18T20:56:00+07:00
|
freshnewsasia.com
|
https://m.freshnewsasia.com/index.php/en/localnews/148716-2020-02-18-06-56-42.html
|
3a53a772-33a8-4ff1-9e7c-3313b76704b7
|
ប្រធានអង្គការ WHO គោរពស្ញប់ស្ញែងចំពោះក្រុមគ្រូពេទ្យចិន ដែលកំពុងទទួលបន្ទុកយ៉ាងធំធេង ក្នុងកិច្ចប្រឹងប្រែងប្រយុទ្ធប្រឆាំងជំងឺ COVID-19 (Video inside)
|
លោក ថេដ្រូស អាដាណម ហ្គេប្រេយេសឹស (Tedros Adhanom Ghebreyesus) ប្រធានអង្គការសុខភាពពិភពលោក (WHO) បានសម្តែងការគោរពដល់គិលានុបដ្ឋាយិកា ដែលកំពុងធ្វើការនៅតំបន់ជួរមុខ ក្នុងការប្រយុទ្ធប្រឆាំងនឹងរីករាលដាលវីរុសកូរ៉ូណាថ្មី ឬ COVID-19 ដោយលោកបានសង្កត់ធ្ងន់ថា ពិភពលោកពេលនេះត្រូវតែបង្ហាញពីសាមគ្គីភាពជាមួយពួកគេ ឲ្យខ្លាំងបន្ថែមទៀត។ នេះបើតាមការចេញផ្សាយដោយ ទីភ្នាក់ងារសារព័ត៌មាន ស៊ីនហួរ នារសៀលថ្ងៃអង្គារ ទី១៨ ខែកុម្ភៈ ឆ្នាំ២០២០។ ជុំវិញការចែករំលែកបន្តនូវវីដេអូមួយ ដែលបង្ហាញអំពីរឿងរ៉ាវនៃគិលានុបដ្ឋាយិកា០៦រូប មើលថែទាំកុមារ០២នាក់ ដែលឪពុកម្តាយរបស់ពួកគេបានឆ្លងវីរុសកូរ៉ូណា ឬ COVID-19 ប្រធានអង្គការសុខភាពពិភពលោករូបនេះបាននិយាយថា បុគ្គលិកសុខាភិបាលទាំងអស់ រួមទាំងគិលានុបដ្ឋាយិកាផងដែរ គឺកំពុងទទួលបន្ទុកដ៏ធំបំផុត ក្នុងការប្រយុទ្ធប្រឆាំងនឹងការរីករាលដាលវីរុសកូរ៉ូណា COVID-19 ។ លោក Tedros បាននិយាយយ៉ាងដូច្នេះថា ។ លោកបានបន្ថែមថា ។ គួរបញ្ជាក់ថា សន្និបាតសុខភាពពិភពលោកបានកំណត់យកឆ្នាំ២០២០ ជាឆ្នាំគិលានុបដ្ឋាយិកា និងឆ្មបអន្តរជាតិ៕
|
2020-02-18T20:40:00+07:00
|
freshnewsasia.com
|
https://m.freshnewsasia.com/index.php/en/internationalnews/148714-2020-02-18-06-40-30.html
|
4092e930-dcef-4df9-beac-d69dc43a3019
|
ក្រសួងសុខាភិបាលកម្ពុជា អះអាងថា នៅមិនទាន់រកឃើញករណីវិជ្ជមានជំងឺ កូវីដ-១៩ ថ្មីនៅឡើយទេ
|
នាយកដ្ឋានប្រយុទ្ធនឹងជំងឺឆ្លង ក្រសួងសុខាភិបាលកម្ពុជា ប្រកាសតាមហ្វេសប៊ុកនៅល្ងាចថ្ងៃទី១៨ កុម្ភៈថា កម្ពុជានៅមិនទាន់រកឃើញអ្នកទេសចរណាម្នាក់មានជំងឺរលាកផ្លូវដង្ហើម កូវីដ-១៩ (Covid-19) នៅឡើយទេ ទោះបីនាយកដ្ឋាននេះបានយកវត្ថុវិភាគរាប់រយករណីទៅវិភាគក្ដី។ រីឯករណីប្រជាពលរដ្ឋខ្មែរវិញ ក៏នៅមិនទាន់រកឃើញមានដែរ។ នាយកដ្ឋានប្រយុទ្ធនឹងជំងឺឆ្លងបញ្ជាក់លើការអះអាងនេះថា នាយកដ្ឋានកំពុងធ្វើការយ៉ាងជិតស្និទ្ធជាមួយអ្នកជំនាញអង្គការសុខភាពពិភពលោក (WHO) ក្រុមគ្រប់គ្រងជំងឺឆ្លងរបស់សហរដ្ឋអាមេរិក (USCDC) និងមន្ទីរពិសោធន៍ប៉ាស្ទ័រកម្ពុជា (Pasteur CAMBODIA) ប្រកបដោយសមត្ថភាព និងភាពជឿជាក់ ក្នុងការបង្ការ និងឆ្លើយតបជំងឺ កូវីដ-១៩ និងគាំទ្រដោយមន្ទីរពិសោធន៍ស្តង់ដារអន្តរជាតិ។ ប្រទេសកម្ពុជាធ្លាប់រកឃើញជនជាតិចិនម្នាក់ មានជំងឺរលាកផ្លូវដង្ហើមនេះ ប៉ុន្តែក្រសួងសុខាភិបាលអះអាងថា បានព្យាបាលជា ដោយបានបញ្ជូនទៅប្រទេសចិនវិញហើយ។ កាលពីសប្ដាហ៍មុន ម៉ាឡេស៊ី រកឃើញជនជាតិអាមេរិកម្នាក់ មានផ្ទុកជំងឺរលាកផ្លូវដង្ហើម Covid-19 បន្ទាប់ពីចាកចេញពីកម្ពុជាពីកប៉ាល់ទេសចរ។ លោក ហ៊ុន សែន និងមន្ត្រីជាន់ខ្ពស់មួយចំនួនបានទៅទទួលអ្នកទេសចរណ៍ចេញពីកប៉ាល់ទេសចរ (Westerdam)។ សម្រាប់តួលេខអ្នកឆ្លងមេរោគបង្កជំងឺ កូវីដ-១៩ ទូទាំងពិភពលោក ក្នុងរយៈពេល ២៤ម៉ោងកន្លងមកនេះ មានល្បឿនថយចុះជាងថ្ងៃម្សិលមិញជិតពាក់កណ្ដាល។ គិតត្រឹមម៉ោង ៦ល្ងាច ថ្ងៃទី១៨ ខែកុម្ភៈនេះ ចំនួនអ្នកឆ្លងសរុបនៅទូទាំងពិភពលោក ឡើងដល់ជាង ៧ម៉ឺន ៣ពាន់នាក់ (៧៣.៣៣៦) គឺលើសម្សិលមិញចំនួនជាង ១ពាន់ ៤រយនាក់ (១.៤៣៤នាក់)។ ទន្ទឹមគ្នានេះ ចំនួនអ្នកស្លាប់ឡើងដល់ជាង ១ពាន់ ៨រយនាក់ (១.៨៧៤នាក់)។ អ្នកបានព្យាបាលជាសះស្បើយមានចំនួនជាង ១ពាន់ ៣រយនាក់ (១៣.០៤៩នាក់)៕
|
2020-02-18T20:26:00+07:00
|
rfa.org
|
https://www.rfa.org/khmer/news/health/covid-19-update-02182020082418.html
|
5b91d682-9c68-40bf-bc79-60f852e5c135
|
ប្រធានអង្គការ WHO ថ្លែងថា «COVID-19 អាចបង្កជាជំងឺស្រាលប៉ុណ្ណោះ» ទៅដល់អ្នកជំងឺ៨០%ដែលបានឆ្លង
|
ប្រធានអង្គការសុខភាពពិភពលោក WHO លោក ថេដ្រូស អាដាណម ហ្គេប្រេយេសឹស (Tedros Adhanom Ghebreyesus) បាននិយាយថា COVID-19 អាចបង្កជាជំងឺស្រាលតែប៉ុណ្ណោះដល់អ្នកជំងឺ ៨០ភាគរយ ដែលបានឆ្លងវាចូលទៅក្នុងខ្លួន។ នេះបើតាមការចេញផ្សាយដោយសារព័ត៌មាន CNA នៅព្រឹកថ្ងៃអង្គារ ទី១៨ ខែកុម្ភៈ ឆ្នាំ២០២០។ លោក Tedros ធ្វើការកត់សម្គាល់ដូចខាងលើ នាឱកាសធ្វើសន្និសីទសារព័ត៌មានមួយ នៅថ្ងៃចន្ទសប្ដាហ៍នេះជាមួយការបញ្ជាក់បន្ថែមថា អ្នកជំងឺ COVID-19 ប្រមាណ ១៤ភាគរយ មានស្ថានភាពធ្ងន់ធ្ងរដូចជារលាកសួតជាដើម ហើយមិនតែប៉ុណ្ណោះករណីឆ្លងទៅកុមារ គឺមានអត្រាតិចតួច។ ទោះបីជាបែបនេះក្តី ប្រធាន WHO រូបនេះបានបញ្ជាក់ថា ក្រុមអ្នកស្រាវជ្រាវនៅតែបន្តការសិក្សាបន្ថែមទៀត ដើម្បីស្វែងរកមូលហេតុពិតប្រាកដ។ បើតាមអង្គការ WHO ជាមួយអត្រាមរណ ២ភាគរយ COVID-19 គឺបង្កគ្រោះថ្នាក់ដល់អាយុជីវិតមនុស្សមិនខ្លាំងដូចជាជំងឺ SARS ឬជំងឺផ្លូវដង្ហើមមជ្ឈិមបូព៌ា (MERS)នោះទេ បើទោះជាចំនួនអ្នកស្លាប់ដោយសារជំងឺ COVID-19 នៅក្នុងប្រទេសចិន កើនលើសចំនួនអ្នកស្លាប់ដោយជំងឺ SARS ក៏ដោយ។ គួរបញ្ជាក់ថា នៅព្រឹកថ្ងៃទី១៨ ខែកុម្ភៈ ឆ្នាំ២០២០ នេះចំនួនមនុស្សដែលបាត់បង់ជីវិត ដោយសារ COVID-19 នៅក្នុងប្រទេសចិនបានកើនដល់ ១,៨៦៨នាក់ ហើយចំនួនអ្នកឆ្លងបានបន្តកើនដល់ជាង ៧២,៥០០នាក់។ ក្នុងចំណោមមនុស្សឆ្លង COVID-19 ទាំងអស់ខាងលើនេះ ១២,៥៥២នាក់បានជាសះស្បើយ និងត្រឡប់ទៅផ្ទះពួកគេវិញ៕
|
2020-02-18T18:08:00+07:00
|
freshnewsasia.com
|
https://m.freshnewsasia.com/index.php/en/internationalnews/148694-2020-02-18-04-08-17.html
|
2bd63dcb-cbd6-4037-a099-228793b783d3
|
គ្រូពេទ្យចិន ប្រើប្រាស់សារធាតុឈាម (Plasma) ព្យាបាលអ្នកជំងឺ COVID-19
|
កាលពីថ្ងៃចន្ទ ទី១៧ ខែកុម្ភៈ ឆ្នាំ២០២០ ក្រុមគ្រូពេទ្យនៅទីក្រុងសៀងហៃ បានសាក ល្បងប្រើប្រាស់សារធាតុឈាម (Plasma) យកមកពីមនុស្សដែលជាសះស្បើយពីជំងឺ COVID-19 ទៅព្យាបាលអ្នកជំងឺដែលកំពុង ផ្ទុកមេរោគនេះ។ គ្រូពេទ្យជំនាញជាន់ខ្ពស់ម្នាក់ប្រចាំអង្គការ សុខភាពពិភពលោក (WHO)បាននិយាយថា ការប្រើប្រាស់សារធាតុ ដែលបានមកពីអ្នកជំងឺ ទើបងើបពីឈឺ គឺមានសុពលភាពល្អសម្រាប់ការ ធ្វើតេស្ត ប៉ុន្តែវាមិនទាមទារឱ្យមានពេលវេលា មួយដ៏ត្រឹមត្រូវ ដើម្បីបន្ថែមការជំរុញទៅដល់ ប្រព័ន្ធសាំរបស់អ្នកជំងឺ។ អ្នកជំនាញខាងលើ បានឱ្យដឹងទៀតថា មុន នឹងបូបឈាមពីអ្នកជំងឺ COVID-19 ក៏ត្រូវឆ្លង កាត់ការធ្វើតេស្តរកមេរោគថ្លើមប្រភេទ B ឬ C។ យើងសង្ឃឹមថា វិធីនេះអាចមានប្រសិទ្ធភាព សម្រាប់ព្យាបាលអ្នកជំងឺរបស់យើង។ ទោះជា យ៉ាងណាក្តី រហូតមកដល់ពេលនេះ ពុំទាន់មាន វ៉ាក់សាំងប្រភេទណាមួយ ត្រូវបានគេផ្តល់អាជ្ញាប័ណ្ណ ផ្លូវការសម្រាប់ការព្យាបាលជំងឺនេះនៅឡើយទេ៕
|
2020-02-18T17:33:03+07:00
|
kbnnews.com
|
https://kbn.news/archives/150839
|
8119e7b3-f69c-43df-ad1a-12b4a0e4ead7
|
មន្ត្រីជាន់ខ្ពស់បក្សប្រឆាំងទាមទាររបបក្រុងភ្នំពេញឱ្យត្រួតពិនិត្យសុខភាពពលរដ្ឋទូទាំងប្រទេសដើម្បីរកមេរោគបង្កជំងឺ Covid-19
|
មន្ត្រីជាន់ខ្ពស់គណបក្សប្រឆាំងទាមទារឱ្យរបបក្រុងភ្នំពេញបញ្ជូនភ្នាក់ងារសុខាភិបាលចុះទៅពិនិត្យសុខភាពប្រជាពលរដ្ឋនៅទូទាំងប្រទេស ដើម្បីស្វែងរកជំងឺរលាកផ្លូវដង្ហើមថ្មី Covid-19 ក្រោយពីលោក ហ៊ុន សែន និងមន្ត្រីរបស់លោក បានទៅទទួលភ្ញៀវទេសចរ ដែលបានចាកចេញពីនាវាទេសចរ វេស្ទើដាម (Westerdam) ពេលចូលចតនៅក្រុងព្រះសីហនុកាលពីសប្ដាហ៍មុន។ អាជ្ញាធរប្រទេសម៉ាឡេស៊ីបានរកឃើញថា ស្ត្រីជនជាតិអាមេរិកម្នាក់អាយុ ៨៣ឆ្នាំ មានផ្ទុកមេរោគ សារ-ស៊ីអូវី-២ ដែលអាចបង្កឲ្យមានជំងឺរលាកផ្លូវដង្ហើម Covid-19 ក្រោយពីបានចេញពីនាវាចូលចតនៅកំពុងផែក្រុងព្រះសីហនុ ហើយបន្តដំណើរទៅដល់ទីក្រុងកូឡាឡាំពួរ។ អ្នកស្រី មូរ សុខហួរ អនុប្រធានគណបក្សសង្គ្រោះជាតិមានលើកឡើងថា ការត្រួតពិនិត្យសុខភាពមិនមែនត្រឹមតែធ្វើឡើងសម្រាប់មន្ត្រីក្នុងជួររដ្ឋាភិបាលប៉ុណ្ណោះទេ គឺប្រជាពលរដ្ឋខ្មែរនៅទូទាំងប្រទេសក៏ត្រូវធ្វើការត្រួតពិនិត្យសុខភាព ដើម្បីស្វែងរកជំងឺរលាកផ្លូវដង្ហើម Covid-19 នេះដែរ។ ការលើកឡើងរបស់អ្នកស្រី មូរ សុខហួរ មានកើតមានឡើងក្រោយពីលោក ស ខេង រដ្ឋមន្ត្រីក្រសួងមហាផ្ទៃ បានណែនាំដល់មន្ត្រីរដ្ឋាភិបាលទាំងអស់ចាំបាច់ត្រូវត្រួតពិនិត្យសុខភាព មុនពេលចូលធ្វើការងារ ឬចូលក្នុងអង្គប្រជុំនានា។ អ្នកស្រីមូរ សុខហួរ មានប្រសាសន៍ថា រដ្ឋាភិបាលចាប់ផ្ដើមភ័យពីការឆ្លងរីករាលដាលនៃជំងឺរលាកផ្លូវដង្ហើម Covid-19 នេះក្រោយពីបានអនុញ្ញាតអោយភ្ញៀវទេសចរចម្រុះជាតិសាសន៍ជាង១ពាន់នាក់ចូលចតកំពង់ផែក្រុងព្រះសីហនុ ដែលអាចសង្ស័យថា មានឆ្លងវីរុសថ្មីនេះ៖ « ។ ក្រសួងសុខាភិបាលប្រទេសម៉ាឡេស៊ី កាលពីថ្ងៃទី១៥ ខែកុម្ភៈ បានរកឃើញរោគសញ្ញា ជំងឺរលាកផ្លូវដង្ហើម កូវីដ-១៩ (Covid-19) នេះ នៅលើស្ត្រីជនជាតិអាមេរិក វ័យ ៨៣ឆ្នាំ ដែលបានធ្វើដំណើររួមគ្នាជាមួយអ្នកដំណើរចម្រុះជាតិសាសន៍ចំនួន ១៤៤ នាក់ផ្សេងទៀត តាមជើងយន្តហោះពីភ្នំពេញទៅប្រទេសម៉ាឡេស៊ី កាលពីថ្ងៃទី១៤ ខែកុម្ភៈកន្លងទៅ។ មនុស្សទាំង ១៤៤នាក់នេះ ស្ថិតក្នុងចំណោមអ្នកដំណើរ ១.៤៥៥នាក់ និងបុគ្គលិក ៨០២នាក់នៅលើកប៉ាល់ វ៉េស្ទើរដាម (Westerdam) ដែលរបបក្រុងភ្នំពេញអនុញ្ញាតឲ្យចូលចតនៅកំពង់ផែក្រុងព្រះសីហនុ និងបន្តដំណើរតាមជើងយន្តហោះ ទៅកាន់ប្រទេសរៀងៗ ខ្លួន។ បន្ទាប់ពីបានរកឃើញថា មានស្ត្រីជនជាតិអាមេរិកម្នាក់មានផ្ទុកមេរោគ កូវីដ-១៩ (Covid-19) ក្រោយពីបានចាកចេញពីកម្ពុជានោះ។ លោក ស ខេង រដ្ឋមន្ត្រីក្រសួងមហាផ្ទៃបានចេញបទបញ្ជាតាមរយៈសារសំឡេងបែកធ្លាយដែលចែកចាយតាមបណ្ដាញសង្គមហ្វេសប៊ុក កាលពីថ្ងៃទី១៧ កុម្ភៈថា លោកទាមទារឱ្យក្រុមគ្រូពេទ្យទាំងអស់ដាក់ឧបករណ៍ត្រួតពិនិត្យដល់មន្ត្រីរដ្ឋាភិបាល ហើយបើរកឃើញថា មានកម្ដៅលើស ៣៧អង្សា ត្រូវដាក់នៅដាច់ដោយឡែកពីគេឯង។ សារជាសំឡេងលោក សរ ខេង ដដែលនោះនិយាយទៀតថា ការធ្វើបែបនេះមិនមែនជាការរើសអើងទេ តែជាវិធានការបង្ការដើម្បីកុំឲ្យមានការទាក់ទងគ្នា៖ អាស៊ីសេរីពុំទាន់អាចទាក់ទង លោក សរ ខេង និង មន្ត្រីជាន់ខ្ពស់ នៃក្រសួងមហាផ្ទៃ ដើម្បីសូមបំភ្លឺជុំវិញសារជាសំឡេងដែលបែកធ្លាយ និងត្រូវបានចែកចាយតគ្នាតាមបណ្ដាញសង្គមនេះដែរ នៅឡើយទេ កាលពីថ្ងៃទី១៧ កុម្ភៈ។ ចំណែក លោក ម៉ម ប៊ុនហេង រដ្ឋមន្ត្រីក្រសួងសុខាភិបាលបដិសេធមិនធ្វើអត្ថាធិប្បាយចំពោះសារសំឡេងបែកធ្លាយ ឬបទបញ្ជារបស់លោក ស ខេង នោះទេ ដោយថាលោកជាប់រវល់៖ អាស៊ីសេរីក៏មិនអាចទាក់ទងអ្នកនាំពាក្យក្រសួងសុខាភិបាលលោក លី សុវណ្ណ ដើម្បីសុំបញ្ជាក់ជុំវិញរឿងនេះបានដែរ ដោយទូរស័ព្ទរបស់លោកមិនមានអ្នកទទួល។ បទបញ្ជារបស់លោក ស ខេង ឱ្យមន្ត្រីរាជការទាំងអស់ត្រួតពិនិត្យសុខភាពដើម្បីរកមេរោគ Covid-19នេះ ហាក់មានភាពផ្ទុយគ្នាទៅនឹងគោលជំហររបស់លោក ហ៊ុន សែន។ លោក ហ៊ុន សែនមិនបានណែនាំអោយមន្ត្រី និងពលរដ្ឋភ័យខ្លាច និងត្រូវពាក់ម៉ាសការពារពេលទៅស្វាគមន៍ភ្ញៀវទេសចរណ៍ចេញពីនាវាទេសចរណ៍ Westerdam នោះថែមទៀតផង។ លោក ហ៊ុន សែន មិនត្រឹមតែមិនភ័យខ្លាចការឆ្លងជំងឺរលាកផ្លូវដង្ហើម Covid-19 នេះទេ។ លោកបានសរសេរនៅលើគេហទំព័រហ្វេសប៊ុករបស់លោកកាលពីថ្ងៃទី១៧ កុម្ភៈថា នឹងមានបំណងរៀបចំពិធីជប់លៀងជូនភ្ញៀវទេសចរ ដែលជាប់ក្នុងនាវា MS Westerdam ដើម្បីឱ្យបានស្គាល់បេះដូងមនុស្សធម៌កម្ពុជា។ តែទោះជាយ៉ាងណាក៏ដោយ អ្នកហ៊ាននិយាយរិះគន់ឥតសំចៃចំពោះរបបក្រុងភ្នំពេញដែលកំពុងរស់នៅនិទ្ទេសខ្លួននៅក្រៅប្រទេស លោក គឹម សុខ មានប្រសាសន៍ថា អ្វីដែលជាការលើកឡើងរបស់លោក ស ខេង ទំនងជាចង់វាយបកទៅលោក ហ៊ុន សែន ជុំវិញបញ្ហាជំងឺរលាកផ្លូវដង្ហើម Covid-19 នេះកំពុងរីករាលដាលធ្វើឲ្យពិភពលោកភ័យខ្លាច៖ គិតមកដល់ថ្ងៃទី១៧ ខែកុម្ភៈនេះ អ្នកឆ្លងមេរោគបង្កជំងឺរលាកផ្លូវដង្ហើមថ្មី ហៅថា កូវីដ-១៩ នៅទូទាំងពិភពលោក បានកើនឡើងចំនួនជាង ២ពាន់ ៥រយនាក់ (២.៥៤៣នាក់) ថែមទៀត។ តួលេខនេះ គឺធ្វើឱ្យចំនួនអ្នកឆ្លងសរុបនៅទូទាំងពិភពលោក ឡើងដល់ជាង ៧ម៉ឺន ១ពាន់នាក់ (៧១.៨១០-៦៩.២៦៧)។ ទន្ទឹមគ្នានឹងការឆ្លងកើនឡើង ចំនួនអ្នកស្លាប់ ក៏កើនឡើងដល់ជិត ២ ពាន់ (១.៧៧៥នាក់)៕
|
2020-02-18T11:45:00+07:00
|
rfa.org
|
https://www.rfa.org/khmer/news/health/opposition-leader-urges-gov-to-screen-people-for-virus-02182020214121.html
|
b8eec698-f707-4731-9a47-2aad4f2d8db7
|
សម្តេចតេជោ ចូលរួមអបអរ បើថ្នាំគ្រុនចាញ់អាចព្យាបាលអ្នកជំងឺកូរ៉ូណា បានមែននោះ
|
រាជធានីភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានចូលរួមអបអរសាទរចំពោះរដ្ឋាភិបាលចិន ដែលក្រុមវេជ្ជបណ្ឌិតចិនបានប្រកាសរកឃើញឱសថព្យាបាលមេរោគ COVID-19 ។ សម្តេចអគ្គមហាសេនាបតីតេជោ ហ៊ុន សែន ថ្លែងបែបនេះ នៅក្នុងពិធីប្រគល់សញ្ញាបត្រដល់គរុសិស្ស គរុនិស្សិត បញ្ចប់ការសិក្សា ឆ្នាំ២០១៨-២០១៩ សរុប១,៩៧៧នាក់ នារី៨១៥នាក់ នៅវិទ្យាស្ថានជាតិអប់រំ រាជធានីភ្នំពេញ ។ សម្តេចបានបន្ថែមថា កាលពីម្សិលមិញរដ្ឋាភិបាលចិន បានប្រកាសរកឃើញឱសថព្យាបាលជំងឺនេះបាន ដោយប្រើប្រាស់ថ្នាំព្យាបាលជំងឺគ្រុនចាញ់ ។ ដូច្នេះ ប្រសិនបើព័ត៌មាននេះពិត ហើយអាចព្យាបាលជំងឺនេះជា មែននេះ សភាពការណ៍នឹងអាចរំលត់ក្នុងរយៈពេលដ៏ខ្លីខាងមុខ ។ សូមជម្រាបថា បើតាម ចេញផ្សាយថ្ងៃទី១៧ កុម្ភៈ ២០២០នេះ អោយដឹងថា ។ ថ្លែងនៅក្នុងសន្និសីទសារព័ត៌មានកាលពីព្រឹកថ្ងៃចន្ទនេះ ក្រុមអ្នកជំនាញវេជ្ជសាស្ត្រចិន បានឯកភាពគ្នាជាឯកច្ឆន្ទ ថាឱសថ ក្លូរ៉ូគីន ផូស្វាត (Chloroquine Phosphate) នឹងត្រូវបានដាក់បញ្ចូលក្នុងកម្មវិធីវេជ្ជសាស្ត្រ ក្នុងការព្យាបាល អ្នកឆ្លងវីរុសកូវីដ១៩ COVID-19 ហើយការព្យាបាលតាមវីធីនេះ នឹងធ្វើឡើងក្នុងពេលឆាប់ៗនេះតាមដែលអាចធ្វើទៅបាន» ៕
|
2020-02-18T11:18:41+07:00
|
kbnnews.com
|
https://kbn.news/archives/150773
|
1b4c2976-0cbb-4887-bbc8-c7f0272fda69
|
សម្តេច ហ៊ុន សែន៖ ប្រហែលដល់ថ្ងៃ៣១ ខែកុម្ភៈ ទើបកម្ពុជាឆ្លងវីរុសកូរ៉ូណា COVID-19
|
ក្នុងពិធីប្រគល់សញ្ញាបត្រដល់គរុសិស្ស-គរុនិស្សិត នាព្រឹកថ្ងៃទី១៨ ខែកុម្ភៈ ឆ្នាំ២០២០ សម្តេចនាយករដ្ឋមន្រ្តី បាននិយាយបែបលេងសើចថា និងក្នុងន័យចំអកឲ្យអ្នករិះគន់ទាំងនោះយ៉ាងដូច្នេះថា៖«ស្រុកខ្មែរ អត់ទាន់មានកើតជំងឺ (កូរ៉ូណា) មួយទេ…ប្រហែលដល់ថ្ងៃ៣១ ខែកុម្ភៈ ឯណោះ ទើបជំងឺហ្នឹង កើតឡើង»។ ប្រមុខរដ្ឋាភិបាលកម្ពុជា បានបន្ថែមថា៖«បើអត់មាន៣១កុម្ភៈ អាហ្នឹងវាអត់ (មានជំងឺហ្នឹងហើយ) វា ចប់ហើយ»។ មេដឹកនាំរូបនេះ ក៏បានប្រកាសដែរថា កម្ពុជា មានសមត្ថភាព ក្នុងការគ្រប់គ្រងសភាពការណ៍នៃការរាលដាលវីរុស COVID-19។ សម្តេចនាយករដ្ឋមន្រ្តី ហ៊ុន សែន បានលើកឡើងបែបនេះក៏ព្រោះតែជឿជាក់ខ្លាំងថា នឹងមិនមានពលរដ្ឋកម្ពុជាណាម្នាក់ ឆ្លងវីរុស COVID-19 (កូរ៉ូណា) នោះទេ។ ការបង្ហាញក្តីជឿជាក់នេះ គឺដើម្បីឆ្លើយតបនឹងមជ្ឈដ្ឋានខ្លះ ដែលចោទសម្តេចថា នាំវីរុស COVID-19 ចូលស្រុក ៕
|
2020-02-18T10:25:59+07:00
|
kbnnews.com
|
https://kbn.news/archives/150754
|
b93ea250-98a2-4f67-9f7f-005364e99758
|
សម្តេច ហ៊ុន សែន៖ ទោះបីជាអ្នកដំណើរនៅលើនាវា Westerdam មានផ្ទុកវីរុសCOVID-19 ក៏កម្ពុជា នៅតែអនុញ្ញាតឲ្យចូលចតដែរ ហើយឲ្យចូលចតកាន់តែលឿនថែមទៅទៀត
|
ក្នុងពិធីប្រគល់សញ្ញាបត្រដល់គរុសិស្ស-គរុនិស្សិត នាព្រឹកថ្ងៃទី១៨ ខែកុម្ភៈ ឆ្នាំ២០២០ សម្តេចនាយករដ្ឋមន្រ្តី បានលើកឡើងថា កុំថាឡើយមិនមានអ្នកទេសចរ លើនាវា Westerdam ផ្ទុកវីរុស COVID-19 តែបើទោះបីជាដឹងថា មានអ្នកផ្ទុកក៏ដោយ ក៏កម្ពុជា នៅតែអនុញ្ញាតឲ្យចូលចតដែរ ហើយឲ្យចូលចតកាន់តែលឿនថែមទៅទៀត ដើម្បីយកអ្នកផ្ទុកវីរុសនោះ មកព្យាបាល ចៀសវាងទុកឲ្យមានការរាលដាលកាន់តែខ្លាំងនៅលើនាវា ដូចករណីនៅជប៉ុន។ សម្តេចនាយករដ្ឋមន្រ្តី ថ្លែងដូច្នេះថា៖«ចុះបើពេលនោះ មានកើតវីរុសកូរ៉ូណា៤-៥ករណី តើអ្នកឯងឲ្យចូលឬអត់? ខ្ញុំ នឹងឲ្យចូល ហើយឲ្យចូលលឿនបំផុត។ ហេតុអ្វីបានត្រូវធ្វើដូច្នេះ? ត្រូវតែខិតខំយកអ្នកមានជំងឺនេះឡើងដីគោក ដើម្បីទទូលបានការព្យាបាល កុំឲ្យរីករាលដាលនៅលើកប៉ាល់នុ៎ងទៀត។ នេះជាគោលជំហរឥតប្រែប្រួលរបស់ខ្ញុំ ពិតថាមិនរឿងនេះវាអត់កើតទេ»។ មេដឹកនាំកម្ពុជា បន្តថា៖«ខ្ញុំ យកការទទួលខុសត្រូវ ក្នុងឋានៈជាអ្នកអនុវត្តនូវគោលការណ៍មនុស្សធម៌មួយ ចំពោះពលរដ្ឋនៃប្រទេសដទៃ ដែលយើង ជាសមាជិកនៃអង្គការសហប្រជាជាតិ ជាសមាជិកនៃអង្គសុខភាពពិភពលោក និងជាបណ្តាញនៃការទទួលខុសត្រូវ» ៕
|
2020-02-18T09:42:28+07:00
|
kbnnews.com
|
https://kbn.news/archives/150739
|
c23ef83b-3eaf-4625-b4ce-4e1f5a2ffd12
|
BREAKING NEWS: ក្រុមវេជ្ជបណ្ឌិតចិនប្រកាសថា «ថ្នាំប្រឆាំងជំងឺគ្រុនចាញ់» មានប្រសិទ្ធភាពលើការព្យាបាលវីរុស COVID-19 (Video inside)
|
ក្រុមអ្នកជំនាញនិងក្រុមវេជ្ជបណ្ឌិតចិន ផ្អែកលើលទ្ធផលនៃការព្យាបាលសាកល្បងបានទទួលស្គាល់ថា ក្លរ៉ូគីន ហ្វូស្វាត (Chloroquine Phosphate) ដែលជាថ្នាំប្រឆាំងនឹង ជំងឺគ្រុនចាញ់ មានប្រសិទ្ធភាពជាក់ស្ដែងក្នុងការព្យាបាលវីរុសកូរ៉ូណាថ្មី COVID-19។ នេះបើតាមការចេញផ្សាយដោយទីភ្នាក់ងារ ព័ត៌មានចិនស៊ីនហួរ នៅយប់ថ្ងៃចន្ទ ទី១៧ ខែកុម្ភៈ ឆ្នាំ២០២០។ ទីភ្នាក់ងារព័ត៌មានចិនស៊ីនហួរ ធ្វើសេចក្ដីរាយការណ៍ខាងលើ ដោយយោងទៅលើអនុប្រធានមជ្ឈមណ្ឌលជាតិចិន សម្រាប់ការអភិវឌ្ឍជីវបច្ចេកវិទ្យា ដែលស្ថិតក្រោម ក្រសួងវិទ្យាសាស្ត្រ និងបច្ចេកវិទ្យាចិន គឺលោកស្រី Sun Yanrong។ ថ្លែងនៅក្នុងសន្និសីទសារព័ត៌មាននៅថ្ងៃចន្ទនេះ លោកស្រី Sun Yanrong បានបន្ថែមដូច្នេះថា ៖ ។ គួរបញ្ជាក់ថា នៅព្រឹកថ្ងៃចន្ទ ទី១៧ ខែកុម្ភៈ ឆ្នាំ២០២០ នេះចំនួនមនុស្សដែលបាត់បង់ជីវិត ដោយសារវីរុសកូរ៉ូណាថ្មី ឬ COVID-19 នៅក្នុងប្រទេសចិន បានកើនដល់ ១,៧៧០នាក់ ហើយចំនួនអ្នកឆ្លងបានបន្តកើនដល់ជាង ៧០,០០០នាក់៕
|
2020-02-18T03:44:00+07:00
|
freshnewsasia.com
|
https://m.freshnewsasia.com/index.php/en/internationalnews/148669-2020-02-17-13-44-35.html
|
7746a2d7-de5f-4fa2-8015-43525bef2f75
|
ការឆ្លងមេរោគបង្កជំងឺរលាកផ្លូវដង្ហើមថ្មី ហៅថា កូវីដ-១៩ នៅតែមានសន្ទុះនៅឡើយទេ
|
សភាពវឹកវរនៃការឆ្លងរាតត្បាតមេរោគបង្កជំងឺរលាកផ្លូវដង្ហើមថ្មី ហៅថា កូវីដ-១៩ នៅមិនទាន់ថមថយសន្ទុះនៅឡើយទេ នៅលើពិភពលោកយើងនេះ។ គិតមកដល់ល្ងាចថ្ងៃទី១៧ ខែកុម្ភៈនេះ អ្នកឆ្លងមេរោគបង្កជំងឺរលាកផ្លូវដង្ហើមថ្មី ហៅថា កូវីដ-១៩ នៅទូទាំងពិភពលោក បានកើនឡើងចំនួនជាង ២ពាន់ ៥រយនាក់ (២.៥៤៣នាក់) ថែមទៀត។ តួលេខនេះ គឺធ្វើឱ្យចំនួនអ្នកឆ្លងសរុបនៅទូទាំងពិភពលោក ឡើងដល់ជាង ៧ម៉ឺន ១ពាន់នាក់ (៧១.៨១០-៦៩.២៦៧)។ ទន្ទឹមគ្នានឹងការឆ្លងនៅឡើង ចំនួនអ្នកស្លាប់ ក៏ឡើងដល់ជាង ១ពាន់ ៧រយនាក់ (១.៧៧៥នាក់) ដែរ ក្នុងរយៈពេល ២៤ម៉ោងកន្លងមក។ ចំនួននេះ គឺកើនលើសតួលេខពីថ្ងៃម្សិលមិញចំនួន ១០៥នាក់។ រីឯអ្នកជំងឺដែលបានព្យាបាលជាសះស្បើយវិញ មានចំនួនជាង ១ម៉ឺន ១ពាន់នាក់ដែរ (១១.២៥៨នាក់) គឺលើសថ្ងៃម្សិលមិញចំនួនជិត ១ពាន់ ៤រយនាក់ (១.៣៩៤នាក់)។ មេរោគបង្កជំងឺ កូវីដ-១៩ បន្តរាលដាលខ្លាំងនៅប្រទេសចិន ដែលនាំឱ្យតួលេខអ្នកឆ្លងថ្មីចេះតែកើនឡើងជាលំដាប់។ ក្រៅពីប្រទេសចិន មានប្រទេសយ៉ាងហោច ៤ទៀត គឺប្រទេសសិង្ហបុរី ជប៉ុន ថៃ និងកូរ៉េខាងត្បូង ក៏មានអ្នកឆ្លងថ្មីចន្លោះពីម្នាក់ ទៅ ៨នាក់ដែរ។ ដោយឡែកនៅលើកប៉ាល់ឈ្មោះ ដាយមិនដ៍ ព្រិនសេស (Diamond Princess) ដែលចូលចតនៅកំពង់ផែ នាទីក្រុងយូកូហាម៉ា (Yokoham) ប្រទេសជប៉ុនវិញ តួលេខអ្នកឆ្លងមេរោគបង្កជំងឺ កូវីដ-១៩ បានឡើងចំនួនដល់ ៣៦៩នាក់។ ទាក់ទងនឹងប្រទេសកម្ពុជា នៅមិនទាន់មានសេចក្ដីរាយការណ៍អំពីករណីឆ្លងថ្មីទេ បន្ទាប់ពីករណីចុងក្រោយមួយ ដែលអាជ្ញាធរសុខាភិបាលម៉ាឡេស៊ីរកឃើញលើជនជាតិអាមេរិកាំងម្នាក់ ធ្វើដំណើរតាមកប៉ាល់ Westerdam ហើយក្រោយមក ហោះចេញពីកម្ពុជា កាលពីថ្ងៃទី១៥ កុម្ភៈនោះ។ ក្រោយពីមានករណីនេះ មានអ្នកជំនាញសុខាភិបាល និងអ្នកវិភាគសង្គមមួយចំនួន មានមន្ទិលលើប្រព័ន្ធពិនិត្យសុខភាពរបស់កម្ពុជា ក្នុងការរកមេរោគបង្កជំងឺ កូវីដ-១៩ នេះ។ ជាពិសេស អ្នកដំណើរនៅកប៉ាល់ Westerdam ដែលកម្ពុជាឱ្យចូលចតនៅកំពង់ផែខេត្តព្រះសីហនុ។ ការមានមន្ទិលចំពោះអ្នកដំណើរលើកប៉ាល់ Westerdam នេះ ត្រូវបាននាយកដ្ឋានប្រយុទ្ធនឹងជំងឺឆ្លងកម្ពុជា បញ្ជាក់ថា ហានិភ័យនៃការឆ្លងមេរោគវីរុសបង្កជំងឺ កូវីដ១៩ នេះ ត្រូវបានវាយតម្លៃថា មានកម្រិតទាប ព្រោះទី១ ភ្ញៀវទេសចរ ដែលបានធ្វើដំណើរពីចិនដីគោក ហុងកុង ម៉ាកាវ ឬឆ្លងកាត់ ឬបានប៉ះពាល់ជាមួយករណីសង្ស័យ ឬករណីបញ្ជាក់ពីមន្ទីរពិសោធថា មានវីរុសកូរ៉ូណា ២០១៩ ដែលបច្ចុប្បន្នហៅថា ជំងឺកូវីដ១៩ (COVID-19) ឬអ្នកដែលកំពុងស្ថិតក្រោមការតាមដានរកវីរុសនេះ ក្នុងអំឡុងពេល ១៤ថ្ងៃមុន មុនពេលកប៉ាល់ចេញដំណើរ មិនត្រូវបានអនុញ្ញាតឲ្យឡើងជិះលើកប៉ាល់នេះឡើយ។ ម្យ៉ាងទៀត វិញ្ញាបនបត្រសុខភាពសមុទ្រ ដែលអាជ្ញាធរកំពង់ផែបានទទួល ចង្អុលបង្ហាញថា មានមនុស្សចំនួន ២០នាក់ មានរោគសញ្ញាផ្លូវដង្ហើមស្រាល ឬរោគសញ្ញានៃជំងឺក្រពះពោះវៀន។ ដូច្នោះហើយ ក្រសួងសុខាភិបាលបានសម្រេចចិត្តធ្វើតេស្តវត្ថុវិភាគភ្លាមៗ សម្រាប់អ្នកទាំង ២០នាក់នោះ។ លទ្ធផលធ្វើតេស្តពីមន្ទីរពិសោធន៍ សម្រាប់មនុស្សទាំង ២០នាក់នេះ គឺអវិជ្ជមាន។ ចំណុចមួយទៀត ទម្រង់បែបបទប្រកាសសុខភាព ដែលប្រមូលបានពីអ្នកដំណើរ និងនាវិកទាំងអស់ មិនបានរកឃើញថា មានអ្នកឈឺផ្សេងទៀតទេ។ មុនពេលឱ្យអ្នកដំណើរចាកចេញពីកប៉ាល់ មានការត្រួតពិនិត្យ និងយកសីតុណ្ហភាព និងមិនមានអ្នកដំណើរណាមួយមានគ្រុនក្ដៅឡើយ៕
|
2020-02-18T02:25:00+07:00
|
rfa.org
|
https://www.rfa.org/khmer/news/health/covid-19-cases-keep-going-up-02172020135732.html
|
4aedb259-55e1-42a7-8b27-9463e7b84eab
|
ផ្ទុះជំងឺផ្តាសាយបក្សីនៅភាគខាងត្បូងវៀតណាម, សត្វមាន់រាប់ពាន់ក្បាលត្រូវបានសម្លាប់ចោល
|
សារព័ត៌មានវៀតណាមបានរាយការណ៍ឲ្យដឹងថា នៅខេត្តត្រាវិញភាគខាងត្បូងប្រទេសរបស់ខ្លួន ត្រូវបានគេប្រទះឃើញថា មានករណីផ្ទុះជំងឺផ្តាសាយបក្សី H5N1 នៅទីនោះ។ នេះបើតាមការចេញផ្សាយ ដោយទីភ្នាក់ងារសារព័ត៌មានស៊ីនហួរ នាល្ងាចថ្ងៃចន្ទ ទី១៧ ខែកុម្ភៈ ឆ្នាំ២០២០។ ក្រុមជំនាញរបស់វៀតណាមបានបញ្ជាក់ថា កសិដ្ឋានចញ្ចឹមមាន់របស់អ្នកភូមិពីរកន្លែង ដែលស្ថិតនៅស្រុកកូកេ (Cau Ke) នៃខេត្តត្រាវិញត្រូវបានគេតេស្តរកឃើញវីរុស A/H5N1 ក្នុងនោះសត្វមាន់ជាង ១,០០០ក្បាលត្រូវបានសម្លាប់ចោល។ ដូច្នេះនាយកដ្ឋាន ក៏បានណែនាំដល់គ្រួសារក្នុងតំបន់ ឲ្យចេះសម្អាតកន្លែងចញ្ចឹមមាន់ឲ្យបានពីរដងក្នុងមួយថ្ងៃ សម្រាប់រយៈពេលមួយសប្តាហ៍ ដើម្បីបង្ការកុំឲ្យរីករាលដាលនៃជំងឺនេះ។ គួរជម្រាបថា វៀតណាមបានរាយការណ៍ អំពីការផ្ទុះជំងឺផ្តាសាយបក្សីចំនួន ១៦លើក ក្នុងរយៈពេល ២១ថ្ងៃកន្លងមកនេះ ក្នុងនោះមានករណីផ្ទុះជំងឺផ្តាសាយបក្សីប្រភេទ A/H5N6 ចំនួន ១៤ករណី និងប្រភេទ A/H5N1 ចំនួន ០២ ករណីនៅភាគខាងជើងទីក្រុងហាណូយ ខណៈសត្វមាន់ដែលត្រូវបានសម្លាប់ចោល មានចំនួនច្រើនជាង ៥៥.០០០ក្បាល៕
|
2020-02-18T01:34:00+07:00
|
freshnewsasia.com
|
https://m.freshnewsasia.com/index.php/en/internationalnews/148659-2020-02-17-11-34-29.html
|
2247e856-dc42-492f-981d-f3f5c7411778
|
BREAKING NEWS: ចំនួនអ្នកឆ្លងជំងឺ COVID-19 កើនដល់ «៤៥៤នាក់» លើកប៉ាល់ Diamond Princess នៅប្រទេសជប៉ុន
|
ក្រសួងសុខាភិបាលជប៉ុននាថ្ងៃចន្ទនេះ បានប្រកាសឲ្យដឹងថា មនុស្ស៩៩នាក់ផ្សេងទៀតនៅលើកប៉ាល់ Diamond Princess ត្រូវ បានធ្វើតេស្តរកឃើញថា ឆ្លងជំងឺ COVID-19 ដែលប្រការនេះធ្វើឲ្យករណីសរុបកើនដល់៤៥៤នាក់ហើយ។ នេះបើតាមការដកស្រង់ការ ផ្សាយចេញពីសារព័ត៌មាន NHK នៅថ្ងៃចន្ទ ទី១៧ ខែកុម្ភៈ ឆ្នាំ២០២០។ យោងតាមសេចក្តីប្រកាសរបស់ក្រសួងសុខាភិបាលជប៉ុន ក្នុងចំណោមអ្នកឆ្លងជិត១០០នាក់ថ្មីនោះ មាន៨៥នាក់ជាអ្នកដំណើរ និង១៤នាក់ ជាបុគ្គលិកបម្រើការងាររបស់កប៉ាល់ផ្ទាល់។ បូកជាមួយតួលេខនេះ ចំនួនមនុស្សដែលឆ្លងជំងឺ COVID-19 នៅលើកប៉ាល់ទេសចរណ៍ខ្នាតធំ Diamond Princess ដែលកំពុងតែស្ថិតនៅក្បែរកំពង់ផែទីក្រុង Yokohama ដែលនៅមិនឆ្ងាយប៉ុន្មានពីទីក្រុងតូក្យូនោះ បានកើនឡើងដល់ ៤៥៤ នាក់ហើយ ដោយក្នុងនោះមានជាតិសាសន៍ចម្រុះ។ គួរជម្រាបថា នៅថ្ងៃចន្ទនេះ ក្នុងចំណោមពលរដ្ឋអាមេរិកប្រមាណ៣៨០នាក់ ដែលត្រូវបានជម្លៀសចេញពីក្នុងកប៉ាល់ទេសចរណ៍ខាងលើ ហើយដឹកតាមជើងហោះហើរពិសេសទៅកាន់ សហរដ្ឋអាមេរិក ក៏មាន១៤នាក់ឆ្លងជំងឺ COVID-19 ផងដែរ។ កប៉ាល់ Diamond Princess ត្រូវបានដាក់ឲ្យស្ថិតក្រោមការតាមដាន កាលពីថ្ងៃទី០៣ ខែកុម្ភៈ ឆ្នាំ២០២០ ហើយនឹងត្រូវបញ្ចប់នៅថ្ងៃពុធសប្តាហ៍នេះ៕
|
2020-02-18T01:01:00+07:00
|
freshnewsasia.com
|
https://m.freshnewsasia.com/index.php/en/internationalnews/148651-2020-02-17-11-01-18.html
|
3e292c06-d698-48ee-8394-69b92af7e816
|
លោក ស ខេង ណែនាំដល់មន្ត្រីរដ្ឋាភិបាលឱ្យត្រួតពិនិត្យសុខភាពរកមេរោគ Covid-19
|
លោក ស ខេង រដ្ឋមន្ត្រីក្រសួងមហាផ្ទៃបានណែនាំដល់មន្ត្រីរដ្ឋាភិបាលទាំងអស់ត្រូវត្រួតពិនិត្យសុខភាព មុនពេលចូលធ្វើការងារ។ បទបញ្ជារបស់លោក ស ខេង នេះ កើតមានឡើងក្រោយពីស្ត្រីជនជាតិអាមេរិកម្នាក់អាយុ ៨៣ ឆ្នាំ ត្រូវបានប្រទេសម៉ាឡេស៊ី រកឃើញថា មានផ្ទុកមេរោគរលាកផ្លូវដង្ហើមប្រភេទថ្មី Covid-19 ក្រោយពីបានចេញពីនាវាទេសចរណ៍វ៉េស្ទើដាម (Westerdam) ដែលបានចតនៅកំពុងផែ ក្រុងព្រះសីហនុ។៖ « »។ លោក ហ៊ុន សែន នាយករដ្ឋមន្ត្រីកម្ពុជា ព្រមទាំងមន្ត្រីរបស់លោក ជាច្រើននាក់បានទៅទទួលស្វាគមន៍ភ្ញៀវទេសចរណ៍ចេញពីនាវាទេសចរណ៍ នៅក្នុងខេត្តព្រះសីហនុកាលពីដើមសប្ដាហ៍នេះ ដោយគ្មានពាក់ម៉ាសការពារសុវត្ថិភាពអ្វីទាំងអស់។ ការលើកឡើងរបស់លោក ស ខេង នេះត្រូវបានអ្នកវិភាពលើកឡើងថា មន្ត្រីរដ្ឋាភិបាលក្រុងភ្នំពេញកំពុងភ័យខ្លាចការឆ្លងជំងឺ Covid-19 ទៅមន្ត្រីរដ្ឋាភិបាល ក្រោយពីបានទៅទទួលអ្នកទេសចរចេញពីនាវាទេសចរណ៍ Westerdam៕
|
2020-02-17T23:45:00+07:00
|
rfa.org
|
https://www.rfa.org/khmer/news/health/SarKheng-issued-order-to-medical-check-up-for-Covid-19-02172020114140.html
|
569c1b3e-7e7a-480e-9370-cedcf40fff2c
|
អ្នកដំណើរអាមេរិក១៤នាក់ ក្នុងចំណោមជាង៣០០នាក់ ដែលជម្លៀសចេញពីកប៉ាលទេសចរណ៍ខ្នាតធំនៅជប៉ុន ត្រូវរកឃើញថាឆ្លងជំងឺ COVID-19 (Video inside)
|
ក្រសួងការបរទេសអាមេរិកនាថ្ងៃចន្ទនេះ បានប្រាប់ថា អ្នកដំណើរ១៤នាក់ ក្នុងចំណោមពលរដ្ឋអាមេរិកច្រើនជាង៣០០នាក់ ដែលត្រូវបានជម្លៀសចេញពីកប៉ាល់ទេសចរណ៍ Diamond Princess នៅឯប្រទេសជប៉ុន ហើយដឹកតាមយន្តហោះពីរគ្រឿងមកកាន់ទឹកដី អាមេរិកវិញនោះ បានឆ្លងជំងឺ COVID-19។ នេះបើតាមការដកស្រង់ការផ្សាយចេញពីសារព័ត៌មាន CNN នៅថ្ងៃចន្ទ ទី១៧ ខែកុម្ភៈ ឆ្នាំ២០២០។ អ្នកដំណើរអាមេរិកទាំងអស់នោះ ត្រូវបានជម្លៀសពីលើកប៉ាល់ Diamond Princess និងឡើងលើយន្តហោះ ដើម្បីត្រៀមចាកចេញពីជប៉ុន ឆ្ពោះមកកាន់សហរដ្ឋអាមេរិកវិញទៅហើយ នៅពេលដែលក្រុមមន្រ្តីអាមេរិកទទួលដំណឹងថា លទ្ធផលធ្វើតេស្តលើពួកគេ១៤នាក់ កាលពី ប៉ុន្មានថ្ងៃមុន ទើបតែបានបង្ហាញថា មានផ្ទុកជំងឺ COVID-19។ ទោះជាបែបនេះក្តី អាជ្ញាធរអាមេរិកបានសម្រេចឲ្យអ្នកទាំង១៤នាក់ស្ថិតនៅ លើយន្តហោះដដែល ប៉ុន្តែទុកនៅកន្លែងដាច់ដោយឡែកពិសេសមួយលើយន្តហោះ។ ជើងហោះហើរដំបូង នឹងមកដល់មូលដ្ឋានយោធា មួយកន្លែងនៅរដ្ឋកាលីហ្វរញ៉ា ជាទីដែលអ្នកដំណើរទាំងនោះ ត្រូវស្ថិតក្រោមការតាមដានសុខភាពរយៈពេល១៤ថ្ងៃ។ គួរជម្រាបថា នៅលើកប៉ាល់ទេសចរណ៍ Diamond Princess មានផ្ទុកមនុស្សចំនួនជាង៣,៦០០នាក់ រួមមានពលរដ្ឋអាមេរិក៤២៨នាក់ ហើយមកទល់ពេលនេះត្រូវគេរកឃើញអ្នកឆ្លងជំងឺ COVID-19 ចំនួនយ៉ាងហោច៣៥៦នាក់។ សម្រាប់ ពលរដ្ឋអាមេរិកយ៉ាងតិច៤៤នាក់ ដែលត្រូវបានរកឃើញថា ឆ្លងជំងឺ COVID-19 មុនការជម្លៀសខ្លួនខាងលើ គឺ ត្រូវទុកឲ្យនៅព្យាបាលក្នុងប្រទេសជប៉ុនតែម្តង៕
|
2020-02-17T21:51:00+07:00
|
freshnewsasia.com
|
https://m.freshnewsasia.com/index.php/en/internationalnews/148606-2020-02-17-07-51-52.html
|
4a13b9ae-6a44-4dfb-9259-f050cf485a61
|
អប់អសាទរ សិង្ហបុរីព្យាបាលអ្នកជំងឺcovid-១៩ ចំនួន២៤នាក់ ជាសះស្បើយ
|
យោងតាមរដ្ឋមន្ត្រីក្រសួងសុខាភិបាលសិង្ហបុរីបានថ្លែងប្រាប់ទីភ្នាក់ងារសារព័ត៌មាន រ៉យទ័រចេញផ្សាយកាលពីថ្ងៃចន្ទទី១៧កុម្ភៈ ឆ្នាំ២០២០ថា អ្នកជំងឺcovid-19 ចំនួន៥នាក់បន្ថែមទៀតបានជាសះស្បើយចេញពីមន្ទីរពេទ្យនៅថ្ងៃនេះ។ គិតមកទល់ពេលនេះប្រទេសសិង្ហបុរីព្យាបាលអ្នកជំងឺcovid-19បានជាសះស្បើយចំនួន២៤នាក់ក្នុងចំណោមអ្នកឆ្លងទាំងអស់៧៧នាក់។ ជាមួយគ្នានេះដែរនៅថ្ងៃចន្ទ ក្រសួងសុខាភិបាលក៏បានរកឃើញអ្នកផ្ទុកមេរោគថ្មី២នាក់បន្ថែមទៀត៕ គួររំលឹកថារហូតមកទល់ពេលនេះ ទូទាំងពិភពលោកមានអ្នកស្លាប់កើនដល់១៧៧៥និងឆ្លងមេរោគ៧១៣៣៤នាក់៕
|
2020-02-17T20:22:06+07:00
|
kbnnews.com
|
https://kbn.news/archives/150711
|
076f5899-c5b6-4a49-a67c-04038edafecb
|
ក្រសួងសុខាភិបាល បដិសេធព័ត៌មានក្លែងក្លាយនៅលើ Facebook ដែលបង្ហោះថា ថ្នាក់ដឹកនាំឆ្លងជំងឺកូរ៉ូណាថ្មី ហើយអំពាវនាវឱ្យសមត្ថកិច្ចចាត់វិធានការ (Video inside)
|
ក្រសួងសុខាភិបាលកម្ពុជា នៅថ្ងៃទី១៧ ខែកុម្ភៈ ឆ្នាំ២០២០នេះ បានប្រកាសបដិសេធព័ត៌មានក្លែងក្លាយមួយនៅលើ Facebook ដែលបង្ហោះថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានឆ្លងជំងឺផ្លូវដង្ហើមកូរ៉ូណាថ្មី (Covid-19) ហើយអំពាវនាវឱ្យសមត្ថកិច្ចចាត់វិធានការតាមច្បាប់ចំពោះការបំភ្លៃការពិតនេះ។ នេះបើតាមលោកស្រី ឱ វណ្ណឌីន អ្នកនាំពាក្យក្រសួងសុខាភិបាល បញ្ជាក់ប្រាប់បណ្តាញព័ត៌មាន Fresh News នាព្រឹកថ្ងៃទី១៧ ខែកុម្ភៈ ឆ្នាំ២០២០។ ការបង្ហោះព័ត៌មានក្លែងក្លាយនេះ បានធ្វើឡើងបន្ទាប់ពីមានការប្រកាសដោយក្រសួងសុខាភិបាលម៉ាឡេស៊ីថា ខ្លួនបានរកឃើញនូវករណីជំងឺផ្លូវដង្ហើមកូរ៉ូណាថ្មី នៅលើស្រ្តីជនជាតិអាមេរិកាំងម្នាក់ អាយុ៨៣ឆ្នាំ ដែលបានធ្វើដំណើរតាមនាវាទេសចរណ៍ Westerdam ចូលមកប្រទេសកម្ពុជា ហើយបានហោះហើរចូលទៅកាន់ប្រទេសម៉ាឡេស៊ី កាលពីថ្ងៃទី១៥ ខែកុម្ភៈ ឆ្នាំ២០២០។ ទោះជាយ៉ាងនេះក្តី ក្រសួងសុខាភិបាលកម្ពុជា និងម្ចាស់ក្រុមហ៊ុននាវា Westerdam បានទាមទារឱ្យរដ្ឋាភិបាលម៉ាឡេស៊ី ពិនិត្យជាថ្មីម្តងទៀតចំពោះស្រ្តីជនជាតិអាមេរិកាំង ដែលខ្លួនបានអះអាងថា ស្រ្តីនោះពុំមានរោគសញ្ញាអ្វីទាំងអស់នៅពេលចាកចេញពីកម្ពុជា ព្រោះក្រុមគ្រូពេទ្យបានត្រួតពិនិត្យយ៉ាងច្បាស់លាស់លើករណីនេះ។
|
2020-02-17T15:46:00+07:00
|
freshnewsasia.com
|
https://m.freshnewsasia.com/index.php/en/localnews/148562-2020-02-17-01-46-11.html
|
fc905f56-c1dd-436f-be3d-b5708e320fa6
|
អ្នកជំនាញផ្នែកថែទាំសុខភាពខ្មែរអាមេរិកកាំងម្នាក់អះអាងថា ប្រព័ន្ធសុខាភិបាលកម្ពុជានៅមានកម្រិត មិនអាចពិនិត្យរកមេរោគបង្កជំងឺកូវិត១៩ឃើញទេ
|
អ្នកជំនាញផ្នែកសុខភាពលើកឡើងថា រដ្ឋាភិបាលមិនបាច់ទាមទារឲ្យម៉ាឡេស៊ីធ្វើតេស្តជនជាតិអាមេរិកកាំង ដែលឆ្លងជំងឺរលាកផ្លូវដង្ហើមកូវីត១៩ ម្ដងហើយម្ដងទៀតនោះទេ ពីព្រោះថា ការធ្វើតេស្តទាំងពីរលើរបស់ម៉ាឡេស៊ីនេះ បង្ហាញកាន់តែច្បាស់ថា ស្រ្តីអាមេរិករួបនេះ ផ្ទុកជំងឺរលាកផ្លូវដង្ហើមប្រភេទថ្មី ហើយក៏បង្ហាញថា ប្រព័ន្ធសុខាភិបាលកម្ពុជានៅអន់ខ្សោយដែរ។ អ្នកជំនាញផ្នែកសុខភាព ខ្មែរ-អាមេរិកកាំង លោកគ្រូពេទ្យ ឆាន តូច សម្ដែងការព្រួយបារម្ភ ចំពោះពលរដ្ឋខ្មែរ ដែលនឹងងាយឆ្លងជំងឺរលាកផ្លូវដង្ហើម កូវិត-១៩ ដោយសារតែប្រព័ន្ធសុខាភិបាលនៅខ្សោយបែបនេះ នៅស្របពេលរដ្ឋាភិបាលមិនបានបើកឲ្យបានទូលំទូលាយ ចំពោះស្ថិតិជនបរទេសនៅកម្ពុជា ពិសេស ជនជាតិចិន ដែលជាប្រភពចម្លងវីរុស សារ-ស៊ីអូវី-២ (SARS-COV-2) ឬកូរ៉ូណា នេះ។ លោកគ្រូពេទ្យ ឆាន តូចលើកឡើងថា ជំងឺកូរ៉ូណា នឹងអាចឆ្លងពលរដ្ឋខ្មែររាប់សែននាក់ក្នុងរយៈពេលខ្លី បើសិនជារដ្ឋាភិបាលមិនមានវិធានការទប់ស្កាត់ច្បាស់លាស់ ពីព្រោះ "ការទប់ស្កាត់មិនឲ្យជំងឺរាតត្បាតមកលើពលរដ្ឋកម្ពុជា ដោយទប់ស្កាត់មិនឲ្យជនជាតិចិន ឬក៏កប៉ាល់ចូលចតចូលមកនៅកម្ពុជានោះ មិនមែនជារឿងរើសអើង ហើយក៏មិនមែនជារឿងអមនុស្សធម៌ដែរ ប៉ុន្តែជារឿងសំខាន់ ដែលទាក់ទងនឹងអាយុជីវិតជាតិ" ។ សូមលោកអ្នកនាងចុចស្ដាប់បទសម្ភាសន៍របស់លោក ទីន ហ្សាការីយ៉ា និងលោកគ្រូពេទ្យ ឆាន តូច អំពីបញ្ហានេះ...
|
2020-02-17T11:05:00+07:00
|
rfa.org
|
https://www.rfa.org/khmer/news/health/health-expert-says-limitation-of-cambodian-health-system-cannot-see-sars-cov-2-02172020030550.html
|
0d751b79-14b1-444a-a64d-90ce1793e713
|
ក្រសួងសុខាភិបាល បដិសេធព័ត៌មានFacebook ដែលបង្ហោះថា ថ្នាក់ដឹកនាំឆ្លងជំងឺកូរ៉ូណាថ្មី
|
ក្រសួងសុខាភិបាល បានប្រកាសបដិសេធព័ត៌មានក្លែងក្លាយមួយនៅលើ Facebook ដែលបង្ហោះថា សម្តេចតេជោ ហ៊ុន សែន នាយករដ្ឋមន្រ្តី បានឆ្លងជំងឺផ្លូវដង្ហើមកូរ៉ូណាថ្មី (Covid-19) ហើយអំពាវនាវឱ្យសមត្ថកិច្ចចាត់វិធានការតាមច្បាប់ចំពោះការបំភ្លៃការពិតនេះ។ នេះបើតាមលោកស្រី ឱ វណ្ណឌីន អ្នកនាំពាក្យក្រសួងសុខាភិបាល បញ្ជាក់ប្រាប់បណ្តាញព័ត៌មាន នៅព្រឹកថ្ងៃទី១៧ ខែកុម្ភៈ ឆ្នាំ២០២០។ ការបង្ហោះព័ត៌មានក្លែងក្លាយនេះ ក្រោយពីក្រសួងសុខាភិបាលម៉ាឡេស៊ី ប្រកាសថា ខ្លួនបានរកឃើញនូវករណីជំងឺផ្លូវដង្ហើមកូរ៉ូណាថ្មី នៅលើស្រ្តីជនជាតិអាមេរិកាំងម្នាក់ អាយុ៨៣ឆ្នាំ ដែលបានធ្វើដំណើរតាមនាវាទេសចរណ៍ Westerdam ចូលមកប្រទេសកម្ពុជា ហើយបានឡើងហោះទៅកាន់ប្រទេសម៉ាឡេស៊ី កាលពីថ្ងៃទី១៥ ខែកុម្ភៈ ឆ្នាំ២០២០។ តែក្រសួងសុខាភិបាលកម្ពុជា និងម្ចាស់ក្រុមហ៊ុននាវា Westerdam បានទាមទារឱ្យរដ្ឋាភិបាលម៉ាឡេស៊ី ពិនិត្យជាថ្មីម្តងទៀតចំពោះស្រ្តីជនជាតិអាមេរិកាំង ដែលខ្លួនបានអះអាងថា ស្រ្តីនោះពុំមានរោគសញ្ញាអ្វីទាំងអស់នៅពេលចាកចេញពីកម្ពុជា ព្រោះក្រុមគ្រូពេទ្យបានត្រួតពិនិត្យយ៉ាងច្បាស់លាស់លើករណីនេះ។ សូមបញ្ជាក់ថា នៅព្រឹកថ្ងៃទី១៧ ខែកុម្ភៈ ឆ្នាំ២០២០នេះ សម្តេចនាយករដ្ឋមន្ត្រី ហ៊ុន សែន បានអញ្ជើញជាអធិបតីភាពក្នុងកិច្ចប្រជុំបូកសរុបលទ្ធផលការងារឆ្នាំ២០១៩ និងលើកទិសដៅការងារសម្រាប់ឆ្នាំ២០២០ របស់ «ក្រុមប្រឹក្សាជាតិកម្ពុជា ដើម្បីស្ត្រី» ដែលធ្វើឡើងនៅវិមានសន្តិភាព៕
|
2020-02-17T09:31:45+07:00
|
kbnnews.com
|
https://kbn.news/archives/150591
|
17598a1a-29fb-4d52-9a12-6020d1bb643a
|
BREAKING NEWS: កោះតៃវ៉ាន់រាយការណ៍ពីករណីដំបូងនៃអ្នកស្លាប់ដោយសារជំងឺ COVID-19
|
បុរសម្នាក់នៅតៃវ៉ាន់បានបាត់បង់ជីវិត ដោយសារតែជំងឺ COVID-19 ខណៈវាជាករណីស្លាប់ដំបូងនៅលើកោះនេះ។ នេះបើ តាមការដកស្រង់ការផ្សាយចេញពីសារព័ត៌មាន CNA នៅថ្ងៃអាទិត្យ ទី១៦ ខែកុម្ភៈ ឆ្នាំ២០២០។ រដ្ឋមន្រ្តីសុខាភិបាលតៃវ៉ាន់ លោក Chen Shih-chung ក្នុងសន្និសីទសារព័ត៌មានមួយធ្វើឡើងនាថ្ងៃអាទិត្យនេះ បានប្រកាសថា បុរសជាអ្នកជំងឺនោះ មានវ័យខ្ទង់៦០ឆ្នាំ ហើយមិនធ្លាប់ធ្វើដំណើរចេញពីលើកោះតៃវ៉ាន់កំឡុងពេលថ្មីៗនេះឡើយ ប៉ុន្តែគាត់មាន ជំងឺទឹកនោមផ្អែម ព្រមទាំងជំងឺថ្លើមប្រភេទ B ជាប់ខ្លួនស្រាប់។ គួរជម្រាបថា នៅកោះតៃវ៉ាន់មានករណីអ្នកឆ្លងជំងឺ COVID-19 សរុបចំនួន២០ករណី។ ក្រៅពីកោះតៃវ៉ាន់ ករណីអ្នកជំងឺ COVID-19 ដែលបានស្លាប់នៅក្រៅដែនដីចិនដីគោក (មិនរាប់ហុងកុង ម៉ាកាវ តៃវ៉ាន់) រួមមាន១ករណីនៅហុងកុង ១ករណីនៅហ្វីលីពីន ១ករណីនៅជប៉ុន និង១ករណីនៅបារាំង ខណៈចំនួនអ្នកជំងឺដែលស្លាប់ក្នុងដែនដីចិនដីគោក គឺ១,៦៦៥នាក់៕
|
2020-02-17T02:13:00+07:00
|
freshnewsasia.com
|
https://m.freshnewsasia.com/index.php/en/internationalnews/148546-2020-02-16-12-13-27.html
|
89e63283-20f9-4a7e-a1ce-30d6b5c384ee
|
រដ្ឋមន្ត្រីសុខាភិបាលកម្ពុជា ដាក់លិខិតផ្លូវការទៅរដ្ឋមន្ត្រីសុខាភិបាលម៉ាឡេស៊ីរួចហើយ ទាមទារឲ្យពិនិត្យឡើងវិញ ករណីស្ត្រីអាមេរិកម្នាក់ រកឃើញមានជំងឺ COVID-19 ក្រោយចាកចេញពីកម្ពុជា (Video inside)
|
លោក ម៉ម ប៊ុនហេង រដ្ឋមន្ត្រីក្រសួងសុខាភិបាលកម្ពុជា នៅថ្ងៃទី១៦ ខែកុម្ភៈ ឆ្នាំ២០២០នេះ បានផ្ញើលិខិតផ្លូវការរបស់ខ្លួនរួចហើយទៅកាន់ លោក Dzulkefly Ahmad រដ្ឋមន្ត្រីក្រសួងសុខាភិបាលម៉ាឡេស៊ី ដើម្បីទាមទារឲ្យអាជ្ញាធរសុខាភិបាលម៉ាឡេស៊ី ត្រួតពិនិត្យឡើងវិញយ៉ាងហ្មត់ចត់ លើករណីស្ត្រីអាមេរិកម្នាក់ ដែលប្រទេសនេះរកឃើញថាមានជំងឺ COVID-19 ក្រោយពីបានចាកចេញពីនាវាខ្នាតយក្ស Westerdam ចូលចតនៅកម្ពុជា។ ការដាក់លិខិតផ្លូវការរបស់លោក ម៉ម ប៊ុនហេង ធ្វើឡើងតាមរយៈក្រសួងការបរទេស និងសហប្រតិបត្តិអន្តរជាតិរបស់កម្ពុជា។ ពាក់ព័ន្ធការរកឃើញរបស់ម៉ាឡេស៊ីថា មានស្ត្រីជនជាតិអាមេរិក វ័យ៨៣ឆ្នាំម្នាក់ មានឆ្លងជំងឺ COVID-19, នៅថ្ងៃទី១៦ ខែកុម្ភៈនេះ ក្រសួងសុខាភិបាលកម្ពុជា បានចេញសេចក្តីប្រកាសព័ត៌មានបន្ទាន់មួយ ទាមទារឲ្យអាជ្ញាធរសុខាភិបាលម៉ាឡេស៊ី ធ្វើការត្រួតពិនិត្យឡើងវិញ។ ជាមួយគ្នានេះ ក្រុមហ៊ុន Holland American Line ដែលជាម្ចាស់នាវាទេសចរណ៍ Westerdam ក៏បានស្នើសុំឲ្យអាជ្ញាធរម៉ាឡេស៊ី ពិនិត្យឡើងវិញអំពីលទ្ធផលនៃការធ្វើតេស្តរបស់ខ្លួនផងដែរ។ បច្ចុប្បន្នក្រសួងសុខាភិបាលកម្ពុជា ក៏កំពុងតែសកម្មក្នុងការស្រាវជ្រាវ រុករកករណីសង្ស័យបុគ្គល ដែលមានវីរុស COVID-19 ក្នុងចំណោមអ្នកទេសចរណ៍ដែលនឹងត្រូវបន្ត ដំណើរតាមជើងយន្តហោះ នៅថ្ងៃទី១៦ ខែកុម្ភៈ ឆ្នាំ២០២០នេះ ដោយអនុវត្តន៍យ៉ាងហ្មត់ចត់ តាមស្តង់ដារប្រតិបត្តិ និងនិយ័តកម្មសុខាភាពអន្តរជាតិឆ្នាំ២០០៥ របស់អង្គការសុខភាពពិភពលោក មានដូចជាការវាយតម្លៃហានិភ័យ ការត្រួតពិនិត្យកំដៅ ការធ្វើតេស្តអ្នកសង្ស័យ និងការអប់រំសុខភាព ព្រមទាំងបន្តពិភាក្សាជាមួយ អង្គការសុខភាពពិភពលោក (WHO) មជ្ឈមណ្ឌលប្រយុទ្ធនឹងជំងឺឆ្លងអាមេរិក (USDCD) វិទ្យាស្ថានបាស្ទ័រកម្ពុជា (IPC) ជាបន្តទៀតនូវវិធានការក៏ដូចជាទិដ្ឋភាពបច្ចេកទេស ដើម្បីទប់ស្កាត់នូវការចម្លងវីរុសកូរ៉ូណាថ្មី នៅកម្ពុជា៕
|
2020-02-16T22:23:00+07:00
|
freshnewsasia.com
|
https://m.freshnewsasia.com/index.php/en/localnews/148530-2020-02-16-08-23-07.html
|
295d70b9-b349-4beb-a3c7-a3b7e709bfa3
|
រដ្ឋមន្ត្រីសុខាភិបាល អំពាវនាវពលរដ្ឋកុំភ័យខ្លាចហួសហេតុពេក ចំពោះជំងឺកូរ៉ូណាថ្មី និងត្រូវអនុវត្តន៍វិធានការការពារខ្លួនចំនួន៨ចំណុច (Video inside)
|
រដ្ឋមន្ត្រីក្រសួងសុខាភិបាល លោក ម៉ម ប៊ុនហេង នៅថ្ងៃទី១៦ ខែកុម្ភៈ ឆ្នាំ២០២០នេះ បានអំពាវនាវប្រជាពលរដ្ឋ សូមកុំព្រួយបារម្ភហួសហេតុពេក បន្ទាប់ពីម៉ាឡេស៉ីអះអាងថា បានរកឃើញស្ត្រីជនជាតិអាមេរិកម្នាក់ មានជំងឺរលាកសួត ដែលបង្កឡើងដោយវីរ៉ុស COVID-19 ក្រោយចាកចេញពីកម្ពុជា។ យោងតាមសេចក្តីប្រកាសព័ត៌មាន របស់ក្រសួងសុខាភិបាលដែលចេញផ្សាយនៅថ្ងៃនេះ បានដកស្រង់សំដីរបស់លោក ម៉ម ប៊ុនហេង យ៉ាងដូច្នេះថា «សូមអំពាវនាវដល់ប្រជាជពលរដ្ឋទាំងអស់ កុំឲ្យមានការភ័យខ្លាចហួសហេតុ ហើយបុគ្គលគ្រប់រូបត្រូវបន្តអនុវត្តន៍វិធានការការពារខ្លួន សំខាន់ៗជាចាំបាច់»។ ១៖ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ ២៖ ត្រូវលាងដៃឱ្យបានញឹកញាប់ (ជាមួយសាប៊ូ និងទឹកស្អាត) ឬអាល់កុលលាងដៃ ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ៣៖ ត្រូវខ្ទប់មាត់ និងច្រមុះនៅពេលក្អក ឬកណ្តាស់ ដោយកន្សែង ក្រម៉ា ឬក្រដាស។ ៤៖ ត្រូវនៅឲ្យឆ្ងាយច្រើនជាង១ម៉ែត្រ ពីបុគ្គលដែលមានរោគសញ្ញាផ្លូវដង្ហើមស្រួចស្រាវ ឬអ្នកដែលក្អក ឬកណ្តាស់ជាដើម។ ៥៖ ចៀសវាងប៉ះពាល់ជិតស្និទ្ធ ឬទៅកន្លែងមនុស្សច្រើនក្នុងករណីមិនចាំបាច់ ឬទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរណ៍។ ៦៖ ពិសារអាហារ ដែលចម្អិនបានឆ្អិនល្អ ជាពិសេសសាច់ និងស៊ុត។ ៧៖ បុគ្គលិកសុខាភិបាលដែលផ្តល់ការថែទាំអ្នកជំងឺ ត្រូវប្រកាន់ខ្ជាប់នូវវិធានការបង្ការការចម្លងរោគក្នុងគ្រឹះស្ថាន សុខាភិបាលឲ្យបានហ្មត់ចត់ និងត្រឹមត្រូវដើម្បីចៀសវាងការឆ្លងជំងឺនេះមកបុគ្គលខ្លួនឯង។ ៨៖ ប្រសិនបើសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មី ដោយមានគ្រុនក្តៅ ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍ 115 និងស្វែងរកការព្យាបាល នៅតាមមូលដ្ឋានសុខាភិបាលសាធារណៈ ដែលនៅជិតលោកអ្នក ឲ្យបានឆាប់ជាទីបំផុត។ ក្រសួងសុខាភិបាលម៉ាឡេស៉ី បានប្រកាសថា ខ្លួនបានរកឃើញនូវករណីវិជ្ជមាននៅលើខ្លួនស្រ្តីចំណាស់ម្នាក់ អាយុ៨៣ឆ្នាំ ដែលជាអ្នកដំណើរតាមនាវា Westerdam ដែលបានហោះចេញពីប្រទេសកម្ពុជា កាលពីថ្ងៃទី១៤ ខែកុម្ភៈ ឆ្នាំ២០២០ ប៉ុន្តែការពិនិត្យនោះមិនត្រូវបានរកឃើញមេរោគ Covid-19 នៅលើស្វាមីរបស់គាត់ទេ។ ពាក់ព័ន្ធនឹងករណីនេះ ក្រសួងសុខាភិបាលកម្ពុជា និងក្រុមហ៊ុន Holland American Line ដែលជាម្ចាស់នាវាទេសចរណ៍ Westerdam បានចេញសេចក្តីប្រកាសផ្លូវការមួយផងដែរ ដោយស្នើសុំឲ្យអាជ្ញាធរម៉ាឡេស៊ី ពិនិត្យឡើងវិញអំពីលទ្ធផលនៃការធ្វើតេស្តរបស់ខ្លួន។ នាវាយក្សនេះដឹកមនុស្សសរុបជាង ២២០០នាក់ ក្នុងនោះអ្នកដំណើរ ១៤៥៥នាក់ និងបុគ្គលិកកប៉ាល់ចំនួន ៨០២នាក់ បានចាកចេញពីទីក្រុងហុងកុង ប្រទេសចិន កាលពីថ្ងៃទី០១ ខែកុម្ភៈ ឆ្នាំ២០២០ ប៉ុន្តែត្រូវបានអាជ្ញាធរ កោះតៃវ៉ាន់ ហ្វីលីពីន ជប៉ុន កូរ៉េខាងត្បូង កោះហ្គាំ (អាមេរិក) និងប្រទេសថៃ បដិសេធមិនឲ្យចូលចតឡើយ ដោយសារតែការព្រួយបារម្ភថា ក្នុងចំណោមមនុស្សរាប់ពាន់នាក់នៅលើនោះ អាចមានផ្ទុកវីរុសកូរ៉ូណាថ្មី (Covid-19)៕
|
2020-02-16T21:11:00+07:00
|
freshnewsasia.com
|
https://m.freshnewsasia.com/index.php/en/localnews/148523-2020-02-16-07-11-23.html
|
bcb10612-ac58-4fa4-a5e6-09895a68dce9
|
BREAKING NEWS: ក្រសួងសុខាភិបាលកម្ពុជា នៅតែទាមទារឲ្យម៉ាឡេស៊ី ត្រួតពិនិត្យឡើងវិញយ៉ាងហ្មត់ចត់ ករណីរកឃើញស្ត្រីអាមេរិកម្នាក់ មានជំងឺ COVID-19 ក្រោយចាកចេញពីកម្ពុជា (Video inside)
|
ក្រសួងសុខាភិបាលកម្ពុជា នៅព្រឹកថ្ងៃទី១៦ ខែកុម្ភៈ ឆ្នាំ២០២០នេះ បានចេញសេចក្តីប្រកាសព័ត៌មានបន្ទាន់មួយ ដោយនៅតែទាមទារឲ្យអាជ្ញាធរសុខាភិបាលម៉ាឡេស៊ី ធ្វើការត្រួតពិនិត្យឡើងវិញ យ៉ាងហ្មត់ចត់នូវលទ្ធផលដែលបានប្រកាស នៅថ្ងៃទី១៥ ខែកុម្ភៈ ឆ្នាំ២០២០ ថាមានស្ត្រីជនជាតិអាមេរិកាំងម្នាក់ អាយុ៨៣ឆ្នាំ មានវីរុសកូរ៉ូណាថ្មី (COVID-19) ក្រោយពីបានចាកចេញពីនាវាខ្នាតយក្ស Westerdam ចូលចតនៅកម្ពុជា។ ក្រសួងសុខាភិបាលកម្ពុជា បានបញ្ជាក់ថា ខ្លួនបានធ្វើសំណើទៅក្រសួងសុខាភិបាលម៉ាឡេស៊ី ដើម្បីផ្តល់ព័ត៌មានជាក់លាក់ ជាផ្លូវការតាមរយៈក្រសួងការបរទេស និងសហប្រតិបត្តិការអន្តរជាតិកម្ពុជារួចហើយ។ ក្រសួងសុខាភិបាលបញ្ជាក់ទៀតថា បច្ចុប្បន្នក្រសួងសុខាភិបាល កំពុងតែសកម្មក្នុងការស្រាវជ្រាវ រុករកករណីសង្ស័យបុគ្គលដែលមានវីរុស COVID-19 ក្នុងចំណោមអ្នកទេសចរណ៍ដែលនឹងត្រូវបន្ត ដំណើរតាមជើងយន្តហោះ នៅថ្ងៃទី១៦ ខែកុម្ភៈ ឆ្នាំ២០២០នេះ ដោយអនុវត្តន៍យ៉ាងហ្មត់ចត់តាមស្តង់ដារប្រតិបត្តិ និងនិយ័តកម្មសុខាភាពអន្តរជាតិឆ្នាំ២០០៥ របស់អង្គការសុខភាពពិភពលោក មានដូចជាការវាយតម្លៃហានិភ័យ ការត្រួតពិនិត្យកំដៅ ការធ្វើតេស្តអ្នកសង្ស័យ និងការអប់រំសុខភាព ព្រមទាំងបន្តពិភាក្សាជាមួយអង្គការសុខភាពពិភពលោក (WHO) មជ្ឈមណ្ឌលប្រយុទ្ធនឹងជំងឺឆ្លងអាមេរិក (USDCD) វិទ្យាស្ថានបាស្ទ័រកម្ពុជា (IPC) ជាបន្តទៀតនូវវិធានការក៏ដូចជាទិដ្ឋភាពបច្ចេកទេសពាក់ព័ន្ធនឹងករណីខាងលើនេះ ដើម្បីទប់ស្កាត់នូវការចម្លងវីរុសកូរ៉ូណាថ្មី នៅកម្ពុជា។ សូមបញ្ជាក់ថា ក្រសួងសុខាភិបាលម៉ាឡេស៊ី បានប្រកាសថា ខ្លួនបានរកឃើញនូវករណីវិជ្ជមាននៅលើខ្លួនស្រ្តីចំណាស់អ្នកដំណើរតាមនាវា Westerdam ម្នាក់ អាយុ៨៣ឆ្នាំ ដែលបានហោះចេញពីប្រទេសកម្ពុជា កាលពីថ្ងៃទី១៤ ខែកុម្ភៈ ឆ្នាំ២០២០ ប៉ុន្តែការពិនិត្យនោះមិនត្រូវបានរកឃើញមេរោគ Covid-19 នៅលើស្វាមីរបស់គាត់ទេ។ នាវាទេសចរណ៍ខ្នាតយក្សរបស់អាមេរិក Westerdam បានចូលសំចតនៅកំពង់ផែក្រុងព្រះសីហនុ នាព្រឹកថ្ងៃទី១៣ ខែកុម្ភៈ ឆ្នាំ២០២០ ក្រោយទទួលបានការអនុញ្ញាតពី សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ នាវាយក្សនេះដឹកមនុស្សសរុបជាង ២២០០នាក់ ក្នុងនោះអ្នកដំណើរ ១៤៥៥នាក់ និងបុគ្គលិកកប៉ាល់ចំនួន ៨០២នាក់ បានចាកចេញពីទីក្រុងហុងកុង ប្រទេសចិន កាលពីថ្ងៃទី០១ ខែកុម្ភៈ ឆ្នាំ២០២០ ប៉ុន្តែត្រូវបានអាជ្ញាធរ កោះតៃវ៉ាន់ ហ្វីលីពីន ជប៉ុន កូរ៉េខាងត្បូង កោះហ្គាំ (អាមេរិក) និងប្រទេសថៃ បដិសេធមិនឲ្យចូលចតឡើយ ដោយសារតែការព្រួយបារម្ភថា ក្នុងចំណោមមនុស្សរាប់ពាន់នាក់នៅលើនោះ អាចមានផ្ទុកវីរុសកូរ៉ូណាថ្មី (Covid-19)៕
|
2020-02-16T19:20:00+07:00
|
freshnewsasia.com
|
https://m.freshnewsasia.com/index.php/en/localnews/148519-2020-02-16-05-20-39.html
|
419eae0d-d0cf-452a-bfaf-d540b5edb2ee
|
អាជ្ញាធរម៉ាឡេស៊ីបញ្ជាក់ថា អ្នកដំណើរអាមេរិកម្នាក់ ដែលទៅពីកម្ពុជា ពិតជាមានមានវីរុសកូរ៉ូណា ក្រោយធ្វើតេស្តពីរដង
|
អាជ្ញាធរប្រទេសម៉ាឡេស៊ីប្រកាសបញ្ជាក់ថា លទ្ធផលធ្វើតេស្តពីរដងលើអ្នកដំណើរជនជាតិអាមេរិកម្នាក់ ដែលចុះពីកប៉ាល់ Westerdam ដែលចូលចតនៅក្រុងព្រះសីហនុនោះ នៅតែរកឃើញថា មានមេរោគកូរ៉ូណាថ្មី ឬបង្កជំងឺ កូវីត-១៩ ពេលទៅដល់ប្រទេសម៉ាឡេស៊ី។ ការធ្វើតេស្តពីរដងនេះ គឺបន្ទាប់ពីក្រសួងសុខាភិបាលកម្ពុជាមិនអស់ចិត្ត និងទាមទារឲ្យអាជ្ញាធរម៉ាឡេស៊ីពិនិត្យសាឡើងវិញ។ ឧបនាយករដ្ឋមន្ត្រីម៉ាឡេស៊ី អ្នកស្រី វ៉ាន់ អាហ្សីហ្សា វ៉ាន់ អ៊ីស្មែល (Dr. Wan Azizah Wan Ismail) ថ្លែងការពារលទ្ធផលរកឃើញវីរុសកូរ៉ូណាលើស្ត្រីអាមេរិកវ័យ ៨៣ឆ្នាំនោះថា ការធ្វើតេស្ត គឺធ្វើឡើងតាមស្តង់ដារពិភពលោក (World Class)។ អ្នកស្រីបន្តថា ស្រ្តីចំណាស់ម្នាក់នោះ ត្រូវបានធ្វើតេស្តពីរលើក ហើយលទ្ធផល គឺវិជ្ជមានទាំងពីរលើក។ មន្ត្រីជាន់ខ្ពស់ប្រទេសម៉ាឡេស៊ីរូបនេះ ក៏ប្រកាសហាមមិនឲ្យអ្នកដំណើរលើនាវា វ៉េស្ទើដាម (Westerdam) ដែលកំពុងស្ថិតក្នុងប្រទេសកម្ពុជានៅឡើយនោះ ធ្វើដំណើរចូលប្រទេសម៉ាឡេស៊ីទៀត ដោយសារតែទាក់ទងនឹងអ្នកមានវីរុសឆ្លងដ៏កាចសាហាវមួយនេះ។ ការអះអាងរបស់មន្ត្រីជាន់ខ្ពស់ម៉ាឡេស៊ីនេះ គឺបន្ទាប់ពីក្រសួងសុខាភិបាលកម្ពុជា បង្ហាញការមិនអស់ចិត្ត និងថែមទាំងបានដាក់លិខិតស្នើសុំឲ្យប្រទេសម៉ាឡេស៊ី ពិនិត្យឡើងវិញអំពីលទ្ធផលនៃការធ្វើតេស្តលើស្ត្រីជនជាតិអាមេរិករូបនោះ ដើម្បីឲ្យមានភាពសុក្រឹត។ ការមិនអស់ចិត្តនេះ ដោយក្រសួងសុខាភិបាលកម្ពុជា អះអាងថា មុននឹងចាកចេញពីកម្ពុជា ស្ត្រីជនជាតិអាមេរិករូបនោះ រួមទាំងអ្នកដំណើរផ្សេងទៀត ត្រូវបានក្រសួងពិនិត្យយ៉ាងល្អិតល្អន់ និងបានធ្វើការជាមួយអង្គការសុខភាពពិភពលោក ប៉ុន្តែរកមិនឃើញមានរោគសញ្ញាជំងឺរលាកផ្លូវដង្ហើម កូវិត១៩ នេះទេ។ អាស៊ីសេរីបានព្យាយាមទាក់ទងអ្នកនាំពាក្យក្រសួងសុខាភិបាលកម្ពុជា លោក លី សូវ៉ាន់ ជាច្រើន លើកតែពុំមានអ្នកទទួលទូរស័ព្ទ។ រីឯស្ថានទូតអាមេរិកប្រចាំកម្ពុជា ប្រកាសថា ខ្លួនបានដឹងអំពីសេចក្ដីរាយការណ៍នានា ដែលថា អ្នក ដំណើរជនជាតិអាមេរិកម្នាក់ ត្រូវបានធ្វើតេស្តនៅប្រទេសម៉ាឡេស៊ី រកឃើញមានជំងឺ កូវិដ១៩ បន្ទាប់ពីចាកចេញពីកប៉ាល់ វេស្ទ័រដាម (Westerdam) ដែលចូលចតនៅប្រទេសកម្ពុជា កាលពីថ្ងៃទី១៤ កុម្ភៈ។ ស្ថានទូតអាមេរិក កំពុងសម្របសម្រួលជាមួយអាជ្ញាធរកម្ពុជា និងស្ថានទូតសហរដ្ឋអាមេរិកប្រចាំតំបន់ និងក្រុមហ៊ុនកប៉ាល់នោះ ដើម្បីធានាថា ពលរដ្ឋអាមេរិកទាំងនោះទទួលបានជំនួយជ្រោមជ្រែងនានា។ ក្រសួងសុខាភិបាលប្រទេសម៉ាឡេស៊ី កាលពីថ្ងៃទី១៥ ខែកុម្ភៈ បានរកឃើញរោគសញ្ញាជំងឺរលាក ផ្លូវដង្ហើម កូវិត១៩ (Covid-19) នេះ នៅលើស្រ្តីជនជាតិអាមេរិក វ័យ ៨៣ឆ្នាំ ដែលធ្វើដំណើររួមគ្នាជាមួយអ្នកដំណើរ ១៤៤នាក់ផ្សេងទៀត តាមជើងយន្តហោះពីភ្នំពេញទៅប្រទេសម៉ាឡេស៊ី កាលពីថ្ងៃទី១៤ កុម្ភៈ។ មនុស្សទាំង ១៤៥នាក់នេះ ស្ថិតក្នុងចំណោមអ្នកដំណើរ ១.៤៥៥នាក់ និងបុគ្គលិក ៨០២នាក់នៅលើកប៉ាល់ វ៉េស្ទើរដាម (Westerdam) ដែលរបបក្រុងភ្នំពេញអនុញ្ញាតឲ្យចូលចតនៅកំពង់ផែក្រុងព្រះសីហនុ និងបន្តដំណើរតាមជើងយន្តហោះ ទៅកាន់ប្រទេសរៀងៗ ខ្លួន។ កប៉ាល់ទេសចរណ៍មួយនេះ បានចាកចេញពីទីក្រុងហុងកុង ប្រទេសចិន កាលពីថ្ងៃទី១ ខែកុម្ភៈ ប៉ុន្តែមានប្រទេសចំនួន៥ បដិសេធមិនឱ្យចូលចតឡើយ ព្រោះខ្លាចក្នុងចំណោមមនុស្សរាប់ពាន់នាក់នៅលើកប៉ាល់នោះ មានផ្ទុកមេរោគវីរុសបង្ករលាកផ្លូវដង្ហើម កូវីត១៩ (Covid-19)។ លោក ហ៊ុន សែន មិន ត្រឹមតែនាវានេះចូលចតនៅកម្ពុជានោះទេ លោកថែមទាំងទទួលដោយផ្ទាល់ និងប្រកាសឲ្យអ្នកទេសចរទាំងនោះ អាចស្នាក់នៅកម្ពុជា និងដើរកម្សាន្តគ្រប់ទីកន្លែង។ លោក ហ៊ុន សែន ទាំងអំពាវ នាវកុំឲ្យប្រជាពលរដ្ឋកម្ពុជា ជាពិសេស តាមសណ្ឋាគារ និងភោជនីយដ្ឋាន មិនត្រូវរើសអើង និងភ័យខ្លាចនោះទេ។ នាយកប្រតបត្តិអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ មានប្រសាសន៍ថា នៅពេលដែលអ្នកដំណើរត្រូវបានរកឃើញថា មានវីរុសបង្កជំងឺ កូវីត១៩ ក្រោយការចាកចេញពីកម្ពុជានេះ ធ្វើឲ្យមានការចោទសួរយ៉ាងខ្លាំងទៅលើសមត្ថភាពរបស់ក្រសួងសុខាភិបាលកម្ពុជា។ ទន្ទឹមគ្នានេះ លោកយល់ថា រដ្ឋាភិបាលកម្ពុជា ត្រូវតែផ្សព្វផ្សាយឲ្យប្រជាពលរដ្ឋមានការប្រុងប្រយ័ត្នខ្ពស់ ដូចជា ការពាក់ម៉ាស់ការពារជាដើម ពោលគឺមិនត្រូវលើកទឹកចិត្តកុំឲ្យពលរដ្ឋពាក់ម៉ាស់ការពារនោះទេ ព្រោះវីរុសប្រភេទថ្មីនេះ មានការឆ្លងឆាប់រហ័ស សូម្បីតែគ្រួពេទ្យនៅប្រទេសចិនជាង ១ពាន់ ៧រយនាក់ ក៏បានឆ្លង និងគ្រោះថ្នាក់ដល់អាយុជីវិតដែរ៖ « នេះមិនមែនជាករណីទីមួយទេ ដែលអ្នកធ្វើដំណើរមានផ្ទុកជំងឺរលាកផ្លូវដង្ហើម កូវិត-១៩ នេះ ត្រូវបានរកឃើញ ក្រោយចាកចេញពីប្រទេសកម្ពុជា។ កាលពីចុងខែមករា មានជនជាតិចិន ៣នាក់ ត្រូវបានរកឃើញថា មានជំងឺនេះ ក្រោយចាកចេញពីប្រទេសកម្ពុជាដែរ។ អង្គការសុខភាពពិភពលោក ធ្លាប់ប្រកាសពីការព្រួយបារម្ភថា ប្រទេសដែលមានប្រព័ន្ធសុខាភិបាល ទន់ខ្សោយ អាចមិនមានសមត្ថភាពរកឃើញវីរុសប្រភេទថ្មីនេះទេ។ ដើម្បីចូលរួមទប់ស្កាត់ជំងឺរលាកផ្លូវដង្ហើម កូវិត១៩ នេះ ស្ថានទូតប្រទេសជប៉ុន ក៏បានប្រកាសផ្តល់សម្ភារៈ ៤ប្រភេទដល់កម្ពុជា ក្នុងមានដូចជាអាវបំពង់ជាង ៩ពាន់ (៩.៣៦០) ឈុត អាកុលសម្អាតដៃ វ៉ែនតាការពារសុវត្ថិភាពចំនួន ៥៤០ និងស្រោមដៃជាង ២ម៉ឺន ៤ពាន់ (២៤.៤០០) គូ។ គិតត្រឹមថ្ងៃ១៦ ខែកុម្ភៈជំងឺរលាកផ្លូវដង្ហើម កូវិត១៩ ដែលបង្កឡើងដោយមេរោគវីរុស សារស៊ីអូវី២ (SARS-Cov-2) ដែលមានប្រភពរីករាលដាលពីក្រុងវូហាន ប្រទេសចិន បានសម្លាប់មនុស្សកើនដល់ជាង ១ពាន់ ៦រយ (១.៦៦៩) នាក់ហើយ ខណៈអ្នកឆ្លងកើនដល់ជិត ៧ម៉ឺន (៦៩.២៦៤) នាក់។ អ្នកឆ្លង និងស្លាប់ភាគច្រើន គឺនៅប្រទេសចិន។ វីរុសនេះ បានឆ្លងរីករាលដាលដល់ប្រទេសជិត ៣០ទៀត នៅលើពិភពលោក។ ប្រទេសមួយចំនួន រឹតបន្តឹងអ្នកធ្វើដំណើរពីប្រទេសចិន ដើម្បីទប់ស្កាត់វីរុសដ៏កាចសាហាវនេះ ហើយមានតែរដ្ឋាភិបាលកម្ពុជានោះទេ ដែលបង្ហាញជំហរមិនព្រួយបារម្ភ និងស្វាគមន៍អ្នកដំណើរទាំងអស់ដូចធម្មតា ទោះបីជាប្រព័ន្ធសុខាភិបាលកម្ពុជា រងការរិះគន់ថា នៅទន់ខ្សោយក្តី៕
|
2020-02-16T19:20:00+07:00
|
rfa.org
|
https://www.rfa.org/khmer/news/health/malaysia-authority-reconfirms-the-positive-test-of-covid-19-from-an-american-passenger-from-cambodia-02162020065954.html
|
5497bf2a-7ff8-4921-bb90-e454b061cca8
|
អ្នកជំងឺជិត១ម៉ឺននាក់នៅចិនចាកចេញពីមន្ទីរពេទ្យ ក្រោយជាសះស្បើយពីវីរុស COVID-19
|
អ្នកជំងឺសរុប៩,៤១៩នាក់ដែលឆ្លងវីរុសកូរ៉ូណា COVID-19 នៅក្នុងប្រទេសចិន ត្រូវបានអនុញ្ញាតឲ្យចេញពីមន្ទីរពេទ្យ ក្រោយពួកគេបានជាសះស្បើយឡើងវិញ។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មាន ស៊ីនហួរ នៅថ្ងៃអាទិត្យ ទី១៦ ខែកុម្ភៈ ឆ្នាំ២០២០។ យោងតាមរបាយការណ៍ប្រចាំថ្ងៃរបស់គណៈកម្មការសុខាភិបាលជាតិចិន (ក្រសួងសុខាភិបាលប្រទេសចិន) សម្រាប់ថ្ងៃអាទិត្យនេះ មនុស្សចំនួន១,៣២៣នាក់ទៀត កាលពីថ្ងៃសៅរ៍ម្សិលមិញ បានចេញពីមន្ទីរពេទ្យក្រោយជាសះស្បើយពីជំងឺ ដែលបង្កឡើងដោយ វីរុស COVID-19។ គួរជម្រាបថា បើតាមរបាយការណ៍ខាងលើដដែល គិតត្រឹមថ្ងៃសៅរ៍ម្សិលមិញ មនុស្សសរុប១,៦៦៥នាក់បានស្លាប់ដោយសារវីរុស COVID-19 ហើយ៦៨,៥០០នាក់បានឆ្លងវីរុសនេះ នៅតាមខេត្ត-តំបន់ស្វយ័តចំនួន៣១របស់ប្រទេសចិន គឺទូទាំងតំបន់ចិនដីគោក ទាំងមូល (មិនគិតហុងកុង ម៉ាកាវ និងតៃវ៉ាន់)៕
|
2020-02-16T18:16:00+07:00
|
freshnewsasia.com
|
https://m.freshnewsasia.com/index.php/en/internationalnews/148516-2020-02-16-04-16-30.html
|
493ae9e5-b83b-4310-ae47-6d6f2a672089
|
ជប៉ុនផ្តល់ជំនួយសម្ភារបរិក្ខារពេទ្យដល់កម្ពុជា ដើម្បីបង្ការជំងឺ Covid-19
|
ជាផ្នែកមួយនៃកិច្ចខិតខំប្រឹងប្រែង ក្នុងការប្រយុទ្ធប្រឆាំងនឹងការឆ្លងជំងឺ Covid-19 នៅលើសកលលោក រាជរដ្ឋាភិបាលជប៉ុន បានសម្រេចផ្តល់ជូនរាជរដ្ឋាភិបាលកម្ពុជា នូវសម្ភារបរិក្ខារពេទ្យដែលរួមមាន អាវបំពង់ អាកុលសម្អាតដៃ វ៉ែនតាការពារសុវត្ថិភាព និងស្រោមដៃជាដើម។ នេះបើយោងតាមសេចក្តីប្រកាសព័ត៌មាន របស់ស្ថានទូតជប៉ុនប្រចាំកម្ពុជា ដែលអង្គភាពព័ត៌មាន Fresh News ទទួលបាននៅថ្ងៃទី១៦ ខែកុម្ភៈ ឆ្នាំ២០២០នេះ។ បើតាមសេចក្តីប្រកាសព័ត៌មាននេះ បានឲ្យដឹងថា ជប៉ុនបានផ្តល់អាវបំពង់ ៩,៣៦០សម្រាប់ អាកុលសម្អាតដៃ៤៨០ វ៉ែនតាការពារសុវត្ថិភាព៥៤០ និងស្រោមដៃ២៤,៤០០គូ ជាដើម។ សម្ភារទាំងនេះ គឺជាផ្នែកមួយនៃឧបករណ៍ការពារខ្លួនដែលមូលនិធិអាស៉ី-អឺរ៉ុប (ASEF) បានស្ដុកទុកក្រោមការឧបត្ថម្ភរបស់រដ្ឋាភិបាលជប៉ុន ហើយនឹងត្រូវផ្ញើមកដល់កម្ពុជាពីឃ្លាំងនៅប្រទេសសឹង្ហបុរី ដោយមានការសម្របសម្រួលពីការិយាល័យអង្គការសុខភាពពិភពលោក ប្រចាំតំបន់ប៉ាស៊ីហ្វិចខាងលិច (WPRO)។ ស្ថានទូតជប៉ុនបានគូសបញ្ជាក់ថា ។ សូមបញ្ជាក់ថា មូលនិធិអាស៉ី-អឺរ៉ុប (ASEF) ត្រូវបានបង្កើតឡើងនៅឆ្នាំ១៩៩៦ នៅប្រទេសសឹង្ហបុរី ជាអង្គភាពអចិន្ត្រៃយ៍មួយនៃកិច្ចប្រជុំអាស៉ី-អឺរ៉ុប (ASEM) ដែលមានសកម្មភាពជាច្រើនផ្ដោតទៅលើវិស័យវប្បធម៌-សង្គម៕
|
2020-02-16T18:12:00+07:00
|
freshnewsasia.com
|
https://m.freshnewsasia.com/index.php/en/localnews/148515-2020-02-16-04-12-57.html
|
9abc1d21-80a2-48f9-a332-ab4bb6ce28e5
|
បក្សប្រឆាំងអំពាវនាវឱ្យពលរដ្ឋខ្មែរការពារខ្លួនពីជំងឺរលាកផ្លូវដង្ហើមដោយសារគ្មានវិធានការត្រឹមត្រូវពីលោក ហ៊ុន សែន
|
គណបក្សសង្គ្រោះជាតិអំពាវនាវឱ្យពលរដ្ឋខ្មែរទាំងអស់ ការពារខ្លួនដោយខ្លួនឯង ក្រោយលោក ហ៊ុន សែន មិនបានចាត់វិធានការត្រឹមត្រូវ ដើម្បីការពារសុវត្ថិភាព និងសុខុមាលភាពរបស់ប្រជាពលរដ្ឋ ពីការឆ្លងជំងឺរលាកផ្លូវដង្ហើម កូវិត-១៩ នេះ។ នៅក្នុងសេចក្តីអំពាវនាវ ចេញកាលពីរាត្រី ថ្ងៃទី១៥ ខែ កុម្ភៈ គណបក្សសង្គ្រោះជាតិ លើកឧទាហរណ៍នៃការមិនយកចិត្តទុកដាក់ត្រឹមត្រូវរបស់របបក្រុងភ្នំពេញ ដូចជាការទុកឱ្យពលរដ្ឋខ្មែរបន្តរស់នៅកន្លែងផ្ទុះមេរោគ គឺទីក្រុងវូហាន និងទុកបន្តឱ្យមានជើងហោះហើរជាមួយប្រទេសចិន ព្រមទាំងឱ្យពលរដ្ឋចិនរាប់ពាន់នាក់ពីទីក្រុងវូហាន ចូលមកកាន់ប្រទេសកម្ពុជា និងធ្វើដំណើរដោយសេរី ពេញផ្ទៃប្រទេស ដោយគ្មានត្រួតពិនិត្យសុខភាពអ្នកទាំងនោះ។ ជាងនេះទៅទៀត គណបក្សសង្គ្រោះជាតិ លើកយកករណីនៃការរកឃើញជំងឺរលាកផ្លូវដង្ហើមនេះ នៅលើស្ត្រីអាមេរិកវ័យ ៨៣ ឆ្នាំ ដែលជាអ្នកដំណើរលើកប៉ាល់ Westerdam នោះ។ គណបក្សនេះ បន្ថែមថា លោក ហ៊ុន សែន ថែមទាំងគំរាមកំហែង និងព្រមានចាប់ខ្លួនប្រជាពលរដ្ឋខ្មែរណា ដែលហ៊ាននិយាយពីការផ្ទុះរីករាលដាលនៃជំងឺនេះ និងមិនលើកទឹកចិត្តឱ្យប្រជាពលរដ្ឋខ្មែររកវិធីការពារខ្លួន ដូចជាការប្រើម៉ាស់ជាដើម។ អាជ្ញាធរកម្ពុជា នៅតែបន្តឱ្យជនជាតិហូរចូលកម្ពុជា ស្របពេលប្រទេសចិនឯណោះ បានបិទទីក្រុងជាច្រើន ដើម្បីបង្ការបញ្ហានេះ។ ដោយសារមូលហេតុទាំងនេះ គណបក្សប្រឆាំងអំពាវនាវឱ្យពលរដ្ឋខ្មែរ ប្រុងប្រយ័ត្នខ្ពស់ជាប់ជានិច្ច និងប្រកាន់ខ្ជាប់នូវវិធានការអនាម័យផ្ទាល់ខ្លួនឱ្យបានខ្ជាប់ខ្ជួន ដើម្បីការពារខ្លួនពីការឆ្លងមេរោគនេះ៕
|
2020-02-16T18:10:00+07:00
|
rfa.org
|
https://www.rfa.org/khmer/news/health/cnrp-call-for-people-take-care-of-Covid19-02162020060650.html
|
ed6783aa-8cdb-49eb-8b7b-b1206934ade6
|
ក្រសួងសុខាភិបាលម៉ាឡេស៊ី បានរកឃើញស្រ្ដីជនជាតិអាមេរិក មានផ្ទុកវីរុស COVID-19 ខណៈក្រសួងសុខាភិបាលកម្ពុជា ស្នើឲ្យមានការពិនិត្យឡើងវិញ ដើម្បីឲ្យមានភាពសុក្រិត
|
កាលពីថ្ងៃទី១៥ ខែកុម្ភៈ ឆ្នាំ២០២០ ក្រសួងសុខាភិបាលម៉ាឡេស៊ី បានចេញសេចក្ដីប្រកាសព័ត៌មានថា មានស្រ្ដីជនជាតិអាមេរិក វ័យ៨៣ឆ្នាំ មានផ្ទុកវីរុស COVID-19 ស្រ្ដីនោះគឺជាមនុស្សនៅក្នុងចំនោមអ្នកដំណើរដែលបានចាកចេញពីនាវាទេសចរណ៌ខ្នាតយក្ស Westerdam ដែលកម្ពុជាបានអនុញ្ញាតឲ្យចូលចតនៅកំពង់ផែក្រុងព្រះសីហនុ កាលពីថ្ងៃទី១៣ ខែកុម្ភៈ ឆ្នាំ២០២០ បន្ទាប់ពីត្រូវបានបដិសេធដោយប្រទេសមួយចំនួនមិនឲ្យចូលចត។ នេះបើយោងតាមការចុះផ្សាយរបស់សារព័ត៌មាន ។ អគ្គនាយកសុខាភិបាលម៉ាឡេស៊ីលោក Noor Hisham Abdullah មានប្រសាសន៍ថា“ រដ្ឋាភិបាលកម្ពុជាបានអនុញ្ញាតឱ្យអ្នកដំណើរ និងសមាជិកនាវិកទាំងអស់វិលត្រឡប់ទៅប្រទេសកំណើតវិញបន្ទាប់ពីបានប្រកាសថាការត្រួតពិនិត្យសុខភាពត្រូវបានអនុវត្តយ៉ាងត្រឹមត្រូវម៉ត់ចត់” ។ លោកបានអះអាងទៀតថា ក្នុងចំណោមអ្នកដំណើរ ១៤៥នាក់ នៃនាវាទេសចរណ៍ដែលបានធ្វើដំណើរទៅកាន់ប្រទេសម៉ាឡេស៊ីកាលពីថ្ងៃសុក្រ នោះនាងនិងប្ដីត្រូវបានគេរកឃើញមានរោគសញ្ញាវីរុស COVID-19 បន្ទាប់ពីបានធ្វើដំណើរមកដល់អាកាសយានដ្ឋានអន្តរជាតិគូឡាឡាំពួរ។ ភ្លាមៗនោះក្រសួងសុខាភិបាលម៉ាឡេស៊ី បានបញ្ជូនពួកគេទៅកាន់មន្ទីរពេទ្យ Sungai Buloh ដើម្បីធ្វើការត្រួតពិនិត្យបន្តទៀត លទ្ធផលក៏បានបង្ហាញថាប្ដីអាយុ៨៥ឆ្នាំ គឺអវិជ្ជមាន ចំណែកនាងគឺវិជ្ជមាន ហើយឥឡូវនេះស្ថានភាពសុខភាពរបស់នាងមានអាការៈល្អទេ ប៉ុន្តែនាងត្រូវបានគេដាច់ឲ្យនៅដាច់ដោយឡែកពីគេដើម្បីរង់ចាំពិនិត្យមើលបន្តទៀត។ នេះបើតាមការការលើកឡើងរបស់លោកNoor Hisham Abdullah ។ ជាមួយគ្នានេះដែរ ក្រសួងសុខាភិបាលកម្ពុជា មានការមិនអស់ចិត្តចំពោះលទ្ធផលដែលបានបង្ហាញបែបនេះ ពីព្រោះខ្លួនបានពិនិត្យច្បាស់ទៅលើភ្ញៀវទេសចរចំនួន២០នាក់ គឺគ្មាននរណាម្នាក់គ្មានវីរុសកូរ៉ូណា COVID 19 ទេ។ ដើម្បីឲ្យមានភាពសុក្រិត ក្រសួងក៏បានចេញសេចក្ដីប្រកាសព័ត៌មានទាំងកណ្តាលអធ្រាត្រ នៅថ្ងៃទី១៥ ខែកុម្ភៈ ក្រសួងសុខាភិបាលកម្ពុជា ស្នើឲ្យអាជ្ញាធរម៉ាឡេស៊ី «ពិនិត្យឡើងវិញ» អំពីលទ្ធផលនៃការធ្វើតេស្ត៍លើស្ត្រីជនជាតិអាមេរិករូបនោះ ៕
|
2020-02-16T09:53:19+07:00
|
kbnnews.com
|
https://kbn.news/archives/150548
|
6ec0c7e1-9401-43f0-967b-cc5472209c42
|
អ្នកដំណើរលើកប៉ាល់ Westerdam ដែលលោក ហ៊ុន សែន ទៅទទួល មានផ្ទុកជំងឺរលាកផ្លូវដង្ហើមកូវិត១៩
|
No Content
|
2020-02-15T23:30:00+07:00
|
rfa.org
|
https://www.rfa.org/khmer/news/health/a-US-passenger-from-Cambodia-infected-Coronavirus-02152020112425.html
|
22be89a9-c92e-4fdc-b53a-dd42de5d24e3
|
ពលរដ្ឋ២០០នាក់ នៅខណ្ឌឫស្សីកែវ ទទួលការពិនិត្យព្យាបាលជំងឺភ្នែក ដោយឥតគិតថ្លៃពីក្រុមគ្រូពេទ្យមូលនិធិ នៃសមាគមចក្ខុខ្មែរ
|
ប្រជាពលរដ្ឋរស់នៅសង្កាត់ទាំង៧ នៃមូលដ្ឋានខណ្ឌឫស្សីកែវ ចំនួន២០០នាក់ ទទួលបានវ៉ែនតា ថ្នាំសង្កូវមួយចំនួន និងសេវាពិនិត្យព្យាបាលវះកាត់ជំងឺភ្នែក ដោយឥតគិតថ្លៃ ពីក្រុមគ្រូពេទ្យមូលនិធិ នៃសមាគមចក្ខុខ្មែរ ដឹកនាំដោយលោក វ៉ាន់ វណ្ណថា ទីប្រឹក្សាក្រសួងប្រៃសណីយ៍ និងទូរគមនាគមន៍ ក្រោមការចូលរួមសំណេះសំណាលពីលោក ជា ពិសី អភិបាលខណ្ឌ និងជាសមាជិកក្រុមលេខាសម្ដេចតេជោ ហ៊ុន សែន នាយករដ្ឋមន្ត្រីកម្ពុជា ស្ថិតនៅសាលាខណ្ឌ នាព្រឹកថ្ងៃទី១៥ ខែកុម្ភៈ ឆ្នាំ២០២០នេះ។ ពិធីចែកវ៉ែនតា ថ្នាំសង្កូវ និងពិនិត្យព្យាបាលជំងឺភ្នែក ជូនប្រជាពលរដ្ឋ ដោយឥតគិតថ្លៃ ពីក្រុមគ្រូពេទ្យមូលនិធិ នៃសមាគមចក្ខុខ្មែរ ខាងលើនេះ ក៍មានការចូលរួម ពីកញ្ញា ឡូវីស អ៉ីវ៉ាន់ និងលោកវេជ្ជបណ្ឌិត តំណាងសមាគមចក្ខុខ្មែរ និងលោកស្រី អាន ផល្លា ប្រធានអនុសាខាសមាគមនារីកម្ពុជា ដើម្បីសន្តិភាព និងអភិវឌ្ឍន៍ខណ្ឌ, លោកស្រី សួស សូលីដា អភិបាលរងខណ្ឌ និងមន្ត្រីពាក់ព័ន្ធមួយចំនួនទៀត។ ក្នុងពិធីនេះ លោក ជា ពិសី បានជម្រុញប្រជាពលរដ្ឋ ឲ្យថែទាំសុខភាពឲ្យបានល្អ ដើម្បីរងចាំមើលការអភិវឌ្ឍន៍ប្រទេសលើគ្រប់វិស័យ ក្រោមដំបូលសន្តិភាព «អរគុណសន្តិភាព» គឺអរគុណសម្ដេចតេជោ ហ៊ុន សែន នាយករដ្ឋមន្ត្រីកម្ពុជា ក្រៅពីការថ្លែងអំណរគុណដល់ មូលនិធិ នៃសមាគមចក្ខុខ្មែរ និងក្រុមគ្រូពេទ្យទាំងអស់ យ៉ាងធំធេងជាទីបំផុត ដែលបានលះបង់ពេលវេលា និងធន់ធាន អញ្ជើញចុះមកពិនិត្យ និងព្យាបាលសុខភាពភ្នែក ដោយឥតគិតថ្លៃ ជូនដល់បងប្អូនប្រជាពលរដ្ឋក្រីក្រ នៅមូលដ្ឋានខណ្ឌឫស្សីកែវ ដែលនេះជាការបង្ហាញពីសមានចិត្តដ៍ថ្លៃថ្លា និងជាសកម្មភាពមនុស្សធម៌ដ៍ប្រពៃមួយ សម្រាប់ប្រជាពលរដ្ឋទូទៅ៕
|
2020-02-15T22:40:00+07:00
|
freshnewsasia.com
|
https://m.freshnewsasia.com/index.php/en/localnews/148483-2020-02-15-08-40-34.html
|
6f51c404-555e-4d12-a9f9-16997edf83bc
|
ប្រមុខការទូតកម្ពុជា នឹងចូលរួមកិច្ចប្រជុំរដ្ឋមន្រ្តីការបរទេសមេគង្គ-ឡានឆាង និងកិច្ចប្រជុំពិសេសរដ្ឋមន្រ្តីការបរទេសអាស៊ាន-ចិន ស្តីពីជំងឺកូរ៉ូណា នៅប្រទេសឡាវ សប្តាហ៍ ក្រោយ
|
ឧបនាយករដ្ឋមន្ត្រី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិ នឹងដឹកនាំគណៈប្រតិភូ ទៅចូលរួមកិច្ចប្រជុំរដ្ឋមន្រ្តីការបរទេសមេគង្គ-ឡានឆាង លើកទី៥ និងកិច្ចប្រជុំពិសេសរដ្ឋមន្រ្តីការបរទេសអាស៊ាន-ចិន ស្តីពីជំងឺឆ្លងផ្លូវដង្ហើមកូរ៉ូណា (COVID-19) នៅទីក្រុងវៀងចន្ទន៍ ប្រទេសឡាវ ចាប់ពីថ្ងៃទី១៩ ដល់ថ្ងៃទី ២០ ខែកុម្ភៈ ឆ្នាំ២០២០។ នេះបេីតាមការប្រកាសក្រសួងការបរទេស។ ដំណើរទៅចូលរួមកិច្ចប្រជុំរបស់ប្រមុខការទូតកម្ពុជា ធ្វើឡើងតបតាមការអញ្ជើញរបស់លោក សាលើមសៃ គុំម៉ាស៉ីត រដ្ឋមន្រ្តីការបរទេសឡាវ។ នេះបើយោងតាមការប្រកាសរបស់ក្រសួងការបរទេស ដែលអង្គភាពព័ត៌មាន Fresh News។ កិច្ចប្រជុំរដ្ឋមន្រ្តីការបរទេសមេគង្គ-ឡានឆាងលើកទី៥ នឹងពិនិត្យមើលឡើងវិញនូវវឌ្ឍនភាពក្រោយកិច្ចប្រជុំរដ្ឋមន្រ្តីការបរទេសមេគង្គ-ឡានឆាងលើកទី៤ ដែលបានរៀបចំឡើងកាលពីខែធ្នូ ឆ្នាំ២០១៨ ពិភាក្សាពីទិសដៅអនាគតរបស់កិច្ចសហប្រតិបត្តិការនេះក្នុងគោលដៅជំរុញការអភិវឌ្ឍប្រកបដោយចីរភាព និងត្រៀមរៀបចំកិច្ចប្រជុំកំពូលមេគង្គ-ឡានឆាង លើកទី៣ នាពេលអនាគតដ៏ខ្លីខាងមុខនេះ។ កិច្ចប្រជុំពិសេសរដ្ឋមន្រ្តីការបរទេសអាស៊ាន-ចិន ស្តីពីជំងឺឆ្លងផ្លូវដង្ហើមកូរ៉ូណា នឹងពិភាក្សាផ្លាស់ប្តូរយោបល់រិះរកមធ្យោបាយ និងរបៀបថ្មីៗដែលមានប្រសិទ្ធភាព ដើម្បីប្រយុទ្ធប្រឆាំងនិងរីករាលដាលនៃជំងឺឆ្លងផ្លូវដង្ហើមកូរ៉ូណានេះ ហើយដែលនៅក្នុងឱកាសនោះ ឧបនាយករដ្ឋមន្រ្តី ប្រាក់ សុខុន នឹងជម្រាបអំពីព័ត៌មានចុងក្រោយបង្អស់ពាក់ព័ន្ធនឹងជំងឺឆ្លងផ្លូវដង្ហើមកូរ៉ូណា ក៏ដូចជា វិធានការណ៍ ដែលបានដាក់ចេញដើម្បីប្រយុទ្ធប្រឆាំងជំងឺនេះ នៅកម្ពុជា។ បើតាមក្រសួងការបរទេស, ការអញ្ជើញទៅចូលរួមក្នុងកិច្ចប្រជុំខាងលើ របស់ឧបនាយករដ្ឋមន្រ្តី ប្រាក់ សុខុន នឹងមិនត្រឹមតែដើម្បីពង្រឹងសាមគ្គីភាព និងកិច្ចសហប្រតិបត្តិការនៅក្នុងកាលៈទេសៈដ៏លំបាកនៃការគំរាមកំហែងដល់សុខភាពពិភពលោកប៉ុណ្ណោះទេ តែក៏បង្ហាញពីការគាំទ្រនិងទំនុកចិត្តមុតមាំរបស់កម្ពុជា ចំពោះវិធានការណ៍ចាំបាច់នានារបស់រដ្ឋាភិបាលចិន ក្នុងការប្រយុទ្ធប្រឆាំងការរាលដាលនៃ ជំងឺឆ្លងផ្លូវដង្ហើមកូរ៉ូណានេះផងដែរ៕
|
2020-02-15T19:11:00+07:00
|
freshnewsasia.com
|
https://m.freshnewsasia.com/index.php/en/localnews/148455-2020-02-15-05-11-57.html
|
76adc862-464b-4701-bc77-08093bfb2a6b
|
មេរោគឆ្លងខ្លាំង អាជ្ញាធរចិនមិនឱ្យពលរដ្ឋចេញពីផ្ទះ និងដាក់ទណ្ឌកម្មអ្នកល្មើស
|
នៅក្នុងពេលដែលប្រមុខដឹកនាំកម្ពុជា បង្ហាញពីការមិនសូវបារម្ភអំពីការឆ្លងរាលដាលមេរោគវីរុសកូរ៉ូណា ឬហៅតាមឈ្មោះថ្មីថា សារស៍-ស៊ីអូវី-២ (SARS-Cov-2) នៅឯប្រទេសចិនណោះវិញ សន្ទុះនៃការឆ្លងមេរោគនេះ កាន់តែហក់ឡើងខ្លាំង។ ការឆ្លងរាលដាលមេរោគវីរុសកាន់តែខ្លាំងនេះ ធ្វើឱ្យអាជ្ញាធរចិនសម្រេចដាក់ទីក្រុងនានា នៃខេត្តហ៊ូបេ (Hubei) ទៅក្នុងវិធានការបែបអាជ្ញាសឹកមួយ ដែលហាមពលរដ្ឋគ្រប់រូបមិនឱ្យចេញក្រៅផ្ទះ ហើយថែមទាំងគំរាមថា នឹងដាក់ទោសជនណា ដែលរំលោភបទបញ្ជានេះ។ អាជ្ញាធរចិន ក៏បានរឹតបន្តឹងការធ្វើដំណើរចេញចូលរបស់ពលរដ្ឋ ដោយបង្កើតកម្មវិធីកុំព្យូទ័រ ឬទូរស័ព្ទ ដែលហៅថា អ៊ែបស៍ (Apps) សម្រាប់ឱ្យអាជ្ញាធរអាចប្រមូលព័ត៌មានជាច្រើន និងតាមដានការធ្វើដំណើររបស់ពលរដ្ឋ។ ពលរដ្ឋត្រូវផ្ដល់ព័ត៌មានដល់អាជ្ញាធរ មុននឹងចេញ ឬចូលទីក្រុងសំខាន់ៗ។ ជំងឺផ្លូវដង្ហើមថ្មី ដែលបង្កឡើងដោយមេរោគវីរុស កូរ៉ូណា ឬហៅថា មេរោគ សារស៍-ស៊ីអូវី-២ (SARS-Cov-2) ត្រូវបានអង្គការសុខភាពពិភពលោកដាក់ឈ្មោះឱ្យថ្មីថា ជំងឺ កូវីដ-១៩ (Covid-19)។ គណៈកម្មការសុខាភិបាលជាតិរបស់ប្រទេសចិនឱ្យដឹងថា បុគ្គលិកពេទ្យចិនចំនួន ១.៧០០នាក់ បានឆ្លងមេរោគ សារស៍-ស៊ីអូវី-២ (SARS-Cov-2) នេះ ហើយក្នុងនោះ ស្លាប់ ៦នាក់ គិតត្រឹមថ្ងៃទី១១ កុម្ភៈ។ តារាងក្រាហ្វិកស្ថិតិសម្រាប់ថ្ងៃសុក្រ ទី១៤ កុម្ភៈ បង្ហាញគំនូសសញ្ញាអ្នកឆ្លងមេរោគវីរុស សារ-ស៊ីអូវី-២ (SARS-Cov-2) ហក់ឡើងខ្ពស់ជាលំដាប់ គ្មានសញ្ញាស្រាកស្រាន្តឡើយ។ ក្រៅពីប្រទេសចិនដីគោក ប្រទេសមួយចំនួនទៀត ក៏មានវិបត្តិមេរោគវីរុសនេះដែរ គឺប្រទេសសិង្ហបុរីឈរលំដាប់ទី២ ហុងកុងទី៣ ថៃទី៤ ជប៉ុនទី៥ និងកូរ៉េខាងត្បូងទី៦៕
|
2020-02-15T02:01:00+07:00
|
rfa.org
|
https://www.rfa.org/khmer/news/health/sars-cov-2-spreading-hike-in-hubei-china-02142020134451.html
|
ccfd4b3d-ac84-4192-901b-f1fe1433adc5
|
មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ស្នើឥណ្ឌាបន្ដជួយឧបត្ថម្ភគាំទ្រ និងលុបបំបាត់ជំងឺគ្រុនចាញ់ទាំងស្រុងនៅកម្ពុជា ក្នុងឆ្នាំ២០២៥
|
ក្នុងកិច្ចប្រជុំប្រគល់របាយការណ៍ជំងឺគ្រុនចាញ់ ជូនស្ថានទូតឥណ្ឌា នៅព្រឹកថ្ងៃទី១៤ ខែកុម្ភៈ ឆ្នាំ២០២០, លោកវេជ្ជបណ្ឌិត ជា ហ៊ុច អនុប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ នៃក្រសួងសុខាភិបាល បានស្នើដល់រដ្ឋាភិបាលប្រទេសឥណ្ឌា បន្ដការឧបត្ថម្ភគាំទ្របន្ថែមទៀត ក្នុងការជួយលុបំបាត់ជំងឺគ្រុនចាញ់ទាំងស្រុង នៅកម្ពុជានៅក្នុងឆ្នាំ២០២៥ខាងមុខនេះ។ លោកវេជ្ជបណ្ឌិត ជា ហ៊ុច បានថ្លែងក្នុងកិច្ចប្រជុំ និងប្រគល់របាយការណ៍ជូនស្ថានទូតឥណ្ឌា អំពីលទ្ធផលបូកសរុបការងារអនុវត្ដគម្រោង ជំរុញការអនុវត្ដន៍ផ្ទាល់ដល់ថ្នាក់មូលដ្ឋាន សម្រាប់អន្ដរាគមព្យាបាលជំងឺគ្រុនចាញ់ និងការអប់រំសុខភាព ក្នុងការសុំានឹងថ្នាំជាច្រើនមុខនៅខេត្ដមណ្ឌលគិរី និងខេត្តឧត្តរមានជ័យ ដោយហៅកាត់ថា Community-Directed Intervention (CDI) ថា ការពង្រឹងការអប់រំសុខភាព និងការលេបថ្នាំព្យាបាលជំងឺគ្រុនចាញ់គ្រប់ចំនួននៅសហគមន៍ គឺមានសារៈសំខាន់ណាស់ ដើម្បីកាត់បន្ថយការរីករាលដាលភាពស៊ាំថ្នាំនៅក្នុងខេត្តទាំងពីរនេះ។ ជាលទ្ធផលសហគមន៍ទាំងអស់ របស់គម្រោងក្នុងខេត្តទាំងពីរ មានការយល់ដឹងអំពីការពារជំងឺគ្រុនចាញ់កាន់តែប្រសើរឡើង ហើយគ្រប់អ្នកជំងឺគ្រុនចាញ់ទាំងអស់ ដែលទទួលបានការព្យាបាល និងលេបថ្នាំគ្រប់ចំនួន ជាពិសេសអ្នកជំងឺគ្រុនចាញ់ដែលបានទទួលការព្យាបាល មិនមានអ្នកជំងឺណាម្នាក់ឈឺឡើងវិញនោះទេ។ លោកវេជ្ជបណ្ឌិត ជា ហ៊ុច បានថ្លែងបន្ដថា គម្រោងការធ្វើអន្តរាគមនៅតាមមូលដ្ឋាននេះ បានចូលរួមចំណែកពន្លឿនការងារលុបបំបាត់ជំងឺគ្រុនចាញ់កាន់តែប្រសើរ តែទោះជាយ៉ាងណាក៏ដោយ ក៏ត្រូវមានការសហការជួយឧបត្ថម្ភគាំទ្របន្ថែមពីដៃគូអភិវឌ្ឍ ដើម្បីទទួលបានជោគជ័យទៅតាមផែនការដែលបានកំណត់។ ជាមួយគ្នានោះ លោកវេជ្ជបណ្ឌិត ជា ហ៊ុច អនុប្រធានមជ្ឈមណ្ឌល ក៏បានថ្លែងអំណរគុណ និងប្រគល់របាយការណ៍ ជូនលោក B. Subba Rao លេខាធិការទី២ នៃស្ថានទូតឥណ្ឌាប្រចាំកម្ពុជា ព្រមទាំងបានស្នើសុំដល់រដ្ឋាភិបាលប្រទេសឥណ្ឌា បន្តការគាំទ្រឧបត្ថម្ភ ដល់គម្រោងសិក្សាផ្សេងៗទៀត ជាពិសេសគម្រោងទាក់ទងទៅនឹងឱសថ ដែលមានភាពសាំនឹងជំងឺគ្រុនចាញ់ និងការទប់ស្កាត់នូវភាពសាយភាយ ជាពិសេសតំបន់តាមព្រំដែន ថៃ ឡាវ កម្ពុជា ដើម្បីឆ្ពោះទៅរកការលុបបំបាត់ជំងឺគ្រុនចាញ់ទាំងសុ្រងនៅកម្ពុជា នាឆ្នាំ២០២៥ ស្របតាមផែនការយុទ្ធសាស្ត្រជាតិ លុបបំបាត់ជំងឺគ្រុនចាញ់ ២០១១-២០២៥ ដែលបានផ្តួចផ្ដើម និងគាំទ្រដោយ សម្ដេចតេជោ ហ៊ុន សែន នាយករដ្ឋមន្ត្រីកម្ពុជា៕
|
2020-02-14T22:26:00+07:00
|
freshnewsasia.com
|
https://m.freshnewsasia.com/index.php/en/localnews/148386-2020-02-14-08-26-29.html
|
94f12861-ee69-4b72-bb5a-0932cd34256d
|
អង្គការមូលនិធិថែទាំសុខភាពអ្នកជំងឺអេដស៍កម្ពុជា នឹងរៀបចំទិវា «ស្រោមអនាម័យអន្តរជាតិ២០២០» នៅសួនច្បារក្រុងតាខ្មៅ
|
អង្គការមូលនិធិថែទាំសុខភាពអ្នកជំងឺអេដស៍កម្ពុជា (AHF Cambodia) នឹងប្រារព្ធទិវា «ស្រោមអនាម័យអន្តរជាតិ២០២០» នៅថ្ងៃទី១៥ ខែកុម្ភៈ ឆ្នាំ២០២០ស្អែកនេះ ដើម្បីបង្ហាញឱ្យពិភពលោកបានដឹងថា ស្រោមអនាម័យតែងតែទាន់សម័យ និងហេតុអ្វីបានជាយើងត្រូវការតស៊ូមតិជាបន្ទាន់ ក្នុងការលើកកម្ពស់ដល់ការទទួលបាន ស្រោមអនាម័យឲ្យកាន់តែប្រសើរឡើង នៅក្នុងថ្ងៃទិវាស្រោមអនាម័យអន្តរជាតិ (ICD)។ ទិវា«ស្រោមអនាម័យអន្តរជាតិ២០២០» នេះនឹងធ្វើឡើងនៅសួនច្បារទីក្រុងតាខ្មៅ ខេត្តកណ្តាល ដោយមានកម្មវិធីដូចជា៖ នៅម៉ោង១០៖០០នាទីព្រឹក ដល់ម៉ោង២០៖០០នាទីយប់ និងមានការធ្វើតេស្តឈាមរកមេរោគអេដស៍ឥតគិតថ្លៃ និងការចែកស្រោមអនាម័យ, នៅម៉ោង១៧៖៣០នាទី ដល់ម៉ោង១៨៖០០នាទី ជួបជុំគ្នាប្រមាណ១៥០នាក់ មកពីអង្គការដៃគូសហការ និងសហគមន៍, ម៉ោង១៨៖០០នាទី ដល់ម៉ោង ២១៖០០នាទី ការប្រគំតន្រ្តីនិងការសម្តែងដោយកំពូលតារាចម្រៀង កញ្ញាទេព បូព្រឹក្ស និងតារាជាច្រើនរូបទៀត។ សូមចូលរួមផ្សព្វផ្សាយពីសារដ៏មានសារៈសំខាន់នេះជាមួយយើងទាំងអស់គ្នា តាមរយៈការចូលរួមដោយសប្បាយរីករាយ ការតស៊ូមតិ និងទទួលយកស្រោមអនាម័យ LOVE របស់ អង្គការមូលនិធិថែទាំសុខភាពអ្នកជំងឺអេដស៍កម្ពុជា (AHF Cambodia) ដោយឥតគិតថ្លៃ៕
|
2020-02-14T19:38:00+07:00
|
freshnewsasia.com
|
https://m.freshnewsasia.com/index.php/en/localnews/148355-2020-02-14-05-38-39.html
|
95d4fc92-1e24-4548-b6d1-e140bf07444e
|
អាជ្ញាធរជាតិប្រឆាំងនឹងជំងឺអេដស៍ បញ្ចេញពាក្យស្លោក «កុំឲ្យក្ដីស្រឡាញ់ចាញ់មេរោគអេដស៍» ក្រើនរំឭកដល់យុវវ័យ ក្នុងថ្ងៃទិវានៃក្ដីស្រឡាញ់
|
អាជ្ញាធរជាតិប្រឆាំងនឹងជំងឺអេដស៍ បានចេញយុទ្ធនាការផ្សព្វផ្សាយ និងក្រើនរំឭកដល់បងប្អូនប្រជាពលរដ្ឋទូទៅ ជាពិសេសយុវវ័យ កុំឲ្យភ្លើតភ្លើនចាញ់បោក ប្រគល់ខ្លួនប្រាណ ដោយមិនបានការពារ នៅក្នុងថ្ងៃទិវានៃក្ដីស្រឡាញ់ថ្ងៃទី១៤ ខែកុម្ភៈ ឆ្នាំ២០២០នេះ នៅទីតាំងអាជ្ញាធរជាតិប្រឆាំង នឹងជំងឺអេដស៍ផ្ទាល់តែម្ដង ក្រោមវត្តមានរបស់លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រឆាំងនឹងជំងឺអេដស៍ ព្រមទាំងដៃគូពាក់ព័ន្ធជាច្រើនទៀត។ លោកទេសរដ្ឋមន្រ្តី អៀង មូលី ប្រធានអាជ្ញាធរជាតិ ប្រឆាំងនឹងជំងឺអេដស៍ បានថ្លែងឲ្យដឹងថា ថ្ងៃនេះអាជ្ញាធរជាតិប្រឆាំងនឹងជំងឺអេដស៍ បានរៀបចំព្រឹត្តិការណ៍ផ្សព្វផ្សាយនេះឡើង គឺក្នុងគោលបំណង ក្រើនរំឭកដល់យុវវ័យ ពីការបង្កានៃការឆ្លងមេរោកអេដស៍ និងសុខភាពបន្តពូជ នៅថ្ងៃទី១៤ កុម្ភៈ និងដើម្បីទប់ស្កាត់ការហូរចូលនូវវប្បធម៌បរទេស ដែលយើងហៅថា ។ ជាពិសេស ដើម្បីចូលរួមទប់ស្កាត់ការរីករាលដាល មេរោគអេដស៍ ដែលជាផលអវិជ្ជមានបណ្ដាលមកពីយុវជន ក្នុងទិវានៃក្ដីស្រឡាញ់។ លោកទេសរដ្ឋមន្រ្តី បានបន្តឲ្យដឹងទៀតថា យុទ្ធនាការនេះ អាចចាត់ទុកថា ជាការបង្កើនការយល់ដឹងជាសាធារណៈ ពីវិធានការបង្កាមេរោគអេដស៍ ជំងឺអេដស៍ក្នុងចំណោមយុវវ័យ ហេតុដូច្នេះ ទើបយើងខិតខំបញ្ចូលខ្លឹមសារ តាមរយៈសារអប់រំ មានដូចជា កុំឲ្យក្ដីស្រឡាញ់ចាញ់មេរោគអេដស៍, យុវជនឆ្លាតវ័យ មិនយកកាដូរ ប្ដូរមេរោគអេដស៍, ថ្ងៃនៃក្ដីស្រឡាញ់ មិនមែនជាថ្ងៃចំឡងអេដស៍, ប្រយ័ត្នការស្រឡាញ់ ចាញ់មេរោគអេដស៍ និង កុំឲ្យមានវិប្បដិសារី ដោយសារថ្ងៃនៃក្ដីស្រឡាញ់ជាដើម។ លោក អៀង ម៉ូលី បានអំពាវនាវឲ្យប្រជាពលរដ្ឋ ជាពិសេសយុវវ័យ ត្រូវចេះការពារខ្លួន និងប្រុងប្រយ័ត្ន ឲ្យបានខ្ពស់ ចំពោះជំងឺអេដស៍។ ក្នុងថ្ងៃនៃក្ដីស្រឡាញ់នេះ សូមយុវវ័យកុំឆាប់ប្រឡូក ក្នុងការរួមភេទ ហើយបើជ្រុសខ្លួន ត្រូវចាំបាច់ត្រូវប្រើប្រាស់ស្រោម អនាម័យជានិច្ច ពីព្រោះ ស្រោមអនាម័យ អាចការពារ ពីការឆ្លងមេរោគអេដស៍។ ប្រធានអាជ្ញាធរជាតិប្រយុទ្ធ ប្រឆាំងជំងឺអេដស៍ដដែលរូបនេះ ក៏បានថ្លែងអំណរគុណដល់អង្គការក្រៅរដ្ឋាភិបាលដែលបានសហការគ្នា ចូលរួមនៅក្នុងយុទ្ធនាការផ្សព្វផ្សាយអេដស៍ ក្នុងទិវានៃក្ដីស្រឡាញ់នេះ ដើម្បីជួយផ្សព្វផ្សាយទៅដល់សាធារណជនទូទៅឲ្យជ្រាបកាន់តែទូលំទូលាយ៕
|
2020-02-14T19:28:00+07:00
|
freshnewsasia.com
|
https://m.freshnewsasia.com/index.php/en/localnews/148351-2020-02-14-05-28-11.html
|
a13b5de7-9395-4752-b6c6-ab6d3d79cd42
|
វៀតណាម មិនឲ្យកប៉ាល់ដឹកភ្ញៀវទេសចរជាង១ពាន់នាក់ចូលចត ខ្លាចមានអ្នកផ្ទុកវីរុសកូរ៉ូណា
|
អាជ្ញាធរវៀតណាម បានបដិសេធមិនឲ្យកប៉ាល់ទេសចរណ៍១គ្រឿង ដែលដឹកភ្ញៀវទេសចរអឺរ៉ុបជាង១ពាន់នាក់ ដោយសារតែការភ័យខ្លាចមនុស្សនៅលើវានានោះ មានផ្ទុកវីរុសកូរ៉ូណា ( COVID-19 ) មកចម្លងដល់ប្រជាជនវៀតណាម។ សារព័ត៌មាន VN Express ដែលបានចេញផ្សាយនៅព្រឹកថ្ងៃទី១៤ ខែកុម្ភៈ ឆ្នាំ២០២០ ថា អាជ្ញាធរវៀតណាម បានបដិសេធមិនឲ្យកប៉ាល់ទេសចរណ៍ឈ្មោះថា អេដា វីតា (Aida Vita) ប្រើទង់ជាតិអ៊ីតាលី ជារបស់ក្រុមហ៊ុនអាល្លឺម៉ង់ AIDA Cruises ចូលចតនៅកំពង់ផែ កៃឡេន (Cai Lan) ក្នុងក្រុងហាឡុង (Ha Long) នៃខេត្ត ក្វាងនិញ (Quang Ninh) ភាគខាងជើងប្រទេសវៀតណាម ឡើយ ព្រោះតែខ្លាចអ្នកដំណើរនៅលើវានានោះ មានផ្ទុកវីរុសកូរ៉ូណា ។ សូមបញ្ជាក់ថា កប៉ាល់ Aida Vita បានបើកចេញពីកោះបាលី ប្រទេសឥណ្ឌូណេស៊ី កាលពីថ្ងៃទី១៧ ខែមករា ឆ្នាំ២០២០ ដោយផ្ទុកមនុស្សជាង១ ១០០នាក់ និងបានចូលចតនៅកំពង់ផែចំនួន៩ តែមិនធ្លាប់ចូលចតនៅប្រទេសចិន៕
|
2020-02-14T14:08:09+07:00
|
kbnnews.com
|
https://kbn.news/archives/150408
|
c43491c2-b43e-461e-85ea-d30c66b7714d
|
លោកគីម ជុងអ៊ុន បញ្ជាឲ្យបាញ់សម្លាប់មន្រ្ដីរបស់ខ្លួន ក្រោយរកឃើញថាឆ្លងវីរុសកូរ៉ូណា (COVID-19) ពីចិន
|
មន្រ្ដីពាណិជ្ជកម្មកូរ៉េខាងជើងម្នាក់ ត្រូវបានបាញ់សម្លាប់យ៉ាងសំងាត់ក្រោមបញ្ជារបស់រដ្ឋាភិបាល ក្រោយពីវិលត្រឡប់មកពីប្រទេសចិន វិញជាមួយថ្នាក់ដឹកនាំកំពូលលោក គីម ជុងអ៊ុន ហើយមានផ្ទុកវីរុសកូវីដ COVID-19។ នេះបើយោងតាមការចុះផ្សាយរបស់គេហទំព័រសារព័ត៌មាន ។ យោងតាមប្រភពព័ត៌មានដដែលបានឲ្យដឹងថា មន្រ្ដីពាណិជ្ជកម្មរូបនេះបានលួចទៅអាងងូតទឹកសាធារណៈមួយកន្លែង ដែលជាតំបន់ងាយនឹងឆ្លងវីរុសកូរ៉ូណាបំផុត ក្នុងអំឡុងពេលនៅក្នុងប្រទេសចិន។ បន្ទាប់ពីវិលត្រឡប់មកពីប្រទេសចិនវិញ មន្រ្ដីដែលចូលរួមអមដំណើរជាមួយលោកគីម ជុងអ៊ុន ទាំងអស់ត្រូវបានគេធ្វើតេស្ដដើម្បីរកវីរុុសកូវីដ COVID-19 ប៉ុន្តែគ្មាននរណាម្នាក់មានទេ គឺមានតែគាត់មានផ្ទុកវីរុសកូវីដ ហើយគេក៏បានដាក់ឲ្យគាត់នៅដាច់ដោយឡែកពីគេឯង។ យ៉ាងណាមិញ រដ្ឋាភិបាលផ្ទុះកំហឹងយ៉ាងខ្លាំង ក៏សម្រេចចាប់ខ្លួនគាត់ និងបាញ់សម្លាប់ចោលតែម្ដង ចៀសវាងវីរុសកូរ៉ូណារាលដាលទៅដល់អ្នកដទៃទៀត។ គួរបញ្ជាក់ដែរថា ការប្រហារជីវិតនេះបានកើតឡើងបន្ទាប់ពីមេដឹកនាំកូរ៉េខាងជើងលោកគីម ជុងអ៊ុន បានចេញក្រឹត្យក្រមមួយថាប្រទេសនេះនឹង “គ្រប់គ្រងដោយច្បាប់យោធា” ប្រឆាំងនឹងជនណាដែលបានចាកចេញដោយគ្មានការយល់ព្រម។ ដោយឡែក មានប្រភពព័ត៌មានមួយទៀតត្រូវបានគេរាយការណ៍ផងដែរថា មានមន្រ្ដីជាន់ខ្ពស់នៃទីភ្នាក់ងារសន្តិសុខជាតិ ម្នាក់ទៀតដែលបានព្យាយាមលាក់បាំងការធ្វើដំណើររបស់គាត់ទៅកាន់ប្រទេសចិន នៅ North Pyongan ត្រូវបានគេនិរទេសទៅកសិដ្ឋានមួយនៅដាច់ស្រយាល។ គួរឲ្យដឹងដែរថា បន្ទាប់ពីមានការផ្ទុះឡើងនៃវីរុសកូរ៉ូណា ប្រទេសកូរ៉េខាងជើងបានបិទច្រកព្រំដែនជាមួយនឹងប្រទេសចិន ដែលជាសម្ព័ន្ធមិត្តការទូតដ៏សំខាន់តែមួយគត់របស់ខ្លួន។ ជើងហោះហើរត្រូវបានកាត់បន្ថយ នឹងមានទ័ពល្បាតយ៉ាងតឹងរឹងតាមផ្លូវដែក និងផ្លូវគោក។ ហើយមកទល់ពេលនេះ មិនទាន់មានករណីឆ្លងវីរុសកូរ៉ូណានៅក្នុងប្រទេសកូរ៉េខាងជើងឡើយ ៕ ប្រភព៖
|
2020-02-14T11:25:18+07:00
|
kbnnews.com
|
https://kbn.news/archives/150391
|
f37891c6-4faa-4c88-9863-1195b584f327
|
សម្ដេច ហ៊ុន សែន៖ ទោះនៅលើនាវានោះមានអ្នកផ្ទុកវីរុសកូវីដ COVID-19 ក៏ខ្ញុំនៅតែឲ្យគេចូលចតដែរ គឺមិនទុកឲ្យនៅកណ្តោចកណ្តែងទេ
|
សម្តេចតេជោ ហ៊ុន សែន បានអះអាងថា ប្រសិនបើអ្នកធ្វើដំណើរ នៅលើនាវាយក្ស មានផ្ទុកវីរុសកូវីដក៏សម្តេចឲ្យចូលចតដែរ គឺមិនទុកឲ្យនៅកណ្តោចកណ្តែង ក្នុងមហាសាគរទេ ព្រោះជាអំពើមនុស្សធម៌ ។ ម្យ៉ាងយកពួកគេ មកព្យាបាល នៅកម្ពុជាផងដែរ។ ការថ្លែងនេះបានធ្វើឡើងនៅព្រឹកថ្ងៃទី១៤ ខែកុម្ភៈ ឆ្នាំ២០២០នេះ សម្តេចហ៊ុន សែន បានអញ្ជើញទៅកាន់ខេត្តព្រះសីហនុ ដើម្បីជួបស្វាគមន៍ដោយផ្ទាល់ជាមួយអ្នកដំណើរនៅលើនាវាទេសចរណ៍ Westerdam ដែលកំពុងចតនៅកំពង់ផែក្រុងព្រះសីហនុ។ គួរបញ្ជាក់ថា នៅព្រឹកនេះ មានភ្ញៀវទេសចរជាង១០០នាក់បានចាកចេញពីនាវា ដើម្បីបន្តដំណើរតាមជើងយន្តហោះត្រលប់ទៅកាន់ប្រទេសកំណើតរៀងៗខ្លួន ចំណែកភ្ញៀវទេសចរនៅសល់នឹងបន្តចាកចេញតាមក្រោយ ៕
|
2020-02-14T09:13:50+07:00
|
kbnnews.com
|
https://kbn.news/archives/150365
|
a40a1ce2-e526-4e4f-a537-efb29e3a2445
|
ក្រុមគ្រូពេទ្យស័្មគ្រចិត្ត ស.វ.ស មានរដ្ឋមន្រ្តី ម៉ម ប៊ុនហេង ជាប្រធាន ចុះពិនិត្យជំងឺជូនពលរដ្ឋជាង ៤០០នាក់ នៅខណ្ឌសែនសុខ ដោយឥតគិតថ្លៃ
|
ក្រុមគ្រូពេទ្យស័្មគ្រចិត្តរបស់សាកលវិទ្យាល័យវិទ្យាសាស្រ្តសុខាភិបាល ស.វ.ស ដែលមានសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល ជាប្រធានក្រុមប្រឹក្សាភិបាល ស.វ.ស បានចាត់ឲ្យក្រុមគ្រូពេទ្យ ធ្វើការចុះអប់រំសុខភាព និងផ្តល់សេវាសុខភាពទូទៅជូនប្រជាពលរដ្ឋជាង៤០០នាក់ រស់នៅសង្កាត់គោកឃ្លាង ខណ្ឌសែនសុខ រាជធានីភ្នំពេញ ដោយឥតគិតថ្លៃ។ ក្រុមគ្រូពេទ្យស័្មគ្រចិត្ត ដែលបានចុះមកពិនិត្យព្យាបាលជំងឺជូនប្រជាពលរដ្ឋ នៅថ្ងៃទី១៣ ខែកុម្ភៈ ឆ្នាំ២០២០នេះ ដឹកនាំដោយ លោកសាស្រ្តាចារ្យ សាផុន វឌ្ឍនៈ ហើយលោកក៌បានថ្លែង ផ្តាំផ្ញើនូវការសាកសួរសុខទុក្ខពីសំណាក់សម្តេចតេជោ ហ៊ុន សែន ជូនចំពោះបងប្អូនប្រជាពលរដ្ឋជាទីស្រឡាញ់ទាំងអស់ក្នុងមូលដ្ឋាន។ ជាមួយគ្នានោះលោកសាស្រ្តាចារ្យ បានរំលឹកណែនាំដល់បងប្អូនឱ្យចេះថែរក្សាសុខភាពឱ្យបានល្អ ត្រូវមានអនាម័យក្នុងការរស់នៅ ដោយលាងដៃជាមួយសាប៊ូជានិច្ចមុននឹងបរិភោគ ត្រូវពិសាទឹកឆ្អិនដាំពុះ ឬទឹកស្អាត ហើយត្រូវរួសរាន់ទៅមណ្ឌលសុខភាព ឬមន្ទីរពេទ្យឱ្យបានទាន់ពេលវេលាក្នុងករណីដែលមានជំងឺឈឺស្កាត់ផ្សេងៗ តាមរយៈការជួបពិគ្រោះជាមួយគ្រូពេទ្យដែលមានជំនាញច្បាស់លាស់។ គួរជម្រាបថា ការចុះអប់រំសុខភាព និងផ្តល់សេវាសុខភាពទូទៅជូនប្រជាពលរដ្ននេះ គឺដើម្បីបង្ខិតសេវាសុខាភិបាល និងសកម្មភាពមនុស្សធម៌ ឱ្យខិតជិតដល់បងប្អូនប្រជាពលរដ្ឋ តាមសហគមន៍ និងដើម្បី ចូលរួមចំណែកជាមួយរាជរដ្ឋាភិបាល ក្នុងការលើកកម្ពស់សុខភាព និងកាត់បន្ថយភាពក្រីក្រ របស់ប្រជាពលរដ្ឋ។ កម្មវិធីពិនិត្យសុខភាពរបស់ក្រុមគ្រូពេទ្យស័្មគ្រចិត្តរបស់សាកលវិទ្យាល័យវិទ្យាសាស្រ្តសុខាភិបាល គឺដើម្បីបំពេញសេចក្ដីត្រូវការឲ្យទាន់ពេលវេលាលើសេវាសុខភាពមូលដ្ឋានជូនប្រជាពលរដ្ឋ រួមមានការផ្តល់នូវសេវា មានជាអាទិ៍៖ ពិនិត្យពិគ្រោះព្យាបាលជំងឺទូទៅ (សម្រាប់មនុស្សពេញវ័យ និងកុមារ), ពិនិត្យមាត់-ធ្មេញ, ពិនិត្យភ្នែក (មានផ្តល់វ៉ែនតា), ពិនិត្យជំងឺបេះដូង-វាស់សង្វាក់បេះដូង អេកូបេះដូង, ពិនិត្យផ្ទៃពោះ និងអេកូពោះ, ព្យាបាលដោយចលនា, មន្ទីរពិសោធន៍, ផ្តល់ឱសថដោយមិនគិតថ្លៃ៕
|
2020-02-14T01:36:00+07:00
|
freshnewsasia.com
|
https://m.freshnewsasia.com/index.php/en/localnews/148311-2020-02-13-11-36-14.html
|
2334e6ce-33ef-4a19-b6e8-bda33ce552c9
|
ក្រសួងធ្វើរោគវិនិច្ឆ័យលើជនបរទេស ២០នាក់ ដែលមានបញ្ហាសុខភាព ក្រោយកប៉ាល់ Westerdam ចូលចត
|
ក្រសួងសុខាភិបាលកម្ពុជា សម្រេចធ្វើតេស្តឈាមជនបរទេស២០នាក់ ដោយយកទៅពិនិត្យរោគវិនិច្ឆ័យនៅវិទ្យាស្ថានប៉ាស្ទ័រ ដើម្បីឱ្យដឹងប្រាកដថា តើពួកគេមានជំងឺរលាកផ្លូវដង្ហើមកូវិត១៩ (Covid-19) ឬអត់ ក្រោយពីរកឃើញថា ពួកគេមានបញ្ហាសុខភាព នៅលើកប៉ាល់ទេសចរណ៍ ដែលចូលចតនៅខេត្តព្រះសីហនុ។ ស្របពេលគ្នានេះ អគ្គរដ្ឋទូតសហរដ្ឋអាមេរិកប្រចាំកម្ពុជា និងប្រធានអង្គការសុខភាពពិភពលោក សាទរប្រទេសកម្ពុជា ដែលបានអនុញ្ញាតឱ្យកប៉ាល់ទេសចរណ៍នោះ ចូលចតនៅខេត្តព្រះសីហនុ ក្រោយពីមានប្រទេសមួយចំនួនបដិសេធ ដោយសារខ្លាចការឆ្លងវីរុស សារស៊ីអូវី ២ (SARS-Cov-2)។ ក្រសួងសុខាភិបាលដាក់ចេញវិធានការណ៍ជាបីដំណាក់កាល ដើម្បីតាមដានករណីជនបរទេសទាំង២០នាក់។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ប្រាប់សារព័ត៌មានក្នុងស្រុក នៅថ្ងៃទី១៣ ខែកុម្ភៈថា ដំណាក់កាលដំបូង ក្រុមគ្រូពេទ្យជំនាញ នឹងធ្វើការសាកសួរពួកគេនៅលើកប៉ាល់ទេសចរណ៍ ដែលមានចម្ងាយឆ្ងាយពីកំពង់ផែព្រះសីហនុ ទាក់ទងនឹងប្រវត្តិធ្វើដំណើរកន្លងមក និងបញ្ហាសុខភាពដែលពួកគេកំពុងប្រឈម។ អ្នកស្រីបន្តថា ជំហានបន្ទាប់ គឺយកសំណាករបស់ពួកគេ ទៅពិនិត្យមើលនៅវិទ្យាស្ថានប៉ាស្ទ័រកម្ពុជា និងរង់ចាំមើលលទ្ធផលថា ក្នុងចំណោមពួកគេទាំង ២០នាក់មានផ្ទុកវីរុស សារស៊ីអូវី ២ (SARS-Cov-2) ដែរ ឬទេ។ អ្នកស្រីបញ្ជាក់ថា ករណីបើរកឃើញជនបរទេសណា មានផ្ទុកវីរុសប្រភេទថ្មីនេះ ក្រសួងសុខាភិបាលនឹងពិនិត្យព្យាបាលពួកគេនៅមន្ទីរបង្អែកខេត្តព្រះសីហនុ ឬអាចព្យាបាលពួកគេនៅក្នុងបន្ទប់ដាច់ដោយឡែកនៅលើកប៉ាល់ទេសចរណ៍នោះតែម្ដង៖ « »។ ចំណែកភ្ញៀវទេសចរណ៍ជាង ១ពាន់៤រយនាក់ទៀត ដែលសរុបមាន ៤០ជាតិសាសន៍ អាជ្ញាធរខេត្តព្រះសីហនុ មិនអនុញ្ញាតឱ្យពួកគេស្នាក់នៅ ឬធ្វើដំណើរនៅក្នុងខេត្តជាប់សមុទ្រមួយនេះឡើយ។ អភិបាលខេត្តព្រះសីហនុ លោក គួច ចំរើន ថ្លែងប្រាប់កាសែតក្នុងស្រុកថា អាជ្ញាធរអនុញ្ញាតឱ្យតែជនបរទេសណាដែលបានកក់សំបុត្រយន្តហោះរួចហើយ គឺអាចចេញពីកប៉ាល់បាន ដើម្បីបន្តដំណើររបស់ពួកគេទៀត។ លោកបន្តថា អាជ្ញាធរនឹងដឹកអ្នកដំណើរទាំងនោះ តាមរថយន្តក្រុងទៅអាកាសយានដ្ឋានកងកេង ដោយធ្វើដំណើរតាមយន្តហោះ ឆ្ពោះទៅអាកាសយានដ្ឋានអន្តរជាតិភ្នំពេញ ហើយរង់ចាំជើងយន្តហោះ បន្តចេញទៅប្រទេសរបស់ពួកគេ។ លោកបញ្ជាក់ថា ក្នុងចំណោមទេសចរណ៍ជាង ១ពាន់ ៤រយនាក់នៅលើកប៉ាល់នោះ គឺមានអាណិកជនជនជាតិចិនម្នាក់ ដែលមិនមែនចេញពីទីក្រុងក្រុងវូហាន ប្រទេសចិន នោះទេ៖ « »។ អ្នកវិភាគបញ្ហាសង្គម និងនយោបាយ លោក មាស នី ថ្លែងថា សកម្មភាពរបស់រដ្ឋាភិបាលដែលធ្វើនេះ គឺដើម្បីបង្ហាញទៅអន្តរជាតិថា កម្ពុជា ធ្វើនៅពេលនេះ គឺឈរគោលការណ៍មនុស្សធម៌ និងជួយសង្គ្រោះជីវិតមនុស្សរាប់ពាន់នាក់ ដែលត្រូវការជំនួយ ខណៈប្រទេសផ្សេងទៀតមិនអើពើរឿងនេះ។ អ្នកវិភាគរូបនេះបញ្ជាក់ថា រដ្ឋាភិបាលអាចទទួលបានផលល្អ ពីរឿងនេះ បើសិនជារកមិនឃើញមានអ្នកផ្ទុកមេរោគវីរុស សារស៊ីអូវី ២ (SARS-Cov-2) ប៉ុន្តែ បើអ្នកជំងឺរលាកផ្លូវដង្ហើមកូវិត១៩ (Covid-19) ហើយអាចឆ្លងដល់ពលរដ្ឋខ្លួននោះ គឺបង្ហាញពីភាពកម្សោយរបស់រដ្ឋាភិបាល ក្នុងការទប់ស្កាត់ជំងឺនេះ៖ « »។ ស្របពេលជាមួយគ្នានេះ អគ្គរដ្ឋទូត និងមន្ត្រីតំណាងទូតមួយចំនួន បានធ្វើដំណើរទៅជួបពលរដ្ឋជាតិសាសន៍របស់ខ្លួននៅលើកប៉ាល់នោះ រួមមាន ស្ថានទូតសហរដ្ឋអាមេរិក បារាំង កាណាដា និងអូស្ត្រាលី។ អគ្គរដ្ឋទូតសហរដ្ឋអាមេរិកប្រចាំនៅកម្ពុជា លោក ផាទ្រីក ម័រហ្វី (W. Patrick Murphy) បានបង្ហោះសារតាមបណ្ដាញសង្គម Twitter ដោយថ្លែងអំណរគុណដល់រដ្ឋាភិបាលកម្ពុជា ដែលសម្រេចអនុញ្ញាតឱ្យកប៉ាល់ទេសចរណ៍អន្តរជាតិឈ្មោះ វ៉េសស្ទ័រដាម (Westerdam) ចូលចតនៅកំពង់ផែ ខេត្តព្រះសីហនុ នៅព្រឹកថ្ងៃទី១៣ ខែកុម្ភៈ។ លោកបញ្ជាក់ថា សេចក្ដីរាយការណ៍ចេញពីកប៉ាល់នេះ បង្ហាញថា គ្នានរណាម្នាក់មានផ្ទុកវីរុស សារស៊ីអូវី ២ (SARS-Cov-2) ព្រោះក្រុមគ្រូពេទ្យនៅលើកប៉ាល់តាមដានពួកគេយ៉ាងដិតដល់។ ចំណែក ប្រធានអង្គការសុខភាពពិភពលោក លោក ថេដ្រូស អាដាណម ហ្គែប្រេយេសឹស (Tedros Adhanom Ghebreyesus) ក៏សាទរចំណាត់ការរបស់រដ្ឋាភិបាលកម្ពុជានេះដែរ ដោយបង្ហោះសារតាមបណ្ដាញសង្គម Twitter សរសេរថា នេះគឺជាសកម្មភាពរួមសាមគ្គីគ្នា ចំពេលដែលពិភពលោកមានឱកាសរួមគ្នា ដើម្បីបញ្ឈប់ជំងឺរលាកផ្លូវដង្ហើមកូវិត១៩ (Covid-19) ការមាក់ងាយ និងភាពភ័យខ្លាច។ កប៉ាល់ទេសចរណ៍អន្តរជាតិ ឈ្មោះ វ៉េសស្ទ័រដាម ដែលដឹកមនុស្សសរុបជាង ២ពាន់ ២រយនាក់ ដោយក្នុងនោះអ្នកដំណើរមានជាង ១ពាន់ ៤រយនាក់ (១.៤៥៥នាក់) និងបុគ្គលិកបម្រើនៅកប៉ាល់ចំនួន ៨០២នាក់ បានធ្វើដំណើរចេញពីទីក្រុងហុងកុង ប្រទេសចិន កាលពីថ្ងៃទី១ ខែកុម្ភៈ ប៉ុន្តែ នាវាមួយគ្រឿងនេះត្រូវបានរដ្ឋាភិបាលកោះតៃវ៉ាន់ ហ្វីលីពីន ជប៉ុន កូរ៉េខាងត្បូង ថៃ និងកោះហ្គាំ របស់សហរដ្ឋអាមេរិក មិនអនុញ្ញាតឱ្យឱ្យចូលចតទេ ដោយសារសង្ស័យថា ក្នុងចំណោមអ្នកទាំងនោះ អាចមានផ្ទុកវីរុស សារស៊ីអូវី ២ (SARS-Cov-2)។ គិតត្រឹមថ្ងៃទី១៣ ខែកុម្ភៈ ជំងឺរលាកផ្លូវដង្ហើមកូវិត១៩ (Covid-19) បានសម្លាប់មនុស្សកើនដល់ជាង ១ពាន់ ៣រយនាក់ហើយ (១.៣៦៩) ភាគច្រើននៅក្នុងប្រទេសចិន ខណៈអ្នកឆ្លងជំងឺនេះ កើនដល់ជាង ៦ម៉ឺននាក់ (៦០.៣៤៧) ដែលភាគច្រើនបំផុតកើតមាននៅក្នុងប្រទេសចិន។ ចំណែកអ្នកព្យាបាលជាសះស្បើយ មានចំនួនជាង ៦ពាន់១រយនាក់ (៦.១២២)។ ចំនួនអ្នកស្លាប់នៅក្នុងប្រទេសចិន នៅថ្ងៃព្រហស្បតិ៍ ទី១៣ កុម្ភៈនេះ កើនឡើងរហូតដល់ជាង ២រយនាក់ (២៥៣) និងអ្នកឆ្លងមានជាង ១ម៉ឺន ៥ពាន់នាក់ (១៥.១៥៦)៕
|
2020-02-13T22:25:00+07:00
|
rfa.org
|
https://www.rfa.org/khmer/news/health/westerdam-dock-at-SHV-02132020101821.html
|
ba5bbe83-8394-44d2-ae76-159c9eb7bb2c
|
ប្រពៃណាស់ ! ទីបំផុតលទ្ធផលនៃការពិនិត្យសំណាករបស់អ្នកទេសចរចំនួន២០នាក់ នៅលើនាវា Westerdam គ្មានផ្ទុកវីរុសកូវីដទេ
|
នាយប់ថ្ងៃទី១៣ ខែកុម្ភៈ ឆ្នាំ២០២០ មន្ត្រីក្រសួងសុខាភិបាលបានអះអាងថា លទ្ធផលនៃការពិនិត្យវិភាគសំណាកផ្លូវដង្ហើមលើករណីសង្ស័យចំពោះអ្នកទេសចរណ៍មកតាមកប៉ាល់ Westerdam ចំនួន២០នាក់បានបង្ហាញថាអវិជ្ជមានគឺគ្មានវីរុស Covid -19 ទេ ។ ការប្រកាសនេះបានធ្វើឡើងក្រោយពីក្រសួងសុខាភិបាល បានបញ្ជូនវត្ថុសំណាកទៅមន្ទីរពិសោធន៍នៃវិទ្យាស្ថានប៉ាស្ទ័រកម្ពុជា ដើម្បីធ្វើរោគវិនិច្ឆ័យ ហើយលទ្ធផលនៃការពិនិត្យវិភាគសំណាកផ្លូវដង្ហើមលើករណីសង្ស័យចំពោះអ្នកទេសចរណ៍មកតាមកប៉ាល់ Westerdam ចំនួន២០នាក់ដែលថាមានបញ្ហាសុខភាពបន្តិចបន្តួចដូចជាវិលមុខនិងបញ្ហាក្រពះ ពោះវៀនខ្លះនោះ ខាងវិទ្យាស្ថានប៉ាស្ទ័រកម្ពុជាបង្ហាញថា ពួកគេពិតជាគ្មានផ្ទុកវីរុស Covid -19 ទេ។
|
2020-02-13T21:36:11+07:00
|
kbnnews.com
|
https://kbn.news/archives/150349
|
cfdd5323-ae54-4c58-9761-e9679dfdb2cf
|
ភរិយាលោក គួច ចំរើន ជូនពរដល់អ្នកដែលប្រមាថឲ្យស្វាមីលោកស្រីឆ្លងវីរុសកូរ៉ូណា
|
ខណៈដែលលោក គួច ចំរើន អភិបាលខេត្តព្រះសីហនុផ្ដល់កិច្ចសម្ភាសន៍ជាមួយក្រុមអ្នកសារព័ត៌មានស្តីពីការវិលត្រឡប់ទៅប្រទេសកំណើតវិញរបស់ភ្ញៀវទេសចរណ៍នៅលើនាវាខ្នាតយក្ស Westerdam កាលព្រឹកមិញនេះ ស្រាប់តែមានម្ចាស់គណនីហ្វេសប៊ុកមួយឈ្មោះ Eurng Virak បានចូលមក Comment ជាមួយពាក្យប្រមាថ មិនសមរម្យ ដោយបានធ្វើឲ្យមានការខឹងសម្បារយ៉ាងខ្លាំងពីសំណាក់មហាជនមួយចំនួនធំ ក្នុងនោះក៏មានលោកស្រី អ៊ូ ធីតាពៅ ដែលជាឧត្ដមភរិយារបស់លោក គួច ចំរើន ផងដែរ ។ គេឃើញ លោកស្រី អ៊ូ ធីតាពៅ បានបង្ហោះសារខ្លីមួយហាក់ដូចជាខឹងសម្បារទៅលើបគ្គលដែលប្រើប្រាស់គណនីហ្វេសប៊ុក Eurng Virak ដោយក្នុងនោះលោកស្រីបានសរសេរថា «អរគុណហើយ ដែលលោកឯងមានគំនិតឈ្នានីសខុសរឿង បានជូនពរប្តីខ្ញុំអោយឆ្លងកូរ៉ូណា សូមអញ្ជើញលោកឯងរស់អោយបានសុខស្រួលម្នាក់ឯងចុះណា! លោកឯងប្រមាថជីវិតមនុស្សជាតិ យកសុខទុក្ខមនុស្សជាតិមកលេងសើច!» ។ គួរបញ្ជាក់ថា រាជរដ្ឋាភិបាលកម្ពុជា បានអនុញ្ញាតឲ្យនាវាទេសចរណ៍ខ្នាតយក្សដែលមានម្ចាស់ ជាជនជាតិហូឡង់ កាត់អាមេរិក និងមានមូលដ្ឋាននៅសហរដ្ឋអាមេរិក ចូលសំចតនៅ កំពង់ផែខេត្តព្រះសីហនុរបស់កម្ពុជា ក្រោយពីប្រទេស និងកោះសរុបចំនួន៦ បដិសេធមិនឲ្យនាវាដ៏ធំមួយនេះចូលចត ដោយសារភ័យខ្លាចអ្នកដំណើរមានផ្ទុកវីរុសកូរ៉ូណាថ្មី។ ការអនុញ្ញាតឲ្យចូលចតនេះធ្វើឡើង បន្ទាប់ពីមានការធានាច្បាស់លាស់ពីអ្នកគ្រប់គ្រងនាវាទេសចរណ៍ Westerdam ថា មនុស្សទាំងអស់លើកប៉ាល់ មិនមានអ្នកណាម្នាក់ ផ្ទុកវីរុសកូរ៉ូណាថ្មី ឬ Covid-19 នោះទេ ប៉ុន្តែទោះជាយ៉ាងក្ដីក៏នៅតែមានមហាជនមួយចំនួនមានការមិនពេញចិត្តចំពោះការសម្រេចរបស់រាជរដ្ឋាភិបាលកម្ពុជា រហូតដល់មានបុគ្គលខ្លះបានប្រើពាក្យមិនសមរម្យទៅលើថ្នាក់ដឹកនាំ ជាក់ស្ដែងដូចជាបុគ្គលខាងលើនេះឯង ៕
|
2020-02-13T16:03:41+07:00
|
kbnnews.com
|
https://kbn.news/archives/150310
|
e1fc7d6c-af83-4ece-a889-fe3384584eac
|
អង្គការសុខភាពពិភពលោកផ្ដល់ឈ្មោះថ្មីឱ្យជំងឺផ្លូវដង្ហើម ដែលសម្លាប់មនុស្សជាង ១ពាន់នាក់
|
អង្គការសុខភាពពិភពលោក (WHO) បានប្រកាសជាផ្លូវការផ្ដល់ឈ្មោះថ្មី នៃជំងឺរលាកប្រព័ន្ធដង្ហើម ដែលបង្កដោយវីរុសកូរ៉ូណាប្រភេទថ្មី ថា ជាជំងឺរលាកផ្លូវដង្ហើមកូវិត១៩ (Covid-19)។ ការប្រកាសនេះ បន្ទាប់ពីមានមនុស្សស្លាប់បានកើនឡើងដល់ទៅ ១ពាន់ ១១៨នាក់ បណ្ដាលមកពីជំងឺនេះ។ ចំណែកអ្នកឆ្លងវិញ គឺកើនចំនួនដល់ទៅជាង ៤ម៉ឺន ៥ពាន់នាក់ ក្នុងនោះ ជាង ៥រយ (៥១៨) ករណី ឆ្លងទៅប្រទេសផ្សេងទៀតជិត ៣០ប្រទេស។ អង្គការសុខភាពពិភពលោក (WHO) សម្រេចជ្រើសរើសយក ឈ្មោះថ្មីនៃជាជំងឺរលាកផ្លូវដង្ហើមកូវិដ១៩ (Covid-19) នេះ គឺដើម្បីបញ្ចៀសពីការបញ្ជាក់ប្រាប់ពីប្រភពវីរុសដែលផ្ទុះឡើង ប្រភេទសត្វ និងបុគ្គលឬក្រុមណាមួយ។ អគ្គនាយកនៃអង្គការសុខភាពពិភពលោក (WHO) លោក តេដ្រូ អាដហានូម ហ្គេប្រេយសឹស (Tedros Adhanom Ghebreyesus) ថា ការផ្ដល់ឈ្មោះជំងឺនេះ គឺមិនមែនជាការងាយស្រួលទេ ប៉ុន្តែគោលបំណងសំខាន់ គឺដើម្បីបញ្ចៀសការរើសអើង ដែលនាំឱ្យប៉ះពាល់ធ្ងន់ធ្ងរ ទាំងផ្នែកនយោបាយ សេដ្ឋកិច្ចនិងសង្គម ដល់សហគមន៍ ឬប្រទេសណាមួយនោះ។ អង្គការសុខភាពពិភពលោក កាលពីដំបូងឡើងបានផ្តល់ឈ្មោះជំងឺផ្លូវដង្ហើមបង្កដោយ វីរុសកូរ៉ូណាថ្មីនេះ ថា អិនកូវី ២០១៩ (nCoV-2019) ប៉ុន្តែឈ្មោះថ្មីបច្ចុប្បន្ននេះ គឺកូវិត១៩ (Covid-19) ដែលបង្កឡើងដោយវីរុស សារស៊ីអូវី ២ (SARS-Cov-2)។ ទោះបីជា អង្គការសុខភាពពិភពលោក សម្រេចផ្ដល់ឈ្មោះថ្មីនេះ ក៏ដោយ ក៏ប្រជាពលរដ្ឋជាច្រើន ក្នុងពិភពលោកកំពុងព្រួយបារម្ភជាខ្លាំង ចំពោះការរីករាលដាលនៃជំងឺរលាកផ្លូវដង្ហើមកូវិត១៩ (Covid-19) នេះ។ រហូតមកដល់ថ្ងៃ១២ ខែកុម្ភៈ ចំនួនអ្នកស្លាប់បានកើនដល់១ពាន់ ១១៨នាក់ ក្នុងចំណោមអ្នកឆ្លងជាង ៤ម៉ឺន ៥ពាន់ ២រយនាក់ ក្នុងនោះអ្នកជំងឺជាង៨ពាន់នាក់ មានសភាពធ្ងន់ធ្ងរ ក៏ប៉ុន្តែនៅទន្ទឹមនេះ ក៏មានអ្នកជាសះស្បើយចំនួន ជិត ៦ពាន់នាក់ដែរ។ ក្រុមវេជ្ជបណ្ឌិតជំនាញ បង្ហាញក្តីបារម្ភថា ជំងឺរលាកផ្លូវដង្ហើមកូវិត១៩ (Covid-19) នេះ ជាជំងឺឆ្លងមួយមានសភាពកាចសាហាវជាងជំងឺរលាកសួត បណ្ដាលមកពីវីរុស SARS ដែលបានផ្ទុះរាលដាលកាលពីឆ្នាំ២០០២-២០០៣ កន្លងទៅនេះ។ គណៈកម្មការជាតិសុខាភិបាលចិន ឱ្យដឹងថា មានពលរដ្ឋចិន រាប់ម៉ឺននាក់ផ្សេងទៀត ដែលសង្ស័យថា មានផ្ទុក វីរុសសារស៊ីអូវី ២ (SARS-Cov-2)។ តើជំងឺរលាកផ្លូវដង្ហើមកូវិត១៩ (Covid-19) មានប្រភពពីណាមក? អង្គការសុខភាពពិភពលោក WHO បញ្ជាក់ថ្មីៗនេះថា វីរុស សារស៊ីអូវី ២ (SARS-Cov-2) នេះ រាលដាលដំបូងនៅផ្សារលក់អាហារសមុទ្ទ និងលក់សាច់សត្វព្រៃ ក្នុងក្រុងវូហាន (Wuhan) កាលពីចុងខែធ្នូ ឆ្នាំ ២០១៩ នៅប្រទេសចិន ដែលមានប្រភពដើម ចេញពីសត្វប្រជៀវ បន្ទាប់មកចម្លងមកភ្នាក់ងារទី២ ដែលគេសង្ស័យសត្វពង្រូល រួចចម្លងមកមនុស្ស។ នៅពេលដែលមនុស្សមានជំងឺផ្លូវដង្ហើមនេះ ក៏ឆ្លងទៅមនុស្សម្នាក់ទៀតជាបន្តគ្នាជាច្រើនដង តាមរយៈជាតិទឹកដែលចេញមកពីផ្លូវដង្ហើមនៃអ្នកឈឺ ឬប៉ះពាល់អ្នកឈឺ ដែលបញ្ហានេះ គឺមានសភាពស្រដៀងគ្នាទៅនឹងការឆ្លងវីរុសដែលបង្កអោយមានជំងឺផ្ដាសាយដូច្នោះដែរ។ វេជ្ជបណ្ឌិតជំនាញអង្គការ WHO ក៏បានបញ្ជាក់ផងដែរថា គេបានធ្វើតេស្តជាច្រើន លើសត្វព្រៃមួយចំនួន ដូចជាពស់វែក តែពុំរកឃើញភស្តុតាងនៃប្រភពវីរុសនេះឡើយ។ ទោះជាយ៉ាងនេះក្តី ក្រុមអ្នកជំនាញ អះអាងថា វីរុសប្រភេទថ្មីនេះ គឺស្រដៀងគ្នាបេះបិទ ទៅនឹងវីរុស នៅក្នុងសត្វប្រជៀវ។ អង្គការ WHO ក៏បានបង្ហាញក្តីបារម្ភជាខ្លាំង ចំពោះការឆ្លងរាលដាលយ៉ាងខ្លាំងនៃវីរុសថ្មីនេះ ដែលក្នុងមួយថ្ងៃៗ មានអ្នកឆ្លងរាប់ពាន់នាក់។ ហើយចំណែកអ្នកស្លាប់វិញ ក៏កើនឡើងរាប់រយនាក់ ក្នុងមួយថ្ងៃៗ ផងដែរ។ ទោះជាយ៉ាងនេះក្តី នាយកប្រតិបត្តិផ្នែកកម្មវិធីសង្គ្រោះបន្ទាន់ នៃអង្គការ WHO ឱ្យដឹងថា វេជ្ជបណ្ឌិតជំនាញ និងក្រុមអ្នកវិទ្យាសាស្ត្រចិន កំពុងសិក្សាស្រាវជ្រាវ រកវិធីទប់ស្កាត់ ភ្នាក់ងារចម្លងវីរុសថ្មីនេះ និងផលិតវ៉ាក់សាំង ដើម្បីព្យាបាលដល់អ្នកជំងឺ។ តើជំងឺរលាកផ្លូវដង្ហើមកូវិត១៩ (Covid-19) មានរោគសញ្ញាអ្វីខ្លះ? អង្គការសុខភាពពិភពលោក WHO អោយដឹងថា ៨០% នៃអ្នកជំងឺរលាកផ្លូវដង្ហើមថ្មីនេះ មានរោគសញ្ញាដូចគ្នាទៅនឹងគ្រុនផ្តាសាយ ប៉ុន្តែក្នុងនោះ ១៥% អ្នកជំងឺវិវត្តរហូតដល់មានបញ្ហារលាកសួតធ្ងន់ធ្ងរ និងខូចតម្រងនោម ដែលជាហេតុនាំឱ្យអ្នកជំងឺបាត់បង់ជីវិត។ ចំណែករោគសញ្ញានេះ ដំបូងគឺ មានអាការៈមិនស្រួលខ្លួន គ្រុនក្ដៅលើសពី៣៨ អង្សាសេ ក្អកស្ងួត កណ្ដាស់ ហៀរសំបោរ និងពិបាកដកដង្ហើម។ ជួនកាលវាអាចធ្វើអោយរាគ និងឈឺចាប់ក្នុងខ្លួន។ ទោះជារហូតមកដល់ពេលនេះ គេគ្មានថ្នាំ ឬវ៉ាក់សាំងសម្រាប់ព្យាបាលក៏ដោយ ក៏ក្រុមវេជ្ជបណ្ឌិតជំនាញជាច្រើន ព្យាយាមផ្ដល់ការព្យាបាល ដល់អ្នកជំងឺ ទៅតាមស្ថានភាពរបស់អ្នកជំងឺនីមួយៗ។ វិធីព្យាបាលសំខាន់បំផុតនាពេលនេះ គឺជួយអ្នកជំងឺ មានអុកស៊ីហ្សែន ដកដង្ហើមគ្រប់គ្រាន់ជួយដល់សួត ព្យួរសេរ៉ូមដល់អ្នកជំងឺដែលខ្វះជាតិទឹក ឬក៏ជួយព្យាបាលតម្រងនោម ក្នុងករណីអ្នកជំងឺខូចតម្រងនោម។ ប្រើថ្នាំបន្ថយកម្ដៅក្នុងខ្លួន សម្រាកនិងបរិភោគទឹកឱ្យបានច្រើន។ ប្រសិនបើក្នុងករណីអ្នកជំងឺ មានប្រព័ន្ធការពារខ្លួន (Immune System) ខ្លាំង គឺអាចកម្ចាត់វីរុស និងអាចឆាប់ជាសះស្បើយ។ អង្គការសុខភាពពិភពលោក និង មជ្ឈមណ្ឌលការពារនិងទប់ស្កាត់ជំងឺឆ្លងនៅសហរដ្ឋអាមេរិក (CDC) ផ្ដល់ដំបូន្មាន ដល់ពលរដ្ឋឱ្យចាក់វ៉ាក់សាំងការពារជំងឺផ្តាសាយធំ និងរក្សាអនាម័យអោយបានខ្ជាប់ខ្ជួន រួមមាន លាងដៃនឹងសាប៊ូឱ្យបានញឹកញាប់ ជាពិសេសក្រោយកណ្ដាស់ ក្អក និងញើសសំបោរ ក្រោយចូលបង្គន់ និងលាងដៃមុនបរិភោគ ជាដើម។ ជៀសវាងប៉ះភ្នែក ច្រមុះ និងមាត់ មុនពេលលាងដៃ។ ជៀសវាងប៉ះពាល់ដល់អ្នកដែលឈឺ ហើយប្រសិនបើឈឺ គឺនៅផ្ទះគេងសម្រាកឱ្យបានច្រើន។ នៅពេលក្អក ឬកណ្ដាស់ ត្រូវខ្ទប់មាត់ច្រមុះ នឹងក្រដាសជូតមាត់ រួចហើយបោះចោលក្នុងធុងសម្រាម និងលាងដៃភ្លាម។ បន្ថែមពីនេះ ប្រើម៉ាស់ការពារ ពីព្រោះមេរោគនេះ ឆ្លងដោយសារប៉ះជាតិទឹកដែលចេញមកពីផ្លូវដង្ហើមរបស់អ្នកជំងឺ និងប៉ះពាល់អ្នកជំងឺ។ ប្រសិនបើមានរោគសញ្ញាណាមួយ ដូចជាគ្រុនក្តៅ ក្អក ហៀរសំបោរ ឬពិបាកដកដង្ហើម អ្នកជំងឺ ត្រូវទៅជួបគ្រូពេទ្យជាបន្ទាន់ ដើម្បីធ្វើតេស្តរកមេរោគ និងទទួលការព្យាបាល៕
|
2020-02-13T12:45:00+07:00
|
rfa.org
|
https://www.rfa.org/khmer/news/health/WHO-rename-CoVid-19-02132020004453.html
|
e570debd-3a26-4ad4-af9b-b05cf1fedb8f
|
អាជ្ញាធរបញ្ជាក់ច្បាស់ហើយ អ្នកទេសចរ២០នាក់ មានអាការក្ដៅខ្លួននៅលើនាវាយក្ស ដែលចូលចតនៅកំពង់ផែក្រុងព្រះសីហនុ គ្រាន់តែឈឺក្រពះ មិនមានផ្ទុកវីរុសកូវីដទេ
|
អ្នកទេសចរបរទេស២០នាក់ ដែលស្ថិតនៅក្នុងនាវាកម្សាន្តខ្នាតយក្ស MS westerdam របស់អាមេរិក ដែលបានចូលចតនៅកំពង់ផែស្វយ័តក្រុងព្រះសីហនុ កាលពីព្រឹកថ្ងៃទី១៣ ខែកុម្ភៈ ឆ្នាំ ២០២០នេះ កំពុងមានស្ថានភាពសុខភាពមិនប្រក្រតី ។ នេះបើតាមការលើកឡើងរបស់លោក គួច ចំរើន។ លោក គួច ចំរើន បានផ្ដល់បទសម្ភាសដល់ក្រុមអ្នកសារព័ត៌មានថា “ក្នុងចំនោមមនុស្ស២ ២០០នាក់ នៅលើនាវាទេសចរណ៏ MS westerdam មាន២០នាក់ ត្រូវបានរកឃើញថាមានរោគសញ្ញាគ្រុនក្ដៅខុសពីប្រក្រតី ប៉ុន្តែវាមិនមែនជារោគសញ្ញានៃវីរុសកូវីដ ទេវាគ្រាន់តែជាបញ្ហាសុខភាពរបស់ពួកគេដូចជាឈឺក្រពះ និងខ្សោយប្រព័ន្ធការពារតែប៉ុណ្ណោះ។ លោកបានបន្ថែមទៀតថា ភ្ញៀវទេសចរណ៏ទាំង២០នាក់ នោះត្រូវបានដាក់ការសង្ស័យហើយ គឺរដ្ឋមន្រ្តីពាក់ព័ន្ធទាំងអស់ បានបញ្ជូនក្រុមគ្រូពេទ្យខ្មែរ ឲ្យឡើងទៅលើនាវា ដើម្បីយកសំណាកពួកគាត់ ទៅពិនិត្យនៅវិទ្យាស្ថានប៉ាស្ទ័រ និងបញ្ជូនមន្រ្តីនគរបាល ដើម្បីរៀបចំបទដ្ឋាន វីសា និងឯកសាររដ្ឋបាល អន្តោប្រវេសន៍មួយចំនួនដែរ ក្នុងគោលបំណងបញ្ជូនពួកគេទៅប្រទេសដើមកំណើតវិញរៀងៗខ្លួន។ លោកអភិបាលខេត្តព្រះសីហនុរូបនេះ បានបញ្ជាក់ឲ្យដឹងពីស្ថានភាពរបស់ភ្ញៀវទេសចរទៀតថា ភ្ញៀវទេសចរណនៅលើកប៉ាលមិនមែនចុះមកទាំងអស់នោះទេ គឺចុះតែទេសចរណមួយចំនួនប៉ុណ្ណោះ ដែលបានទិញសំបុត្រយន្តហោះរួចហើយ ដើម្បីបន្តដំណើរទៅកាន់ប្រទេសរបស់ពួកគេវិញ ប្រហែលជា៥០០នាក់ ហើយគ្មានអ្នកណាម្នាក់មានគម្រោងស្នាក់នៅខេត្តព្រះសីហនុទេ។ គួររំលឹកដែលថា នាវាទេសចរណ៍ Westerdam មានអ្នកទេសចរបរទេស ធ្វើដំណើរតាមនាវារបស់អាមេរិក សរុបទាំងអស់២២០០នាក់ ហើយត្រូវបានប្រទេសចំនួន៥ បដិសេធមិនឲ្យចូលចតជាដាច់ខាត ព្រោះមានការភ័យខ្លាចចម្លងវីរុសកូរ៉ូណា ប្រទេសទាំង៥ នោះមានដូចជា ប្រទេសថៃ ជប៉ុន កោះតៃវ៉ាន់ កោះហ្គាំ និងប្រទេសហ្វីលីពីន។ ក្រោយមកក៏បានទទួលការអនុញ្ញាតពីសំណាក់អាជ្ញាធរកម្ពុជាឲ្យចូលសំចតនៅកំពង់ផែស្វយ័តក្រុងព្រះសីហនុ ៕
|
2020-02-13T12:41:27+07:00
|
kbnnews.com
|
https://kbn.news/archives/150277
|
Subsets and Splits
No community queries yet
The top public SQL queries from the community will appear here once available.